
PENTRU O MAI VIE LEGĂTURĂ 
ÎNTRE TEATRE ŞI OAMENII MUNCII: 


Unul din aspectele caracteristice ale vastei revoluții culturale desfășurate 
în fara noastră este formarea noului public al sălilor de spectacole, publicul mun- 
citorese — sensibil şi receptiv, optimist, iubitor de frumos. 

În anii regimului de democrație populară au fost înființate numeroase teatre 
noi pe tot cuprinsul țării, Lărgirea rețelei teatrale corespunde unei necesități, scopul 
ei este satisfacerea cerințelor spirituale crescinde ale oamenilor muncii. Se desfă- 
şoară o complexă activitate cultural-educativă, menită să formeze şi să dezvolte 
gustul artistic al maselor, să cultive interesul acestora față de teatru, să facă să 
crească necontenit numărul muncitorilor pentru care frecventarea spectacolelor bune, 
a manifestărilor artistice de valoare reprezintă o necesitate spirituală, devine 
obişnuință. 

O serie de teatre din Capitală şi din țară, în colaborare cu organizațiile de 
partid, sindicale şi U.T.M. din întreprinderi, au dus şi duc o muncă rodnică pe 
această linie, contribuind la atragerea mai largă a muncitorilor spre teatre. Ce 
apreciere mai înaltă a muncii artistice decit aplauzele furtunoase cu care mun- 
citorii de la uzinele „Mao Țze-dun“, sau de la Combinatul poligrafic „Casa Scinteii“ 
i-au răsplătit pe actorii Teatrului Municipal cu prilejul spectacolelor date în ca- 
drul acestor întreprinderi? Şi ce satisfacție mai mare pentru un colectiv tînăr şi 
entuziast ca acela al Teatrului de Stat din Sf. Gheorghe decit afluența de oameni 
ai muncii pe care o cunosc multe din spectacolele sale, decit scrisorile de mulțumire 
şi invitaţiile pe care teatrul le primeşte de la muncitorii întreprinderilor din loca- 
litate şi din împrejurimi? Teatrul Muncitoresc C.F.R. din București, teatrele de 
stat din Bacău sau din Oraşul Stalin etc. au făcut, de asemenea, turnee sau depla- 
sări în întreprinderi şi centre muncitoreşti, bucurindu-se de o primire călduroasă 
și ciştigindu-și prietenia, dragostea spectatorilor muncitori. Aflat în inima unei 
mari regiuni muncitoreşti, Teatrul de Stat „Valea Jiului“ din Petroşani, după 
ce anul trecut a fost criticat pentru o slabă legătură cu întreprinderile din regiune, 
a început în actuala stagiune să dea o atenție mai mare deplasărilor în mijlocul 
oamenilor muncii. 

Avind in vedere însemnătatea acestei probleme, redacția ziarului nostru a 
organizat o consfătuire pe tema stringerii legăturilor între teatre şi masele de 

oameni ai muncii. (În interiorul ziarului de azi publicăm extrase din părerile ex- 
primate cu acest prilej). Consfătuirea la care au participat activişti de partid și 
sindicali din cîteva mari întreprinderi ale Capitalei și reprezentanți ai teatrelor 
bucureştene, a scos la iveală, pe lingă o prețioasă experiență pozitivă, faptul că în 
domeniul acesta există încă mari posibilități nefolosite, un vast teren de inițiativă. 

De o deosebită importanță pentru ridicarea nivelului cultural al oamenilor 
muncii este organizarea de spectacole speciale pentru muncitori, prezentarea în 
întreprinderi a unor spectacole cu piese valoroase, de actualitate, interpretate la 
un nivel inalt. Cu alte cuvinte este necesar ca teatrele să vină în întimpinarea 
publicului muncitoresc, să dea spectacole „la el acasă“, cu piese bune, care să-l 
atragă, ajutindu-l în felul acesta să-şi dezvolte gustul artistic, să capete obişnuința 
de a merge la teatru. În cadrul consfătuirii s-a făcut de asemenea propunerea, 
care merită atenție, de a se organiza spectacole speciale pentru grupuri de mun- 
citori din întreprinderi și în sălile proprii ale teatrelor. 

Trebuie spus că unele teatre au o atitudine pasivă, comodă, limitindu-se 
aproape exclusiv la urmărirea formală a îndeplinirii contractelor încheiate, fără 
a desfăşura o activitate propagandistică vie, fără a manifesta inițiativă în direcția 
organizării de spectacole pentru muncitori. Această pasivitate este cu atît mai greu 
de înțeles cu cit — pe lingă însemnătatea cultural-educativă — organizarea de 
reprezentații speciale pentru muncitori oferă teatrelor o posibilitate suplimentară 
de îndeplinire şi depăşire a planului de spectacole, de folosire mai deplină a forțelor 
actoricești. Bunăoară Teatrul Național din lași, nici măcar atunci cînd sediul său 
a fost închis pentru renovare, n-a mărit numărul deplasărilor la întreprinderile din 
localitate şi din regiune, mulțumindu-se să dea, în total, 5—6 spectacole pe lună 
(în octombrie şi noiembrie 1958). 

Pe de altă parte, dacă organizațiile de partid şi sindicale din multe fabrici 


şi uzine acordă atenția cuvenită muncii culturale, nu e mai puțin adevărat că pe 
alocuri mai sînt unii care subapreciază şi nu sprijină colaborarea cu teatrele. Este 
cu totul inadmisibilă atitudinea unor comitete sindicale care, atunci cînd se orga- 
nizează spectacole în intreprindere, încearcă să facă din aceasta o sursă de be- 
neficii, vînzind biletele cu prețuri mai mari decit acelea cerute de teatru. Ba, în 
unele locuri, s-au dat şi spectacole de amatori cu plată, ceea ce contravine însuşi 
rostului mişcării artistice de amatori. 

în cadrul consfătuirii organizate de ziarul nostru a reieșit că organizațiile 
U.T.M., precum şi comitetele raionale U.T.M, nu se ocupă cu destulă seriozitate 
de organizarea spectacolelor teatrale pentru tineret. Statul nostru, acordind o grijă 
specială educației artistice a generaţiei tinere, dă organizațiilor U.T.M. dreptul de 
a obține din partea teatrelor, lunar, un număr de spectacole cu prețuri reduse pen- 
tru tineret şi studenți. Teatrul Tineretului, de pildă, a prezentat un mare număr 
de spectacole pentru tineret. lată însă că unele organizații U.T.M. şi asociaţii stu- 
dențeşti nu solicită spectacole din partea teatrelor, iar uneori chiar spectacolele 
cerute nu sint dintre cele mai bogate în conținut. 

Se ştie că o parte a publicului, prea puțin familiarizat cu arta teatrală. pre- 
feră încă piesele minore, care nu dezbat probleme adinci, oferind doar citeva ore 
de amuzament. Trebuie dusă o muncă stăruitoare pentru a-i apropia treptat pe 
acești spectatori de valorile artei autentice, pentru a-i ajuta să înțeleagă operele 
profunde ale dramaturgiei clasice şi contemporane. O asemenea muncă nu se duce 
însă, de pildă, la întreprinderea „N. Bălcescu“, unde organizația U.T.M., cu asen- 
timentul organizației de partid, n-a găsit nimic mai bun de ales în cadrul reprezen- 
tațiilor cu prețuri reduse pentru tineret, decit... „Nunta la minăstire“ — un spec- 
tacol needucativ şi de prost gust. 

Atragerea publicului muncitoresc şi a tineretului spre teatru nu se rezumă 
la operațiunea administrativă de difuzare a biletelor, ci reprezintă o importantă 
sarcină politico-educativă. De aceea interesează nu doar rezultatele cantitative, ci 
mai ales conținutul acestei activități. Care e repertoriul pe care teatrele îl oferă 
oamenilor muncii, ce piese sînt alese pentru turnee în centrele muncitorești, ce 
spectacole se reprezintă pe scenele din marile întreprinderi — iată problemele cen- 
trale. Muncitorii cer un repertoriu de înalt nivel artistic, strîns legat de viața şi 
preocupările lor şi prezentat într-o interpretare de cea mai bună calitate. Este re- 
gretabil că unele teatre işi permit, atunci cînd merg în turnee şi în fabrici, să mic- 
şoreze exigența, să coboare ținuta spectacolelor. Lipsa de varietate a repertoriului 
unor teatre şi absența unor lucrări proaspete, legate de contemporaneitate (aşa s-a 
prezentat, de pildă, în prima parte a stagiunii actuale repertoriul Teatrului de 
Operetă din Bucureşti), au făcut ca afluența publicului să scadă temporar la tea- 
trele respective. Pe de altă parte, la Teatrul Tineretului unele piese deosebit de 
actuale şi de bogate în conținut nu s-au bucurat de o înaltă interpretare, au fost 
puse în scenă fad, rece, fără fior artistic, Cei care au luat cuvintul la consfătuire 
au arătat pe bună dreptate că un repertoriu alcătuit din piese valoroase, bine 
jucate, va atrage și va stimula interesul pentru teatru. Calitatea spectacolelor pre- 
zentate publicului muncitoresc este cea mai bună propagandă în favoarea teatrului. 

De asemenea, e necesară și o bună muncă de popularizare. În cadrul con- 
sfătuirii s-au făcut o serie de propuneri interesante: să se afișeze în întreprinderi 
panouri mari cuprinzind repertoriul tuturor teatrelor, să se alcătuiască scurte pre- 
zentări spre a fi citite la stațiile de radio-amplificare sau afișate pe panourile care 
înfăţişează repertoriile teatrelor. să se organizeze spectacole urmate de discuţii cu 
publicul (care ar fi instructive atit pentru spectatori, cit şi pentru colectivele tea- 
trelor) etc. Publicația „Viaţa culturală a Capitalei“, care în prezent se limitează 
la o funcție strict informativă, trebuie transformată într-un real organ de cultu- 
ralizare, care să indrume publicul, să atragă atenția asupra celor mai valoroase 


realizări. să ajute la popularizarea acestora — îndeosebi a spectacolelor cu piese 
actuale din dramaturgia realist-socialistă şi din dramaturgia progresistă universală. 

Teatrul merită toată atenția din partea organizațiilor de partid. a organi- 
zațiilor sindicale şi de U.T.M. Căci scena este la noi o tribună de la înălțimea căreia 
se răspindesc în mase idei emoționante şi sentimente măre(e, o tribună a educării 
GAMANIGIritd6.ro 


Ion Cazaban 


DATORIA SPECTACOLULUI 
FAŢĂ DE PUBLIC 


Risul acuzator cu care publicul primeşte apariţia eroilor caragialeşti pe 
scenă... optimismul activ, bazat pe noua mentalitate socială, ce-l răspîndeşte prima 
piesă a poetului Mihai Beniuc... privirile înflăcărate urmărind întîlnirea dintre Lenin 
şi soldatul Ivan Șadrin... spectatorii care-şi arată punctul de vedere, în discuţiile 
cu interpreţii, după reprezentarea Recoltei de aur — sînt câteva aspecte surprinse 
în viața teatrului nostru de azi. Sînt cîteva aspecte semnificative. anunţind dispa- 
riția „teatrului cu punţile tăiate“ de care vorbea odată Mihail Sebastian. 

Confirmîndu-şi funcţia educativă în societate, oamenii de teatru caută mereu 
aceste punți spre public. Din legătura continuă şi eficientă a scenei cu masele de 
spectatori, a apărut şi se dezvoltă teatrul nostru realist-socialisi. Deseori se amin- 
teşte datoria creatorilor de a se apropia de realitatea socială, de a cunoaște viaţa 
oamenilor. Este o datorie strict necesară, condiţionînd rezultatele artistice. Nici nu 
poate fi altfel atunci cînd majoritatea regizorilor apreciază perfecțiunea specta- 
colului după emoția şi interesul manifestate de public. Totodată, această reacţie 
este dorită de creatori ca un stimulent care ajută la ridicarea nivelului amtistic al 
spectacolului. Dar, acest interes şi această reacţie nu apar de la sine. Publicul va 
fi interesat şi va participa numai cînd se ține seamă de ce aşteaptă el de la spec- 
tacol, de criteriile după care asimilează cele reprezentate. Conţinutul şi modali- 
tățile de expresie ale spectacolului sînt condiţionate de universul sufletesc şi inte- 
resele sociale ale spectatorului contemporan. Cunoscînd oamenii şi coordonatele 
istorice ale vieţii lor, creatorii vor putea da prin fiecare spectacol o perspectivă 
adevărată asupra realităţii înconjurătoare, o soluție luminoasă în variatele pro- 
bleme ale epocii noastre. Punctul de vedere marxist-leninist sprijină gîndirea crea- 
toare, o îndreaptă spre cele mai acute probleme ale actualităţii, o ajută la lumi- 
narea lor scenică. Valoarea superioară a teatrului nostru realist-socialist este de- 
terminată de aprofundarea ideologică a vieţii. Spectacolele se vor caracteriza 
printr-un larg ecou artistic şi printr-o eficiență care depăşeşte limita cotidianului, 
orientind pe spectatori în procesul istoric. În contactul viu al creaţiei artistice cu 
publicul se dovedeşte limpede felul în care teatrul a ştiut să discearnă şi să re- 
zolve sarcinile specifice, impuse de epoca noastră. Răspunsul publicului — inteligent 
şi activ reprezentant al epocii — va confirma reuşita sau eşecul gîndirii artistice. 
Publicul va fi emoţionat de acele spectacole care îl lămuresc în frămintările sale 
deloc individualiste, care i se adresează cu convingere, cu căldură. Spectacolul care 
va falsifica realitatea sau va construi din realitate o imagine ştearsă şi cenușie, va 
rămîne departe de public. Acel spectacol nu va afla răspuns în viaţa sufletească a 
publicului. dinamică și pasionată pentru adevăr. 

În fond, totul începe şi se explică prin concepţia spectacolului: prin cali- 
tățile ideologice şi dramatice ale piesei alese, prin scopul şi caracterul planului 
regizoral, prin posibilităţile scenice de afirmare pe care le oferă acest plan... Ce 
va afirma și cum va afirma spectacolul conţine premisa efectului dorit asupra 
spectatorului. Căutările oamenilor de teatru în sensul influenţării publicului şi 
înarmării conştiinţei lui — sînt singurele căutări care pot asigura măsura reală 
a activităţii lor creatoare. 

+++ 


Conducînd pregătirea spectacolului, „rolul regizorului este de a dezvălui 
miezul lucrării nu numai actorilor, ci şi spectatorilor“ scria Sică Alexandrescu. 
Care va fi acest „miez“, ce va aduce spectacolul — devine totodată o problemă 
de ideologie și de măiestrie artistică, strîns legată de necesităţile actuale ale pu- 
blicului. După cum s-a văzut, teoretizările idealiste despre omul modern în ge- 
neral, descris după criterii secundare (ca sensibilitate dinamică, intelectualitate), 
au dus şi duc în teatru la greşeli ideologice şi eclectism. Speciatorul la care tre- 
buie să mediteze colectivul teatral este omul social, determinat istoric, ale cărui 

trăsături, măzuinţe şi interese se desprind din lupta sa pentru realizarea idealului 
său socialist de viaţă. Numai aşa vom putea vorbi de reala contribuție artistică a 
teatrului. Fără o poziţie partinică, fără o orientare leninistă în actualitate, pre- 
gătirea spectacolului va ceda inerţiei, imnactualităţii, inutilităţii. lar publicul nostru 
este alcătuit din oameni care-şi pun profund problemele vieţii lor, care răspund 
cu fiecare faptă la chemarea epocii. Limbajul spectacolului întocmit cu indiferență 
îi va părea străin, de neînțeles. 

a o urmare practică, obiectivă, a acestor cerințe s-a statornicit în teatrele 
noastre o mouă înțelegere a problemelor de creaţie scenică. O înţelegere care tinde 
spre aprofundarea expresivă a adevărului vieţii reflectate. Perceput de spectator, 
acest adevăr va întîlni adevărul vieţii spirituale a publicului. va fi confruntat, 
gindit, folosit. Însăși rezonanța căpătată de spectacol în mentalitatea actuală a 
spectatorilor a cerut reconsiderarea fiecărei specii dramatice, a valenţelor ei este- 
tice. Comedia, tragedia, drama îşi află eficacitatea în modul în care atacă şi lim- 
pezesc anumite aspecte esenţiale şi anumite tendinţe ale realităţii sociale. lar re- 
prezentarea lor scenică trebuie să le înmulțească, nu să le destrame, eficacitatea, 

Pentru a transmite mesajul spectacolului, concepţia regizorală va ţine seama 
de cauzele obiective care au adus altă apreciere a valorilor dramatice. Aceste cauze 
le descifrăm în lumea înconjurătoare, în conștiința oamenilor care-şi făuresc cu noi 
mijloace o nouă istorie. Să ne amintim cum Stanislavski, montînd o piesă ca Bă- 
tălia vieții, în care situaţiile tragice erau tratate violent melodramatic, a adoptat 
o atitudine militantă, căutînd să regindească semnificaţiile textului. Cu acest pri- 
lej, Stanislavski spunea : „Actorii şi regia au dreptul să nu fie de acord cu autorul 
în aprecierea evenimentelor, pornind de la concepția lor despre spectator și despre 
epoca lor proprie“. Marele regizor includea în concepţia spectacolului, concluziile 
sale asupra actualităţii sociale şi asupra publicului său. Răsfringerea evenimentului 
tragic în psihologia spectatorilor de azi se face după criterii deosebite de trecut: 
„Pentru noi nu este important faptul fizic al morţii, ci pentru ce anume, în numele 
cărui ideal, îşi jertfeşie omul viaţa“. Reprezentarea scenică a tragediei în zilele 
noastre a căpătat cu necesitate um caracter eroic şi optimist. Respectarea adevă- 
rului şi exigenţa spectatorului care refuză răstălmăcirea în expresia artistică a jertfe- 
lor sale pentru o viață mai bună — au impus această înţelegere artistică. Firesc, de- 
naturarea negativistă a necazurilor mărunte, izolate şi individuale, nu află drum 
spre marele public, este privită cu neincredere. Propria experienţă de viaţă, nivelul 
politic atins de gindirea sa, combativitatea sa resping superlicialitatea m'ncinoasă, 
idealul mic-burghez şi pasivitatea negativismului. În schimb, privind moartea co- 
muniştilor din tragedia lui Vişnevski, privind-o din perspectiva timpului nostru, 
emoția publicului creşte luminoasă şi stenică. 

Sub impulsul mentalităţii contemporane şi al datoriei educative a teatrului, 
un alt conţinut este aflat și exprimat şi în comedie. Spectatorii noştri — care prin 
viața lor sînt angajaţi social şi nu suferă pauze de conştiinţă — nu vor distracţie 
gratuită, situaţii vesele aranjate arbitrar de autor. Atunci cînd teatrele prezintă 
astfel de comedii, ele sînt primite cu nemulțumire. Nu poate fi ocolită marea in- 
fluenţă etică şi politică a comediei. Atacind viciile societăţii, aspectele ei bolnave 
sau ridicole — reprezentarea comediei înarmează pe spectatori, le dezvoltă ni- 
velul critic şi capacitatea de gîndire. Aceste calități ale comediei satisfac pe 
spectator în măsura în care determinindu-l să judece, îl fac să-și dea seama 
de răspunderile sale şi de puterea sa umană. Rizînd de tot ce este viciat şi mes- 
chin în societate, publicul îşi afirmă înaltele sale principii. libertatea şi forța 
sa. Risul său puternic şi încrezător loveşte aspecte ale societăţii în dispariție. as- 
pecte care există, dar aparţin trecutului. Mai trebuie făcută o delimitare, chiar la 
satira realistă. Tocmai pentru că trebuie plecat de la realitatea actuală. Risul omului 
de azi nu poate fi amar, sarcastic, „risul printre lacrimi“. Concepţia spectacolului 
este, așadar, chemată să respecte aceste coordonate, sprijinite pe caracterul gîndirii 
contemporane, pe importanţa socială a omului de azi. Consecințele emoționale și 
practice ale creaţiei scenice trebuie determinate cu luciditate, cu exigentă ideologică. 

Căpătînd viaţă scenică ûn epoca noastră, nici drama nu şi-a putut păstra 
trăsăturile cu care ne-a obişnuit teatrul burghez. A trebuit să iasă din impasul 
ciocnirilor izolate, individualiste şi al agitaţiei psihologiste. Sub ochii noştri, drama 
şi-a deschis ferestrele spre societate, cuprinzind o diversitate de caractere autentice, 
cu multiple înțelesuri. A fost o obligaţie a celor care scriu şi a celor care inter- 
pretează pe scenă. A fost acea comandă socială care se impune cu atit mai mult 
în mijlocul miilor de spectatori. Prin atitudinea acestor spectatori se confirmă 


www.cimec.ro 5 


justeţea îndemnului brechtian : „Lumea de azi nu poate fi descrisă oamenilor de 
azi decît dacă este reprezentată ca transformabilă“. Este datoria teatrului să-l 
facă pe spectator să gindească la cauzele evenimentelor, la relaţiile sale cu so- 
cietatea, la orizonturile şi devenirile sale. Dar spectacolul trebuie să plece de la 
gindirea publicului, mai departe, nicidecum să se coboare sub ea. 

+++ 


Drumul de la text la spectacol, de la concepția complexă la realizarea scenică 
unitară şi expresivă, este un drum dificil, aspru, încordat. Dacă publicul nu pri- 
meşte emoția şi nu participă, nu el poartă vina. În fiecare zi. la locul lor de acti- 
vitate, oamenii care, seara, umplu sala de spectacol, îşi dovedesc sensibilitatea este- 
tică, imaginaţia febrilă, gindirea cercetătoare. Atunci? Undeva, s-a strecurat o 
greșeală A calcul artistic. Din fericire, ne putem mândri cu un număr impresionant 
de succese (unele confirmate şi peste hotare) care dovedesc vitalitatea teatrului 
nostru realist-socialist. Că mai sînt destule de făcut. de îmbunătăţit şi mai ales, 
de găsit — asta este altceva. Prezenţa critică a publicului s-a impus cu vigoare, 
iar majoritatea colectivelor artistice luptă cu pricepere contra sterilității specta- 
colelor. Deseori se vorbeşte de trăirea scenică subtilă şi convingătoare, de inter- 
pretarea directă şi agitatorică, de forţa de sugestie a scenografiei. Rezolvarea spec- 
tacolelor noastre în tradiționala cutie scenică şi-a primenit calitățile pe măsura 
vieţii spirituale a publicului. 

Desigur, mereu vom avea de găsit procedee scenice noi, eficiente. Publicul 
avînd un profil dialectic, nici procedeele artistice care-l emoţionează nu vor fi 
eterne. Este util să aprofundăm căutările oamenilor de teatru sovietici, să le în- 
țelegem după posibilităţile şi necesităţile noastre. Să ne gîndim, de pildă, la activi- 
tatea regizorală neobosită a lui Ohlopkov, la diversele modalităţi teatrale practi- 
cate de el. Procedeele sale, în aparenţă scenotehnice, susțin de fapt un stil artistic, 
susțin comunicarea perfectă cu publicul. La spectacolele sale, locul şi importanţa 
ce i se acordă spectatorului sînt vizibile, puternic subliniate. Dorind să fuzioneze 
deplin lul şi semnificaţiile lui cu conștiința publicului, Ohlopkov a compus 
spectacolele sale în mijlocul publicului, iar azi: proiectează spectacolul circular, 
panoramic. Nu este greu să ne dăm seama de posibilitățile ce oferă planurile sale 
regizorale. Reprezentaţia artistică în mijlocul publicului menţine trează atenţia fie- 
cărui spectator. Mai mult, spectatorul schimbînd obișnuita sa plasare, este pus 
într-o situaţie memorabilă, încearcă o intensă experienţă sufletească. Se realizează 
acea „baie de acţiune“ pe care Romain Rolland o socotea definitorie pentru teatrul 
revoluționar. lar spectacolul circular, folosind o amplă varietate de mijloace ar- 
tistice, înalţă o imagine teatrală monumentală şi patetică, în acord cu sufletul pu- 
blicului contemporan. 

Fireşte, la baza întregului spectacol, împlinind forţa sa de a se adresa oa- 
menilor, stau calităţile materialului dramatic. N-am putea vorbi de o interpretare 
agitatorică dacă replica pronunţată de actor n-ar avea o ascuţime politică remar- 
cabilă. N-am putea vorbi de trăirea profundă şi convingătoare dacă rolul n-ar fi 
un caracter viu, autentic, în dezvoltare. Nici de realizările lui Ohlopkov n-am putea 
aminti dacă ele n-ar fi fost: Mama, Aristocrafii, Tinăra gardă. „Dacă piesa e 
proastă, desigur, ea nu va exercita nici un fel de influență“, arată Ohlopkov. 

Repertoriul valoros, militant, adînc înfipt în actualitate prin caracterele dra- 
matice şi ideile înfățișate. este repertoriul care dă spectacole de unde publicul pleacă 
emoţionat, fimbogăţit sufleteşie, luminat, înarmat. Calitatea materialului dramatic 
are o contribuţie esenţială la influențarea spectatorilor. Mistificarea adevărului 
vieţii, conflictele idilice, rezolvările facile, personajele schematice, palide, lipsite 
de vlagă, determină eșecul creaţiei scenice. Spectatorul care cunoaşte realitatea. 
conflictele ei puternice și complexitatea oamenilor din epoca noastră nu va fi 
convins, nu va participa. Colectivul teatral are nevoie de um valoros material dra- 
matic, ca să înalțe spectacolul. Altfel, spectacolul nu stă în picioare, iar străduin- 
tele actoricești şi regizorale par nişte acrobaţii imeficace, care nu pot compensa 
fondul dramatic deficitar. 

De aceea, me miră cînd în discuţii, mai mult sau mai puțin oficiale, oamenii 
de teatru explică, foarte lucizi şi liniștiți, luînd lipsurile piesei drept scuză a vreunui 
spectacol ratat. Credeam că, înainte de a fi montată, piesa este aleasă cu grijă, 
cu gindul la publicul căruia urmează să i se prezinte, după o analiză competentă 
a tuturor consecințelor scenice, 

Multilateralul și dificilul proces de creaţie teatrală nu poate mărgini eşecul 
spectacolului la alegerea greşită a materialului dramatic. Aşa cum există deficienţe 
în gîndirea dramaturgului — care trebuie ştiute de colectivul dramatic —, ele pot 
fi şi în concepția regizorală. Cu atît mai evidentă este lipsa de fundament a scuzei 
textului slab, cu cât pe unele scene, la noi, au putut fi întilnite piese vădit valo- 
roase, a căror reprezentare, din diferite motive, nu şi-a îndeplinit scopul. 

Am văzut spectacolul Tînăra gardă (la Teatrul Tineretului) și odată cu 
mine, l-au văzut sute de spectatori. Ceva ne-a stinjenit şi ne-a ţinut departe de 
acest spectacol. Cunoșteam din istorie faptele vitejilor tineri din Krasnodon, citi- 
sem romanul lui Fadeev, văzusem filmul lui S. Gherasimov. Cei care şi-au luat 
răspunderea montării acestui spectacol, trebuiau să țină seamă de cunoștințele 
noastre, de experiența noastră emoţională anterioară. Spectacolul m-a reușit să 
ajungă un imn fierbinte închinat patriotismului, eroismului şi dragostei de liber- 
tate. În principal, vina o poartă regizorul (N. Massim), care m-a ştiut să se orien- 
teze practic, m-a obținut tonalitatea, nici elanul necesar acestui spectacol. Culoarea 
sumbră și lumina puţină, în general, au dat um caracter funebru evenimentelor 
dramatice. Aceasta me arată că tragicul piesei n-a fost înţeles optimist, actual. 
Atmosfera întunecată n-a putut fi destrămată de intenpretarea exterioară, grandi- 
loeventă (în special a lui Ton Ciprian — Oleg Koşevoi). Alături de elemente sceno- 
grafice vetuste, naturaliste, s-au amestecat crimpeie de procedeu ohlopkovian 
(apariţia eroilor în mijlocul publicului). A fost un compromis care a scos în evi- 
denţă lipsurile spectacolului. De acest amestec stilistic, spectatorul a fost nedumerit 
şi derutat. Vorbind despre valoarea integrală a spectacolului, nu credem că el a 
adus un aport de amploare cuvenită. Am simţit umeori că realizatorii s-au gîndit 
la spectacolul lui Ohlopkov și la principiile lui artistice. Dar, cu indicii parţiale 
şi jumătăţi de măsură mu poate fi atins înaltul ţel al teatrului. 

De obicei regizorul este mai răspunzător decât s-ar crede faţă de spectatori, 
fiind cel care conduce pregătirea spectacolului. Ne-a dovedit-o şi regizorul Miron 
Niculescu care a montat două piese de Brecht (la Naţional-Studio). Cine. dacă nu 
regizorul răspunde pentru interpretarea melodramatică din acest spectacol (cine a 
alcătuit distribuţia, cu cine s-au făcut repetițiile) ? Acest melodramatism este opus 
nu numai concepției brechtiene, dar nu serveşte (ca soluţie scenică originală) nici 
textul în sine. Melodramatismul nu mai corespunde naturii omeneşti a publicului 
nostru; acesta nu se lasă copleșit de strigăte şi vaiete. Caută înţelesul şi cauza 
durerii, vrea să afle scăparea, cu mintea limpede. Tocmai acest înţeles ne-a scăpat 
deseori, nouă spectatorilor. Pe lingă această orientare artistică, abuzul de „trou- 
vaille“-uri regizorale a acoperit şi a mecanizat jocul actorului. Cuvîntul, atît de 
important în drama brechtiană, a rămas un mijloc scenic de expresie, ca oricare 
altul. Oricît ar părea de paradoxal, abundența „trouvaille“-urilor a lăsat totuși 
spectacolul inexpresiv, prolix. Şi în acest caz, cunoaşterea efectivă a ideilor lui 
Brecht despre teatru ar fi putut da sugestii mai esenţiale decît folosirea proiecţiilor 
cinematografice. Nu cerem sentențios aplicarea „efectului de distanţare“ (poate dra- 
maturgia brechtiană va afla şi alte rezolvări scenice eficiente, aşa cum s-au găsit 
altor mari dramaturgi care au avut concepția lor proprie despre teatru). Dar tre- 
buiau stimulate judecata şi poziţia critică a publicului faţă de acţiunea scenică. 
Spectacolul poate şi trebuie să fie o discuție interesantă cu publicul. dugpnd la con- 
cluzii practice asupra stărilor sociale. Pentru că şi noi ca şi Brecht, împreună cu 
Brecht, oricît de variate ar fi modalităţile teatrale folosite, putem spune că „dedu- 
cem estetica noastră, ca şi etica noastră, dim necesităţile luptei noastre“. 

Din cele două spectacole pomenite. am văzut fragmentar cum imitarea exte- 
rioară a unor procedee scenice (de la Ohlopkov şi Brecht) a dus creaţia teatrală 
la un compromis artistic, Participarea publicului a fost la fel de parţială şi su- 
perficială. Intervenţia inovatoare a regizorului (despre care vorbim mult, astăzi) 
ar fi trebuit să ţină seamă de teatrul în care montează, de posibilităţile proprii ale 
actorilor. 

Ohlopkov sau Brecht s-au sprijinit pe propria lor experienţă artistică, pe 
forțele artistice inimitabile formate de ei înşişi. De aceea, au reuşit în întrezime şi 
au avut un aport inovator. 

Dacă munca regizorului n-are suficientă intransigență, spectacolul se naşte 
fără unitate: accentele de lumină nu sint distribuite cu siguranţă, lumea eroilor 
n-are 0 axă de interese precise. Forţa de receptare a publicului nu se poate con- 
centra asupra esențialului, alunecă într-o varietate de impresii fără fir călăuzitor. 

Cunoaştem activitatea creatoare a regizoarei Marietta Sadova, totuşi, creden 
că ultima ei montare cu Pescăruşul de Cehov (la Naţional-Comedia) n-a dobindit 
împlinirea artistică necesară. Atunci cînd chipul Ninei (Marcela Rusu) n-a obţinut 
scenic puritatea și incandescenţa caracteristică, întreg spectacolul a coborit cu o: 
treaptă şi a pierdut din acuitatea expresivă. Fără realizarea eroinei principale, 
pierdem perspectiva clară asupra altor roluri ca Treplev, Maşa. Colaborarea inter- 
preţilor a alesi. Alături de roluri care prind viaţă, în spectacol au fost interpre- 
tări unilaterale sau, din contra, rezolvate fără economia cuvenită. Prin aceasta este 
simplificat sau acoperit tocmai curentul subteran, propriu lui Cehov, care întreținea 
şi sporea emoția spectatorilor. Dacă am aminti caracterul „novator“ al scenografiei, 
am putea adăuga că mai mult a reliefat lipsa de unitate a spectacolului. 

Pentru Stanislavski, care a descoperit şi a valorificat scenic subtextul piese- 
lor lui Cehov, premisa influențării publicului stătea în calitatea interpretării acto- 
riceşti. Prin ea, se afirma o înaltă semnificaţie etică şi socială. interpre- 
tare a spectacolului era condiționată de exprimarea artistică a supratemei. Publicul 
privea scena ca pe o oglindă, care a captat aspectele cele mai importante din viața 
oamenilor şi care le desluşeşie înțelesul. Astfel, interesul spectatorilor era menţinut. 
Realismul teatrului lui Stanislavski descifrează ceea ce este general în societate prim 
particular, prin personaje tipice, la care sensul social este implicit psihologiei lor. 
Trăirea cerută interpretării dădea spectacolului putere de convingere, „descătuşa 
sentimentul spectatorului“. 

Stanislavski îşi baza stilul spectacolului pe anumite trăsături psihice ale pu- 
blicului ; Ohlopkov şi Brecht, pe alte trăsături la fel de reale, cu rezultate la fel 
de eficace. Urmărind influențarea publicului de azi, creatorii au la îndemiînă o 
varietate de modalităţi teatrale de emoţionare. Aceasta dovedeşte din plin comple- 
xitatea mmană a spectatorilor noştri, sensibilitatea, inteligenţa şi variatele forme 
de receptivitate ce-i caracterizează. 

Acești spectatori apreciază rezultatele muncii colective bine orientate şi harnice. 

Atitudinea militantă a interpreţilor Scrisorii pierdute (la Naţional-Comedia) 
s-a verificat odată cu hohoiele de ris caustic, conştient, prin care publicul de azi 
comentează lumea lui Tipătescu, Dandanache, Pristanda... Înseamnă că teatrul a 
ştiut să îndrepte tăișul satirei spre viciile adinci ale caracterelor sociale înfăţişate, 
încît să producă satisfacţie spectatorului contemporan. 

Alt spectacol cu evidentă menire satirică, Baia (la Teatrul Muncitoresc C.F.R.) 
a adoptat o formă scenică neobişnuită, în care elanul şi fantezia lui Maiakovski 
pulsau în fiecare detaliu. Toate mijloacele de expresie teatrală, de la cuvintul şi 
mişcarea interpreților pînă la lumina reflectoarelor şi cortina-afiş, cooperau valo- 
rificînd satira dură, eficace. Publicul a fost stimulat de jocul agitatoric al actorilor. 
Întregul spectacol menținea publicul într-o stare de efervescenţă critică, de con- 
ştiinţă trează şi activă. Prin unmare, îşi atingea ținta socială gindită de autor. 

Dispoziţia publicului către evocarea emoţionantă a momentelor cruciale pen- 
tru omenire a fost satisfăcută la spectacolul Omul cu arma (la Teatrul Municipal). 
Apariţia lui Lenin pe scenă reţine atenţia înfiorată a spectatorilor. De multe ori, 
reprezentaţia se încheie cu manifestarea comună a celor de pe scenă şi a celor 
din sală. Datorită interpretării trăite, publicul se simte apropiat de evenimentele 
revoluţionte evocate. Cuvintele lui Lenin răsună cu tot tileul lor răscolitor şi pen- 
tru publicul nostru. nu doar pentru soldatul Ivan Şadrin. Spectacolul demonstrează 
pe deplin cum arta teatrului este fertilizată şi înflăcărată de ideologie, de marile 
țeluri revoluţionare. 

+++ 


Realizarea unor spectacole interesante şi utile. păstrarea continuă a calită- 
ților artistice pretind o grijă permanentă pentru măiestria celor care lucrează în 
teatru. Se spune că un repertoriu valoros, clasic sau contemporan, favorizează mă- 
iestria actoricească şi regizorală, Exprimarea problemelor vitale, de stringentă 
actualitate, interpretarea unor caractere autentice, de o adincime sufletească neobiş- 
nuită — stimulează căutările întregului colectiv. Se ştie ce rezultat scenic dau acele: 
piese şterse şi fără personalitate, în care actorii n-au fîncredere. Dar. pentru ca 
repertoriul să aibă o consecinţă, măiestria trebuie să existe măcar germinativ şi 
să fie dezvoltată zilnic. Măsurile practice pe care teatrele le iau pentru ridicarea 
nivelului ideologic și profesional al cadrelor artistice merită un îndelung examen. 

Deocamdată, din diferite motive (pe care înseşi teatrele nu le-au analizat 
suficient şi nu le-au căutat remediu), dezvoltarea artistică a cadrelor, în afara re- 
petiţiilor, prin metode specifice şi eficiente, nu există ca o preocupare precizată; 
strîns legată de realitate. În afara actorilor şi regizorilor care lucrează ca activiști 
culturali prin uzine şi gospodării colective, o bună parte a oamenilor de teatru 
nu cunosc viața harnică şi constructivă din ţara noastră, decit din citite ori din 
auzite. Totuşi, din contactul , adînc şi pasionat, al fiecărui creator cu lumea 
muncitorilor sau a colectiviştilor de azi, se poate dobindi sentimentul deosebit al 
actualităţii. Surprins în cadrul său propriu, motivat de imagini concrete, acest sen- 
timent trăit de artist produce în sufletul său un stimulent unic şi original. Con- 
tactul personal cu aspectele principale ale zilelor noastre generează o bogăție de 
condluzii vii şi puternice (nu reci şi procurate de la alţii) care fermentează con- 
ştiinţa artistică. Trecut prin propriul unghi de vedere al artistului, imboldul vieţii 
îl va orienta în fiecare spectacol. Aprecierea situaţiilor dramatice şi valorificarea 
lor scenică se vor fundamenta pe adevărul unei profunde experiențe de viaţă. Men- 
talitatea nouă şi necesităţile estetice ale oamenilor nu pot scăpa celor care privesc 
cu toată pasiunea sarcinii lor educative, la tot ce viața le arată. 

unătăţirea învățămîntului politic şi introducerea conferinţelor de estetică 
marxist-leninistă în teatre luminează concluziile fiecărui artist, în contactul său 
direct cu evenimentele epocii. Plecînd de la cunoaşterea trăită şi aprofundată ideo- 
logic, a mentalităţii actuale a oamenilor, colectivul teatral va rezolva cu mai multă 
siguranţă problemele repertoriului şi spectacolului. O urmare imediată va fi lim- 
zirea şi câştigarea unei viziuni artistice autentice de către toţi creatorii noştri. 
a spori exigența faţă de repertoriul contemporan şi clasic. În munca sa cu dra- 
maturgii, colectivul teatral va aduce el însuși propuneri pentru viitoare piese, şi 
totdeauna va argumenta opiniile sale artistice cu exemple reale. Rezolvarea specta- 
colului se va face fără greș, fără goluri dramatice, într-o unitate artistică grăi- 
toare, folosind creator înnoitele sugestii ale realităţii sociale (în interpretare, mon- 
tare, scenografie). Servind cu luciditate ideologică educarea estetică şi cetăţenească 
a oamenilor, este bine ca teatrul să prezinte spectacolele în preaima realităților 
exprimate de ele (pe şantiere, în sate, în şcoli — după caz). Cu acest prilej 
realizatorii află dacă au cuprins expresiv adevărul, confruntă deschis efectul artei 
lor cu viaţa. 

În unele teatre au loc adunări de analiză a muncii artistice şi a rezultatelor 
avute în stagiune. Credem că ar fi util ca înaintea acestor adunări, teatrul să reor- 
ganizeze discuţiile cu publicul, obişnuite altădată. Propunerile ce ar urma în dez- 
baterea colectivului teatral ar avea un sprijin şi un punct de plecare real în pă- 
rerile spectatorilor. 

Concomitent cu meditaţia creatorilor asupra actualităţii, cu consultarea men- 
talităţii sociale, cu analiza critică a experienţei artistice — în fiecare teatru se 
simte nevoia înființării unor cercuri de studii teatrale. Nişte cercuri de studii tea- 
trale cuprinzătoare, atractive, eficiente. Nişte cercuri de studii teatrale bazate 
pe problemele și experienţele artistice concrete ale fiecărei scene, dar menti- 
mînd o largă perspectivă asupra sarcinilor teatrului realist-socialist, Aceste cercuri 
de studii ar putea îngloba experienţele artistice personale, observaţiile fie- 
cărui artist asupra vieţii şi scenei, prelucrindu-le, lămurindu-le ideologic, alegind 
curentul esenţial ce le străbate şi le sudează. Plecind de la concluziile fiecărui 
artist, aceste cercuri ar putea deschide marea fereastră prin care teatrul respiră 
oxigenul vieţii. Umăr la umăr, întregul colectiv ar judeca adevărul esenţial și sin- 
tetic al zilelor noastre, modul său de exprimare cel mai direct. În aceste cercuri 
de studii, întregul teatru ar dobindi o cale, aleasă prin analiza principială, parti- 
nică a mai multor experiențe şi concluzii artistice. Pe această cale, teatrul ar putea 
urmări cursul dialectic al vieţii sociale, rezolvînd datoria fiecărui spectacol. Unind 
giîndirea creatoare a întregului colectiv, aceste cercuri de studii ar îmbina teoria cu 
practica scenei. În ele s-ar antrena potenţele expresive ale celor care n-au roluri la 
un moment dat, dezvoltînd echilibrat posibilitățile artistice din teatru 

Fiecare spectacol al fiecărui teatru poate însemna sute de oameni dinamizaţi 
de emoție, transformați sufleteşte, luminaţi. Cauzele care fac ca spectacolul să 
nu-şi atingă menirea estetică şi educativă sînt numeroase. unele mai subtile şi mai 
discrete, altele izbitoare, Oricare ar fi cauzele, se cer cîntărite cu seriozitate şi în- 
lăturate grabnic, printr-un concurs bine gindit de măsuri practice. Fiecare spectacol 


Şi tă datorie a teatrului faţă de publicul său. 


Scenă din „„Aristocraţii“ de N. Pogodin — Teatrul de Stat din 
Oradea 


C. Paraschivescu 


UN IMN MUNCII” 


Pe Pogodin îl asociem unui inovator. Căutător neobosit de semnificaţii şi 
expresii noi, neliniștit, nemulțumit, arzind pentru o idee şi o replică, el se avîntă 
cu neastimpărul şi uimirea reporterului în focul realităţii, descoperind incandes- 
cenţe şi freamăt revoluţionar. Pentru Pogodin, noul şi noutatea nu devin extrava- 
ganțe, ci sensuri, nu înseamnă neobişnuit, ci adevăr. Adevărul simplu şi cotidian 
al revoluţiei socialiste. El a fost printre primii care au dat muncii expresie sce- 
nică. El a fost primul care a dat scenei chipul monumental al lui Lenin. Şi nu 
este semnificativ că tot el se numără și printre promotorii cei mai avintaţi ai rea- 
lismului socialist, printre pionierii revoluţionării mijloacelor de expresie antistică, 
potrivit conţinutului nou, socialist ? 

Tema amplă şi tumultuoasă a construcției socialiste i-a fost familiară de la 
primele sale încercări literare. Lucrările de debut sint inspirate din procesul indus- 
trializării socialiste: Tempo (1929), Poemul despre topor (1950), Prietenul meu 
(1932). Nu me sunprinde deci intenția de a reconstitui un aspect al acestei teme, 
deschis şi încercat de experienţa pedagogică a lui Makarenko, aspect determinat 
de reeducarea și recuperarea unor ființe descompuse, ostile chiar noilor orinduieli, 
declasate moral şi politic. Ceea ce predecesorul a demonstrat pe plan pedagogic, 
Pogodin demonstrează pe plan dramatic. înrolind în conflict maturi mutilaţi de 
vechea societate, reprobativi unei anumite conduite, cărora furtul şi crima le cer- 


*  Aristocraţii de N. Pogodin, la teatrele de stat din Oraşul Stalin şi Oradea. 

tilică exclusiv existența şi cărora li se propune integrarea morală în rindurile 
constructorilor unei societăţi eliberate de exploatare. Dramaturgul explorează astfel. 
atent şi sensibil, straturile perifenice ale societăţii, pătrunde „la fund”, acolo unde 
Gorki a pătruns odată cu duioşie şi spaimă, acolo unde a lăsat minciună şi spe- 
ranţe, şi unde Pogodin desluşeşte acum adevăr şi certitudine. „Am avut pae să 
vizitez canalul Marea Albă-Marea Baltică... (spunea el). Un lucru mi-a atras luarea 
aminte de la început: diversitatea de necrezut a categoriilor sociale din care fă- 
ceau parte oamenii ce tupien acolo. După cum știți şi dvs., această diversitate 
începea cu... şamanul şi sfîrşea cu educatorii bolşevici. Toți aceşti oameni din ca- 
tegorii sociale total deosebite construiau canalul şi, în anumite împrejurări, alătu- 
rarea lor producea un puternic efect dramatic... Al doilea lucru pe care l-am 
observat de îndată ca scriitor, a fost nesfirşita diversitate a năzuințelor personale. 
Cekiștii aveau o năzuință unică, unică şi esențială — reeducarea oamenilor prin 
înfăptuirea unei opere măreţe şi folositoare ţării ; osîndiții pentru diferite infrac- 
țiuni aveau dorinţe și năzuinţe proprii care nu erau nici pe departe aceleaşi. Or, 
tocmai din aceste năzuinţe personale ale oamenilor se naşte acţiunea dramatică“. 
Aceste. cuvinte le spunea în fața dramaturgilor sovietici, în 1934, anul definitivării 
Aristocraţilor. Poate fi făcută, din punct de vedere teoretic, o apropiere între 
Azilul de noapte şi Aristocrații. Se cer precizate însă două aspecte care le distan- 
ţează în timp și în mod: condiţiile istorice (prima se desfăşoară în perioada abso- 
lutismului țarist, a doua în perioada democraţiei socialiste) şi condiţiile dramatice 
(o descompunere pasivă în prima, o recuperare activă în a doua). Diferă așadar 
cadrul şi perspectiva, ceea ce ne îndreptățește să afirmăm că Pogodin nu-l imită 
pe Gorki, ci îl continuă. Ceea ce e cu totul altceva. 

În 1950, Statul sovietic a publicat hotămirea cu privire la construirea cana- 
lului Marea Albă-Marea Baltică, pe locul supranumit cîndva „țara păsărilor ne- 
speriate“. În 1951 a început construirea canalului, la care au participat şi delic- 
venţi politici şi de drept comun. În 1955, după aproximativ 20 de luni, canalul a 
fost dat în exploatare. Una din cele mai importante prevederi ale primului cincinal 
a devenit astfel realitate. Ce s-a întîmplat însă cu deliovenţii care au participat 
la construirea lui? Au rămas aceiaşi delicvenți sau societatea le-a determinat o 
transformare ? lată porani dramatică a piesei lui Pogodin. De la această întrebare 
cu două ipoteze posibile, începe acțiunea. 

Delicvenții formează cea mai împestrițată paletă tipologică: bamdiți, hoţi. 
prostituate, fanatici religioşi, chiaburi, delapidatori, sabotori, contrarevoluționari. 
La un loc, alcătuiesc drojdia societății. Cea mai mare parte a acestor oameni au o 
mândrie personală accentuată, o virtute a viciului, prin care se estimează şi își 
etalează presupusa superioritate morală. Ei se cred şi se numesc aristocrați, adică 
fiinţe în afara muncii, care au nimerit prin forţa împrejurărilor (şi poate a prin- 
cipiilor) la extrema cealaltă a obişnuitei aristocrații. Prin urmare, aversiunea lor 
principală şi exclusivă se îndreaptă asupra îndatoririi de onoare, fireşti, a omului, 
de a munci. „Dacă cu asemenea elemente nu construieşti instalaţiile în termen, îţi 
tai capul“ — îi spune şeful lui Gromov, în primele clipe ale contactului cu terenul. 
În cîteva cuvinte a fost formulată misiunea neinchipuit de grea a cekiştilor şi s-a 
prefigurat conflictul. Va reuşi Gromov cu cekiştii lui să construiască canalul cu 
această bandă coruptă şi mai ales ostilă ? Pogodin desfăşoară sensurile acestei pro- 
babilităţi pînă în sfera certitudinilor. Ne-o demonstrează în secvenţe scurte, aproape 
pe nerăsuflate, cu exemple şi cazuri concludente, dezvoltind pe firul principal al 
evoluţiei, destinul lui Kostea-căpitanul şi al Soniei, personalități cu renume și 
ascendență în faţa aristocraților, care străbat, alături de alte destine, distanţa ne- 
bănuită de la renegat la om. Cu multă perspicacitate şi pondere, cu fineţe și pă- 
trundere, cekiştii stimulează în hoţii înveteraţi, tocmai acele sentimente care le-au 
însufleţit mândria, schimbind numai obiectul acestei mindrii. Adică, esenţialul. Ca- 
lităţile incipiente ca energia, curajul, inteligența, demnitatea, cultura, francheţea, 
cinstea chiar (pentru că au şi hoţii o cinste a lor) sînt investite unui scop şi unui 
sens nobil social. Recuperarea se produce vădit inevitabil, cu o inversare de raport : 
perspectiva închide retrospectiva. 

lată-l pe Kostea, poreclit de delicvenţi „căpitanul“. Ce ştim despre el? Că 
a fost infractor de drept comun. Atât. Nu interesează biografia, ci prezenţa lui 
evolutivă. Este um escroc stilat. Nu fură onice şi oricum, deşi face şi acest lucru cu 
aerul unei glume. Se conduce după raționamente şi îşi impune o autoritate cu care 
s-a obişnuit, dată fiind personalitatea sa. Urăşie pe cekişti, pentru că nu le recu- 
moaşte nici o forță morală superioară, disprețuiește pe oamenii mici, ticăloşi, laşi, 

cu care e nevoit acum, ca şi altădată, să împartă vecinătatea. Ride şi sfidează pe 
cei care muncesc şi pe acei care îi impun şi lui să muncească. În schimb, joacă la 
cărți o femeie. Şi cînd e izolat în regimul de unitate represivă, şi unul dim foştii 
lui prieteni, acum udarnic, îi cere să se smulgă îndărătniciei, Kostea, încolțit, furios, 
dezlănţuit, se taie cu cuțitul şi urlă: „N-am să muncesc... n-am să muncesc... n-am 
să muncesc !“ Ceea ce va retracta numai peste cîteva minute în cabinetul lui Gro- 
mov, cind acesta îl numeşte dintr-o dată şeful expediției lucrărilor de minare- 
Uluitoare lovitură. Superioritatea cekiştilor s-a relevat printr-un simplu act de 
încredere. Şi el ştie bine că n-ar merita această încredere. (Este interesant de subli- 
niat că aici autorul a dat o rezolvare excepţională reacției personajului, înlăturînd 
toate variantele posibile, prin cel mai firesc şi semnificativ gest: Kostea iese, fără 
să spună un cuvînt.) Dar fortăreața ostilităţii s-a clătinat. Eroul simte inevitabilul. 
Demnitatea îi e în joc. Din acest moment, începe procesul de conştiinţă al unui 
adevărat Satin, proces destul de complicat şi întortochiat, plin de contradicții, de 
căutări, de întrebări. Din acest moment, perspectiva începe să-şi exercite fascinația. 
Autorul insinuează o resemnare aparentă ; Kostea mai nutreşte speranţe de evadare. 
Apoi descrie o restructurare categorică: Kostea organizează o comună de muncă. 
Şi cînd pare definitiv reabilitat. o prăbuşire: cineva l-a făcut hoţ. Demnitatea 
omului care s-a învins a fost jignită. O revenire bruscă la punctul iniţial, o ten- 
tativă de răzbunare prin vechile mijloace, apoi regenerarea şi confirmarea. Con- 
cluzia ? O spune însuşi Kostea în final: „mie nu-mi place să cînt de mâîntuială 
serenade sovietice. Serenada mea m-a costat foarte scump“. 

Iat-o și pe Sonia. Ce ştim despre ea? Prea puţin. „La orfelinat am dormit 
într-un pătuţ albastru..., am stat cu genunchii goi pe boabe de mazăre. La 14 ani, 
madame Aglaia m-a învăţat să fac dragoste cu femei“ — spune dinsa. O copilărie 
ratată deci. Ce mai speră ea acum ? Nimic. „Mai am de trăit două veri. Şi pe urmă 
am să mă otrăvesc cu o doză mare de cocaină“. Cine s-ar putea aştepta ca această 
fiinţă detracată şi sadică, aproape o epavă, să-i spună cindva lui Kostea, aceste 
cuvinte cind, într-un acces de isterie, e] se taie cu cuțitul amenințînd că nu va 
munci: „În clipa asta eşti un prost“? Şi totuşi, i-a spus. l-a trebuit pentru asta 
mai puțin decît o convorbire cu şeful. I-a trebuit o aluzie: tatăl ei şi al şefului aw 
fost amîndoi muncitori şi amindoi au murit. O singură aluzie. „Oare ce-o fi vrut 
să spuie ?* — se întreabă Sonia. Autorul nu dă explicaţii, insinuează numai iden- 
titatea. (Aceeaşi identitate revine la Gromov care îi spune lui Kostea: „Cu ce eşti 
mai prejos decit mine ?*) Şi Sonia își dă cuvintul că renunță la vodcă. Deocam- 
dată. Îmţelegem mai tirziu, cind o vedem muncind alături de celelalte entuziaste, că 
ea de fapt și-a dat atunci cuvintul că va munci. Dar numai pentru ea, ca un 
autocontrol al voinţei. Șefului i-a spus numai de vodcă. Şi voința a învins. Sonia 
se ia la întrecere cu Kostea şi îl depăşeşte în muncă. Cekiştii fi reduc din pedeapsă. 
Statul o decorează cu un ordin. Şi Somia, care voia să se otrăvească cu cocaină, 
roşeşte pentru întiia oară după 15 ani, cînd Kostea îi spune că are ochi frumoşi. 

Reeducarea unor oameni de la periferia societăţii — mai mult, a unor duș- 
mani, a fost posibilă sub influenţa a doi factori: factorul social extern, societatea 
socialistă, şi factorul moral intern, calitățile proprii, fondul uman al acestor per- 
sonaje. În conflictul dintre cekişti și „aristocrați“, procesul dialectic al celor doi 
factori s-a desfăşurat în toate adincimile sale dramatice, a cuprins aspecte anta- 
gonice esenţiale, a desprins nuanțele semnificative şi a determinat drumul ascendent 
al eroilor către sensurile majore ale existenţei. Victoria devine premisa unei vieţi 
şi a unei lupte pe o treaptă înaltă, pînă ieri inaccesibilă. Este poate cel mai im- 
paana imn dedicat muncii în condițiile construirii socialismului, de către um 

amaturg. 
gi Două teatre din ţară şi-au asumat şi confirmat pînă acum răspunderea mon- 
tării acestui spectacol : Teatrul de Stat din Oraşul Stalin şi secția romină a Tea- 
trului de Stat din Oradea. Două montări diferite. după specificul respectivelor co- 
lective şi după profilul regizorilor — amindouă bune. amindouă în măsură să cu- 
prindă multilateralitatea problemelor într-o imagine limpede. într-o linie clară şi 
în parte deosebită. Aş defini această deosebire prin modalităţile de expresie a con- 
trastelor, deci a substanţei dramatice, specifice celor două montări. Astfel specta- 
colul lui Ion Simionescu (Orasul Stalin) apare drept un spectacol al contrastelor de 
culoare, iar cel al lui Radu Penciulescu (Oradea), un spectacol al contrastelor de 
idei. Ceea ce nu anulează. evident, prezența ideilor la primul, culoarea la cel de 
al doilea. Ambii regizori au căutat să imprime spectacolelor lor simplitatea şi omo- 
genitatea de ansamblu. În acest sens, mobilitatea sufletească a eroilor s-a reliefat 

Scenă din „„Aristocraţii” de 
N. Pogodin — Teatrul de 
Stat din Oraşul Stalin 


pe primul plan al des- 
făşurării, ca un proces 
dialectic al transformă- 
rii unor conştiinţe indi- 
viduale de la demnita- 
tea inutilității la demni- 
tatea utilității. Ion Si- 
mionescu a recurs, pen- 
tru o mai deplină sub- 
liniere a acestui proces 
la monoloage interioare, 
transmise la difuzor în- 
tre tablouri, care su- 
gerează, prin contrast, 
momentele de criză şi 
însuşirile lominante ale 
eroilor. Radu  Penciu- 
lescu a preferat tălmă- 
cirea muzicală a senti- 
mentelor, în semitonuri 
grave şi profunde, ceea 
ce a dat un sens ge- 
neralizator şi evolutiv 
acestui proces. Între a- 
ceste două planuri — al 
acţiunii propriu-zise şi 
al reflecției (la Oraşul 
Stalin), ori al sugestiei 
(la Oradea) — regizorii 
au căutat căi specifice 
de expresie, diferite ca 
mod. unitare ca obiect. 
Astfel, Pon Simionescu a 
reliefat îndeosebi atmos- 
fera şi schimbările de 
atmosferă, în timp ce Radu Penciulescu a pus accentul pe ritmul interior al acţiunii, 
pe dinamica subtextului. Primul a dobîndit un tablou multicolor, bogat şi amplu, 
al doilea o frescă vivantă, subiilizată pînă la abstracţie. Pe tonuri diferite, cele 
două spectacole au relevat trăsăturile esenţiale ale pantitunii, prin nuanţe specifice. 

Am remarcat astfel în ambele execuţii, preocuparea atentă şi sensibilă pen- 
tru autenticitate. Pericolul facilităţii şi al schematizării a fost ocolit cu dibăcie, şi 
atît mediul cit şi cadrul au apărut expresive şi convingătoare, pe măsura orizon- 
turilor şi a dimensiunilor corespunzătoare. Au operat în acest sens criteriile de 
simplificare scenogratică a elementului plastic şi de adincire psihologică a ele- 
meniului uman. Şi Elena Simirad-Munteanu și Radu Penciulescu (în ipostasa a 
doua, de scenograf) au recurs la o stilizare cit mai sugestivă a decorurilor, utilizînd 
cîte un practicabil fix şi cîteva elemente mobile care, dispuse într-o ambianţă 
proprie de lumini, să creeze iluzia varietăţii spaţiului, Ceea ce s-a obţinut (printre 
altele şi foarte economic), dind actorilor libertatea şi acţiunea mişcărilor. Mai 


bine proporţionate şi mai sugestive ne-au părut decorurile lui Penciulescu prin cele 
cîteva panouri care au marcat interioarele şi, mai ales, prin direcţia ascendentă 
a practicabilului, în formă de scară. Aici au existat mai mult aer şi mai multă res- 
piraţie. Oraşul Stalin dispune de o scenă mai mică, ceea ce a făcut ca unele acce- 

sorii — ca de pildă acel enorm cadru de lemn, de care amintea şi Mihnea Gheorghiu 
în cronica sa din „Contemporanul“ (nr. 4/50 ianuarie 1959) — să ocupe de prisos 
pe ar vizual. Reţinem însă ca interesantă ideea desfăşurării unor fire de sirmă 
ghimpată (paralel cu rampa) care creează senzaţia distanței morale faţă de „aris- 
tocraţi“ şi marchează procesul devenirii lor umane prin slăbirea treptată a sîrmei, 
pînă la dispariţia totală. 

Sondajul atent şi adînc al psihologiei caracterelor, încercat de protagoniștii 
celor două ansambluri, a înlesnit claritatea exprimării universului afectiv şi filo- 
zofic al masei de delapidatori, într-o formă pitorească la Oraşul Sialin, romantică 
la emulii orădeni, determinată de conținutul realist al destinelor. Umanismul a fost 
deci a doua trăsătură pe care ne-am bucurat s-o confruntăm cu eforturile comune 
ale celor două scene. Am simţit deopotrivă căldura şi firescul interpreţilor în stră- 
duinţa de a crea o imagine cît mai vie, cât mai expresivă a frămiîntărilor şi me- 
tamorfozei sufleteşti a personajelor, fără a se apela la ostentaţii şi artificii exte- 
rioare. Expresia acestui umanism a devenit la Oradea mai avîntată. Aici, regizorul 
a urmărit şi a reuşit să redea întreaga poezie dramatică a transformării conștiin- 
telor prin angajarea profilurilor într-o perspectivă aproape monumentală. Scenele 
de muncă din actul w şi întrecerea din actul III au avut o respirație unică, impre- 
sionantă. Angajarea tuturor sonajelor principale şi ilustrative într-o acţiune de- 
terminantă a dat acesteia electe stimulator şi suflul dramatic scontat. Chipurile 
au o fizionomie mai expresivă, trădează o licărire nebănuită în oboseala lor, sînt 
mai pline de dăruire şi de aripi decît pe scena-soră, unde am întâlnit o fidelitate, 
o corespondență tipologică mai reţinută, faţă de ceea ce sugerează şi oferă textul. 
Această expresie romantică a umanismului am despnins-o — dacă ar fi să ne limităm 
la un exemplu — cel mai edificator din cîteva cuvinte ale comandantului lagărului, 
Gromov, adresate recalcitrantului Kostea, într-un moment în care acesta îi cere, pur 
şi simplu, să-l împuște: „Viaţa pentru un glonte? Paradă ieftină... Bravadă de 
două parale... Dar, în tine, clocoteşte energia, voința, inteligenţa, talentul. Cu ce 
eşti mai prejos decît mine ?“ Cuvintele pot părea obişnuite şi cuminţi, dar câtă, 
forță și ce sens capătă atunci cînd sînt pronunțate de un om mai scund decit 
Kostea, dar mai incandescent şi mai neastimpărat, cum l-a înfățișat Constantin 
Adamovici ! Nu putem formula rezerve nici faţă de expresia mai moderată pe 
care a îmbrăcai-o umanismul la Oraşul Stalin. Aici, regizorul a accentuat uneori 
ridicolul. alteori numai umorul personajelor, punctate în cîteva momente de o 
efuziune lirică, ceea ce e tot atît de nimerit şi conform plasticităţii piesei, Aici poezia 
dramatică a devenit comedie poetică, în sensul diferenţierii caricaturale a con- 
tradicţiilor şi contrastelor evidente între personaje şi situaţii. Vulgaritatea meschină, 
corupția şi laşiiatea au fost redate cu toată pregnanța ridicolului, ajunginru-se 
pină la grotesc. Ceea ce e poate un drum mai accesibil, atîta timp cât nu se 
recurge la șarjă (şi uneori s-a recurs în scenele de muncă din actul Il şi mai ales 
în întrecerea din actul ITI) şi nu se diluează fîn defecte calităţile latente ale perso- 
najelor (ceea ce, cu câteva excepții, nu s-a întîmplat). Semnificativ pentru varianta 
lui Simionescu este cîntecul hoţilor din actul IV. Cei care au alcătuit comuna 
de muncă, după ce o viaţă întreagă au refuzat şi au disprețuit această datorie, s-au 
adunat obosiţi şi îmbujoraţi de efort. în preajma căpitanului, şi intonează liniștiți. 
melancolici, transportaţi chiar în adolescenţa amintirilor curate, o veche romanţă 
rusească. Alături de ei, căpitanul își plimbă degetele mîngiietoare pe clapele acor- 
deonului. Cîntecul se prelungeşte aproape tot episodul, acoperind (ceea ce e rău) 
cele cîteva replici ale lui Kostea şi Sadovski, care discută oarecum profesional, 
pregătind în schimb exclamaţia finală, de uimire şi adoraţie, a inginerului: „Ce 
om a intrat în rîndul oamenilor!“ Şi tot atît de semnificativă mi se pare evoluţia 
personajului feminin Ninka, interpretată de talentata Geta Grapă-Ţiînţu. Actriţa a 
redat cu lux de amănunte caracterul depravat şi deşănţat al fetişcanei neastîm- 
părate, accentuînd obrăznicia şi vulgaritatea pe o linie excesivă, obţinînd mai uşor 
efectele la public, decît efectul regenerator al propriei sale schimbări. Ceea ce nu 
ne-a mai permis o revelaţie a transformării ei spre final, în care năsucul ridicat 
obraznic în vînt şi paşii de trepăduş s-au confundat cu poza iniţială, închizînd un 
cerc dar nu o evoluție. 

Pe coordonatele diferite ale umanismului, cele două spectacole au evidențiat 
caracterele personajelor în proporții diferite. Putem afirma, fără riscul minima- 
lizării valorilor. că Oradea a izbutit înfăţişarea caracterelor şi Oraşul Stalin, înfă- 
țişarea portretelor. Ne vom mărgini la o privire comparativă a interpretărilor date 

lui Kostea-căpitanul și Soniei. În ambele distribuții au fost promovate aici forțele 
cele mai indicate (şi tinere) apte pentru compoziţii artistice superioare. Cei doi „că- 
pitani“ au fost Ion Marinescu la Oradea şi George Gridănuşu la Orașul Stalin. 
Ei s-au întîlnit întrucîtva în exprimarea cinismului şi a repulsiei față de cekişti, 
faţă de o anumită morală şi conduită. Cinism şi repulsie însă violente la Gridă- 
nușu, feline la Marinescu. Primul a descins parcă din suburbiile imunde, păstrând 
un accent (şi o șapcă) specific burlesc, ducindu-ne la imaginea unui vagabond 
ale cărui scrupule îi lipsesc prin origine şi a cărui superioritate se remarcă prin 
prestigiul unei abilităţi practice. Invers, Marinescu descinde parcă din urbea elitei, 
ale cărei reminiscențe îi împrumută o oarecare distincţie, deşi aversiunea sa nativă 
atinge tocmai această distincţie abstractă şi impersonală. Cinismul lui e mai lucid 
şi elastic. Aversiunea lui e mai ascuţită pentru că e mai maleabilă şi prin asta mai 
sentenţioasă decît infatuarea temperamentală a lui Gridănuşu. Cînd fură coletul 
lui Sadovski şi împreună cu Sonia îi cercetează conţinutul, Gridănuşu închide re- 
pede capacul cutiei, persiflind cu o falsă bonomie sentimentele unui fiu față de 
mama sa, şi îl deschide pungăşeşte tot atit de repede, fără o tresărire. Dimpotrivă, 
Marinescu închide acelaşi capac cu durerea unei inimi rănite, se zbuciumă, ezită 
şi tremură când îl deschide din nou. Cind i se comunică de către Gromov că a 
fost numit şeful expediției de minare, Gridănuşu se ridică nedumerit de pe scaun, 
face un gest evaziv cu mina, deschide gura să spună ceva şi cade apoi la loc. 
copleșit. Marinescu nu schițează nici un gest, mu ia nici o atitudine, ascultă imobil 
şi parcă transportat, priveşte lung în ochii lui Gromov şi, nemaisuportind probabil 
o flacără care mistuie acolo, fuge. Rămîne un semn de întrebare asupra căruia ești 
solicitat să meditezi : va primi sau nu? Dimcolo de aceste deosebiri, complexi- 
tatea eroului se manifestă în expresia ei realistă în amiîndouă variantele. Actorii 
l-au sensibilizat pînă la nuanţe, l-au urmărit în evoluţie, realizînd prin două schiţe 
incisive un caracter robust 

Mai distinctă apare în alăturarea comparativă înfăţişarea Soniei. Dacă Vera 
Varzopov şi-a propus o fermitate şi o sobrietate naturală, Eugenia Lipan-Petre. pro- 
tagonista de la Oraşul Stalin, a căutat, nu se ştie de ce, o cale care rătăceşte înspre 
desuetudime şi melodramă. La început rafinată, perfidă şi ironică, promite o evoluţie 
complexă. Dar odată cu izbucnirea istenică din tabloul 4, jocul actriței atinge 
o tonalitate falsă. Aluzia şefului n-o solicită. Cuvintele „oare ce-o fi vrut să spuie ?* 
trec neobservate. Transformarea redă o ființă deosebită structural, dar aparent 
obosită. Şi aici cred că a greşit intenpreta — poate cu concursul regizorului —, 
prelungind o stare echivocă peste limita realistă. Actriţa de la Oradea a înţeles 
procesul de conștiință al Soniei ca un act de acumulare. A sezisat deci aluzia 
sefului (care în interpretarea lui Zaharia Volbea a fost mai puţin impetuos decit 
Virgil Fătu la Oraşul Stalin) şi a nuanţat firesc fazele evoluției. De aceea, alături 
de Marinescu formează un cuplu echilibrat. 

Un raport invers am desprins din interpretarea dată intelectualilor sabotori 
Sadovski şi Botkin. Aristotel Apostol şi Emil Siritinovici le-au dat acestora aerul 
mai rafinat şi mai sobru al „intelectualului“ decit orădenii Mişu Vladimir şi Dorel 
Urlăţeanu. care au scos în evidenţă mai mult „sabotorul“. În ceea ce priveşte în- 
truchiparea calităţilor morale superioare ale cekiştilor, cu excepţia lui Vasile Mu- 
reşan (dublura lui C. Voinea-Delast în rolul lui Gromov. pe care am văzut-o noi) 
ceilalți interpreți s-au străduit să evite un'lateralitatea şi să imprime patosul 
uman al omului care luptă pentru un ideal revoluționar. Constantin Adamovici 
trebuie felicitat pentru căldura și avintul cu care şi-a însufletit eroul. Inegale. 
Nunuţa Hodoş şi Ştefania Popescu n-au adus sensibilitatea şi fineţea mamei lui 
Sadovski. Remarcăm dintre ceilalţi interpreți pe E. Mihăilă-Braşoveanu și Jean 
Săndulescu (Lămiie). Em. Ciogolea şi Gh. V. Gheorghe (Beretă). Flavius Constan- 
tinescu şi Marcel Segărceanu (Alioşa). actrițele Blena Stescu, Lili Mihăilescu (Ta- 
tuata). Mada Florian, Stela Adamovici (Tamara), Stanca Braha. Natalia Lefescu 
(Margarita Ivanovna) şi apariția episodică a artistei emerite Vévé Cigalia în rolul 
Matahalei. Lista distribuţiilor cuprinde nume pe care nu le mai putem înscrie aici. 
Le consemnăm contribuţia în aprecierea de ansamblu asupra spectacolelor, consi- 
derindu-le eforturile încununate. l 

Am căutat cîteva expresii caracteristice celor două montări spre a oferi o 
imagine nu completă, ci distinctă a drumurilor paralele alese de două ansambluri 
dotate în exprimarea scenică a unor sensuri filozofice elucidate cîndva de Gorki 
în citeva cuvinte: „Ẹi-aşa, tot inainte, tot mai sus păşeşte Omul nepotolit, — tot 
MW biniie ze tot mai sus“. 


Bertolt Brecht 


DOUĂ POEME 
PENTRU ACTORI 


Portret de prof. Bert Heller 


ÎN CĂUTAREA NOULUI ȘI VECHIULUI 


Cînd, scrutător şi gata de uimire, 

Uà citiți rolurile, 

Cercetați ce e nou şi ce e vechi. Căci vremea noastră, 
Și vremea copiilor noştri e vremea luptelor 

Între nou şi vechi. 

Şiretenia bătrinei muncitoare care ușurează pe profesor de ştiinţă 
Ca de o grea povară, e nouă 

Si trebuie ca un lucru nou, arătată. Ci veche 

E frica muncitorilor, în război, 

De a lua în miini manifestele purtătoare de ştiinţă ; 
Aceasta, drept lucru vechi trebuie să apară. 

Dar vorba poporului : luna nouă 

Ține-n brațe luna veche 

Timp de-o noapte. Şovăiala temătorilor 

Vesteşte vreme nouă. Subliniaţi 

Mereu ce mai stăruie şi ce s-a atins. 

Luptele între clase 

Luptele între vechi şi nou 

Se dau cu furie şi-nlăuntrul fiecăruia în parte. 
Dăruirea profesorului care vrea să te înveţe : 
Fratele n-o vede, o vede 

Străina. 

“Tot ceea ce mişcă şi tot ceea ce fac eroii voştri 

Scotociţi 

În ce au nou şi în ce au vechi. 

Nădejdile neguţătoarei Courage 

Sînt ucigătoare pentru copiii ei; dar deznădejdea 
Mutei în ce priveşte războiul, 

Aparține noului. Mişcările ei neajutorate 
Cind ea, marea ajutătoare, 

Trage toba salvatoare pe acoperiş, 

Se suvine să vă umble 

De mândrie ; dibăcia neguţătoarei 

Care nu învață nimic de la viață, de milă. 
Cînd, scrutător şi gata de uimire, 

Vă citiți rolurile 

Bucuraţi-vă de ceea ce e nou, ruşinați-vă 
De ce e vechi. 


LA PIESA „MAMA“ 


Cînd am scris piesa Mama 

După cartea tovarăşului Gorki şi după multe 
Istorisiri de ale unor tovarăşi broletari 

Despre lupta lor zilnică, am scris-o 

Fără nici o codire, într-o limbă fără pretenţii 
Folosind curat vorbele, alegînd 

Cu grijă toate gesturile eroinei mele, 

Aşa precum se aduc la cunoştinţă 

Spusele şi faptele celor mari. 

Cît mi-a stat mai mult în putință 

Am înfățișat 

Acele întîmplări ce au zilnic loc 

În mii de chipuri, prin mult prea multe 
Disprețuite căminuri, ca pe nişte întîmplări istorice 
Cu nimic mai prejos de faimoasele 

Isprăvi ale conducătorilor de oști şi oameni de stat 
Din cărțile de citire. 

Am socotit de datoria mea să dau seamă despre 

O mare figură istorică : 

Despre necunoscutul înaintaş în lupta pentru omenie. 


Să fie drept pildă. 

Vedeţi așadar o mamă proletară bătind drumul, 
Lungul, întortochiatul drum al clasei sale, 
O vedeţi cum mai întii 

Îi lipseşte bănuțul în leafa fiului ei : 

Bănuțul fără de care 

Nu-i poate găti ca lumea o ciorbă. Şi aşa 

Se încleştează într-o luptă cu dinsul, se teme 

Să nu-l piardă. 

Apoi, împotriva voinței, 

Îl ajută în lupta lui pentru bănuţ, 

Acum însă, temîndu-se în luptă să nu-l piardă. 
Încet, încet, 

Îl urmează pe fiu în desişul luptelor pentru mărirea salariului. 
Odată cu asta 

Învață să citească. Îşi lasă cocioaba, se încrede 
Și în alții în afara fiului, 

În alții ca şi el însă aflati 

În aceeaşi stare şi împotriva cărora 

Cîndva, luptase să-și apere fiul. 

Si iat-o acum, 

Luptind cu ei alături. 

Şi aşa încep zidurile să cadă din jurul vetrei sale. 
Masa ei găzduieşte 

O seamă de alți feciori de mamă. Loc de adunare 
Devine cocioaba ei, altădată 

Doar pentru doi prea strimtă. Dar pe fiu 

Îl vede foarte arar. l-l răpește lupta. 

Ea însăşi a intrat în vălmăşagul luptătorilor. 
Convorbirea dintre fiu şi mamă devine chemare 
În timpul bătăliei. În cele din urmă cade fiul. 

Nu i-a mai fost 

Cu putință să-i gătească ciorba; pe singurul 

Drum existent. Acum însă ea se află 

În cel mai aprig tumult al neîncetatei, 

Uriaşei bătălii de clasă. Încă mamă, 

Acum şi mai mult mamă, mama multor căzuți, 
Mamă de luptători, mamă celor nenăscuţi, 

Iat-o 

Zgiltiind trebile statului. 

Zvirle pietre în ospăţul luat din japcă al cîrmuitorilor. 
Curăţă arme. Învață pe 

Numeroşii ei fii şi fiice limba luptei 

Împotriva războiului şi împotriva exploatării. 

E ostaș al unei mari armate care domină planetele. 
E urmărită şi urmăreşte, neîngăduită şi neîngăduitoare. 
Lovită şi neînduplecată. 

Aşa am şi reprezentat piesa ca pe o dare de seamă 
Dintr-o mare epocă 

Nu mai puţin strălucitor în lumina multor lămpi, 
Decit se reprezentau bucăţile regeşti din vremile 

De alť dată. Nu mai putin senin şi voios, şi cu măsură 

În laturile triste. În fața unei pînze curate 

Apăreau interpreții simplu, cu gesturile 

Caracteristice scenelor lor, rostind 

Cu precizie replicile, cuvinte autentice. Efectul 

Fiecărei replici 

Era aşteptat şi pus în lumină. Şi era aşteptat 

Pînă cînd mulțimea punea replicile în cumpănă — 
Căci am băgat de seamă 

Cum prea puţin avuții şi ades înşelații 

Încearcă, muşcînd între dinți, moneta, să vadă 

Dacă e bună. Ca pe o monetă 

Se cuvine ca prea puţin avuţii, ades înşelaţii, spectatorii noştri 
Să poată încerca replicile interpreților. Scenele 

Dădeau puţine indicatii. Cîteva mese şi scaune. 

Ceea ce era neapărat trebuincios era prea îndestulător. 
Dar fotografiile 

Marilor duşmani ură proiectate pe ecrane în fund. 

lar cuvintele clasicilor socialismului împrejmuiau, 
Pictate pe bucăţi de eg sau proiectate pe ecrane, 
Interpreţii grijulii. Ţinuta lor scenică 

Era firească. 

Nu rămînea pe dinafară decit ceea ce era lipsit de importanţă 
În prescurtarea aceasta bine chibzuită. Bucăţile muzicale 
Fură prezentate uşor, cu grație. S-a ris mult 

În sala de spectacol. Nesecata bună dispoziție 

Jeşită din siguranța tinerei sale clase, a şiretei Ulasova, isca 
Un ris fericit în băncile muncitorilor. 

Ei au folosit zeloşi prilejul acesta rar. 

Fără neapărata primejdie de a lua parte la 

Întîmplări ştiute, 

Și așadar, 

Avînd răgazul de a le studia şi de a-şi pune în ordine 
Propria lor comportare. 

Tovarăşi, vă văd 

Citind această mică lucrare, cu nedumerire. 

Limba fără pretenţii 

Vă pare sărăcăcioasă. Lumea, ziceți voi, 

Nu se exprimă aşa, ca în această dare de seamă. Ui-am 
Citit prelucrarea voastră. Ici introduceți o „bună dimineața“, 
Colo un „allo tinere“. Umpleți marea voastră scenă 
Cu tot soiul de mobile. Din vatră 

Iese miros de cărbune. Cutezătoarea devine cumsecade, 
Ceea ce este istorie, ceva de toate zilele. 

În loc de uimire 

Urmăriţi compasiune pentru mama care pierde copilul. 
Moartea fiului 

O aşezaţi cu dibăcie în final. Numai astfel, gîndiţi voi, 
Spectatorul 

Îşi va păstra neştirbit interesul pînă la căderea cortinei. 
Aşa precum omul de afaceri 

Investeşte bani într-o întreprindere, aşa 

Socotiți voi, 

Investeşte spectatorul 

Simţire în erou : vrea s-o redobîndească şi anume de două ori pe-atila. 
Dar spectatorii proletari 

Ai primei reprezentații nu au regretat lipsa fiului, la final. 
Interesul lor a dăinuit. Şi nu din lipsă de sensibilitate. 

Şi chiar şi atunci s-au aflat unii să ne întrebe : 

Te va pricepe oare muncitorul ? Ua renunta el 

La stupefiantul cu care e deprins, la împărtăşirea în cuget 
Dintr-o răscolire străină, dintr-o ascensiune a altora ; 

Ua renunta el la toate iluziile 

Care-l biciuiesc vreme de două ore şi care apoi 

Îl lasă istovit 

Împlinit de o vagă amintire şi de o şi mai vagă nădejde ? 
Crezi în adevăr, că vei avea, 

Oferind cunoaştere şi experiență, 

Un stal cu oameni de stat ? 

T ovarăşi, forma noilor piese 

E nouă. Dar de ce 

Să ne temem de ceea ce este nou ? E anevoios s-o realizezi ? 
Dar de ce să ne temem de ceea ce este nou şi anevoios de realizat ? 
Pentru cei exploataţi, pentru cei mereu înşelaţi, 

Pină şi viața este un experiment neîncetat, 

Pină şi cîştigul cîtorva parale, 

O întreprindere nesigură, care nu se învaţă nicăieri. 

De ce să-ți fie teamă de ceea ce e nou 

Și nu de ceea ce e vechi ? 

Dar chiar dacă 

Spectatorul vostru, muncitorul, ar şovăi, 

Ar trebui 

Nu să goniti după dinsul, ci să-i mergeţi înainte, 

Să-i mergeţi degrabă înainte, cu paşi mari, 

Neapărat încrezători 

În puterea lor cea de be urmă. 


Pra S ATI In romineşte de Florin Tornea 


N. 


Gr. Bălănescu (Varlam) în „Omul cu 


Dinu Dumitrescu (Răzvan) în „Răzvan şi Á 
Vidra“ de B. P. Haşdeu — Teatrul mirțoaga” de Gh. Ciprian — Teatrul 
Municipal Naţional „l. L. Caragiale“ 


Mira Iosif 
SĂ NU UITĂM A DOUA DISTRIBUŢIE! 


POST-SCRIPTUM PE MARGINEA UNOR CRONICI 


Afişul teatral de pe stradă, cu lista completă a realizatorilor unui spectacol, 
dezvăluie uneori, cu mai multă generozitate decit cronica de teatru, viața respec- 
tivei manifestări de artă şi a interpreţilor ei. Unde, dacă nu în banalul afiş de pe 
stradă, aflăm întotdeauna cu precizie numele diverșilor interpreţi din distribuțiile 
succesive ? Căci tradiţia sau canoanele cronicii dramatice obligind apariţia ei ime- 
diat după premieră, și implicit comentarea spectacolului inaugural, absolvă parcă 
cronicarul teatral de a urmări, mai departe, şi viața spectacolului. Și aşa, pentru 
cei „de specialitate“, spectacolul rămîne după premieră, definitiv clasat în dosarul 
cu eticheta „rezolvat“. Dar realitatea se încăpăţinează să infirme uneori opiniile 
şi concluziile mai mult sau mai puțin ritoase ale cronicii. Căci spectacolul îşi con- 
tinuă sau chiar îşi începe adevărata sa traiectorie abia a doua zi după premieră, 
într-o confruntare permanentă şi pasionată cu publicul spectator. 

Să recunoaştem, e păcat că presa noastră teatrală neglijează de cele mai 
multe ori viața spectacolului şi evoluţia protagoniștilor după apariţia cronicii dra- 
matice. Nu ne referim la degradări sau la aspectul învechit al unor reprezentații, 
fapte consemnate în unele împrejurări în diferite periodice. Ne gindim însă în 
special la actori. La diferiţii interpreţi ai unui spectacol, la diferiţii interpreți ai 
aceluiaşi rol. Mai cu seamă, la cei care, intrind în scenă după ce ziarele au co- 
mentat respectiva piesă, nu-și mai găsesc în presă un ecou valorificator al muncii 
depuse şi al rezultatelor acesteia. 

Exista pînă nu de mult în teatru o prejudecată în legătură cu „dublurile“ : 
se crea în jurul lor un soi de ambianţă umilitoare care isca complexe de inferioritate 

şi determina şi o atitudine corespunzătoare din partea publicului. Convingerea că 
primul interpret a epuizat resursele rolului, că el a scos în relief întreaga diversi- 
tate a nuanțelor solicitate de un rol, părind inutile orice noi căutări, a frinat de 
cele mai multe ori efortul creator din partea interpreţilor din distribuțiile ulterioare, 
de obicei actori tineri. Teatrul nostru de astăzi, printre multiplele sale transfor- 


mări de conţinut, în climatul eticii socialiste pe care l-a inaugurat, caută să in- 
firme, pe zi ce trece, imaginea peiorativă a urii, stimulînd creaţiile actoricești, 


apelind la creşterea măiestriei tinerilor interpreţi. Deci, ca termen, „dublura“ şi 
sensul ei metaforic minimalizant au dispărut, lăsînd loc importanţei folosirii unei 
a doua distribuții, dictate de interesele interne ale colectivului, de buna organizare 
a spectacolelor, de necesitatea desăvirşirii măiestriei artistice a cadrelor teatrului. 
Dar, cu toate că în principiu sîntem cu toţii de acord asupra acestui fapt, cu toate 
că ne manifestăm teoretic dezaprobarea cînd întîlnim o atitudine necorespunză- 
toare în a acestei probleme clare, în practică aflăm uneori unele derogări de la 
principiu. Cîteva date utile în această chestiune le putem afla dacă vwizionăm doar 
cîteva spectacole mai vechi, rămase pe afiş din stagiunile trecute, spectacole în 
care au intrat o seamă de moi interpreți. 

Se întîmplă uneori ca persistența celui de al doilea interpret în spectacol 
să depăşească cu mult durata de folosire în rol a primului nume și, ca atare, 
spectacolul, implicit concepția regizorală, să pretindă o judecare prin prisma jo- 
cului noilor actori. Ipotetic, considerăm munca regizorului cu interpreţii secunzi la 
fel de minuțioasă şi atentă ca şi cu cei dintîi, pentru ca rezultatul să fie — cel 
puțin — conform creaţiei-limită a rolului din prima realizare, dacă nu să-l de- 

ăşească. În acest sens ne apare revelatoare creaţia celui de al doilea interpret al 
ui Răzvan, în spectacolul de la Teatrul Municipal. Compoziţia actorului Dinu Du- 
mitrescu, în rolul deţinut la premieră de Septimiu Sever, aduce noi valori inter- 
pretative textului și pe alte coordonate, proprii. În uşoara destrămare a intensi- 
tăţii scenice şi a ritmului dramatic în cel de al 123-lea spectacol (văzut de noi) cu 
piesa lui Haşdeu, jocul echilibrat şi inspirat al tinărului actor se remarcă cu uşu- 
rință. Excluzînd din biografia psihologică a eroului mobilurile meschine ale va- 
nităţii şi ambiţiei, Dinu Dumitrescu a compus figura unui tînăr patriot, răzvrătit 
împotriva boierilor şi legilor lor, care-l osîndeau de două ori — ca iobag și ca 
țigan. Amplificînd potenţele lirice şi atitudinile romantice ale personajului, inter- 
pretul a căutat să evidenţieze în prim plan resursele de umanitate ale eroului, 
explicind căderea sa ca pe un implacabil rezultat al condiţiilor epocii respective. 
Ne-au plăcut, de asemenea, limpezimea şi acuratejea cu care actorul frazează versul 
clasic, deşi ele nu sînt scutite de pericolul pateiismului teatral care ameninţă să-i 
altereze sinceritatea jocului. (Ni s-a confirmat această părere, văzîndu-l în rolul 
lui Dunois din Sfinta loana — la premieră, Liviu Ciulei — unde spre deosebire 
de creația din Răzvan, jocul lui Dinu Dumitrescu se desfăşoară ilustrativ, în 
vădit dezacord cu spiritul piesei lui Shaw.) 

În spectacolul Răzvan și Vidra se arată izbutită şi creaţia lui Chiriţă Misail 
(moş Tănase). În rolul bătrînului rumîn, al înţeleptului pe care critica burgheză 
l-a prezentat drept prevestitor al fatalităţii care planează asupra destinului tiga- 
nului Răzvan, Chiriţă Misail valorifică, în primul rînd, sursa de înţelepciune fo 
clorică şi trăsătura de solidaritate a obidiţilor, element care-l apropie definitiv de 
Răzvan. O comunicare scenică creatoare între aceşti doi actori a contribuit substan- 
tial în spectacol la reliefarea fizionomiei fiecăruia, ca şi la explicarea ideii dra- 
matice ; fapt care nu se poate spune despre reciprocitatea jocului lui Dinu Dumi- 
trescu (Răzvan) cu Mihaela Juvara (Vidra). Intuind rolul doar în datele lui ge- 
nerale, dar fără să recreeze personajul prin însemne particulare care, distribuite 
artistic, să sugereze psihologia personajului — aşa cum a procedat Tanţi Cocea — 
Mihaela Juvara redă în mod abstract, exterior, trufia, ambiția exacerbată şi pă- 
timașa aspirație a Vidrei către putere. Din această pricină, în spectacol, motivarea 
psihologică a acţiunilor lui Răzvan prin impulsurile Vidrei apare neconvingătoare, 
doar afirmată, văduvită de o sumă de accente etico-sociale ale textului. 

Dacă uneori în spectacole, insuficienta realizare a unui rol scade din relieful 
personajului respectiv sau eludează unele sensuri ale piesei, fără să denatureze 
totuși concepţia de ansamblu a spectacolului şi mesajul respectiv, găsim alteori 
interpretări care contravin chiar justei perspective a rolului, și de aici, concepției 
regizorale care a pus iniţial în valoare piesa. În asemenea cazuri, se pare că regi- 
zorul mu ţine seama de trădarea intenţiilor sale, că el se mulțumește doar cu suc- 

cesul de premieră, uneori chiar numai 
cu faima interpretului prim. Ceea ce, să 
spunem pe şleau, infirmă însăşi ideea de 
muncă regizorală, prilejuind renașterea 
nedorită de nimeni a vedetei. Aceasta e 
situația prezentă în spectacolul Omul cu 
miîrțoaga la Teatrul Naţional. N. Enache 
(Chimică) a îmbrățișat cu pasiune rolul 
amăritului arhivar, Aceasta e limpede, 
evident. Dar, insuficient îndrumat spre 
descoperirea subtextului rolului, el nu 
reuşeşte decit în rare momente să exprime 
şi "altceva, ceva mai presus decit ținuta 
fantomatică a unui „resemnat“, cu o pri- 
vire aburită şi gesturi hieratice. Insufi- 
cientta înțelegere a zăcămintelor protesta- 
tare, sociale, conținute în acest personaj, 
a simbolului „omului cu mirţoaga“ şi a 
semnificației însinguratei lui îndirjiri îm- 
potriva unei lumi crude şi obtuze, deter- 
mină monotonie în accentele replicilor ros- 
tite şi în compoziția sa. În succesivele 
ciocniri cu personaje ce semnifică, în 
ipostaze difenite, instituţiile sistemului ex- 
ploatator — proprietatea, şcoala, birocra- 
tia —, N. Enache se comportă invariabil, 
strigînd cu acelaşi ton și gest: „leşiţi 
George Manu (Helmer) în „Nora“ de H. Ibsen afară |” Nenumăratele subtilităţi, CI Sute 
minti -C NOAA e înzestrat acest personaj. scapă prin wni- 
formitatea interpretării, înțelegerii publi- 
oului. În interpretarea lui N. Enache, Chi- 
rică îşi pierde semnificaţiile generaliza- 
toare, în care don-quiichotismul atitudinii reprezenta protestul insului cinstit, într-o 
lume a valorilor măsluite, şi devine un tip pitoresc, desprins din solul realităților 
sociale concrete. Accenituind chiar filozofia renunțării lui Chirică, a desprinderii 
de bunurile pământeşti, interpretarea converge către un erou de factură mistică, 
aşa cum a fost elaborată în trecutele înscenări ale teatrului burghez. 

La vădita scădere de azi a spectacolului de pe scena Studioului Teatrului 
Naţional contribuie şi distribuirea lui N. Gr. Bălănescu în rolul lui Varlam. De- 
sigur că tînărul actor a fost handicapat de creația lui Birlic în acest rol. Nu e 
pentru prima oară cînd un interpret, tinăr sau virsinic, se loveşte la abordarea 
unui rol de prestigiul mnui mare model. Modelul prestigios n-ar trebui însă să 
inhibe, ci să stimuleze. Cu atit mai mult, cu cât noul interpret e chemat să răs- 
pundă în faţa publicului pentru prestigiul creatorului precedent. Faptul că N. Gr. 
Bălănescu n-a găsit în rolul creat de Birlic nici o trăsătură de apropiere cu per- 
sonajul, ne face să ne gindim că vina o poartă în primul rînd cei care l-au distri- 
buit, încredinţindu-i o însărcinare pentru care actorul nu are valenţe suficiente. 
De aceea, discutîind problema interpreţilor secunzi, e neapărat nevoie să căutăm 
dezlegare şi problemei adiacente, privind judicioasa distribuire a trupei, în funcţie 
(în primul rînd) de necesitățile spectacolului. Căci alegerea arbitrară a unui actor 
sau distribuirea lui hazardată, ca în cazul lui Varlam, nu pot avea decit efecte 
negative : descurajarea actorului şi prejudicierea spectacolului. 

In problema interpretării actoricești, nu putem eluda veridicitatea întruchi- 
pării personajului, adică creaţia autentică în spiritul realismului socialist. Din 
această cerință decurge ca o condiţie fundamentală, exprimarea unei juste concepţii 
asupra eroului, în lumina esteticii leniniste. Să ne amintim cu acest prilej că Sta- 
nislavski a pus la îndemîna actorilor procedee ştiinţific verificate ale măiestriei 
actoricești, confirmate de întreaga experienţă a artei realiste. Pentru a realiza 
acea trăire scenică, acel puternic sentiment artistic care să emoţioneze şi să con- 
vingă spectatorii, totodată educindu-i, actorul trebuie să aibă o viziune limpede, 

de substanţă, a premmaiulgă său, a universului lui spiritual. Tinereţea artistică a 
unor interpreţi, lipsa lor de pregătire ideologică impun în acest caz ca munca 
regizorului să întrunească şi eficiente calităţi pedagogice. Dacă i s-ar fi explicat 
esența personajului Helmer Torwald — din aih aan A Nora de la Teatrul „C. No- 
ttara“ — George Manu, chiar dacă n-ar fi izbutit, din lipsa unei matunități artistice, 
să acopere întreaga claviatură a rolului, totuşi n-ar fi ajuns la acel personaj neveridic 
artisticeşte şi totalmente fals în raport cu textul, pe care-l prezintă. Helmer Torwald, 
„stilpul“ din casa cu păpuşi, e un personaj tipic pentru modalitatea realismului 
critic ibsenian, realism distrugător de iluzii şi de false valori. Helmer reprezintă o 
iluzie. Iluzia fericirii Norei, iluzia unor adevăruri arbitrare în care eroina credea 
cu sfințenie. Şi în rejurarea dramatică cunoscută, vălul trandafiriu al iluziilor, 
al fericirii căminului burghez este sfişiat cu brutalitate. Abia atunci Helmer apare 
în adevărata sa lumină, fără a înceta să rămînă același perfect gentleman, acelaşi. 
onorabil „stilp al societăţii“. Numai că, dincolo de aparente, Nora a desluşit esența 
căsniciei burgheze. George Manu a înfățișat însă un personaj respingător, odios de 
la prima apariţie pe scenă, de o brutalitate trivială, caricaturizind personajul într-un 
mod inadmisibil. Toa său anticipativ contravine stilului dramei ibseniene, devenind! 
în mod fatal o parodie autohtonizată a unui soț autoritar. Atît. Şi reacțiile Norei,. 
în clipa tragică de înţelegere a minciunii eticii burgheze, în ciuda eforturilor Corinei. 
Constantinescu, devin reacţiile unei femeiuşti care se ceartă cu un soț grosolan.. 
Conflictul dramatic, despuiat de semnificaţiile etice, critice, rămîne la datele sale 
exterioare şi pare mic, neînsemnat, neinteresant. În acelaşi spectacol, Jean Lorin 
(Krogstad) a dat personajului său o tentă sumbră, stranie, în flagrant con- 
flict cu datele realiste ale tipului respectiv: un mărunt funcţionar pe care mi-- 
zeria, abuzurile societăţii îl transformă într-o lichea cu rare scântei de umani-- 
tate. Realismul critic, protestul lui Ibsen împotriva unei societăţi ale cărei exem-- 
plare umane se degradează din pricina sistemului social dispar înecate în reacții 
temperamentale de o morbiditate neconvingătoare. Faptul că regizorul Norei læ 
Teatrul „C. Nottara“ nu s-a mai aflat în teatru la intrarea în rol a noilor intenpretări,. 
nu justifică în nici un caz carenţele spectacolului. În multiplele cazuri cînd regi- 
zorul absentează după premieră, conducerea teatrului trebuie să ia măsuri peniru 
menţinerea concepției regizorale iniţiale — dacă ea s-a arătat justă — și mai cu 
seamă pentru păstrarea justei perspective a rolului. 

Lipsa unei munci temeinice, profunde, cu actorii programaţi pentru a doua. 
distribuţie trebuie să dea de gindit conducerii multor teatre. Exigenţa publicului, 
creşterea ului artistic nu permit perpetuarea în practică a vechilor concepții 
despre dubluri. Regizorul trebuie să se gindească că strălucita interpretare a unui 
actor în prima distribuţie în mod fatal descoperă slăbiciunile muncii sale atunci 
cînd apare cel de al doilea actor cu care nu s-a lucrat destul. A doua interpretare: 
nu prejudiciază spectacolului atunci cînd actorul nu este considerat drept o utili- 
tate de circumstanţă sau um replicant provizoriu, ci un factor răspunzător, învestit 
cu depline drepturi în faţa rolului şi mai cu seamă în faţa publicului. 

Recapitulind sumarele noastre observaţii, constatăm cu mihnire că în multe- 
spectacole vechi (reprezentate cu dubluri) nu se întilneşte decât rareori un spirit 
creator veritabil. o dorință efectivă de a se realiza creaţii remarcabile, o atmosferă 
de emulaţie artistică eficientă, o muncă asiduă a actorilor la rol şi a teatrelor cu 
actorii. Pentru acest lucru, răspunzătoare în primul rînd este regia. Dar aceasia, 
bineînţeles, nu scade cu nimic îndatoririle profesionale ale actorilor. Remarcăm că 
uneori micşorarea interesului faţă de aceste îndatoriri atinge marginile obligațiilor- 
elementare. De pildă, machiajul. Nici George Manu (Helmer), nici Jean Lorin 
(Krogstad), nici N. Gr. Bălănescu (Varlam) nu s-au străduit să găsească un amă- 
nunt fizic exterior, o trăsătură de caracter distinctivă fizionomic, care să singula- 
rizeze şi să dea marca veridicităţii personajului respectiv. Și acesta e un amănunt 
semnificativ pentru înțelegerea cauzelor care au dus la caracterul palid, superficial 
al respectivelor interpretări actoriceşti. 

rîndul ei, critica teatrală îşi are partea ei de vină pentru lipsa de preo- 
cupare faţă de a doua distribuţie în spectacol. Criticii fi revine o misiune impor- 
tantă în lupta pentru distrugerea prejudecăţilor și rămășițelor vechii concepţii mi- 
nimalizatoare cu privire la dublură. după cum îi revine şi sarcina de a urmări 
îndeaproape evoluţia noilor interpreţi în rolurile consacrate de premiere. Este de 
dorit ca această problemă să intre în mod temeinic în orbita preocupărilor cri-- 

STATORNICIE ŞI OSCILAȚII ÎN ACTIVITATEA 
TEATRULUI NAŢIONAL DIN IAŞI 


Aşa cum înseși clădirea şi sala complet îmnoite impun, celui ce intră în ele, 
un sens de respect amestecat cu bucurie estetică, tot aşa celui ce încearcă să pă- 
trundă în viața intimă — artistică şi organizatorică — a Teatrului Naţional 
„Vasile Alecsandri“ din lași și a colectivului său actoricesc, pentru a le defini 
chipul, „profilul“ cum se mai spune, i se cere o deosebită seriozitate a criteriilor 
de apreciere şi multă precizie în analiză şi în eventualele concluzii. Căci ne aflăm 
în faţa celei mai vechi institutii teatrale din țară — n-au trecut decit doi ani de 
la cea de-a 140-a aniversare a întemeierii — cu un prestigiu consolidat de mult 
şi unanim acceptat. Dar cînd am spus seriozitate am înțeles şi severitate, întrucât 
Naţionalul ieşean ne-a obișnuit cu o măsură riguroasă şi în acelaşi timp de ridi- 
cate pretenţii. 

Imdiscutabil, Naţionalul moldovean a avut. în aceşti ani, o serie de succese 
sigure. Prezentarea unor piese ca Despot Vodă, Uraganul, a spectacolului Zorii Tea- 
trului Naţional, Wintersett. Mutter Courage înseamnă pe răbojul secular al vechii 
instituţii un aport de prestigiu şi ținută artistică 

Recent însă — în luna mi martie — am găsit teatrul într-un moment mai 
puţin fericit. Mai precis, într-o situaţie de aglomerare a sarcinilor — unele res- 
tante, altele de viitor sau de imediată urgenţă — pe care conducerea şi consiliul 
artistic făceau eforturi să le rezolve şi să redobindească echilibrul obişnuit, climatul 
necesar activităţii creatoare. 

Prima observaţie şi constatare se referă la circumstanta (deopotrivă atenuantă 
și agravantă) a întirzierii cu care s-a deschis stagiunea. Există, fireşte, un motiv 
obiectiv : repararea şi renovarea teatrului (implinite cu rezultate optime), motiv 
care a aminat începerea spectacolelor pină spre sfîrșitul anului trecut şi care ar 
justifica, în parte, îngrămădirea diferitelor sarcini ce stau în faţa teatrului. Pe de 
altă parte, însă, conducerea şi factorii ei aijutători n-au dovedit destulă prevedere 
şi destul spirit de orientare, siiuîndu-se mai mult sau mai puţin pe creasta unei 
activități încetinite şi nu au încercat s-o devanseze, să-i dea un impuls dinamizant. 
E vorba, în primul rînd, de fixarea repertoriului, atit pentru stagiunea în curs, 
cît şi pentru cea viitoare. 

Astfel, la 19 noiembrie 1958, după consultarea consiliului artistic, conducerea 
stabilea următorul repertoriu al stagiunii prezente : 1) Anii negri, 2) Aristocrații, 
3) Povestea Unirii, 4) Hamlet, 5) Teroarea şi mizeriile celui de-al III-lea Reich. 
6) Hagi Tudose, 7) Orestia, 8) Oameni de azi. Oprindu-se la această listă. consiliul 
constata în acelaşi timp că, din pricina deschiderii întîrziate a stagiunii, nu se va pu- 
tea monta acest număr (8) de premiere. Două luni mai tirziu, la 9 ianuarie a.c., ace- 
lași consiliu îşi schimbă hotărirea anterioară şi premierele posibile devin : 1) Anii 
negri (jucată), 2) Povestea Unirii, 5) Casa Bernardei Alba, 4) Aristocrații, 5) Hamlet. 
6) Hagi Tudose, 7) Orestia. În şedinţa despre care vorbim (culegem datele din pro- 
cesele-verbale ale consiliului artistic), deşi repertoriul rămîne fixat, se discută cw 
lux de argumente dezavantajele unor mari montări clasice (Hamlet. Orestia), de- 

Scenă din „„Arborele genealogic“ de Lucia Demetrius 


monstriîndu-se că ele îngreunează împlinirea sarcinilor de plan. Cînd, asta? La 
9 ianuarie, în plină stagiune! Ce n-a ştiut şi prevăzut conducerea ? Că se reno- 
vează teatrul și că terminarea lucrărilor poate suferi prelungiri ? Sau că Hamlet 
şi Orestia cer eforturi speciale, acum, fiindcă înainte nu se putea ști? Să trecem 
peste aceste semne de întrebare, mai departe. Repertoriul n-a rămas în configuraţia 
amintită, fiindcă la 15 februarie a. c. se observă că dramaturgia originală nu e 
suficient de susţinută şi lista pieselor se modifică : 1) Anii negri (jucată), 2) Po- 
vestea Unirii (jucată), 5) Aristocrații, 4) Poarta, 5) Partea leului, 6) Hamlet, 7) Ve- 
cini de apartament, 8) o piesă originală de deschidere a stagiunii viitoare. Aplaudăm 
cu căldură gindul bun pentru lucrările romiîneşti originale, dar nu putem să nu 
subliniem că „dumirirea“ în privința lor a survenit destul de tirziu, Căci mu e marcă 
de seriozitate această continuă oscilație şi lipsă de hotărire. Într-un moment cînd 
teatrul ar fi trebuit doar să vegheze la aplicarea planului de producţie şi la cali- 
tatea artistică a premierelor curente şi mai ales să profileze repertoriul viitorului 
an teatral şi, eventual, un repertoriu de perspectivă, direcțiunea şi consiliul artistic 
se frământă — de multe ori steril, neconcludent — cu stabilirea ultimelor premiere 
ce bat la poartă. 

Să nu se creadă, însă, că lista ultimă a rămas cea definitivă. Între timp, 
s-au pus în repetiție Poarta şi Partea leului, s-a renunțat la Vecini de apartament 
şi s-a fixat piesa pentru aniversarea lui 25 August: Surorile Boga. Ne întrebăm 
cu ce linişte de spirit şi adincire de probleme s-a lucrat, în condiţiile acestea, la 
alcătuirea repertoriului pe anul 1959/60 ? ! 

Fireşte. un colectiv teatral nu poate fi apreciat fragmentar, într-o singură 
stagiune, mai ales sub raportul repertoriului. Vom lărgi de aceea perspectiva, în- 
torcîndu-ne cu citeva stagiuni în urmă şi încercînd să analizăm repertoriul tea- 
trului, pe linia lui de continuitate, din toamna lui 1956. De atunci și pînă acum 
s-au dat în premieră 17 spectacole. Considerate pe stagiuni, ele au urmat în ordi- 
nea următoare. 1956/57: 1) Horia, 2) Nota zero la purtare, 5) O chestiune perso- 
nală, 4) Onomastica domnului director, 5) Moralitatea doamnei Dulska, 6) Win- 
terselt, 7) Zorii Teatrului Naţional (spectacol festiv); 1957/58: 8) Şcoala birfelii, 
9) Uraganul, 10) Arborele genealogic, 11) Despot Vodă, 12) Mutter Courage, 13) An- 

gelo, tiranul Padovei ; 1958/59. 14) Anii negri, 15) Povestea Unirii, 16) Casa Ber- 
nardei Alba, unde se opreşte privirea noastră, în clipa cînd scriem aceste rinduri !. 

O cât de superficială privire asupra acestui tablou ne îndeamnă la unele 
utile reflecţii. Dintre cele cinci piese originale nici una nu e din actualitate: 
două sînt istorice (Horia şi Povestea Unirii), iar alte două reflectă fie anii pre- 
mergători lui 25 August (Anii negri), fie perioada 1945-46 (Nota zero la purtare). 
Nici o piesă, însă, care să reflecte perioada actuală de construcţie a socialismului. 
Clasicii romini sint prezenți numai prin Alecsandri (Despot şi Cinticelele din 
Zorii Teatrului Naţional) şi, doar antologic, prin Haşdeu (Festivalul Hașdeu). Nici 
un clasic vus, iar dintre cei universali Hugo şi Sheridan, cu două piese minore. 
E bine că Naţionalul din Iaşi a pus în scenă două piese poloneze, una clasică 
(Moralitatea doamnei Dulska) şi o comedie contemporană (Onomastica), dar de 
ce amândouă în aceeaşi stagiune (1956/57), de ce chiar una după alta, ca succesiune 
de premiere ? Dramaturgia sovietică e substanţial reprezentată calitativ (Uraganul, 
O chestiune personală), dar numărul unor asemenea piese ar fi putut fi mai mare. 
Sectorul literaturii străine contemporane e potrivit orientat, cuprinzînd două piese 
valoroase (Wintersett şi Casa Bernardei Alba). 

De abia acum, la mijlocul stagiunii curente, Naţionalul ieşean păşeşte cu 
mai multă hotărire la abordarea repertoriului original de actualitate, şi nădăjduim 
că montările spectacolelor cu Poarta de Paul Everac şi Partea leului de C. Teodoru 
vor fi însoţite şi de o interpretare artistică aleasă. De asemenea, abia spre sfirşitul 
stagiunii vom asista la premiera unui clasic de valoare (Hamlet) şi la aceea a 
Aristocraților, ce se înscrie în domeniul lucrărilor sovietice. 

După cum se vede, bilanțul cu privire la repertoriul ultimelor trei stagiuni 
e relativ echilibrat. Totuşi conducerea, 
consiliul artistic şi întreg colectivul artis- 
tic vor trebui să-şi sporească eforturile 
pentru a elimina golurile atît tematice, 
cit şi valorice, din repertoriu. Nu avem 
nici căderea, nici menirea să dăm soluţii 
concrete, efortul de cernere şi de valori- 
ficare a repentoriului rămâînind o sarcină 
internă a teatrului. Ne-am îngăduit, în 
rindurile de mai sus, doar să atragem 
atenţia asupra unor probleme care desigur 
preocupă teatrul. 

laşul e o capitală de regiune, cu 
o populaţie alcătuită din muncitori, in- 
telectuali şi studenţi. Fireşte că trebuie 
să se țină cont de specificul acesta ; după 
cum va trebui să se aibă în vedere că 
Iaşul e situat şi într-o regiune agricolă 
şi că sarcini imediate îşi impun împlinirea 
în legătură cu contribuţia teatrului la 
transformarea socialistă a satului. 

În sfîrşit, o ultimă problemă la 
acest capitol al repertoriului este aceea 
a promovării autorilor locali. Nu s-au 
obținut rezultate nici în direcţia aceasta, 
în afară de încercările eşuate cu Ivan 
Turbincă (dar asupra acestui aspect vom 
reveni mai tirziu). 


Lia 


Să ne oprim o clipă şi la discutarea 
speatacolelor, a modului de valorificare 


i La acestea s-ar adăuga un Festival Haş- Margareta Baciu (Anna Fierling) şi Gilda 
deu, în stagiunea 1957/58, asupra căruia însă nu ni Marinescu (Catrina), in „Mutter Courage“ de 
s-au furnizat date, Bertolt Brecht 

scenică a repertoriului. Dar înainte de a trece la anzliza directă a situaţia se 
impun cîteva consideraţii, credem, lămuritoare. 

Avînd o existenţă atit de veche, Teatrul Naţional din laşi şi-a cristalizat, 
cu timpul, şi o anumită tradiţie, dacă nu chiar un „stil“. O tradiţie şi um stil 
esențialmente realiste, pe firul cărora au crescut şi s-au afirmat numeroase gene- 
raţii de actori valoroşi. Dar, oricît de sănătoasă ar fi, tradiţia, spre a fi continuată 
cu cinste, își are, mai ales într-o perioadă de revoluție culturală ca a noastră, 
exigenţele ei de autodepășşire. Desigur, deprinderile, modalităţile scenice, uneori 
manierele, formate de-a lungul timpului şi transmise de la un actor la altul, în- 
greunează în oarecare măsură procesul de necesară înnoire, de înscriere într-o: 
concepție nouă de exprimare artistică. Aşa s-a făcut că, mai ales în perioada ime- 
diat următoare războiului (1945—50), la laşi se montau spectacole de o anumită 
rigiditate, de o destul de evidentă reținere pe planul unei tradiţii obosite. Din feri- 
cire, însă, școala de teatru ieşeană (ai cărei fruntaşi au fost I. A. Maican, Ion Sava, 
G. M. Zamfirescu) a fost de bună calitate, realistă cum spuneam, cu foarte puţine: 
concesii făcute devierilor formaliste. Astfel că actorii s-au putut regăsi destul 
de uşor în ritmul nou de muncă, făcînd faţă noilor şi sporitelor exigente de con- 
cepţie şi orientare artistică. Şi tocmai aceşti actori care au învăţat teatru înainte- 
de război asigură astăzi, cu succes, osatura principală a colectivului. Asimilînd 
principiile şi modalităţile practice ale artei realist-socialiste, actorii despre care 
vorbim constituie astăzi cel mai organic şi mai omogen corp mediu — adică actorii 
cu gamă mijlocie de posibilităţi, dar foarte conştiincioşi şi temeinic pregătiți — 
faţă de toate teatrele din regiuni. Actori ca Eliza Nicolau, Neculai Veniaş, Con- 
stantin Sava, Constantin Protopopescu, Florica Damian sau Remus Ionașcu (i-am 
citat doar pe aceștia pentru a determina o precisă categorie de formaţie şi calitate- 
artistică şi poate chiar de vîrstă) sînt piloni foarte trainici pe care se poate sprijini 
cu încredere bolta artistică a teatrului, sînt aşa-numitele „mari utilităţi“ atît de 
necesare și de preţioase intr-un colectiv artistic. Proveniţi din rîndul lor, adică 
de la aceeași seriozitate şi probitate profesională, artiştii emeriţi marchează virtuţi 
amplificate ale unor personalităţi artistice distincte. Ei reprezintă virfurile crescute 
din trunchiul categoriei de mai sus. La loc de frunte, sînt într-adevăr cele mai 
interesante și complexe figuri de actori: Miluţă Gheorghiu, Margareta Baciu şi 
Ştefan Dămncinescu. Apropiaţi ca valoare, le urmează Gheorghe ici şi Iom 
Lascăr, Anny Braeschi şi Marioara Davidoglu. 

Alături de aceşti actori au apărut, stagiune după stagiune, tinerii. Făcând 
citeva alegeri nimerite, Naţionalul din laşi se poate mindri astăzi cu elemente noi 
foarte valoroase. Ajunge să cităm, în acest sens. nume deja cunoscute și recu- 
noscute ca Gilda Marinescu. Gheorghe Vrinceanu, Constantin Dinulescu, Virgiliu 
Costin, Saul Taişler, Gheorghe Macovei, Valentin Ionescu, Virginia Raiciu, Lidia 
Persofschi sau Valeriu Burlacu. Prim aceştia, Naţionalul din laşi şi-a asigurat o 
viguroasă primenire, care s-a reflectat din plin în factura şi valoarea spectacolelor. 

Asistăm astfel la o puternică emulație, tinerii asimilind cu măsură şi selectiv 
elementele viabile ale „tradiţiei“ reprezentate de actorii mai virstnici, iar aceştia 
străduindu-se să intre în cadența impusă de orientarea ideologică şi estetică şi 
elanul noilor promoţii. 

Chemat să asigure sudura, unitatea de expresie între cele două „capacități“ 
fundamentale ale teatrului este de bună seamă prim-regizorul artistic, în persoana 
lui Dan Nasta. El însuşi încă tinăr, format ca director de scenă în şcoala realis- 
mului socialist, Nasta aduce cu sine suficiente garanţii ale unei bine orientate in- 
terpretări a textului dramatic, ale unui gust estetic ales, ale unei capacităţi nova- 
toare de punere în scenă. 

Venit la laşi acum doi ami şi mai bine, regizorul Dan Nasta a arătat că ştie 
şi înţelege să colaboreze în mod eficient şi creator atît cu actorii vîrstnici, cit şi cu 
cei tineri, deodată şi deopotrivă. z 

Spectacole ca Despot Vodă, Uraganul, Şcoala birfelii sau Zorii Teatrului Na- 
tional atestă acest lucru. Și trebuie reținut că succesul cel mai net, cel mai ne- 
dezminţit a fost înregistrat — fie în spectacole pe care Nasta le-a pus direct în 
scenă, fie în cele pe care le-a supervizat în calitatea lui de prim-regizor — tocmai 
atunci cînd s-a asigurat omogenitatea perfectă a distribuţiei, adică atunci cînd fie- 
cărui actor i s-a încredințat rolul cel mai potrivit după talent, după afinități, după 
vîrstă. Am subliniat lucrul acesta, deoarece în ultima vreme s-au produs unele 
derogări de la acest principiu al perfectei omogenităţi, ca de pildă în Angelo, 

diranul Padovei. Dintr-o firească şi necesară acțiune de promovare a tineretului 
fruntaş, s-a ajuns pe alocuri la o greşită distribuire a tinerilor, în defavoarea spec- 
tacolelor. RI , i caute 

De fapt, tinerii sint cei mai des utilizaţi în distribuțiile ieşene, şi, în principiu, 
fenomenul e just şi justificat. Devine însă discutabil, dacă adincim faptele şi-l ra- 
portăm la aspectul general al repertoriului jucat. Dintr-o totalizare a rolurilor in- 
tterpretate, pe categorii, de către actorii colectivului ieşean, reiese că artiștii emeriţi 
au jucat ceva mai mult de o treime din ultimele 16 spectacole, categoria mijlocie 
-ap o jumătate, iar tinerii fruntași, peste o jumătate. pa 

aptul că tinerii actori au jucat în majoritatea premierelor este, subliniem, 
un punct pozitiv. Dacă ţinem însă seama pe de altă parte că artiștii emeriţi au 
participat doar în proporție de o treime la ultimele manifestări ale teatrului + şi că, 
în total, artiştii emeriţi au Sapaat destul de puține roluri principale (Şt. Dănci- 
nescu-2, I. Lascăr-1, Miluță Gheorghiu-1, M. vidoglu-0), ne simțim îndreptățiți 
să tragem concluzia că situația e întrucîtva disproporționată. Şi poate nu atit ca 
realitate efectivă, cât mai ales ca tendinţă. Simptomatic e în acest sens, spectacolul 
Angelo, tiranul Padovei unde nici Gh. Vrinceanu, nici Const. Dinulescu şi nici chiar 
“Gilda Marinescu nu acopereau roluri pe efectiva lor capacitate şi experienţă. (Ei 
n-au jucat sub posibilităţile lor, dar m-au avut maturitatea şi greutatea scenică, 
absolut necesare.) Ne îngăduim de aceea să recomandăm, pentru viitor, aceeași 
preocupare pentru dezvoltarea tinerelor talente, dar cu mai multă atenţie şi selecţie 
în raport cu resursele lor organice, şi mai ales pe un fir de evoluţie continuă, orga- 
nică, nu prin salturi nepotrivite, 

Dar cu aceasta n-am epuizat problema. Dacă Gheorghe Vrinceanu a avut 
cu Vardia din Nota zero la purtare, cu Mio din Wintersett, cu Marinarul din Ura- 
ganul etc. câteva creaţii de prestigiu, dacă aceleaşi creații i s-au prilejuit Gildei 
Marinescu în Mutter Courage (Catrina), în Casa Bernardei Alba (Martirio) sau în 
Wintersett (Miriamne) — nu acelaşi lucru se poate spune despre posibilităţile 
oferite artiştilor emeriți. Nu e bine ca Miluţă Gheorghiu. acest comedian unic prin 
verva şi timbrul lui specific în toată ţara. să nu joace decit un rol principal în trei 
stagiuni ; mu e bine, de asemenea, ca Ştefan Dăncinescu să nu joace decit două, iar 
Margareta Baciu, creatoarea Annei Fienling, să n-aibă loc decit în prea puţine 
distribuții. Gheorghe Popovici şi Ion Lascăr n-au avut nici ei posibilitatea de a-și 
da, acum la maturitatea artistică, măsura capacității lor interpretative. lată, de aici, 
necesitatea de a găsi soluţii tot mai bune care să îmbine exigenţele repertoriului 
cu acele ale unei echitabile şi judicioase distribuiri a forțelor actoricești. (De altfel, 
în şedinţa consiliului artistic din 9 ianuarie. conducerea teatrului a recunoscut că, 
„în bună parte, actorii de frunte n-au fost utilizaţi la valoarea lor“.) 

Mai echilibrată ni se pare utilizarea „conpului mediu“, şi proporția de apro- 
ximativ o jumătate e cea justă, întrucît e vorba tocmai de fondul actoricesc de bază, 
pe care se sprijină apoi virfurile artistice, 

n genere, cu excepţia rezervelor formulate, angajarea actorilor în procesul 
de creaţie a fost făcută mulţumitor, fără să se dea loc unor discrepanțe sau goluri 
de calitate în spectacole. Constatarea aceasta nu absolvă însă conducerea teatrului- 
de la căutări mai creatoare, mai ales în domeniul repertoriului, care pot avea darul 
să rezolve implicit şi problemele de distribuţie. În alți termeni, la alcătuirea listelor 


de piese — pe lingă criteriile fundamentale de conţinut şi valoare — trebuie să se 
țină seama şi de configuraţia colectivului actoricesc şi de resursele lui specifice. 
+++ 


La lași, am văzut de curînd cinci spectacole, toate cite ţineau afişul unei 
săptămîni. Comparindu-le, calitativ, cu cele mai bune din ultimele stagiuni. am 
observat o destul de sensibilă scădere de nivel general, cu o unică excepţie: Mutter 
Courage, care şi-a păstrat virtuțile de la premieră. ritmul strîns și interpretările 
individuale ce i-au adus prețuirea de la Festivalul Teatrelor Dramatice de anul 
trecut. Celelalte patru : Căsătoria, Angelo, tiranul Padovei, Povestea Unirii şi Casa 
Bernardei Alba — considerate în ansamblu, ca şi în parte — dau un numitor comun 
sub valoarea cu care ne obişnuiseră spectacolele izbutite ale Naţionalului. N-am 
mai asistat la desfăşurarea amplă, de nobleţe artistică, din Despot Vodă, nici la 


1 Precizăm că ne referim la ultimele 16 premiere, neluînd în consideraţie reluările, destul de 
numeroase de altfel, dar nesemnificative pentru problema ce ne interesează. 

Scenă din „Şcoala birfelii“ de R. Sheridan 


subtila şi grațioasa evocare din Zorii Teatrului Naţional, nici la dramatismul unor 
momente din Horia. Căsătoria şi Angelo, tiranul Padovei sînt spectacole în reluare, 
dar primul a vădit semne de oboseală, de lipsă de prospeţime, în timp ce al doilea 
— de dată relativ recentă — pare că şi-a sporit greșelile, inadvertențele de inter- 
pretare de la premieră. În rezumat, Căsătoria (pusă în scenă acum patru ani fără 
să fie împrospătată între timp) m-a avut haz, tipurile compuse de actori s-au super- 
ficializat. nu s-au subliniat ideile satirice ale piesei, iar atmosfera a ajuns ca o 
pinză cu fire destrămate. Pe de altă parte, Angelo, tiranul Padovei a fost în genere, 
un prilej de bravadă regizorală şi actoricească, cu personaje care se contorsionează 
permanent şi se aruncă pe tot felul de trepte, trepte de marmoră în care, cel puţin 
în actul întîi, pumnalele se înfig ca-ntr-un moale panou de tragere la ţintă. Încolo, 
uz şi abuz de clar-obscur (dincolo de romantismul lui Hugo), de sputuri şi reflec- 
toare-pistol. Viziunea neclară, eteroclită a regizorului (Emil Reus), care a frizat 
uneori formalismul, n-a putut salva mici bruma de mesaj a acestei piese fragile. 

Povestea Unirii şi Casa Bernardei Alba sînt, în schimb, premiere recente ale 
acestei stagiuni. Cu tot ritmul şi luminozitatea primului spectacol, nu ne putem 
opri de a-i socoti concepţia regizorală (Miron Niculescu) drept prea concesivă faţă 
de o viziune operetistică (cu excepţia primului act). Pe scenă a domnit o veselie 
excesivă, care a dat senzaţia că evenimentele ce se petrec m-au fost decît o bătaie 
cu flori în luna mai. (Fără a mai aminti, de pildă, că scena importantă cînd se 
citeşte telegrama triumfală de la Bucureşti, în ultimul act, e „subliniată“ muzical 
nici mai mult nici mai puțin decât prin valsul „Wein, Weib und Gesang“ ș.a.) Mai 
multă gravitate şi sobrietate n-ar fi stricat acestui spectacol, care, să nu uităm, evocă 
unul din momentele luminoase, dar dramatice, ale istoriei poporului nostru. Lipsită de 
rigoare regizorală (A. Mihail), Casa Bernardei Alba a fost — aşa cum am mai 
avut prilejul să arătăm, în această revistă — un exemplu de felul în care nu 
trebuie tratată o piesă, mai ales una cu problematica şi densitatea dramatică a 
tragediei lui Lorca. 

Scenă din „Wintersett” de M. Anderson 


În sprijinul afirmațiilor moastre vine şi faptul că din toate aceste spectacole 
nu s-a desprins nici o intenpretare actoricească realmente valoroasă, în afară de 
aceea a lui Ștefan Dăncinescu (Vogoride în Povestea Unirii) — model de compo- 
ziție comic-negativă într-o piesă de evocare istorică, aceea episodică a lui Miluţă 
Gheorghiu (actorul Luchian din Povestea Unirii), şi — cu aceasta se încheie lista 
— compoziţia Gildei Marinescu în Casa Bernardei Alba. De ceea ce se cheamă 
cu adevărat creaţie artistică, nici nu poate fi vorba. S-ar mai putea adăuga inter- 
pretarea lui (Constantin Dinulescu (Homodei în Angelo), dar cu rezerve faţă de 
îndrumarea regizorului. În tot restul, corectitudine, conştiinciozitate, comportare 
medie. 

Se mai poate observa că nici una din aceste piese nu a avut girul direct al 
prim-regizorului artistic Dan Nasta. Faptul acesta constituie şi el, şi chiar în foarte 
mare măsură, una din cauzele nivelului relativ scăzut al spectacolelor din perioada 
actuală. Poate insuccesul formulei încercate cu Anii negri l-a descurajat temporar 
pe Nasta, dar talentatul om de teatru are toate calităţile pentru a culege învățătu- 
rile din această imprejurare, şi mai ales pentru a-şi îmbunătăţi mijloacele de lucru 
regizoral. Îl aşteptăm să dea din nou strălucire montărilor de pe scena ieșeană, 
așa cum a ştiut să facă pînă nu de mult. 

Nu mai puţin adevărat e că teatrul e cu desăvirşire lipsit de aportul unui 
scenograf propriu. Un colectiv teatral fără pictor-scenograf e ca un trup fără o 
mînă. Teatrul Naţional din laşi trebuie şi merită să-şi găsească cît se poate de 
repede un scenograf de prestigiu, care să-i întregească echipa artistică. Soluţia co- 
laborărilor „cu bucata“, cu spectacolul, e paleativă. Numai activind în mijlocul 
colectivului, un scenograf poate contribui realmente la profilarea artistică a unui 
teatru. Începutul stagiunii viitoare trebuie să găsească neapărat Naţionalul din 
laşi cu această problemă rezolvată. 

Despre activitatea consiliului artistic şi a secretariatului literar am pomenit 
şi la început. Şedinţele de consiliu se țin cu o periodicitate prea largă, la distanţe 

Scenă finală din „Uraganul 
de Bill Beloțerkouski 


prea mari. Participarea 
e destul de activă, dar 
reușita e aproape tot- 
deauna condiționată de 
prezența membrilor din- 
afara teatrului (profe- 
sorii universitari A. Lo- 
ghin Ilie  Grămadă, 
Jeannette Benditer, seri- 
itorul Ion Istrati), care 
asigură substanţialitatea 
şi — de ce să n-o spu- 
nem ? — obiectivitatea 
discuțiilor. Din proce- 
sele verbale de şedinţă 
reiese că se preferă to- 
tuşi dezbaterile, să le 
numim, teoretice, celor 
legate de fenomenul ar- 
tistic concret. Adică se 
acordă prea puţină a- 
tenție premierelor, care 
rareori au intrat în dis- 
cuţia consiliului artistic 
după ce au trecut de 
faze imediat pregătitoa- 
re. Pentru controlul per- 
manent al calității spec- 
tacolelor, teatrul a ini- 
tiat referate în scris 


pentru fiecare în parte, 
dar măsura pare că e formală, căci spectacolele nu dau semne de îmbunătățire. 


Secretariatul literar (Sandu  Morcovescu-Teleajen şi Violeta Boiciuc) duce 
o activitate lăudabilă pe linia documentării, a întregirii arhivei teatrului, a pro- 
gramelor de sală (în general, redactate şi tipărite cu seriozitate), în schimb, şchio- 
pătează în colaborarea cu autorii locali. E drept că portofoliul de piese e mai 
abundent aici decît la alte teatre, dar nu se ajunge decit foarte greu sau de loc la 
concluzii, la rezultate. Există la secretariat piese ca Pictorul străzii de N. Ţaţomir, 
Care pe care de J. Istrati. Jurnalul elevului Daneş de Ţaţomir și Barbu, dar nici 
una n-a văzut lumina rampei. înțelegem că nu e uşor să desăvirşeşti o piesă, dar 
poate că n-ar strica un spor de eforturi din partea secretariatului literar (bine- 
înțeles cu concursul consiliului artistic). 

Așa cum spunea, într-o şedinţă, şi un actor fruntaş, membru al consiliului 
artistic : „Pînă acum nu am promovat nici un scriitor local. Trebuie să scormonim 
pentru a-l găsi, căci pînă acum n-am avut de la localnici decit dramatizări“ (e vorba 
de basmele dramatice prelucrate după Creangă de Gh. Vasilescu). Într-adevăr, autorii 


trebuie „scormoniţi“ și apoi stimulaţi în primul rînd de teatru şi de secretariatul 
lui literar. 


+++ 


După ce a fost criticat în presă şi de către Direcția Teatrelor, Naţionalul 
ieşean s-a aşternut pe o muncă serioasă în privinţa acţiunilor cultural-obştești, Di- 
recțiunea și consiliul artistic şi-au propus obiective precise şi le-au tradus în prac- 
tică în mod consecvent. Prima ţintă: cercetarea completă a tuturor localităţilor 
«lin raionul Negreşti. Pină în luna martie fuseseră vizitate de caravana teatrului 
— care a jucat Tirgul inimilor de T. Vornic, completat cu recitări din versurile 

poeţilor contemporani — 14 sate şi cătune. (De reţinut : satul Suhulef a luat pentru 
prima dată contact cu arta teatrală, care a stimit entuziasmul locui ). In 
momentul de faţă, credem că întreg raionul Negreşti a fost străbătut de turneul 
amintit. Efectele acestor deplasări la ţară nu sînt unilaterale, cum s-ar crede ; ele 
nu aduc satisfacţii numai publicului sătesc, avid de cultură şi artă. Satisfacţia e 
mutuală, şi am auzit cu multă bucurie cu cît entuziasm povesteau membrii echipei 
de turneu — de la experimentatul actor fruntaş Constantin Protopopescu pină la 
cea mai tînără actriță, Adina Popa — despre acțiunea la care au participat. După 
Negrești au urmat patru raioane ale regiunii, ambiția teatrului e de a epuiza 
în scurt timp absolut toate satele, chiar şi cele mai îndepărtate şi mărunte, la care 
nu există acces decit cu piciorul sau cu carul. lată o iniţiativă nobilă și patriotică, 
pentru care colectivul trebuie felicitat. cu urarea de a rămîne consecvent anga- 
jamentelor şi constant în entuziasm (fără să mai fie necesare reveniri sau îndem- 
muri în presă). 
+++ 


Indiferent de viziunea sau concepţia regizorală, indiferent de culoarea sau 
desenul decorurilor, indiferent de organizarea scenelor sau tablourilor, în sfirşit, 
indiferent de modelul costumelor — e imposibil ca orice spectator, chiar şi cel mai 
neatent, să nu observe execuţia aproape desăvirşită a tuturor elementelor materiale 
care umplu scena tuturor spectacolelor. De fapt, costumele sint perfect croite şi 
cusute, decorurile sint confecţionate cu multă precizie, mobilierul de asemenea, ma- 
nevra lor fiind şi ea promptă, fără goluri de prisos. Toate acestea se datorează 
admirabilei funcţionări a atelierelor teatrului, în special a celor de croitorie şi 
tîmplărie. Le-am vizitat şi i-am cunoscut pe respectivii conducători : C. Gânju şi 
A. Culiceanu. Am admirat la primul pregătirea inteleatuală, la cel de-al doilea destoi- 
nicia mâinii, la amindoi conștiinciozitatea şi precizia lucrului făcut cu temeinicie. 
Acelaşi lucru se poate spune şi despre cei care lucrează la execuţia picturală a 
decorului, M. Zaiţ, la perucherie, A. Parseghian şi Lucia Tomuz, precum şi despre 
şeful recuzitei M. Achiţei sau despre Ion Popovici, şeful coordonator al scenei. Un 
regizor oaspete a declarat în şedinţă deschisă : „Am rămas profund impresionat de 
disciplina cu care se lucrează în ateliere şi pe scenă!“ Aşa este, Dar am mai 
adăuga următoarea impresie. Se ştie că la un spectacol, scena e populată de actori 
şi exclusiv de ei, în timp ce culisele, coridoarele, cabinele sint de obicei pline de 
forfota colaboratorilor tehnici: maşinişti, electricieni, cabiniere, perucheri etc. 
"Uneori forfota aceasta capătă un ritm supărător. La Naţionalul din Iaşi, însă, întreg 
conpul tehnic se mișcă şi îşi împlineşte datoria cu o discreţie. cu o modestie, dar 
şi cu o promptitudine impresionante. E un exemplu admirabil de atașament și de 
pasiune în muncă, de la care au de învăţat toţi ceilalţi membri ai colectivului 
teatral. Şi sîntem convinşi că nu greşim afirmind că una din „tainele“ prezentării 
statornice, întotdeauna decente, demne, sub raportul condiţiilor materiale, a spec- 
tacolelor ieşene stă, întîi, ascunsă acolo, la mesele croitorilor, tîmplarilor sau tapi- 
țerilor, de unde iese apoi la lumină, oferită cu generozitate şi cu noblețea lucrului 
făcut cu deosebită tragere de inimă. Ne facem o datorie de cinste din a felicita 
ae toţi aceşti anonimi, dar nespus de preţioşi colaboratori ai scenei din lași. O 

elicitare pe care am dori-o înțeleasă cu discreţia şi cu modestia celor cărora li se 
adresează | 
+++ 


Am ajuns astfel la capătul incursiunii noastre destul de fugare, alcătuită 
mai mult din spicuiri, în activitatea Teatrului Naţional din Iaşi în acest mijloc 
de stagiune. 

Am văzut că repertoriul a suferit oscilări simțitoare, calitatea spectacolelor 
s-a relativizat, creații regizorale sau actoriceşti nu au avut loc în ultima vreme. 
Sarcinile s-au aglomerat şi se stînjenesc întrucitva reciproc. Totuşi, situația e de- 
parte de a fi gravă şi cituși de puțin insolubilă. Se cere însă o strădanie accentuată, 
o concentrare eficace a tuturor resurselor artistice pentru ca teatrul să-și recapete 
vigoarea şi prospeţimea care l-au caracterizat pînă în stagiunea de faţă. Premi- 
sele reuşitei stau tocmai în succesele anterioare. Această ultimă perioadă a sta- 
giunii se anunţă destul de interesantă. Poate că Aristocrații, poate că Hamlet şi 
— de bună seamă — Poarta, piesa originală, vor face să se vorbească din nou de 
faima Naţionalului ieșean, sporind-o. 

Oscar Lemnaru 


DESPRE EFICIENŢA, UNIVERSALITATEA 
ŞI ACTUALITATEA TEATRULUI NOSTRU 


În etapa actuală a dezvoltării literaturii noastre, dramaturgia se află în plin 
proces de desăvirşire artistică. Cum e şi firesc, în preajma bilanţului pe care il 
impune aniversarea celor 15 ani de la Eliberare, publicul, iubitorii de teatru şi de 
literatură dramatică așteaptă un nou salt calitativ. un nou pas în dezvoltarea artei 
scrisului dramatic. Acest pas îşi găseşte stimularea efectivă nu numai prin apro- 
pierea calendaristică a sărbătorii — care își pretinde celebrarea şi în spectacole — 
ci şi prin nenumărate concursuri de creație inițiate de diferite foruri. 

Sarcinilor majore iscate de răsuflarea fierbinte a contemporaneității, de pă- 
trunderea unui sfert al omenirii în comunism, de ofensiva victorioasă a socialis- 
mului, le răspund azi dramaturgi cu unelte înnoite. Căci, în condiţiile istorice de 
la începutul celei de a doua jumătăți a secolului al XX-lea, problemele intime, sen- 
sibile, de creație işi cer rezolvări noi de pe pozițiile înaintate ale scriitorului-luptător. 

Aşadar, gindindu-ne la noile raporturi create între teatru și viață, între tra- 
diție şi inovaţie, am adresat trei întrebări dramaturgilor Mihai Beniuc, Aurel Ba- 
ranga şi Lucia Demetrius. 

Le-am supus aceleaşi trei întrebări, în care am încercat să sintetizăm pro- 
blemele care ni s-au părut mai semnificative în etapa actuală a creației lor: 

i) Potrivit documentelor Congresului al XXI-lea, intelectualilor și 
mai ales oamenilor artei le revine sarcina de a educa şi a întări con- 
știința socialistă, comunistă a oamenilor muncii şi a tineretului. 

Pentru împlinirea acestei sarcini, care sint după părerea dum- 
neavoastră mijloacele cele mai eficiente pe care ar trebui să le folo- 
sească dramaturgia noastră, ca ea să capete cea mai mare forță de 
înrîurire şi de educare ? 

2) Care sint problemele de creaţie ce se pun în fața scriitorilor, 
în raport cu valoarea universală a artei realist-socialiste, ținind seama 
şi de faptul că în lagărul capitalist există nu numai o criză acută a 
teatrului, dar şi o poziție denigratoare faţă de arta realist-socialistă ? 

5) În aceste circumstanțe este nevoie de o inovare a teatrului şi 
dacă da, care este calea spre această inovare ? 

lată ce ne-au răspuns : 


MIHAI BENIUC 


1) Peniru ca teatrul să izbutească în educarea socialistă a oamenilor muncii, 
dramaturgii trebuie : 

— să înfăţișeze oamenii în procesul de rezolvare a construcției socialismului, 
cu greutățile specifice unei astfel de desfăşurări a forţelor sociale şi istorice; 

— să concentreze în conflicte şi dialoguri ceea ce este esenţial în ea, în mod 
artistic ireproşabil şi 

— să nu uite că se adresează nu unei categorii sociale restrinse, ci poporu- 
lui, deci unei mase foarte largi şi variate. Ei trebuie să se facă înțeleşi de toți 
şi cît se poate mai mult convingători pentru toți. 

2) Mai măreje şi mai dramat'ce probleme decît acelea prin a căror rezolvare 
omul încearcă să devină stăpin pe soarta sa, nu există, mai ales cind nu este vorba 


de soarta, ġpdividului, ci a unor popoare. Astfel de probleme se ridică astăzi pe 


drumul construcţiei socialismului şi comunismului. Le ridică de fapt oamenii muncii 
în frunte cu comuniștii. Fără a pune astfel de probleme, nu ştiu prin ce s-ar putea 
ridica la universalitate un dramaturg. 
3) Pentru ca teatrul să atingă obiectivele noi ce i se pun în faţă, trebuie să 
fie folosită din plin toată experienţa dovedită neperisabilă, în cursul veacului, şi 
$ imovat atît cît este necesar pentru a reda conținuturile noi, socialiste, ale vieţii, în 
forma corespunzătoare nevoilor revoluţiei culturale. Acest lucru nu e puţin. Pentru 
a rezolva această grea problemă, este necesar, din partea oamenilor de teatru, nu 
numai a reţine ceca ce s-a acumulat în cărţi, ci, nec ontenit, ceea ce se petrece în 
rindul noilor spectatori : efectul teatrului asupra lor. 
$ Nu mai vorbesc de faptul că dramaturgii, ca şi toţi scriitorii în general, trebuie 
să trăiască în mijlocul oamenilor şi să participe cu pasiune la rezolvarea pro- 
blemelor lor. 


AUREL BARANGA 


Pentru ca teatrul să-şi exercite forţa sa de înriurire şi de educare, trebuie 
să îndeplinească, după părerea mea, o primă condiţie: şi anume, aceea de a fi o 
tribună cetăţenească de la înălțimea căreia să răsune glasul epocii. Un teatru care 
nu reflectă frămîntările timpului, care se mulțumeste să fie un mijloc uşor de 
amuzament gratuit, nu numai că nu-şi asigură permanența in timp, dar se condamnă 
singur la izgonirea sa din perimetrul artei. Şi nu e nevoie de incursiuni prea sa- 
vante în domeniul teoriei literare pentru demonstrarea acestui adevăr. 

Teatrul antic a însemnat, în ultimă analiză, aducerea în judecata obştească 
a întrebărilor cetăţeneşti, fără ca prin acest lucru Sofocle, Euripide sau Aristofan 
să fi decăzut de la condiţia suprem-artistică. Shakespeare aducea în piesele sale 
virste istorice diferite. dar fie că povestea reprezentată se petrecea prin Roma lui 
Iulius Caesar. sau Elsenore, în castelul prințului damnat de Danemarca. proble- 
matica întregului său teatru rămîne a unei contemporaneităţi atit de ascuţite, incit 
asistăm la acest miracol hărăzit numai operelor de geniu : peste vremelnicie ră- 
sună, actual şi azi. glasul genialului măscărici de la Globe. 

Se înțelege deci că teatrul e teatru, în sensul său major şi eficient în mă- 
sura în care reflectă epoca şi întrebările oamenilor, oferind acestor întrebări so- 
luții înaintate. 

Cred că în pofida slăbiciunilor inerente începutului, scrisul nostru dramatic 
se găseşte pe acest drum fentil al integrării într-o artă majoră şi universală. 

Fiindcă întrebările puse de revistă pomenesc de o criză acută a teatrului, ţin 


să comunic o credință dim care nu pot fi clintit: teatrul occidental şi nu mă 
gindesc mici o clipă la acele eforturi ale dramaturgilor progresiști care luptă uneori 
cu greutăţi insurmontabile — se află într-adevăr într-o criză gravă : criza orientănii 


sale filozofice. 


Mihai Beniuc Lucia Demetrius Aurel Baranga 


Amtorii de teatru care încearcă să ofere oamenilor în locul unei soluții de 
viață pe aceea a abandonului, a perspectivelor blestemate, a tenebrelor şi a sinu- 
ciderii în masă, vor fi, pînă la sfîrşit, ei înşişi condamnaţi de viaţa care-şi caută 
drum şi de adevărul care va ieşi la lumină, oricite stavile i s-ar pune în cale. 

Dramaturgia lui S. Beckett, oricît scandal ar trezi, mu are confirmarea ma- 
selor de spectatori, şi nu o va avea niciodată, din pricina unui adevăr simplu şi 
elementar : oamenii wor să spere, să iubească, să se bucure de o rază de soare, şi 
să trăiască. 

Poziţii denigratoare faţă de realismul socialist ? Istoria nu e inedită, Ea este 
expresia esteticienilor arendaţi sacului cu bani al capitaliştilor, şi care nu fac 
decit să traducă, pe plan literar, calomniile pe care comanditarii lor le proferă, pe 
plan politic, universului nostru socialist. Între cei care neagă principiile meto- 
dei realismului socialist şi cei care vor pieirea realităţilor socialiste, nu este nici 
distanţă şi nici diferenţă, iar răspunsul dat acestor denigratori vine pe calea ope- 
relor create — dezminţire vie a teoriilor putrede despre o pretinsă criză a artei 
noastre. i 

Asa stînd lucrurile, este limpede că teatrul nostru, reflecţie nemijlocită a unor 
realități în permanentă transformare, este, prin substanța sa, în permanentă ino- 
vație, iar cei care caută inovația de dragul ei, fac greşeala elementară și barocă 
de a voi să născocească veşminte ţipătoare, fie că trupul ce trebuie să fie îmbrăcat 
le primeşte, fie că le respinge. 

Conţinutul creează inovaţia şi o impune, sau o respinge şi o anulează. 

Sînt încredinţat că angajat tot mai deplin pe drumul reflectării unei actua- 
lităţi interesante şi emoţionale, teatrul nostru va descoperi forme noi din ce în ce 
mai convingătoare, prilejuind spectacole la nivelul vremii noastre pasionante. 


LUCIA DEMETRIUS 


Mijloace eficiente ? Ştiu eu? Să scrii bine despre fenomenele noi, adevărate, 
luminoase. Despre oamenii cei mai înaintați şi despre viaţa în care ideile viguroase 
şi drepte au prins trup. Să nu rămii în urmă, la aspecte şi conflicte care au fost 
caracteristice pentru o perioadă depăşită, ci să ştii să vorbeşti despre ceea ce re- 
prezintă ceasul de faţă, ca să dai. în adevăr, un imbold şi celor care te citesc. Am 
început, însă, prin a spune: să scrii bine. Asta e greu. nu pentru că m-ai vrea, dar 
pentru că trebuie să și poţi. adică să nu te înșeli în privința ta, să nu te mulju- 
meşti cu puţin şi să nu crezi că puţinul. pentru că e al tău. e mult. Exigenţa faţă 
de tine ca scriitor trebuie să înceapă cu exigenţa faţă de tine ca om, pentru că a 
mima marile sentimente şi ginduri nu duce decît la o imagine slabă, şi cel ne- 
convins nu convinge pe nimeni. 

Piesele mari din literatura universală sint piesele care au atins esenţa pro- 
blemelor etern omenești, care au plasat omul în epoca lui şi l-au văzut în raport 
cu întreaga societate contemporană lui. care au desluşit mersul înainte al omenirii. 
Teatrul de azi din Apus suferă de o criză, tocmai pentru că s-a îndepărtat de aceste 
obiective şi mai ales pentru că a încetat să creadă în frumuseţea şi înalta valoare 
a omului. Fondul ideologic al literaturii noastre se cuvine să ne ducă către acea 
literatură care nu cunoaşte moarte şi perimare. Scriitorul marxist este cel care, în 
secolul nostru, trebuie să creeze operele mari. sortite să rodească în conștiința celor 
de azi şi să spună celor de miine cum a fost eroica zi de azi. 

Nu cred în inovări voite, căutate. Inovarea începe dinăuntrul fiinţei tale. 
Adică, scriitorul nu va putea găsi noul, ca urmare a unei căutări silite. Inovarea 
începe atunci cînd te primeneşti în conştiinţa ta, cînd vezi cu ochii flămânzi şi 
lucizi realitatea, cînd încerci să spui cu toată sinceritatea, tot ce ai de spus. În 
măsura în care viața e mouă, literatura pe care o zugrăveşti e proaspătă şi fără 
precedent. Conţinutul nou își naște forme pe potriva lui, fără ca scriitorul să alerge 
după „formă“ nouă. Inovarea vine de la sine, cînd la temelia creaţiei stau sinceri- 
tatea, dragostea, dorința puternică de a scrie despre viaţă şi oameni la înălţimea lor. 

+. 


Răspunsurile de mai sus, pline de înțelegere a problemelor literaturii noastre 
dramatice, îndreptățesc convingerea publicului nostru în grabnica apariție a unor 
noi opere dramatice care să îmbogăţească tînărul dar valorosul patrimoniu al artei 


Sirdi/erBdurăi noastre realist-socialiste, 


DUOLUGGUE SU DOMATHAN 


Valentin Silvestru 


DIALOGURI DESPRE TEATRU 
CU RADU BELIGAN 


Nu cred să existe spectator de teatru care să nu-l cunoască pe Radu Beligan. 
Deşi încă tinăr, el a devenit unul din cei mai populari artişti contemporani ; pentru 
bucureştean el e Cerchez din Ziariştii şi Hlestakov din Revizorul, profesorul Mi- 
roiu din Steaua fără mume și doctorul $mil din Apus de soare, Tuzenbach din Trei 
surori și Cavafu din Mielul turbat, sau Rică Venturiano, sau Agamiță Dandanache, 
sau Catindatul. Dar pentru spectatorul din (ară, care are rareori prilejul să vadă 
admirabilul ansamblu al Teatrului Naţional din Capitală, el e în acelaşi timp şi per- 
sonajul interpretat din cutare ori cutare film rominesc, ori vocea sigură și nuan- 
tată din emisiunile teatrale radiofonice. Fotografia lui însoțită de elogii şi numele 
lui însoțit de aprecieri extrem de măgulitoare au apărut în ziare şi reviste fran- 
ceze, italiene, sovietice, în timpul turneelor strălucite făcute de ansamblul Naţio- 
nalului peste hotare. 

Inaugurind o serie de dialoguri despre teatru cu actori contemporani, ne-am 
gindit s-o începem cu Radu Beligan, nu numai pentru că aşa dictează ordinea alfa- 
betică (gluma îi aparține) — ci pentru că in personalitatea sa creatoare fuzionează 
în chip armonios cele mai bune elemente ale vechii şi solidei tradiții teatrale ro- 
mineşti, cu cele mai înaintate cuceriri ale teatrului actual realist-socialist. Apoi, 
pentru că e interpretul, după Eliberare, al unui bogat repertoriu de roluri din pie- 
sele originale. Şi apoi... pentru multe alte motive — printre care talentul de inter- 
locutor, dacă ne e permis a folosi o asemenea denumire, nu e printre cele din urmă. 

Întrebările şi răspunsurile s-au schimbat în spațioasa cameră de lucru a 
artistului, în care peretele din faţă e o imensă fereastră, cei doi pereți laterali sint 
biblioteci înțesate de cărți. iar al patrulea. ca la teatru, nu există. 


Am început dialogul cu citeva întrebări de introducere în discuţie — după 
o veche meteahnă gazetărească. Desigur, nu întimplător, răspunsurile au fost mai 
laconice — deși nu din vreo anume meteahnă teatrală : 


— Care este manifestarea culturală care vă atrage cel mai mult? 
— Am să vă răspund banal... teatrul ! Ce să fac ? Nu pot spune neadevăruri... 
— Ce preferințe aveți ca spectator de teatru ? 

r Dau preferință pieselor care agită probleme actuale, probleme contem- 
porane. 

— Ce carte vă reține într-un mod mai deosebit ? 

— Cartea care înfăţişează experienţa omului de artă. 

— Dacă n-aţi fi izbutit în teatru, ce altă profesiune v-aţi fi ales? 

— Orice altă profesie legată de munca teatrală. Poate... gazetar de teatru. 

— Îngăduiți-mi să mă bucur. De altfel şi ducefi o activitate publicistică în 
domeniul teatrului, destul de bogată. Din ce moiiv ? 

— Din două motive: întîi, socot ca o datorie a oricărui profesionist care 
are de împărtășit ceva în public, s-o facă, ajutind astfel la îmbogățirea experienţei 
artistice în general. În al doilea rind, vreau să contribui şi eu la anularea opiniei că 
actorul nu e şi el un om care gin 

— Există actualmente ceva care, legat fiind de profesiunea dos. sau de acti- 
vități adiacente, îndepliniți cu neplăcere ? 

— Da. Rolurile în care sînt distribuit numai pentru înfrumusețarea afișului 
şi nu pentru că aş fi necesar în ele. 


CELE PATRU ÎNTIÎLNIRI 


— Dacă răspunsurile tuturor întrebărilor converg spre teatru, permiteți-mi să 
vă întreb cît de adinci sint in biografia dos. rădăcinile pasiunii pentru această artă ? 

— Eu sint un descendent al lui lon Creangă. bunica mea dinspre tată era 
vara primară a lui Creangă, bunicul meu dinspre tată era preot — adică tot un fel 
de actor. lar tatăl meu a fost actor, e adevărat, numai vreo doi-trei ani, între 1909 
şi 1912 la Teatrul Naţional din laşi. Era elevul lui State Dragomir. 

— Aşadar, alegerea profesiunii de actor a fost determinată de ereditate... 

— N-aş putea afirma. De mic copil nu mi-am dorit altceva decit să fiu actor. 
Nici o clipă nu m-aş fi putut gîndi că voi fi altceva. Aici nu e vorba numai de 
vocaţie ; la mine era mai degrabă o „intoxicație“. De cind mă ştiu am fost atras 
de teatru. Încă de cind eram elev am copiat zeci şi zeci de piese în caiete senise 
de mina mea. Eram mereu în teatru, cunoşteam bine actorii. Mă duceam adesea 
la Ion Sava acasă și el îmi dădea reviste şi cărţi de teatru. 

— Care sint cele mai importante etape ale carierei ? F 

— Socotesc aceste etape în funcție de anumite întîlniri. Prima întîlnire a fost 
cu Victor Ion Popa. Eu, in Conservator, prin 1957, am căpătat o îndrumare par- 
țială. N-am studiat decît un an, Trăiam sub influența totală a artei grave a lui 
Storin şi Manolescu şi toate bucățile şi rolurile pe care le făceam erau de dramă 
sumbră — Smerdiakov, Oswald... După un an, am fost angajat la teatrul unde 
lucra Victor Ion Popa. Fără să mă cunoască. M-a auzit apoi citind o bucată şi a 
rămas îngrozit. Mi-a spus: „Du-te la teatru, să-l vezi pe Timică”. Acesta era pe 
atunci actorul cel mai simplu, cel mai uman, cel mai lipsit de antificii. După două 
săptămîni, mi-a dat să citesc o piesă a lui Kataev : Quadratura cercului. Victor Ion 
Popa avea o intuiţie extraordinară a posibilităţilor actorului. El m-a condus pe dru- 
mul făuririi adevăratei mele personalităţi. V. 1. Popa mă stimula către un mare 
efort de fantezie în construirea personajului. Tinerii au mare nevoie de un asemenea 
stimulent, căci de obicei sint rezervaţi, timoraţi, există mii de probleme care-i ase- 
diază. V. I. Popa ne-a învăţat să ne aruncăm cu tot curajul în acest ocean de pro- 
bleme ale rolului. 

— Care a fost a doua întilnire? 

— Dacă vrei, cu un al doilea profesor. regizorul. Întilmirea cu Sică Alexan- 
drescu, întîlnire interesantă. care a contat hotănitor în ceea ce priveşte desăvârşirea 
meşteșugului. E] are o calitate straşnică pentru organizarea muncii asupra rolului. 

In Catindatul din „D-ale Carnavalului“ de I. L. Caragiale 


Tti cere ca fiecare acţiune să răspundă unei necesități logice. Urmărind linia logică 
a acţiunilor personajului şi eliminînd tot ce nu este necesar, el te obligă să-i dai 
rolului o coloană vertebrală solidă. Apoi, mai înveţi de la el că pe parcursul unui 
rol este necesar să pui cîteva accente şi în mod just. Nu tot ce se întimplă cu tine 
ca personaj în decursul piesei merită aceeaşi importanță. Trebuie să ştii să rezumi 
unele lucruri şi să pui accentele acolo unde sint necesare, atît pentru cerinţele 
piesei, cît şi pentru înţelegerea publicului. 

Sică Alexandrescu a mai fost importani pentru mine şi prin aceea că, avînd 
încredere în potenţialul meu artistic, nu s-a mulțumit să mă distribuie într-un singur 
gen de roluri şi mu a speculat anumite posibilităţi care îmi făceau priza la 
public. M-a distribuit de pildă, la un moment dat, în rolul lui Dubedat, din piesa 
Medicul în dilemă de G. B. Shaw, tocmai în epoca în care aveam cea mai mare re- 
putaţie comică. Rolul era de dramă. Agonizam pe scenă tmp de 20 de minute, într-un 
fotoliu rulant ; pînă în ultima clipă, cînd își dădea duhul. personajul făcea glume peste 
glume. Am trecut prin mari emoţii, dar lumea din sală era îngrozită, nimeni nu 
ridea, ba mi-aduc aminte că o doamnă a leşzinat în sală. „Medicii“ erau Manolescu, 
Storin, Timică, şi vă daţi seama cu cît augmenta asta emoția mea. După premieră, 
lon Manolescu mi-a dat o fotografie cu o dedicație impresionantă. Altă dată am 
fost distribuit într-o piesă foarte delicată, poetică, Am visat paradisul, o piesă 
italiană, într-un rol în care se punea accentul pe gingăşie sufletească, deloc pe 
comic, Ca un adevărat regizor şi animator, Sică Alexandrescu mi-a îmbogăţit 
paleta de creaţie, Îi sint foarte recunoscător. 

— Care a fost a treia întiinire ? 

— Cu Stanislavski — cu sistemul lui. Această întîlnire a fost pentru mine 
o adevărată răscruce. Cind am citit „Munca actorului cu sine însuşi“, am fost de-a 
dreptul răscolit şi am simţit, da, am simțit că nu se poate lucra decât așa. Pînă la 
sfirşitul zilelor mele, cît timp voi mai fi pe scenă, nu concep să lucrez într-un alt 
stil de muncă! 

— Putem denumi şi această întîlnire cu teoria, o întilnire cu un profesor? 

— Da, cu un profesor de geniu. 

Etapa următoare mi-a adus încă o întîlnire providenţială, şi anume cea cu 
Teatrul de Artă din Moscova. Văzind aici Trei surori — o piesă pe care o Cunoş- 
team atît de bine, am simţit cu bucurie că stilul meu de joc se încadra perfect în 
concepția artistică a acestui teatru 

Ce este preţios în arta acestui teatru — artă spre care tind şi eu ? 

Aici adevărul vieţii se revarsă din scenă aşa cum iese aburul din pămînt 
primăvara, e ca o emanaţie. Simţi că te cuprinde un fel de vrajă, ceva inefabil, 
ce nu se poate descrie. 

— Vă găsiți acum în plină putere treatoare şi după o experiență bogată. 
Apreciați că v-aţi ales bine drumul, e acest drum presărat cu satisfacțiile rîvnite, 
s-au împlinit visurile primei tinereți ? Dacă ar trebui să parcurgeți din now 
această dei ați străbate-o tot aşa? 

Sint mulţumit, într-un fel. Sincer să spun însă, dacă ar trebui să pornesc 
din nou, n-aş mai pierde o parte importantă din viața mea aşa cum am pierdut-o, 
adică slujind um repertoriu lipsit de valoare şi de idei. E limpede că în meseria 
noastră, un actor nu se poate valorifica decît în contact cu marile texte, cu piesele 
rezonante într-un chip sau altul cu contemporaneitatea, Ceea ce mi se părea mie 
că este succes în anii de odinioară, îmi dau seama că nu era decît un foc de arti- 
ficii, umeori strălucitor poate, dar care nu încălzea pe nimeni şi se şi stingea repede. 

— Îmi aduc aminte, de exemplu, că v-am văzut interpretind admirabil un 
personaj numit Pilaquerra, dar nu-mi amintesc mai nimic despre piesă. 

— Era o comedie iialienească oarecare. Repertoriul acela era cerut de 
un anumit public. Sint convins că dacă lucrurile ar fi continuat aşa, ajungeam 
Într-un impas, pentru că repetam la infinit variaţii pe aceeași temă, piese bule- 
vardiere, uşoare, de suprafaţă. Ca să trăiască, asemenea piese trebuiau să fie um- 
plute cu o viaţă pe care le-o dădea numai actorul. Dar umflînd mereu baloane: 
goale, la un moment dat erai sleit. 

— Erau foarte multe piese care nu creau nici un fel de obligație pentru: 
artist ca să le verifice conținutul printr-un contact nemijlocit cu realitatea. 

— Tocmai ; l-aţi reţinut pe Pilaquerra fiindcă, oricît, era un biet vagabond 
care avea în el ceva rupt din realitate ; altfel, l-aţi fi uitat odată cu piesa. Astăzi, 
spectatorul vine la teatru să găsească răspuns la anumite probleme care-l frământă 
şi care-l obligă pe actor să dea răspunsuri temeinice. Astăzi, orice rol golit de: 
conţinut sună fals, lipsa adevărului vieții pe scenă devine atit de evidentă încît, 
Într-o asemenea împrejurare, te simţi adînc ruşinat, te simţi gol în faţa publicului, 
nepregătit pentru întîlnirea cu el. De aceea mesenia noastră are şi gravitate, şi 
nobleţe, şi prestigiu. Simţi că eşti un om socialmente necesar. Sentimentul acesta, 
de a fi necesar celorlalți oameni din jurul tău, cred că este cel mai frumos sentiment. 


REALITATEA ŞI ARTA — FIECARE DIN PUNCTUL DE VEDERE AL CELEILALTE 


— Care este perspectiva dos. asupra raporturilor între artă şi realitate ? ' 

— Să stabilim de la bun început că actorul trebuie să fie um om al vremii 
sale şi să trăiască din plin viaţa epocii sale. 

— Și cum se traduce aceasta în creație ? 

— În nici un caz artistul nu poate fi prizonierul faptelor, al întimplărilor de 
fiecare zi. Cred că trăind din plin realitatea, el nu transpune, în actul său creator, 

sumedenia de fapte pe care le observă. Oare noi, artiştii, n-avem rolul de a sprijini 
construcţia noii conștiințe a oamenilor ? E ştiut că conștiința rămâne întrucîtva în 
urma transformărilor din realitate. Deci artistul trebuie să se situeze pe poziții îna- 
intate, să viseze un adevăr mai avansat pe care în clipa dată nu-l avea pe de-a-ntregul 
la îndemiînă, sezisabil, în forme constituite, dar pe care el, artistul, are posibilitatea 
să-l întrevadă. Luăm elemente faptice din realitatea înconjurătoare, dar din ele 
trebuie să construim ceva mai înaintat, un adevăr mai îndrăzneţ, mai esenţial. 

— Cine verifică valabilitatea acestui adevăr esențial dedus de artist din 
datele realității ? 

i — Umanitatea în genere şi, evident, în primul rînd acea parte a umanităţii 
care îi este cea mai apropiată, publicul pentru care creează. 

Cred că fără inspirația din realitate nici mu se poate vorbi de creaţie, cum 
nu poţi vorbi de o casă fără temelii. Dacă opera de artă nu are rădăcini în realitate, 
deci seva vieţii nu curge prin ea, atunci e un produs uscat, inutil; contactul cu 
pământul, cu realitatea, este obligator. lar publicul verifică creația mea cu pro- 
priile sale cunoștințe despre viață. 

— Ar fi interesant să descoperim principiul în propriul dos. act de creație, 
în munca asupra unui rol. V-aș ruga să vă opriți mai întîi asupra unui rol dintr-o 
piesă istorică — pentru a explica reconstituirea unei realități trecute. 

— lau ca exemplu rolul doctorului Şmil din Apus de soare. Am început prin 
a mă informa foarte amănunţit despre existența reală a acestui doctor. El era, se 
pare, nepotul unui mare medic al vremii, un om care, în epoca aceea, avea 0 con- 
cepţie înaintată asupra medicinii în raport cu ereziile timpului. Sosit la curtea 
marelui voevod moldovean, locuind aici, a avut revelația uriașei personalităţi care 
era Ștefan cel Mare, şi a făcut o adevărată pasiune pentru această personalitate. 
Vasăzică, medicul curant devine în acelaşi timp un mare admirator al bolnavului 
pe care-l are în grija sa. Între Ştefan şi Şmil se naşte o caldă prietenie (evidentă 
întrucitva în piesă). Şmil mai trăieşte şi o dramă personală, un conflict interior 
între ştiinta acumulată de el şi neputimţa în faţa bolii. El vrea cu toate puterile 
lui să-l salveze pe Ştefan cel Mare, din motivele pe care le-am arătat, dar se izbeşte 
de anumite limite ale ştiinţei lui şi dezarmat în fața inexorabilului sfîrşit al lui 
Ştefan, nu-i rămîne decit să-l înconjoare cu o imensă înțelegere omenească şi o 
foarie mare dragoste. 

— Dacă înțeleg bine. ca să interpretați rolul ați reconstituit realitatea lui 
așa cum a reconstituit-o și autorul ; adică ați făcut drumul invers, de la imagine 
la izvoarele ei. 

— Da. Am citit rolul. Rolul m-a emoţionat. Mi-am propus deci să pornesc 
de la forma ariistică şi de la emoția pe care mi-a provocat-o rolul, şi să ajung la 
izvoarele care au declanșat în autorul literar prima emoție. Parcurgînd încă o dată 
drumul autorului, caut apoi să trezesc aceeaşi emoție şi în spectator. 

— Se poate afirma că actorul se află în fața unui dublu proces de creație. 

— Dublu, dar cu date diferite. Autorul are pana, cuvintul, — eu am însuşi 
corpul meu ca să exprim realitatea. E, aş spune, un mod fatal, organic, de a fi 
în realitate. 

— Problema se pune la fel şi pentru rolul contemporan ? 

— Da, dar aici procesul e mai lesnicios, toiul e mai la îndemină. 

Adică... ştiu eu, dacă e? De exemplu, rolul lui Cerchez. Există, desigur, astăzi 
la noi astfel de redactori, dar sint convins că în curînd vor exista şi mai mulţi. EI 
reprezintă un tînăr comunist de azi. Am întilnit foarte mulți tineri în care am 
regăsii trăsături de-ale lui Cerchez. Dar el are o structură foarte originală, care 
pe scenă a trebuit să fie compusă tocmai aşa. 

— V-aţi bizuit pe materialul de viață obținut prin observație directă ? 

— Am umblat foarte mult prin redacţii şi tipografii. Am observat şi reţinut 
chiar detalii. 

— Ce afi urmărit, cînd v-aţi hotărît să porniţi prin redacții şi tipografii? 

— În primul rînd, viața, psihologia oamenilor de aici, ritmul lor de muncă, 
stilul lor de viaţă, anumite tabieturi, dar şi anumite cadențe ale vieţii, ale preocu- 

In d-rul Şmil din „Apus de soare” de B. Şi. 
Delavrancea 


In Louis Dubedat din „Medicul în dilemă“ de 
G. B. Shaw 


părilor. În tinerii gazetari cu care m-am văzut foarte des, am căutat o anumită 
dinamică a gîndirii acestui tineret de astăzi, oameni care, mi s-a părut mie, sînt 
grăbiţi, se află într-o mare efervescenţă, plini de dorința de a împinge mai departe 
căruța vremii. Este în ei o grabă de a desăvirși mai repede societatea noastră so- 
cialistă, ceea ce se exprimă prin lupta pentru adevăr împotriva minciunii, şi prin 
multe altele. Tineretul gazetăresc crescut de partid se grăbeşte să înfăptuiască 
procesul de tramsformare a societăţii noastre. Aceste trăsături am căutat să le 
găsesc pe viu. Am stat de vorbă nu numai cu gazetari, ci şi cu muncitori și am 
constatat, şi prin redacţii şi prin tipografii, un elan nestăvilit în a face să se nască 
mai repede viaţa nouă. 

După cît se vede, şi în cazul piesei istorice şi în al celei actuale, actorul înar- 
mat cu imaginea propusă de autor reconsfifuie viaţa rolului. Dacă n-o face, dacă 
se mulțumește cu o transpunere mecanică îl lipsește pe spectator de o cunoaștere 
adevărată. 

— Dar se întîmplă ca imaginea făurită de autor să nu reziste la verificarea 
vieții. Ori, în unele piese, să se contrazică cu realitatea. Ce posibilități are actorul 
să discearnă ? 

— Cea mai profundă şi mai largă posibilitate. Trebuie să fie înarmat cu 
cea mai înaintată teorie despre natură şi societate, despre realitate și formele de 
reflectare a ei. Aceasta e în strinsă legătură cu rolul activ al actorului în teatru 
— nu numai în ceea ce priveşte activitatea scenică propriu-zisă. Unii participă la 
elaborarea pieselor în consiliul artistic. Dar actorii cu un nivel mai ridicat de gin- 
dire ar putea ajuta secretarii literari jucind unele roluri rău concepute în faţa 
autorilor. Ar fi un mijloc de convingere fără apel. 

ACTORUL ŞI AUTORUL 


— Ați pomenit despre rolul activ al actorului în ceea ce priveşte relaţiile 
teatrului cu autorii dramatici. Dar cum priviți problema în ansamblul ei? Astăzi, 
teatrului îi incumbă mai mult ca oricind sarcina de a-și forma dramaturgii de a 
atrage spre scenă literați care nu s-au exercitat încă în genul dramatic. Sarcina 
e îndeplinită, de obicei, mai bine sau mai rău, de directori, secretari literari, regi- 
zori. Actorii îmi par a fi mai puțin interesați sau, în orice caz, mai puțin angrenați 
în rezolvarea ei practică. Poate oare actorul să-și lărgească aportul în această di- 
recție ? Și pe ce căi anume? 

— Eu socotesc că un actor rămîne în memoria contemporanilor, în special 
şi în primul rind prin creaţiile de roluri din dramaturgia propriului său popor. 
Pe mine personal — şi să știți că o spun foarte sincer — mă interesează mai mult 
un rol într-o piesă contemporană decit un rol clasic, deşi majoritatea actorilor tînjesc 
să joace în clasici, care oferă satisfacţii mai bogate. Spun ceea ce spun din per- 
spectiva întregii mele activităţi. Rolurile care m-au făcut să pătrund cu arta mea 
în mase, au fost cele din piesele romîneşti. Consider că cele mai frumoase succese 
ale mele au fost cu Sieaua fără nume şi Ziariştii. Sint deci foarte interesat să 
găsesc autorul sau autorii generaţiei mele, care să-mi scrie roluri şi să-mi creeze 
personaje așa cum aș dori să le joc. 

Ce pretenţii aş dori să formulez faţă de autori? Să-mi scrie roluri — nu 
numai roluri de mare anvergură, ci chiar şi de sount metraj — cu singura condiţie 
ca personajele acelea să fie oameni adevăraţi |! Asta e singura cerință pe care o 
avem noi actorii de la autori. Desigur, o cerință destul de greu de îndeplinit. 

Căile de a atrage scriitorii şi de a-i stimula să scrie pentru noi sînt foarte 
variate. Principalul este să existe dorința sinceră de a obţine piese noi. 


Impreună cu G. Timică, Aura Buzescu şi Nataşa Alexandra tr 
spectacolul cu „larbă rea“ de Aurel Baranga 


Cred că în raportul acesta dramaturg-actor, dramaturgii sint cei care tre- 
buie să dorească mai mult colaborarea. Noi o dorim întotdeauna şi în mod firesc, 
pentru că în procesul de creare a vieţii personajului posibilitatea de a sta de vorbă 
cu părintele lui o considerăm o binefacere. 

— Ați avut ocazia în trecut să încercați vreo experiență de conlucrare 
cu dramaturgul ? 

— Nu. Indiscutabil, antrenarea celor mai buni dramaturgi în munca teatru- 
lui exprimă o nouă metodă de muncă, încetățenită acum în toate instituţiile de 
spectacole. Înainte, directorul era intermediar între public, deci între „clientela“ 
lui ce se numea public, şi teatrul său. Astăzi el nu mai poate să răspundă singur 
de o sarcină atît de complicată, el trebuie să fie înconjurat de alți oameni ai 
teatrului. 

— Dacă vă referiți la consiliile artistice... 

— Da, şi la ele. 

— S-au dovedit a fi foarte necesare şi utile, iar prezența actorului în aceste 
consilii, o prezență creatoare. 

— De multe ori sfatul unui actor, al unui vechi practician al scenei este 
mai bun decît cel al teoreticianului şi dramaturgii au enorm de mult de în- 
vățat de la el. Mi-aş ingădui să le sugerez autorilor, dacă vor să-şi însușească mai 
bine tehnica teatrală, să ducă mai mult viața teatrului, să asiste la repetiţii, să 
viziteze atelierele, să vadă — măcar o dată — cum se face un decor. Cunoscând 
cit de cît problemele tehnice pe care le ridică transpunerea umei piese, ar fi scutiţi 
de multe naivităţi în scrierile lor. Cunoaşterea procesului de muncă în teatru, sub 
toate aspectele lui, poate oferi uneori soluţii în creaţia dramatică. 

— Într-o carieră atit de bogată ca a dvs., m-a fost dat probabil să cunoaşteţi 
îndeaproape mulți autori. Ce impresie v-au lăsat? 

— E o întrebare dificilă. 

— În cele mai multe împrejurări, autorii fac considerații ample asupra acto- 
rilor ; actorii se exprimă cu mult mai multă rezervă asupra tutorilor. De ce n-aţi 
părăsi pentru un moment această rezervă ? 

— E vorba de oameni care se află abia la început sau, în cel mai bun caz, 
la mijlocul creaţiei lor. Nu poţi avea o privire de ansamblu asupra unui autor, 
cînd el încă nu și-a spus cuvîntul hotăritor. În piesele Luciei Demetrius, ale lui 
Davidoglu, Lovinescu n-am jucat. Pe Camil Petrescu l-am cunoscut, dar în piesele 
lui n-am jucat. 

Pe Mirodan l-am cunoscut în biroul directorului Teatrului Naţional, cînd 
s-a discutat piesa Ziariştii ; era un tînăr foante timid şi părea tare neîncrezător 
în puterile lui. De atunci el a evoluat mult şi rapid. Mirodan are capacitatea foarte 
prețioasă de a sezisa noul. Cred că asta e şi caracteristica lui principală: fuge 
de drumurile bătătorite. Am mare încredere în viitorul de dramaturg al lui Mi- 
rodan şi cred că el suferă acum întrucâtva de criza, des întîlnită, a autorului care 
a avut un mare succes cu prima lui piesă. e 

— Ce părere aveţi despre politica de repertoriu a teatrelor noastre ? 

— Cred că politica noastră în promovarea dramaturgiei originale trebuie 
să fie pătrunsă de o mai mare îndrăzneală. Să încercăm, cu mai mult curaj, să 
dăm viaţă chiar unor lucrări vizibil mai imperfecte, pentru că în viața unui crea- 
tor ajutorul practic dat într-un anumit moment contează enorm. 


PERSONALITAŢI, METODE ŞI VÎRSTE REGIZORALE 


— Să ne reîntoarcem la teatru. La regizori, 

— La problema asia sint nevoit oricum să mă reintorc, Zilnic. 

— S-ar putea altfel ? 

— Nici vorbă că nu. În teatrul modern, necesitatea regizorului este incontes- 
tabilă, chiar şi cele mai retrograde spirite critice ar trebui s-o recunoască. Eu per- 

sonal, în clipa cind lucrez cu un regizor îi acord un credit integral, indiferent dacă 
e Sică Alexandrescu sau un tînăr şi proaspăt absolvent de institut. Nu înseamnă 
însă nicidecum că devin un element pasiv executind mișcările indicate de bagheta 
şefului de orchestră. Fiecare actor trebuie să-şi spună punctul său de vedere nu 
numai asupra rolului ci, în general, asupra felului cum e concepută înscenarea 
unei piese. Un schimb activ de vederi, în cursul repetiţiilor, între regizor şi actori 
ar avea drept consecinţă anularea unui rău de care mulţi actori se pling: despo- 
tismul regizorului. Fireşte că atunci cînd regizorul este nevoit să gindească pentru 
fiecare actor în .parte, el capătă tendinţe autoritare de suveran absolut al specta- 
colului, ceea ce se exprimă adesea într-un mod neplăcut în muncă. Socot deci că 
actorii care se pling de despotismul regizorilor, sint ei înşişi de vină. Numai de 
ei depinde ca regizorul să rămînă în rolul lui de coordonator activ al elementelor 
spectacolului. 

— Cum apreciați regizorii cu care afi lucrat ? 

— Despre Sică Alexandrescu am mai vorbit, aşa încît, trec la alții. 

Ceea ce consider prețios la Marietta Sadova, este marele ei dar de a portre- 
tiza. Ea e unul din regizorii care ştiu să sugereze actorului unele elemente esenţiale 
pentru creionarea clară a personajului, atît ca comportare sufletească, cit şi ca 
înfăţişare fizică. În doc Șmil de exemplu, ea mi-a dat o indicație foarte sub- 
tilă, în aparenţă foarte măruntă, aceea de a trece la un fel de legănare ritmică a 
corpului înainte de a rosti o replică; acest detaliu m-a ajutat să găsesc ritmul 
interior al personajului. 

— A fost aceasta o componentă în compoziția personajului ? 

— Aţi spus cuvintul compoziție. Cu alte cuvinte, socotiți că în doctorul mil 
am făcut o compoziţie... Ei bine, eu sînt împotriva a ce se numeşte îndeobște com- 
poziție în teatru, adică obligativitatea transformării fizice. Cînd se pomeneşte în 
teatru despre un rol de compoziţie, aceasta presupune automat aplicarea unei postişe, 
fixarea anumitor ticuri, modificarea mersului, descoperirea multor caracteristici ex- 
terioare. Eu cred că orice rol este un rol de compoziţie, fără deosebire de gen. lar 
a compune un personaj, după experiența mea proprie, înseamnă a-i găsi ritmul in- 
terior. Oamenii se deosebesc între ei şi prin diferenţele de ritm interior şi eu soco- 
tesc că am găsit esenţa unui personaj dacă i-am găsit acest ritm interior. Joc cu 
aceeaşi înfăţişare şi pe Miroiu şi pe Cerchez, oameni totalmente diferiţi. Deosebirea 
dintre ei trebuie să se vadă numai prin diferenţierile de ritm interior. 

Moni Ghelenter nu forţează natura creatoare a actorului, o lasă să se manifeste 
liber, eliminind doar ceea ce e de prisos şi adăugînd ceea ce lipseşte. El e prezent 
la repetiţii ca un spectator cu foarte mult bun gust şi cu mare acuitate psihologică. 
Coreciează numai, lăsînd să se declanşeze energia creatoare a actorului, ajutindu-l 
„discret cu sugerarea unor imagini artistice sau prin metafore foarte semnificative. 

— Spuneaţi că afi lucrat și cu regizori mai tineri. 

— Da, cu Vlad Mugur, la spectacolul Un flăcău din oraşul nostru la Teatrul 
Tineretului. Vlad Mugur e un regizor inspirat. El găseşte soluţii de plastică pornind 
de la viaţa interioară a piesei, de aceea creaţia lui are organicitate şi graţie, fineţe, 
poezie — specifice de altfel temperamentului lui delicat. Poate că mai are de urcat 
o air: an importantă spre măiestrie — în definitivarea mai precisă a stilurilor 
diferiților autori ; se întîmplă uneori să încurce stilurile. 

— Ce credeți despre tinerii regizori care s-au afirmat în ultimii ani în teatru ? 

— În ultimul timp au apărut o serie de tineri interesanţi. Ei sint intere- 
sanți, printre altele, şi pentru că şi-au însuşit teoria, sistemul lui Stanislavski. Sînt 
foarte feluriți ca personalităţi şi ne lasă să întrevedem închegarea unei generaţii 
de regizori care va aduce în peisajul teatrului rominesc ceea ce dorim de multă 
vreme: o mare varietate de genuri, de stiluri. Trebuie încurajați pe calea dez- 
văluirii şi desăvîrşirii propriei lor onalităţi. Din păcate. majoritatea nu lucrează 
în acele colective unde tendinţele crud şi-ar găsi un ecou şi în masa de actori. De 
pildă, izorii, valabili de altfel, pe care-i are Teatrul Tineretului nu se încadrează 
specificului pe care ar trebui să-l aibă Teatrul Tineretului. S-ar putea să fie exce- 
lenți şi foarte folositori unui alt teatru. 

Un lucru mi se pare limpede: în ultimii ani, regizorii care mai lucrează cu 
metode empirice au început să-şi piardă din prestigiu şi autoritate. Evoluţia tea- 
trului şi cea generală ñi obligă pe regizori să-şi insuşească o teorie ştiinţifică despre 
munca de regie, alifel riscă să rămină în urma colectivului artistic. 

— Pledăm mereu pentru însuşirea deplină a metodei realist-socialiste de că- 
tre regizori. Oare la aceasta v-aţi gindit, vorbind despre necesitatea de a se ridica 

În Miroiu, alături de Cos- 
tache Antoniu (Udrea), în 
„Steaua fără nume“ de M. 
Sebastian 


nivelul calitativ al regiei teatrale? Care e, după părerea dvs., însemnătatea prac- 
tică a metodei realist-socialiste în arta spectacolului ? 

— Cind avem la îndemină o asemenea metodă, care ne ajută să urcăm pe 
cele mai înalte culmi ale artei teatrului, a o neglija, a o nesocoti este o orim: faţă 
de interesele majore ale teatrului. Aici nu mai e o chestune de poziţie pe -mală 
faţă de realismul socialist. Teatrul este o artă colectivă şi trebuie să lucrăm ca în 
tehnică, așa cum lucrează savanții, după cele mai înaintate metode. Într-o evocă 
în care se trimit rachete spre lună, nu mai putem merge tot cu tramcaru. lui 
Toma Blindu. 

— Mi se pare că în acest fel vă referiti la caracterul esențial al realismu- 
lui socialist. 


În Poludin, alături de Tanţi 
Cocea (Dergaceova), in „O 
chestiune personală“ de A. 
Stein — Teatrul Naţional 
„d. L. Caragiale“ 
WWW.cimec.ro 


— Poate că formulez un adevăr important într-un chip banal, dar eu așa 
simt problema. 

— Sînt oameni care ar dori să revizuiască estetica marxist-leninistă, să ng 
ofere o alta, după opinia lor, mai bună — dar care nici măcar pe ei înșiși nu-i duce 
nicăieri. Printre altele, ei pun la îndoială, ca să zic aşa, modernitatea metodei realist- 
socialiste, încercînd să acrediteze ideea falsă că literatura şi arta contemporană 
n-au a fine seama de nici un fel de principii „vechi“. Or, de pe poziția unei practici 
arlistice cuprinzătoare, dos. afirmaţi tocmai caracterul esențialmente modern şi 
totdeauna înaintat al unei metode care e novatoare în esența ei. 

— Realismul socialist e o metodă modernă fără posibilitatea caducităţii ; nu 
are în el germenul caducităţii, e în mod organic inovator, va avea totdeauna un 
caracter inaintat. 


ACTORII ÎN TEATRUL NOSTRU ŞI AL ALTORA. 


— V-am solicitat părerea în privința relaţiilor ideale şi a celor reale între 
actor și autor, actor și regizor. Vă rog să vă opriți şi asupra relațiilor între actor. 
şi... actori. Care e stadiul actual al raporturilor creatoare în colectivul în care lu- 
crai, pe ce bază considerați că se poate închega mai lesne şi totodată mai trainic,. 
un colectiv actoricesc azi la noi ? 

— În privinţa relaţiilor dintre actori, aici cred că s-a făcut cotitura cea mai 
vizibilă între epoca anterioară eliberării ţării și epoca de după 25 August 1944, 
Raporturile dintre actori sînt cele care determină cel mai pregnant atmosfera unut 
colectiv de teatru. Abolirea vedetismului şi înțelegerea caracterului de ansamblu 
al artei noastre i-au dat actorului o optică cu totul nouă asupra relaţiilor care- 
trebuie să existe atit pe scenă, cît şi în raporturile dintre oameni ln viaţa curentă 
a teatrului. 

Dintr-un alt punct de vedere, consider o adevărată fericire faptul că sint 
contemporan cu o pleiadă de actori de mare valoare şi că mă întîlnesc seară de- 
seară cu ei. O piatră nu scapără decit dacă se ciocneşte cu alte pietre. Jocul cu 
partenerul este ca o partidă de tenis: dacă n-ai cui să trimiţi mingea, jocul nu 
mai există. Încerc o mare voluptate spirituală cînd mă aflu în scenă cu un actor 
valoros care de multe ori mă inspiră, mă ridică pe mine însumi la înălțimea lui. 
Adevăratele şi marile lecţii de teatru le-am căpătat în scenă, jucînd în compania 
marilor maeştri ai teatrului rominesc. Dacă intru în scenă şi sint întimpinat de o 
replică spusă de Marcel Anghelescu, sau de Birlic, sau de Giugaru, atmosfera de- 
adevăr e gata creată. Nu-mi rămîne decit să mă integrez ei. Parcă tesem toţi la 
un loc o pînză. Să zicem că pînza asta este adevărul vieţii. Fiecare are grijă să 
nu rupă vreun fir, să nu se destrame țesătura. E o mare voluptate să munceșşti 
astfel în „cooperaţie“, să vezi cum creşte această piînză a vieţii în care fiecare a 
tras firul lui. Uneori, desigur, ţi-e necaz cînd vine un actor care strică pinza. 
Atunci întreg cursul vieţii parcă stă pe loc şi trebuie să înnodăm din nou firele- 
rupte. Este o fericire cînd toţi lucrătorii tes o asemenea pînză cu pricepere, fără 
s-o strice. 

— Ce criteriu esențial considerați că ar trebui să fie folosit în aprecierea 
relațiilor dintre actorii aceluiaşi colectiv ? 

— Principialitatea. În colectivul mostru, în echipa în care joc de obicei, noi 
am izbutit să ajungem la această principialitate şi să discutăm cu foarte multă 
sinceritate. Să ne criticăm unii pe alţii, să me spunem adevărul, să nu facem nici un 
fel de compromis. mici cu noi, mici cu teatrul. Vreau să cred că acesta e un semn 
de maturitate artistică. Ce părere aveți ? 

— E aici şi forță suiletea sei. Oamenii slabi nu-şi spun adevărul. 

— Pe urmă, nu ştiu cine să fie de vină, am observat că există o mare gene- 
rozitaie în colectivul nostru; ne bucurăm din toată inima de succesele fiecăruia 
dintre noi. 

— Cum aplicaţi sistemul lui Stanislavski în munca de pedagog pentru for- 
marea viitorilor actori ? 

— În domeniul predării didactice, experiența mi-a dovedit că nu are efica- 
citate doar enunţarea legilor creaţiei. Ele vor căpăta efic'ență numai în clipa în care 
studentul le descoperă singur. Mă străduiesc deci în metoda mea de predare. ca 


m 


într-un chip abil să-l fac pe student să aibă singur satisfacția descoperirii. Stu- 

Filipetto în travesti aşteplind în culise rindul In Dandanache din „O scrisoare pierdută“ 
de a intra în scenă de 1. L. Caragiale — Teatrul „l. L. Caragiale“ 


denţii prezintă structuri sufleteşti, temperamente, caractere foarte diferite. Pe unii 
trebuie să-i stăpineşti, să-i moderezi, altora să le insufli îndrăzneală şi curaj, pe 
unii trebuie să-i mai şi repezi, de alţii să te apropii cu mare delicateţe, ş.amd. 
Este un material uman foarte gingaş, Pedagogul trebuie să fie dublat de un fin 
psiholog, ca să poată reuşi în această sarcină complicată. Dar, ceea ce mă intere- 
sează, cel puţin în egală măsură cu formarea lor profesională, este educarea lor 
pentru viitor, adică formaţia lor ca oameni şi cetăţeni. Insist asupra acestui lucru 
pentru că teatrul românesc abundă în talente dar ceea ce îi lipseşte încă, este o 
etică înaltă. Noile detaşamente de actori trebuie să aducă în teatru tocmai o ase- 
menea contribuție. 

— Vorbind despre etică în teatru vă referiți şi la viața particulară a 
artiştilor ? 

— Am impresia că cel puțin în arta teatrală, în care aducem însăşi ființa 
noastră în construirea personajului, nu se poate face o separație între viaţa parti- 
culară a artistului şi creaţia sa. Eu personal nu pot concepe o dublă existenţă, 
adică să gindesc într-un fel ca om şi în ali fel ca artist. 

Cind faci portretul unui artist spui şi om, şi cetățean, şi familist, ţii seama 
şi de relaţiile lui cu colegii, cu colectivul şi aşa mai departe. Eu nu cred în teoria 
că un om poate să ducă o viaţă deşănțată, iar pe scenă să reprezinte o ființă plină 
de puritate şi de candoare. Într-un asemenea caz cred că va minți! Și asta se va 
simţi pe undeva, pentru că nu poate izbuti să mintă pînă la capăt. 

Actorii mari au fost totdeauna şi exemple omenești foarte valoroase. 

— Aşadar, considerați că tineretul artistic trebuie supus încă din Institut în- 
riuririi unei educații multilaterale. Includeți aici şi cultura generală a studenților ? 

— Nu-i de la sine înţeles ? 

— Într-un fel, este. Dar în realitate, mulți studenți neglijează disciplinele teo- 
retice iar unii profesori de măiestrie a actorului nu se interesează dacă studenții 
lor studiază satisfăcător ştiinţele sociale, de exemplu. 

— Această realitate există, deși, după cîte cred, e în involuție. Şi aici e 
vorba de o reminiscență a trecutului. Un actor căruia îi era dragă intimitatea căr- 
ilor, căruia îi plăcea să se cultive, era suspectat de lipsă de talent. Eticheta acto- 

rului „cerebral“ implica lipsa talentului. Or astăzi este un lucru elementar că un 
om al artei trebuie să fie şi om al culturii. E cu neputinţă să pătrunzi în universul 
unui rol clasic, de exemplu, fără cunoaşterea epocii, stilului, culturii respective ş.a. 

— Dar în ceea ce privește direcționarea aptitudinilor studenților-actori pe 
genuri — ce sarcini educative vă propuneţi ? 

— Şcoala trebuie să-l formeze pe viitorul actor pentru toate genurile de 
spectacol. A 
— În legătură cu aceasta: e oare just că drama are un ascendent față de 
comedie în ceea ce da es tratarea temelor importante ? 

— Nu e just. Eu găsesc că risul — parafrazind o axiomă geometrică — e 
drumul cel mai scurt de la un om la altul. Cred cu fermitate că risul mu exclude 
nici emoția, nici gravitatea. 

Comedia este mai dificil de jucat, cere o precizie farmaceutică. În munca 
mea de regizor la Sălbaticii îmbogăţeam de la un spectacol la altul punerea în scenă, 
dînd anumite soluţii, corectînd anumite lucruri, rugîndu-i pe interpreți să facă o 
schimbare care la prima vedere părea microscopică. Ei bine, uneori asemenea mo- 
dificare microscopică declanşa în sală o reacţie la care interpretul nici m-ar fi 
visat cu o zi înainte. Comedia are legi foarte severe şi operează cu niște nuanţe 
atît de fine, încât, într-adevăr, îţi trebuie foarte multă experienţă pînă să ajungi 
să posezi întreaga claviatură pentru executarea unei partituri comice. Nu-i mai 
puţin adevărat — ca să vedeţi că sînt impartial — că oricît ar fi de greu un rol 
de comedie, el are avantajul că actorul este ajutat la intrarea în scenă de o anu- 
mită dispoziţie foarte agreabilă — ceea ce nu se întîmplă în cazul interpretării 
rolului de dramă. 

— Se zice că publicul vine totdeauna pregătit pentru comedie, în timp ce 
pentru dramă trebuie să-l pregătești după ridicarea cortinei. 

— Nu pot afirma cu certitudine. Acestea sint fenomene foarte interesante 
care merită un studiu aparte. Jouvet, în „Reflecţimnile asupra actorului“, își pune 
această problemă și se minunează de multe ori în privinţa unor lucruri observate 
la un spectacol. Spre pildă, la un spectacol dat într-o sală cu 500 locuri au venit 
vreo 500 spectatori, iar altă dată ceva mai mulţi sau ceva mai puţini. De ce nu vin 
o dată 800 şi o dată 100 la acelaşi spectacol? Cum se întîmplă ca piesa respectivă 
să adune mai totdeauna cam acelaşi număr de spectatori? De ce publicul are 
într-o seară o anumită dispoziţie generală, în altă seară mu? Acesta este un feno- 
men de masă care ar merita să fie studiat. 

— Nu vreau să vă obosesc peste măsură. Mă apropii de încheiere. Dat fiind 
că ne găsim în preajma unui moment important din viața țării noastre, a 15-a 
aniversare a Eliberării, vă rog să-mi spuneți ce credeți că ar trebui să-şi propună 
teatrul romiînese ru etapa următoare, ca să răspundă mai bine sarcinilor sale 
sociale şi culturale ? 

— Cei 15 ani care au trecut de la Eliberare, ne-au dat nouă, actorilor, ca şi 
tuturor creatorilor, în general, o demnitate omenească. Încercăm un sentiment de 
mândrie că mi s-a încredinţat un foarte important rol social în construirea societăţii 
socialiste. În acest detașament uriaș, condus de partid în plin marş pe un drum 
sigur spre un jel bine precizat, mi se pare că noi sintem fanfara care cîntă în 
frunte ; eşti foarte fericit să poţi cînta aici, chiar cu un instrument mai modest, 
cînd ştii că poţi face pasul omului mai viu, că-l faci să calce mai bine şi mai vesel 
pe drumul ales, Ce cred că trebuie să facem de acum înainte? Cred că trebuie să 
ne perfecţionăm instrumentele şi să cîntăm din ce în ce mai pe placul omului care 
mărșăluieşte spre viitor. Ca să fim și moi, cum spune Beniuc, „toboşari ai vremu- 
rilor noi...“ Și ca Maiakovski să „mă bucur că munca mea se varsă în munca Repu- 
blicii mele.“ 

— Am o ultimă întrebare. 

— Asta e totdeauna primită cu cea mai mare bunăvoință. 

— Ce doriți să transmiteți cititorilor la sfîrşitul convorbirii de față ? 

— Să considere cele spuse de mine ca un ansamblu de opinii la momentul 
acesta. Unele păreri exprimate aici despre oameni au un aspect provizoriu. Ele se 
pot schimba mai tirziu în bine sau în rău, după cum se schimbă şi oamenii res- 
pectivi. lar în problemele de principiu, pot şi eu să capăt cu timpul vederi mai 
luminate decît cele expuse aici. Dar în tot ce spun — ca şi în această ultimă 
opinie — sint sincer, 

— Nu-mi rămîne decit să vă mulțumesc. 

— La revedere. 

V. Negrea 


EUGENIA POPOVICI 


Răsfoimd cronica dramatică, rare sînt ocaziile cînd putem desprinde din con- 
semnarea succintă a unei interpretări, personalitatea marilor actori : în rolul cutare 
„a fost excelent“, în altă parte „a redat cu sensibilitate o gamă nuanţată de senti- 
mente“ sau „a interpretat cu vervă rolul acid al lui... din...“. Cronica dramatică 
nu vrea şi nici nu poate să fie exhaustivă. În cel mai bun caz, ea reuşeşte să cu- 
prindă doar problemele majore de dramaturgie şi de spectacol, în ansamblu. 

Pentru definirea personalității unui artist, rămîne portretul. Dar dacă în toate 
celelalte arte analiza este uşurată de perenitatea obiectului ei, arta scenică, prin 
caracterul ei efemer, pune piedici serioase portretistului. Parafrazindu-l pe Buffon, 
am putea spune că stilul este actorul. În cadrul artei scenice, intervine însă un 
element străin, la prima vedere: rolul creat de poetul dramatic, Actorul dă viaţă 
unui personaj imaginat şi elaborat de dramaturg. Care este linia de demarcaţie 
între personaj şi actor ? Sau mai bine zis, există o asemenea linie de demarcaţie ? 
Marile realizări actoricești au vădit îm majoritatea cazurilor perfecta sudură, dusă 
uneori pînă la identificare, a actorului cu rolul. Diferitele evoluţii scenice — he 
referim desigur în continuare la marile creații — ne apar ca tot atîtea ipostaze 
ale personalităţii interpretului. Nu dorim, bineînţeles, să absolutizăm această afir- 
maţție. Ar fi absurd. Încercind însă să definim unele dintre caracteristicile artei 
Eugeniei Popovici, se impune cu necesitate, ca analiza să pornească de la perso- 
najele cărora actrița le-a dat viaţă. 

Luînd din ultimele roluri câteva mai reprezentative, ca o primă observaţie, 
vom remarca extraordinara tinereţe a personajelor. O tinereţe cronologică: Lu- 
cietta din Bădăranii, Oana din Apus de soare, eleva Zamfirescu din Steaua fără 
nume, Amișka din Invazia, Maria Amtonovna din Revizorul, Catrina din Matei 
Millo, sau o tinerețe psihologică : Aurora din Refeta fericirii, Ducki Băleanu din 
Arborele genealogic. 

Multor actori tineri li se încredințează roluri de bătrîni. Fenomenul invers 
este, la rîndul lui, destul de frecvent. Şi într-un caz şi într-altul experienţele ne- 
reuşite creează o impresie penibilă. Că Eugenia Popovici nu mai are 16 ani, nu e 
un secret pentru nimeni. Ea joacă însă personaje de virsta aceasta, şi n-a existat 
nici un moment în care spectatorul să aibă vreo umbră de îndoială în privința 
tinereţii personajelor “interpretate. El a urmărit-o pe Eugenia Popovici în rolul Eleo- 
norei Zamfirescu, cu un zîmbet înţelegător. I-a admirat puritatea şi devotamentul 
în Oana, s-a amuzat de zburdălnicia şi rizgtiala ei în Lucietta, şi a rămas profund 
impresionat de suferințele Anişkăi din piesa lui Leonid Leonov. La fel de tînără, 
actrița apare publicului şi în Aurora din Rețeta fericirii. Este desigur o altfel de 
tinereţe : aceea a omului care se păstrează curat, deschis şi încrezător, în împre- 
jurări de viaţă grele. Nuanţa puerilă a deformaţiei profesionale, actrița o redă cu 
delicateţe. O altă tinereţe este şi aceea a Duckiei din Arborele genealogic. Pictoriţa 
aceasta atît de desprinsă de realitatea înconjurătoare este, desigur, copilăroasă, dar 
infantilismul ei fnizează senilitatea. Eugenia Popovici realizează această nuanţă cu 
o deosebită discreţie. 

Tinereţea aceasta despre care am vorbit nu este redată de către actriță prin 
utilizarea unor artificii exterioare, sau mumai prin punerea în valoare a datelor 
fizice, ci mai ales prin înţelegerea fină şi adincă a psihologiei personajului și a 
situaţiei dramatice în care acesta acţionează. Un exemplu potrivit ni se pare inter- 
pretarea Anişkăi dim Invazia lui Leonid Leonov. Este cunoscut procedeul literar 
de a reda o emoție puternică, o stare de lucruri impresionantă, printr-o deplasare 
de accent pe lucruri laterale evenimentului esenţial comentat. Acest lucru îl face 
la un moment dat şi Leonid Leonov îm piesa sa. Actriţa îşi dă seama cu fineţe 
de procedeu, şi în interpretare îl accentuează : „Am uitat să-ţi spun, bunicuţă. Când 
l-au dus eu Tabacika lui la spînzurătoare, căţeluşa lor l-a înhăţat pe un neamt de 
mînă şi l-a mușcat. Tare frumuşică era căţelușa. Albă de tot. Şi atunci, au spîn- 
zurat cățelușa alături de stăpina sa... Şi câinii parcă luptă cu ei.“ Anişka — Eu- 
genia Popovici — povestește întîmplarea copilăreşte, ca o lecţie învățată pe de 

Ante 


rost, repede. Cind ajunge la episodul cu cățeluşa, ochii i se umezesc, iar vocea-i 
tremură. Emoţia se condensează pe o replică ce pare ncesenţială: „albă de tot“. 
Efectul este însă copleşitor. Realizăm dintr-o dată proporția bestialităţii fase'ştilor 
şi sensibilitatea acută a acestei copile nevinovate. Interpretarea Eugeniei Popovici 
dovedeşte o calitate necesară oricărui mare actor: inteligenţa scenică. 
Asemănătoare pe această coordonată a tinereţii. rolurile create de către Eu- 
genia Popovici se diferenţiază prin multiplele nuanţe cu care interpreta işi colo- 
rează fiecare personaj în parie. Catrinei, actriţa îi dăruieşte candoare şi gingăşie, 
Eleonorei Zamfirescu, timiditate, nostalgie şi puţină impertinenţă. Mariei Antonovna, 

un aer uşor timp. Luciettei, neastimpăr şi naivitate. Toate rolurile acestea însă ne 
dau o impresie de gingaş şi curat. Impresia aceasta este desigur subliniată şi de 
vocea cristalină a Eugeniei Popovici. E o voce plină de muzicalitate, fără stridenţe, 
fără note false, şi de o extraordinară pultere de sugestie. 

Modul spontan prin care actrița cucereşie simpatia publicului este încă 
una din caracteristicile Eugeniei Popovici. Dacă lucrul acesta este explicabil în 
cazul unor repetate luări de contact cu arta interpretei — în conştiinţa spectato- 
rului suprapunindu-se amintirile diverselor roluri în care a văzut-o —, el apare 
cu atit mai concludent în întîlnirea cu un public cu totul nou. Un exemplu este 
felul în care a fost primită actriţa de către publicul venețian în piesa Bădăranii. 
Spicuim din presa italiană : „De la bun început, am notat-o cu plăcere pe Eugenia 
Popovici (Lucietta). Ce surprinzătoare participare la viaţa personajului a relevat 
această actriță micuță, durdulie, cu voce de soprană uşoară, magnifică mai ales 
în contrascene... o Luciettă într-adevăr de neuitat”. 

Eugenia Popovici este o actriță cu multiple posibilităţi artistice, un talent 
mobil, deopotrivă dotat pentru dramă şi comedie, pentru spectacolul clasic şi cel 
modern. Mijloacele folosite de către actriţă — chiar în comedia bufă sau în satiră 
— nu frizează caricaturalul. nu alunecă spre îngroşare, spre şarjă. Compozițiile 
sale făcute întotdeauna „dinăuntru“ — şi a spune că Eugenia Popovici e o actriță 
de trăire nu e o vorbă goală — nu au niciodată balastul gratuităţii, nu tind nicio- 
dată spre efect cu orice preţ. 

Teatrul pentru care „nu există roluri mari şi roluri mici, ci doar actori mari 
şi actori mărunți“, teatru] nostru nou, opus fundamental cultului vedetei, a în- 
semnat şi pentru Eugenia Popovici ogorul propice maturizării sale artistice, crista- 
lizării specificului său interpretativ. El a creat premisele îmbogăţirii personalităţii 
sale cu inedite valenţe creatoare. Să nu uităm că actriței — folosită înainte de Fli- 
berare mai mult în dramă — i s-a deschis, după 1944, drumul atitor valoroase creații 
în repertoriul clasic şi în special în comedie. (De la Scoala femeilor la Revizorul, 
de la Noaptea furtunoasă la Bădăranii.) În anii aceştia. actriţei i se încredinţează 
primele roluri în dramaturgia noastră contemporană (Matei Millo, Arborele genea- 
logic şi Refeta fericirii), roluri ce le va realiza cu aceeaşi dăruire la același înalt 
nivel artistic. Fără îndoială că de la Eugenia Popovici. interpreta din Curierul din 
Lyon, la Eugenia Popovici din Revizorul sau Matei Millo, există o evoluţie distinct 
marcată. Tot atit de adevărat este faptul că la fiecare reluare a vechilor succese 
(vezi Apus de soare şi Bădăranii). actriţa aduce noi detalii de interpretare, adîn- 
ceşte laturi ale rolurilor, altă dată lăsate în umbră, se străduieşte să-și înnoiască 
interpretarea. Oare în procesul de creaţie al actriţei. în tot mai complexa definire 
a personajelor cărora le dă viață, în adoptarea unei poziţii lipsite de echivoc faţă 
de eroinele interpretate, nu au avut un greu cuvînt de spus năzuinţa ei de a cores- 
punde exigenţelor spectatorului de azi, efortul perseverent al actriţei către clarifi- 
carea problemelor fundamentale estetico-tilozofice ale artei sale? Nu încape nici 
o îndoială. Însăşi actrița ne mărturiseşte acest lucru: „În teatrul nostru actual, 
obligativitatea pentru actor, de a adinci analiza personajului intenpretat, de a lua 
o poziţie critică faţă de el, a determinati o creştere a exigenţei artistice faţă de 
propria-mi creaţie... un actor care nu e la curent cu problemele actuale, un actor 
care nu citeşte, în afară de literatură, şi filozofie, un actor care nu cunoaşte viaţa 
de azi devine repede desuet, rămîne în urma cerințelor publicului,“ 

Sirguința cu care-și îndeplineşte toate îndatoririle profesionale, modestia 
neostentativă ce o profesează, firea ei deschisă, prietenoasă, sînt tot atitea calităţi 
ce fuzionează și-și au originea în aceeaşi mare dragoste pentru artă, tot atitea în- 
suşiri ce o impun pe actriţă în rîndul celor mai iubiţi parteneri. Pentru colegii 
mai tineri, Eugenia Popovici constituie un exemplu demn de urmat. O viaţă de 
muncă perseverentă, seriozitatea şi ţinuta etică, autoexigenţa mărturisită în reali- 
zarea tuturor rolurilor ce i se încredinţează, fie ele de primă greutate, fie simple 
apariţii episodice, impun respectul şi afecțiunea tinerilor actori. În această ordine 
de idei, merită, credem. menţionată aci, impresia profundă lăsată absolvenților şi 
studenţilor Institutului de Teatru — azi actori — de către Eugenia Popovici, cînd 
acum cîțiva ani a primit să joace pe scena Studioului Experimental, alături de ei, 
în spectacolul Invazia. 

Anii de după Eliberare au însemnat adevărata preţuire a muncii şi talen- 
tului artistei, adevărata ei consacrare. Ca o expresie a aprecierii de care se bucură. 
Eugenia Popovici a fost distinsă cu titlul de „artistă emerită”, decorată cu Ordinul 

'Cihedezoratia cea mai potrivită pentru o viaţă de muncă în slujba artei scenice. 


Se minat 


T. Zamfir 
DIN ACTIVITATEA 
UNOR CONSILII ARTISTICE 


Interesul manifestat în ultima vreme în presă faţă de activitatea consiliilor 
artistice nu e întimplător; el dovedeşte importanța ce se acordă acestui factor 
coordonator şi mobilizator al muncii colectivelor teatrale. Nu de mult „Contempo- 
ranul“ a întreprins un raid anchetă prin cîteva teatre din țară, încercînd să con- 
frunte modul în care consiliile îşi afirmă şi îşi justifică prezenţa în viaţa şi în re- 
zolvarea problemelor de zi de zi ale teatrelor. Printre altele, articolul respectiv men- 
ționa critic întîrzierea cu care s-a pornit la alegerea consiliilor — mult timp după 
deschiderea stagiunii — fapt socotit semnificativ pentru felul nu prea vrednic de 
laudă în care unele conduceri de teatre poartă grijă de viaţa colectivelor lor. 

Încercînd a arunca o scurtă privire asupra activităţii acestui for de conducere 
— care e consiliul artistic — într-un moment înaintat al stagiunii (cind se presu- 
pune că pe lîngă împlinirea altor îndatoriri, sint în toi discuții pentru desăvirşirea 
proiecielor de așezare a repertoriului viitoarei stagiuni), am dorit să cunoaştem 
— oprindu-ne la cîteva teatre din Capitală şi din restul ţării — condiţiile şi moda- 
lităţile caracteristice în care se îndeplinesc în consiliile artistice ale respectivelor 
teatre sarcinile de bază ce le revin. 

Să începem cu sarcina de esenţă, cea care priveşte repertoriul. Căci în alcă- 
tuirea repertoriului se reflectă îndeosebi nivelul ideologic, exigenţele artistice şi 
poziția consiliilor artistice faţă de colectivele teatrale pe care le supraveghează şi 
le conduc. La această poziţie cată să ne oprim cu osebire. Căci în unele teatre, 
ea se arată încă imprecisă, şovăitoare, cu consecinţe care nu pot fi trecute uşor cu 
vederea : modificări repetate în lista „definitivă“ a pieselor incluse în repertoriu, 
pe parcursul stagiunii; de aici, în mod fatal, periurbări în activitatea teatrelor, 
întirzierea premierelor, neglijarea altor sarcini ce revin, în egală măsură, consi- 
liilor artistice. Întristător este mai cu seamă faptul că asemenea exemple de muncă 
necoordonată şi lipsită de eficienţă în rezultate imediate, întîlnim la consiliile 
artistice ale unor teatre naţionale. Astfel, la Teatrul Naţional din laşi, în luna 
februarie (după cum se arată chiar în acest număr, în articolul consacrat analizei 
activităţii Teatrului Naţional din laşi), în loc să se înceapă, cum era firesc, discu- 
tarea repertoriului viitoarei stagiuni, se mai dezbătea încă definitivarea reperto- 
riului pentru a doua jumătate a stagiunii actuale. 

Aceeaşi lipsă de consecvență se face remarcată şi în preocupările consiliului 
artistic al Teatrului Naţional din Bucureşti, tot în chestiunea repertoriului. Desizur 
intensa activitate ce caracterizează în prezent acest teatru, numărul mare de pre- 
miere dovedesc prezența creaioare a unei munci febrile, a unui lucru susținut. Dar 
toi în cursul acestei stagiuni repertoriul Teatrului Naţional a suferit o [inctuaţie 
neobişnuită  asemuindu-se cu o capricioasă curgere a unui rîu ce-și caută albia. 
Piese programate la începutul stagiunii au fost înlocuite cu altele care au intrat 
în repertoriu fără o prealabilă discuţie în consiliul artistic. Citeva exemple: Săl- 

baticii, Cidul, Şcoala femeilor. Fără glumă, se poate afirma că a existat o perioadă 
în timpul stagiunii cind prea puţini din membrii consiliului artistic au știut (afară 
de conducere bineînţeles) ce anume va mai apărea a doua zi în „Informaţia Bucu- 
reştiului“, ca făcînd parte din repertoriul Teatrului Naţional... Amintim această 
experienţă din trecutul activităţii consiliului artistic al Teatrului Naţional bucu- 
reştean, pentru a-i rememora că trebuie din vreme să delimiteze coordonatele vii- 
torului repertoriu, ca febra premierelor în asalt, caracteristice acestei primăveri, 
să mu contamineze şi lunile stagiunii viitoare. 

Profilarea repertoriului viitoarei stagiuni constituie în momentul de faţă 
(tîrziu !) o preocupare de seamă a consiliilor artistice din multe teatre. De pildă, 
la Teatrul de Stat din Bacău, la cel din Oraşul Stalin, ca şi în alte teatre în care 
atenţia nu mai este solicitată de modificările repertoriului în curs, consiliile artis- 
tice se află în faza înaintată a discutării concrete, pe marginea pieselor care ur- 
mează să fie înscrise în noua listă de repertoriu. Pozitivă se arată și iniţiativa 
consiliului artistic al Teatrului de Stat din Brăila, care şi-a propus discutarea re- 
pertoriului pentru stagiunea 1959/60 încă din prima jumătate a lunii decembrie 
a anului trecut. În vederea alcătuirii judicioase a listei noului repertoriu, unele 
teatre au instituit comisii speciale. La Teatrul Armatei, o asemenea comisie (formată 
din cei doi consilieri literari ai teatrului, dramaturgii Laurenţiu Fulga şi Nicolae 
Tăutu, precum şi din secretarul literar şi directorul teatrului) a luat în discuţie 
propunerile făcute în cadrul unei şedinţe anterioare, ca în urma unei analize te- 
meinice să întocmească un proiect-bază de discuţie pentru întregul consiliu. 
Asemenea periodizare a muncii în vederea unei întocmiri chibzuite şi serioase a 
listei repertoriului nu poate să nu aibă urmări fertile în munca teatrelor, în cali- 
tatea spectacolelor şi în promovarea susținută a dramaturgiei originale. 

Esenţial conținută în munca pentru alcătuirea unui just repertoriu este pre- 
ocuparea pentru promovarea dramaturgiei originale şi pentru sporirea procentului 
prezenţei ei în repertoriu. Nu este cazul să mai subliniem importanța deosebită 
a colaborării teatrelor cu autorii dramatici, într-o stagiune care are în primul rind 
menirea să celebreze glorioasa dată a eliberării poporului mostru. Se remarcă în 
unele teatre preocupări temeinice în această direcţie, Aşteptăm roadele cu înfri- 
gurare. În munca susținută cu autorii dramatici, mai ales cu cei noi, încă necu- 
noscuţi publicului, se remarcă eforturile consiliului artistic de la Teatrul Municipal, 
care pregăteşte două premiere originale cu lucrări semnate de doi debutanţi : Dorel 
Dorian şi N. Mavrodin. De asemenea, Teatrul Muncitoresc C.F.R. lucrează cu câţiva 
autori (printre care Paul Everac şi Val. Cimpeanu), pentru piese închinate zilei 
de 25 August. În acelaşi scop, Teatrul Armatei a constituit un activ de lectură, 
format din cîțiva membri ai consiliului artistic, care are ca sarcină deosebită spri- 
jinirea şi îndrumarea noilor autori ce au prezeniat teatrului din iniţiativă proprie 
texte dramatice. În afara speranțelor pe care le îndreptăţeşte această modalitate 
de lucru, în propunerile pentru viitorul repertoriu, au fost incluse în acest teatru 
patru piese originale: Poarta de Paul Everac, o piesă despre tineret a lui I. D. 
Şerban, o piesă din viaţa marinarilor de Traian Uba, o piesă de Tiberiu Vornic, 
închinată sărbătoririi a 15 ani de la Eliberarea patriei noastre. Şi la Teatrul „Not- 
tara”, în ultima vreme, s-a îmbunătăţit munca cu autorii dramatici. În această 
privinţă, consiliul artistic dovedeşte o creştere a activităţii sale. În afară de roadele 
muncii cu Paul Everac, la piesa Ferestre deschise, teatrul lucrează de asemenea 
cu alţi dramaturgi la perfectarea pentru stagiunea viitoare, a altor lucrări dra- 
matice. Aruncind o privire asupra celorlalte teatre din tară, constatăm muncă 
fructuoasă cu autorii locali la : Teatrul Maghiar din Satu Mare (premiera pe țară 
cu o piesă originală, Nuntă mare de Simon Magda şi definitivarea unei noi piese 
a scriitoare! Földes Maria) ; Teatrul de Stat din Oradea (unde e discutată și pro- 
pusă spre reprezentare S-a făcut lumină, piesa dramaturgului local Nicolae Da- 
maschin) ; Teatrul de Stat din Baia Mare care şi-a propus deschiderea stagiunii 
1959—60 cu piesa Partizanii din Maramureş a unui alt autor local; Teatrul de Stat 
din Tg. Mureş, unde se află într-un stadiu înaintat perfectarea piesei Cuib familiar 
tot a unui scriitor local, Szabo Lajos. 

În teatrele unde aceste eforturi lipsesc, sau nu sint consecvente, activitatea 
consiliilor artistice se răsfrînge deficitar în viaţa teatrului şi a repertoriului său. 
De pildă, Teatrul Naţional din lași, în cursul primelor luni de la deschiderea sta- 
pann, n-a discutat în consiliu decît o singură piesă originală : Doamna Chiajna de 

. Atanasiu şi Gr. Hiliţa, şi aceasta respinsă. De ce singura piesă discutată în inter- 
valul atitor luni e tocmai o piesă istorică, cînd în portofoliul secretariatullui literar 
își spe îi la dezbateri un număr apreciabil de piese inspirate din actualitate? 

Alătuni de problema repertoriului şi, implicit, a promovării dramaturgiei ori- 
ginale, în sarcina consiliilor artistice stă şi răspunderea pentru nivelul artistic al 
spectacolelor. Problemă complexă care pretinde de la primele repetiţii pînă la pre- 
mieră şi apoi la spectacole, urmărirea atentă şi activă a actului artistic, ea nu-şi 
află întotdeauna în consilii atenția corespunzătoare. La Teatrul Naţional din Bucu- 
reşti, discuţiile despre calitatea spectacolelor se fac uneori în preajma premierelor 
(cu două sau trei zile înainte), atunci cînd afişele cu data respectivă sînt lipite pe 
străzi, cînd invitaţiile şi biletele sînt distribuite, deci cînd este prea tîrziu pentru 
a se putea ajunge la o reală îmbunătăţire a spectacolului (în cazul, bineînțeles cînd 
consiliul ar socoti-o necesară). De aceea, iniţiativa unor teatre de a organiza vizio- 
nări pentru consiliul artistic întreaga traiectorie a pregătirii spectacolelor ni se 
pare binevenită şi aptă să dea rezultate. În multe consilii artistice, la discuţiile 
despre calitatea premierelor (atunci cînd au loc |), se creează o atmosferă generală 

elogiere, de automulțumire, pae critice fundate, neapărat utile unor even- 
tuale îmbunătățiri pe parcurs, lipsind aproape totdeauna. În asemenea atmosferă, 
membrii consiliilor nu discută de obicei concepția regizorală şi scenografică a spec- 
tacolului și se mărginesc la mici observații de amănunt, subiective, impresioniste, 
asupra jocului unor interpreți. 

E drept că pentru prevenirea fenomenelor de degradare a speatacolelor, în 
multe teatre, consiliile artistice desemnează zilnic cîte un membru, „de serviciu“ la 
spectacolul respectiv, cu obligaţia de a referi asupra desfăşurării sale. Asifel, la 
"Teatrul Armatei, în urma sezisărilur făcute de membrii consiliului, spectacolul cu 
piesa Suflete de hirtie a fost suspendat, constatindu-se grave degradări. Dar este 
oare permis să se ajungă la degradări ? 


+++ 


Comparînd rezultatul anchetei „Contemporanului“ cu constatările noastre, 
vedem că un salt calitativ spre îmbunătăţire, în munca consiliilor artistice, încă 
nu s-a produs. O muncă fragmentată, inegală, lipsită adesea de control, caracteri- 
zează încă din păcate activitatea multor consilii din ţară. Chiar în teatre unde con- 
siliul artistic s-a dovedit a fi un factor mobilizator, un element activ, apare astăzi 
o slăbire considerabilă a respectivei activități: Teatrul Secuiesc din Tg. Mureş, de 
pildă. Dacă în primul an de la înființarea sa, acest consiliu se manifesta ca ade- 
văratul creier al activităţii teatrului, în cursul anului 1958 consiliul mu s-a întrunit 
decit de patru ori (50 ianuarie, 3 şi 19 aprilie, 50 septembrie) ; trei din aceste şe- 
dinţe au avut drept scop discutarea repertoriului cu care teatrul urma să se pre- 
zinte în turneul din R. P. Ungară. Dar problemele stagiunii în curs. pregătirea re- 
pertoriului, problemele organizării colectivului încă mu s-au discutat nici pînă 
astăzi !! La fel, Teatrul de Stat din Sf. Gheorghe cunoaşte o activitate oarecum 
dezordonată a consiliului său artistic. E semnificativ că membrii consiliului se în- 
tilnesc, fără ca ordinea de zi să fie precizată. Nici Teatrul „Nottara“ din Bucu- 
reşti nu este scutit de slăbiciuni asemănătoare în munca consiliului. Şedinţele se 
țin la voia întîmplării. n-au o dată fixă şi sînt lipsite de o mărturie banală dar 
indispensabilă : procesele verbale. 

Dacă în rîndurile de faţă am urmărit în mod sumar problema repertoriului 
şi a promovării dramaturgiei originale, pe ordinea de zi a activităţii consiliilor 
artistice îşi aşteaptă rindul la dezbateri încă multe alte probleme : calitatea specta- 
colului, problema economiilor în montări, creşterea calificării profesionale a colec- 
tivelor teatrale. urmărirea repetiţiilor, problema distribuţiilor şi nenumărate alte 
aspecte legate de perspectiva şi profilul teatrelor. Stagiunea teatrală a acestui an 
se apropie de sfîrşit. Cum se pregătesc consiliile artistice pentru începutul activi- 
tății lor în stagiunea care se apropie? 

ACTUALITATEA LUI CERCHEZ 


Teatrul de Stat Brăila, Teatrul de Stat Oradea (secţia romînă), Institutul 
de Teatru „|. L. Caragiale“: Ziariștii de Al. Mirodan 


Cele trei noi versiuni scenice ale Zizri- 
știlor trebuie salutate cu bucurie. Fiecare 
din ele a pus în evidență ale valori ale 
textului, fiecare nouă versiune intregind 
imaginea pe care o avem asupra acestei 
lucrări dramatice. 

>+% 

La Brăila, piesa lui Mirodan şi-a păstrat 
intactă actualitatea. Şi nu atit în ce privește 
faptele povestite pe scenă, cit mai ales în 
ce priveşte esența morală, fondul umanist 
al personajelor. Figura lui Cerchez, indeo- 
sebi, chiar dacă o întilnim astăzi multiplicată 
în realitate sau tocmai de aceea, rămine la 
fel de pregnantă, rămine același exemplu 
scenic de maturitate, de elan, de pasiune şi 
partinitate al conducătorului comunist. 

Regizorul Dumitru Dinulescu a  sezisat 
cu acuitate acest lucru, punind accentul cu 
precădere pe definirea caracterelor, pe ade- 
vărul de conţinut al personajelor. Înainte de 
a se preocupa de problemele spectacologice 
în ansamblul lor (care n-au fost nici ele 
neglijate), tinărul regizor brăilean a înțeles 
să analizeze in profunzime semnificaţia fie- 
cărui personaj în parte, să-i confere locul 
exact în problematica piesei. A rezultat de 
aici, din punct de vedere strict regizoral, 
o deosebită claritate a mesajului. 

Am subliniat aportul strict regizoral, în- 
trucit în spectacol s-a verificat un uşor 
dezechilibru de raporturi între personaje, 
dar aceasta nu dintr-o eroare de concepție 
a regiei. Dezechilibrul se datorează unor 
diferențe de capacitate actoricească, pe care 
le vom arăta imediat. Rolul lui Cerchez a 
fost atribuit lui Dumitru Pislaru, tinăr actor 
de o reală sensibilitate artistică şi de o 
deosebită seriozitate profesională. Personajul 
lui Pislaru a comunicat cu fidelitate inte- 
gritatea, căldura, larga omenie a lui Cer- 
chez din textul piesei, cum şi fermitatea lui 
partinică. În special în relațiile cu figurile 
pozitive ale piesei, Pislaru a demonstrat o 

înțelegere scenică fără cusur. N-a mai de- 
monstrat-o insă față de personajul Tomo- 
vici şi in punctul acesta i-am ghicit limi- 
tele. Tomovici a fost jucat excelent de către 
Eugen Popescu. Actorul acesta a desluşit cu 
pregnanță toate laturile unui caracter şi ale 
unei conştiinţe descompuse și a izbutit să le 
redea cu multă forță, convingător, potrivit 
unui ritm caracteristic, și interior și aparent. 
Actoriceşte vorbind, Pislaru n-a rezistat în 


intregime confruntării cu Eugen Popescu. 
De aici, un ușor decalaj — ca prestigiu, 
ca forță și prezență — între Cerchez și 


Tomovici, decalaj care n-a falsificat mesajul 
piesei, dar l-a nuanțat oarecum diferit de 
intenţiile autorului. Pentru a preciza, Pislaru 
are nevoie de mai mult nerv, de mai multă 
fermitate scenică și — în mai mică măsură 
— de mai mult simț comic. Nu știm dacă 
aceste date se pot implini în timp, dar ne-am 
socotit datori să le indicăm. 

Cu excepția unor stingăcii (ac'oriceşti, nu 
proprii personajului), Gheorghe Hauca a 
imprimat o foarte potrivită naivitate şi pro- 
spețime plină de elan, lui Brinduș, redactorul 
ce-şi  desăvirșește calificarea  gazetărească 
sub ochii noştri. În schimb, R. Dumitrescu 
(Toth) nu s-a străduit destul să dea greu- 
tate rolului secretarului de partid pe care 
l-a întruchipat trecînd cu oarecare ușurință 
peste problematica personajului. 

Firesc, savuros şi modest în același timp, 
Nae Nicolae a făcut din Romeo o foarte 
bună compoziție, căreia nu i-a lipsit decit 
ceva mai multă mobilitate. Mobilitatea, de 
pildă, cu care s-a mişcat Gheorghe Lazaro- 
vici, realizind o figură pregnantă din Mişu 
Rozenblum. La capitolul compozițiilor, se 
cuvine să amintim și economia de mijloace 
cu care Gheorghe Gheorghiu (Leu) şi Viorel 
Brinzaş (Gurău) au înfățișat două prototipuri 
de oameni  „inceți“, dacă nu retrograzi, 
fără a-i priva însă de naturalețe şi indivi- 
dualitate. 


Personajele feminine (Marcela şi Dorina) 
au apărut la început mai conturate (Jeny 
Dumitrescu, respectiv Tanţi Negoescu), dar 
treptat-treptat au devenit tot mai şterse, 
pină la o completă aplatizare. 

Cele trei decoruri au fost concepute de 
Mihail Gavrilov în concordanță cu indica- 
ţiile autorului, dar numai în ce privește linia, 
conturul — coloritul fiind prea inchis și 
atmosfera rezultată astfel neimpărtăşindu-ne 
pe deplin din optimismul nereţinut al piesei. 
(Ne referim indeosebi la biroul redacțional.) 

Spectacolul la care am asistat a fost urmat 
de discuţii cu publicul, discuţii foarte inte- 
resante și instructive. Cronicarul (care im- 
părtăşeşte punctele de vedere exprimate de 
către spectatori) salută cu bucurie inițiativa 
teatrului brăilean de a relua o veche — şi 
nejustificat părăsită — modali'ate de contact 
între oamenii de teatru -şi public. Am dori-o 
insă frecventă și sperăm s-o vedem răspin- 
dită şi în sălile altor teatre din ţară. 


+ 


Deşi va surprinde, menţionăm dintru in- 
ceput calitatea decorurilor semnate de Nagy 
Sandor la spectacolul Ziariştii al Teatrului 
de Stat din Oradea. Respectind autenticitatea 
mediului, aducind o notă de prospețime şi 
luminozitate, ele au contribuit la crearea 
atmosferei atit de specifice a unei redacţii. 

Ceea ce caracterizează Ziariştii lui Mirodan 
pe scena acestui teatru este patosul mobili- 
zator şi combativitatea care animă fiecare 
scenă, fiecare interpret. Regizorul Dan 
Alexandrescu are meritul de a fi alcătuit 
o distribuție omogenă şi de a fi imprimat 
spectacolului un ritm de desfăşurare dinamic. 
Dramatismul conflictului şi-a sporit astfel 
intensitatea, conturindu-se ca o luptă a in- 
tregului colectiv de redacţie împotriva acțiu- 
nii  denigratoare întreprinse de Tomovici. 
Ion Marinescu, în rolul lui Cerchez, s-a 
detașat ca o personalitate puternică. A fost 
viguros şi  volubil, intransigent şi spi- 
ritual, sobru şi febril, aidoma unui 
vulcan care erupe atunci cind adevărul 
e in pericol (poate prea temperamental faţă 
de luciditatea care caracterizează personajul). 
În rolul lui Tomovici, Ilie Iliescu i-a fost 
un bun adversar. Multiplele fațete ale măștii 
pe care o simte desprinzindu-i-se, au fost 
redate cu firescul nuanțelor, marcind astfel 
trecerea de la cinism la spaimă şi de aici 
la isterie, atunci cind propria şi adevărata 
lui față a fost descoperită. Din acest punct 
de vedere, finalul actului doi ni se pare 
edificator. Un reflector luminează faţa lui 
Cerchez, imobilizat în cadrul uşii, care îl 
sfredelește pe Tomovici cu ochii lui scăpă- 
rători ; acesta, mic, încovoiat, în penumbră, 
se zbate să-i stăvilească ascensiunea. Inutil ; 


Cerchez trece peste sforţările lui. 
WwWww.cimec.ro 


Omogenita“ea distribuţiei a făcut ca spi- 
ritul de echipă al colectivului de redacție 
să se releve ca o trăsătură distinctă a spec- 
tacolului. Interpreţii au jucat cu multă sin- 
ceritate și vervă. Eugen Nagy a creat um 
tinăr sprinten și entuziast, la primele lui 
pagini de izbindă şi chin (Brinduş). Eugen 
Ţugulea, ascunzind o flacără nebănuită sub 
aparența calmului, a realiza: un personaj 
senin și intransigent (Toth). Constantin Ada- 
movici a înfățişat cu discreție farmecul unui 
reporter agitat, febril, iradiind căldură şi 
abnegaţie sub aparența superficialității (Ro- 
meo Ionescu). Jean Săndulescu şi Nicolae 
Toma au întruchipat doi redactori juvenili și 
entuziaşti, >din păcate. episodici (respectiv 
Viișoru şi Pietrosu). Valeriu Grama, în rolul 
secretarului de redacţie, a reuși: în citeva 
momente să fie convingător in panica şi 
febrilitatea care se cereau redate — mai 
puțin în alte momente și în general în miş- 
carea necontrolată. 

Cristina Tacoi a prezentat pe Marcela im 
culori palide, aproape neobservată, ceea ce 
a dat o neașteptată semnificație persona- 
jului. Dragostea nu s-a impus astfel osten- 
tativ (din afară), ci discret (cu amară 
ironie). 


lon Marinescu (Cerchez) şi Ilie Iliescu (Tomo- 
vici) — Teatrul de Stat din Oradea 


Scenă din 
Caragiale“ 


Regizorul a găsit soluții intezesante, amă- 
nunte inspirate care să caracterizeze într-o 
„expresie fugară anumite situații sau carac- 
tere. Cerchez il admonestează pe Brinduș; 
vocea tună, ochii scapără. Brinduș e distrus. 
Dar o mină caldă ii strecoară discret o ți- 
gară: mina lui Cerchez. O maşină ţișneşte 
spre gară cu ziarul încă fierbinte. O clipă 
totul amuțește. Apoi, mai multe perechi de 
ochi nedormiţi se aprind şi se avintă înaintea 


mașinii, acolo unde aşteaptă un om şi 
adevărul. 
Spiritul care a animat colectivul orădean 


în interpretarea acestei piese i-a asigurat 


prospețimea și actualita“ea. 


>» » 
Piesa lui Mirodan pe scena studioului 
Institutului de teatru „I. L. Caragiale“ a 
cunoscut o interesantă punere în scenă. Re- 


gia spectacolului — prof. Al. Finţi şi lecto- 
rul George Rafael — și-a edificat concepția 
pe ideea: „toţi trebuie să plătim taxe de 
intrare in comunism“. Această idee a de- 
terminat, in mare, tot destinul reprezentației 
care s-a transformat, pe de o parte, într-o 


pledoarie pentru o abnegantă și entuziastă 

Studioul 


Institutului de Teatru „I. L. 


contribuție la construirea socialismului — cu 
o excepție, toți redactorii „Vieții tineretului“ 
strinşi in jurul lui Cerchez militează pentru 
această necesitate — şi, pe de altă parte, 
intr-un rechizitoriu impotriva celor care vor 
să intre cu „bilet de favoare“ în comunism 
— Tomovici și Pamfil. Tot timpul specta- 
colului, această idee regizorală a delimi- 
tat cu claritate și pregnanță cele două tabere 
care se infruntă, ridicind la rangul unei 
colizii de mare insemnătate disputa de idei 
şi principii dintre pozițiile amintite. Totuși, 
prețuind aceste idei regizorale, va trebui 
să remarcăm in ce privește unele interpretări 
de bază, că ideea regiei a fost oarecum 
subliniată prin neglijarea unei alte laturi 
care face farmecul deosebit al textului: 
umorul. Ne referim mai ales la interpretarea 
eroului-cheie Cerchez. Ion Dichiseanu a izbu- 
tit foarte atunci cind l-a interpretat 
pe Cerchez ca pe un om dintr-o bucată, 
redactorului-șef. 


bine 
cind a marcat intransigenţa 
Tinărul actor a uitat insă de notele lirice şi 
de replica Mirodan, 
a uitat să accentueze suficient fața deschisă, 
glumeaţă, una din calitățile determinante ale 


spumoasă a eroului lui 


firii acestui avocat incoruptibil al adevărului. 
O mai serioasă studiere a personajului, o 
mai adincă sondare a propriilor sale posibili- 
tăţi interpretative ar fi ajutat pe Ion Dichi- 
seanu să creioneze un personaj care s-ar fi 
impus prin complexitatea sa. Aceasta s-ar fi 
cerut cu atit mai mult, cu cit Cornel Nico- 
lescu a făcut o realizare remarcabilă, inter- 
pretind personajul negativ, pe Tomovici. Fe- 
lul în care el a izbutit să redea figura 
acestui carierist descompus, a imprimat spec- 
tacolului însuşi o notă care-l distinge de 
alte puneri în scenă de pină acum. Tinărul 
interpret a disimulat cu multă îndeminare 
adevărata fizionomie a „tragicului mic-bur- 
ghez“, in așa fel încit dezvăluirea ei păs- 
trează multe elemente de surpriză. Așa cum 
își rostește replicile Cornel Nicolescu in 
actul I, eşti gata să-l crezi că n-a acoperit 
„cazul Ion Gheorghe“ decit pentru motivul 
că acesta e într-adevăr un calomniator, și că 
relațiile sale cu Pamfil n-ar juca nici un rol. 
Ulterior, Cornel Nicolescu se dovedeşte stă- 
pinul unei intregi palete interpretative, com- 
pletind trăsăturile personajului său cu noi 
amănunte interesante și cu forță de caracte- 
rizare. Amintim aerul de siguranță ce-l afi- 
șează cind folosește numele lui Voinea 
pentru a dispune scoaterea din pagină a 
materialului referitor la Ion Gheorghe. 

Două măști veridice în intențiile lor cari- 
caturale au realizat Gh. Mazilu (Gurău) 
și Cornel Revent (Leu). Poantele ironice 
la care a recurs primul, pentru a-și desena 
personajul, au contribuit la deplina satirizare 
a categoriei de oameni din care acesa face 
parte. C. Revent a compus masca unui 
funcţionar care priveşte totul numai prin 
intermediul naraorafelor de lege, în pieptul 
căruia „in loc de inimă bate un buget“. 
simplificind personajul, cinstit în fond, dar 
limitat. 

Acestui grup i s-a opus tabăra redacto- 
rilor situați în prima poziție a luptei pentru 
adevăr. Cala Pogonat. (Toth) a dăruit perso- 
najului ei, pe lingă dirzenie şi hotărire, 
multă căldură interioară. Secretarul de partid 
devine în interpretarea ei un vajnic apără- 
tor al „stăpinilor noştri —- cititorii“, oamenii 


muncii. Sergiu Tudose (Romeo) a redat 
natura de argint viu a reporterului special, 
vioiciunea sufletească şi verva lui contami- 
nantă. Stelian Pepene (Brinduș) a fost prea 
timorat și lipsit de aripile romantice pe care 
i le-a conferit autorul. Smaranda Manoliu 
într-un rol episodic (Pietrosu) a izbutit o 


creație de reținut prin firescul și spon- 
taneitatea trăirii. Romel Stinciugel (Mişu 
Rozenblum) a evidențiat în primul rind 


dragostea secretarului de redacție față de 
soarta ziarului, zbuciumul lui legat de even- 
tuala intirziere a apariţiei acestuia, satisfac- 
ţia de a ieşi din încurcătură. 

*** 

Noile versiuni scenice ale Ziariştilor au 
confirmat marea înriurire pe care o exercită 
pilda ziariştilor comunişti asupra conștiinței 
publicului. Meritoriu e faptul că în toate 
spectacolele s-au accentuat superioritatea mo- 
rală şi intransigența constructorilor vieții 
noi. Tabăra eroilor pozitivi s-a afirmat cu 
vigoare, depăşind în toate compartimentele, 
prin spirit şi avint, pe cei de teapa lui Tomo- 
vici și Pamfil. De pe scenă a răsunat cu 
insuflețire mesajul eroilor comuniști, mesaj 
care sădește in inimi increderea și bucuria 
de a ne număra printre oamenii situaţi alături 
de Cerchez. 

În același timp, cele trei noi vezsiuni sceni- 
ce au constituit prilej de reuşite actoricești : 
Ion Marinescu, Eugen Nagy și Eugen Țu- 
gulea (Oradea), Eugen Popescu şi Ion Pislaru 
(Brăila), Cornel Nicolescu, Smaranda Ma- 
noliu și Sergiu Tudose (Institutul de Teatru) 
au dovedit o grijă vrednică de elogii în 
accentuarea trăsăturilor de caracter care defi- 
nesc personajele interpretate. Prin diversitatea 
tipurilor realizate, chiar atunci cind era vorba 
de unul şi același personaj, aceşti actori, şi 
alături de ei și alții din spectacolele anali- 
zate, au demonstrat inepuizabila gamă de 
interpretare de care dispun tinerii noştri 
actori. : 

Ziariștii au trăit la ciţiva ani de la prima 
lor apariție pe scenă o nouă strălucire. E o 
biruință nu numai a autorului, ci şi a tea- 
trelor care au pus in scenă această piesă. 

Cronicar 


ACOLO UNDE SE PRĂBUȘESC ILUZIILE 


Teatrul Municipal: Moartea unui comis-voiajor de Arthur Miller 


În patria sa, America, Arthur Miller este 
recunoscut și refuzat totodată. Premii mij- 
locii, premii prestigioase şi premii faimoase, 
culminind cu imbatabilul — în Statele Unite 
— „Pulitzer Prize“, i-au însoţit la rind contu- 
rarea personalității de dramaturg. Broadwayul 

l-a dat insă uitării in ultimele stagiuni, eli- 
minindu-l — nu se ştie pină cind — de pe 
afişe. „Îl propunem pe Arthur Miller la 
titlul de dramaturg nr. 1l al Americii de 
azi !“ — scria un cronicar dramatic, expri- 
mind o opinie mai generală —, dar comisia 


senatorială insărcinată cu cercetarea stărilor 
de spirit „„antiamericane“ s-a arătat cir- 
cumspectă, anchetindu-l în forme grave şi 
jignitoare, date fiind vederile sale progre- 
siste. Asemenea contradicții nu au un înţeles 
prea obscur. Nu este un secret că libertatea 
de gindire, din suita idilicelor libertăţi vin- 
turate de apologeţii modului de viață ameri- 
can, e o figură de stil. lar umanismul gin- 
dirii lui Arthur Miller preferă cazuisticii 
înstrăinate de realitate, filonul cu mult mai 
valoros al împrejurărilor sociale, din care 
a desprins necesitatea apărării adevărului şi 
demnităţii omului, în raporturile lui cu me- 
diul neprielnic al junglei capitaliste. Ceea 
ce il face suspect în cercurile congresionale 
care, vezi bine, ştiu la nevoie să-și arate 
colții. Cit despre Broadway, nu stă in firea 
companiilor teatrale dispuse de-a lungul 
celor 20 de kilometri de „cultură“ yankee, 
să macine la nesfirşit grăuntele prețios — 
drama cu orientare socială — acolo unde 
voga pieselor „negre“ şi alifia producţiilor 
„Sexy“ se arată mai rentabile, cultivind 
lesnicios curiozitatea maladivă a unui public 
deschisă la psihanalize, angoase existenţia- 
liste şi hăţişuri mistice. 

Moartea unui comis-voiajor, cu care Tea- 
trul Municipal şi-a îmbogățit repertoriul, 
este opera de căpătii a creației lu; Miller. 
Cronologic, ea a fost scrisă după Toți fiii 
mei şi inaintea Vråjitoarelor din Salem, am- 
bele reprezentate la noi în anii din urmă. 
Cu Moartea unui comis-voiajor Arthur Miller 
poate fi socotit iconoclast: minuind mijloa- 
cele analizei realist-critice şi ironia amară, 


Victor Rebengiuc (Bif). Jules 
Cazaban (Willy Loman) şi 


Mircea. Albulescu (Happy) 

plasată faţă de un obiectiv precis, el aruncă 
aici peste bord idolul ațițătorului „prosperity“ 
american, pentru ca farsa acestuia, întreţinută. 
demagogic, să-și denunțe infăţişarea absurdă 
şi răsuflată. Deoarece realitatea destinului 
americanilor de rind acoperă dezbaterea din 
piesă pe toată intinderea ei, cu alte cuvinte 
fiind vorba de o tratare de pe poziţii critice 
a unor probleme actuale ale modului de 
viață american, caracterul militant al scri- 
sului lui Miller se verifică intr-o măsură 
deplină, ca și limitele concepţiilor sale refe- 
ritoare la eliberarea omului din marasmul 
societăţii capitaliste. 

America marii finanţe are talentul de a 
şoca prin parada aparenţelor, însă în spatele 
lor, pe „scara de serviciu“ — cum nota un 
ziarist sovietic — mirajul prosperității se 
stingc. Miller a ales „scara de serviciu“, 
privind aparențele din interiorul lor. Moartez 
unui comis-voiajor fixează ca erou contri- 
buabilul american din mica burghezie, cu o 
existenţă liliputană în angrenajul de foc 
şi gheaţă al intereselor businessmenilor, ame- 
ricanul anonim, nu tocmai liniştit. El se 
numeşte Willy Loman. Pînă la deznodămintul 
tragic anunțat în titlu piesa incepe cu mo- 
mente din viața familiei Loman, care prin 
desele retrospective capătă apoi ex'indere. 
Ca aparențe: o locuință fără pretenții în 
cartierul Brooklyn (statul New-York) — 
proprietatea incă neachitată complet a Lo- 
manilor.  Comis-voiajorul are propriul său 
turism, şi de la acesta la frigider, sau de 
la instalația de apă caldă la împărțirea tra- 
dițională a camerelor, totul pare orinduit 


pentru a satisface un trai 
siciitoare. Şi realitatea : termenele de sca- 
dență a ratelor s-au înmulţit cu fiecare 
obiect cumpărat, și ele absorb fără intre- 
rupere, an după an, ciştigul săptăminal reali- 
zat anevoios. Ultima rată coincide cu ieșirea 
din uz a turismului sau răcitorului, iar sfir- 
şitul datoriilor pentru casă cu însuși crepuscu- 
lul proprietarilor. Brooklynul pitoresc din 
tinerețea eroului a fost asimilat cu timpul 
de imensitatea spațiului newyorkez. În 
împrejurimile casei, parchetele de verdeață şi 
idila ulmilor au dispărut, înlocuite de ciment, 
cărămizi şi piatră. Treptat, gospodăria omu- 
lui bun, care aflase odinioară un refugiu 
de linişte la periferia metropolei, a devenit 
o insuliță sufocată din toate părțile și un 
vestigiu al visului de pace cimpenească, la 
cae  năzuieşte, după peregrinările zilnice, 
mă-untul voiajor comercial. Acesta este pei- 
sajul în care eroii încep să se desfăşoare, 
dirijați de o idee pusă în valoare cu re- 


lipsit de griji 


marcabilă forță artistică : dezastrul ce îl 
implică increderea oarbă în succesul mira- 
culos de viață, preconizat la  megafonul 


„prosperității“ americane. 

După ani numeroşi de continuă agitaţie, 
pe drumuri lungi, s*răbătute în tovărăşia va- 
lizelor cu mostre, Willy Loman este un om 
sfirşit, demoralizat, în pragul sinuciderii. 
Astfel debutează eroul piesei. El poartă po- 
vara eșecului total în viață şi responsabilitatea 
ratării fiului mai mare, Bif. Cum a ajuns 
"Willy Loman o epavă şi ce resorturi au 
provocat tragedia ? Răspunsul este dat prin 
scurte incursiuni în trecutul personajelor, pa- 
ralel cu plasarea în prezent a acțiunii dra- 
matice, procedeu asupa căruia vom reveni. 
Idealistul, inimosul, harnicul Willy Loman 
şi-a orientat si continuă, învins, să-și orien- 
teze speranțele, in direcția şanselor de im- 
“bogăţire subită și glorioasă, pe care oropa- 
ganda modului de viață capitalist le flutură 
pe dinaintea ochilor însetați. A crezut în 
ceasul cînd va putea încheia tranzacții în stil 
mare pentru firma sa, respectat de la distanță 
şi răsplătit cum se cuvine. A rămas însă 
un funcţionar umil, puțin caraghios, pe care, 
imbătrinind, vechii clienți îl dau uitării, iar 
firma îl concediază. Şi-a crescut copiii, Bif și 
Happy, în nota „calităților“ pe care tinărul 
de succes trebuie să le inspire, pentru a se 
face remarcat în cercurile de afaceri : vigoare 
fizică, fără nevoia cunoștințelor pozitive, 
aerul „simpatic“ şi „personalitatea“ înţeleasă 
ca intrepiditate, inițiativă in come ț şi spirit 
„dominator. Dar primul se deconcertează din 
adolescenţă, în urma luării nevinovate de 
contact cu un păcat al tatălui, iar celălalt, 
suficient și afemeiat, alege o existență me- 
diocră. Încolțit de datorii, cu salariul tăiat 
la o virstă cînd spera gratificații pentru 

Victor Rebengiuc (Bif) 


serviciile aduse firmei și mai apoi inlăturat, 
resimţind disprețul fiului rătăcitor, Bif, in 
sfirşit, realizind imensa decepție a insucce- 
sului total, bătrinul Loman oboseşte, devine 
iritabil, aproape greu de suportat și alunecă 
în sincope care, indepărtindu-l bolnăvicios 
de realitate, il fac să trăiască cu voce tare, 
de unul singur, t-ecutul de iluzii greşite, 
drept paleativ. 

Linda, soția sa, concepută ca o icoană a 
purității conjugale, caută cu adincă înțele- 
gere să-l sprijine : „Nu spun că Willy Loman 
este un om mare. N-a ciştigat niciodată mulți 
bani. Numele lui n-a fost niciodată in 
ziare. N-are nici cel mai frumos caracter de 
pe lume. Dar este o ființă omenească şi 
se intimplă cu el ceva groaznic. Nu trebuie 
lăsat să cadă in groapă ca un ciine bătrin, 
trebuie să i se dea o mină de ajutor!“ Este 
o chemare impotriva nesocotirii victimelor 
„raiului“ capitalist. În această participare 
sinceră a dramaturgului la consecințele du- 
reroase pentru viața oamenilor simpli din 
America, ale otrăvitoarei propagande făcute 
formelor de viață capitaliste, constă aitu- 


dinea înaintată, umanismul și gestul de 
revoltă marcate de Arthur Miller. 
Pentru a incheia sumar relatarea subiec- 


tului, voi adăuga că după o ultimă bătaie 
de aripi, ratată şi ea, care a reanimat o 


clipă şansele unei „mari lovituri“, Willy 


Loman ise sinucide, gindind că cei 20.000 
de dolari ai societăţii de asigurare vor im- 
plini achitarea datoriilor şi totodată capitalul 
necesar copiilor pentru a se pune în mişcare. 
A murit văzind in aceasta o afacere. 

Tehnica retrospecţiilor, a raportării acțiunii 
prezente la trecut, aşa cum apare in piesă, 
poate face loc unor discuții speciale. Amintim 
că procedeul retrospectivei şi al „dublei re- 
plici“ (ceea ce spune şi ceea ce gindeşte 
personajul) este mai de mult şi amplu folo- 
sit in dramaturgia apuseană, în special în 
unele piese ale lui Eugen O'Neill, ca mijloc 
de analiză psihologică, sau, ceea ce este 
mai frecvent, ca mijloc al psihanalizelor 
freudiene în vogă. Calitatea replicii retros- 
pective în Moartea unui comis-voiajor este 
că ea nu marchează „furii psihopatice“, cum 
se întîmplă în Straniul interludiu al predece- 
sorului citat, ci se integrează în logica dra- 
mei ca o ilustrare a unor împrejurări deter- 
minante din viaţa eroilor. Întors spre trecut, 
chemind din memorie imaginea fratelui său 
Ben care „a intrat în junglă la 17 ani şi a 
ieşit din ea la 21 ani, bogat“, sau frin'uri 
din zilele de speranță, Willy Loman nu de- 
monstrează, pur și simplu, simptomele unei 
tulburări nervoase, ci incapacitatea sa fun- 
ciară de a-și dovedi cine este, renunțind 
la idealuri absurde. 

Ca tip social, Loman aparține categoriei 
mic-burgheze şi nu proletariatului. Rapor- 
turile sale cu Howard Wagner, proprietarul 
firmei, sint în general amicale, expresie a co- 
interesării lui în p-osperitatea afacerilor. Pă- 
catul iniţial, eroarea pe care o săvirșeşte Lo- 
man, constituie, din punctul de vedere al 
autorului, prilejul dezgolirii caracterului fă- 
țarnic al ,,democratismului“ relaţii'or - dintre 
patron și salariat, așa cum este el tîmbiţat în 
America. Această eroare, de care Willy Loman 
nu își dă seamă, constă în confundarea pre- 
țuirii de care presupune că se bucură în 
ochii patronului, acorda'ă în trecut și de 
bătrinul Wagner, in confundarea libertății 
de a purta cu el discuții degajate, de la egal 
la egal, cu posibilitatea de a fi menţinut 
în slujbă, ocrotit la bătrinețe și la nevoie 
protejat, din considerente sentimentale. Ca 
şi cum tutuindu-l fără supărare pe paton: 
„Hello, Howard !“, este unul și același lucru 
cu : „Nu ai dreptul să mă concediezi !“ (re- 
plicile subliniate sint fictive). 

Ca salariat, Willy Loman posedă numai 
ceea ce Marx numește o „marfă curioasă, 
forța de muncă“ (s. n.), de care capitalistul 
are nevoie atit timp cit ea reprezintă o va- 
loare utilizabilă in producția ce o finanţează. 
„Ceea ce il interesează este numai și numai 
maximul de forță de muncă ce poate fi 

pusă in funcțiune...“ Î. Cind valoarea capaci- 
tății de muncă a individului scade sau se 
degradează, dintr-o cauză sau alta, patronul 
înlătură fără scrupule pe cel vizat. Ín acest 
caz, „democratismul“ relațiilor dintre ei 
nu foloseşte la nimic. Ceea ce se întimplă, 
în fapt, cu Loman. Conştiința sa nu acțio- 
nează insă in sensul ințelegerii acestor cauze, 
fiindcă mirajul imbogăţiiii i-a tocit simțul 
critic. El duce in mormint întreaga sa dez- 
nădejde,  privindu-și dezorientat  nereușita, 
ca pe o ingratitudine a soartei și nu ca un 
rezultat nefast al raporturilor din societate. 

Se pune întrebarea dacă Miller însuși, ca 
autor, a fost consecvent in analizarea cauzelor 
sociale pe care se intemeiază asemenea tra- 
gedii. Fiindcă este de aşteptat ca o dezbatere 
de adincimea acesteia să cuprindă în final 
o rezolvare cit de timidă, dar istoriceşte 
valabilă a problemei. Multor întrebări insă 
autorul nu le dă un răspuns clarificator. 
Întrebăm şi noi, ca Willy, „cum a reuşit“ 
Charley pe care il detes:ă, să facă avere? 
Şi „coum a reuşit“ Bernard, fiul acestuia, 
deși primul este mai limitat decit Loman, 
iar celălalt mai puţin „simpatic“ decit Bif ? 
Din construcția piesei, pare că ei au devenit 
prosperi fiindcă „şi-au văzut de treabă“ 
cu bun simț, perseverind „la locul lor“ în 
chip realist şi nu hazardat. Sau „legea jun- 
glei“, de care aminteşte Ben, a impus şi în 
cazul carierei lor ? Aici lucrurile nu sint prea 
clare. Este chiar de mirare că tocmai Char- 
ley rosteşte la mormintul lui Loman, con- 
cluzia autorului : „Willy a fost o victimă a 
mirajului prosperității noastre americane. Ca 
el sint mulți, zeci şi sute de mii“. Charley 
înseamnă la rîndul lui cit și Howard. EI 
este cel indicat să conchidă ? 

Pe de altă parte, relaţiile dintre Willy şi 
Bif, deşi rețin tot interesul pentru formele 
dramatice pe care le iau, nu justifică intru 
totul proporțiile de cataclism ce le-a avut 
asupra băiatului, descoperirea infidelităţii ta- 
tălui, mai mult întimplătoare, față de Linda. 
Explicarea nereușitei sale în viață capătă 
o deviere, în sensul unor complexe şi vicii 
âscunse, pierzind din forța de generalizare. 

Pe alocuri, transpare ca un remediu ideea 
vieţii sănătoase la țară (,Plecaţi din aces'e 
orașe, ele sint pline de vorbe, de rate de 
plată și de tribunale !“). Aşa cum o traduce 
p-actic Bif, prin stabilirea în Texas, ea nu 
poate constitui o soluţie, pentru simplul motiv 
că înseamnă o întoarcere la primitivitate, 
Se manifestă aici acele păreri greşi e ale lui 
Miller, după care „civilizația industrială“ 
echivalează cu deprecierea omului, oprit să 
se dezvolte armonios. 


1 Marx. Capitalul, vol. 1, p. 257, Ed. 
P.M.R., 1948. 


Fără a trece cu vederea aceste limite, 
rezultate din necaprofundarea unor realități 
sociale şi din „neutralitatea“ poziţiei auto- 
rului faţă de tendințele majore care se 
înfruntă în societatea americană de azi, 
Moartea unui  comis-voiajor cămine, pin 
conținutul ei progresist, între valorile cele 
mai de seamă ale literaturii dramatice apu- 
sene de astăzi, 

Spectacolul Teatrului Municipal cu Moar- 
tea unui comis-voiajor transmite, nu fără 
inegalităţi, patosul lăuntric al piesei. Aportul 
regiei este apreciabil în alcătuirea distribuției, 
profilată atent, cu o intuiție care se cuvine 
subliniată. Nu pot fi surprinse, în spectacol, 
ostentații regizorale, şi dacă este adevărat 
că regizorul este cu atit mai prezent, în 
montarea unei piese, cu cit el „nu se vede“, 
atunci putem aprecia ca o confirmare a aces- 
tui deziderat, discreția lui Dinu Negreanu. 

Tragedia Lomanilor este pusă în valoare 
prin accentuarea laturii demascatoare a pie- 
sei, a înțelesului ei social concret și prin 
estomparea unor implicații psihologiste, cam 
tulburi şi de un subiectivism uşor forțat. 
Cele mai bune momente ale spectacolului, 
cu deosebire finalul, trimit peste rampă, vi- 
brant, adevărul plin de semnificații al unor 
idealuri nimicite. Ceea ce textul oferea totuși 
ca gradare a situaţiei fără ieșire în care 
Willy Loman se zbate, nu s-a fructificat 
pe deplin. Au fost tratate în grabă scenele 
cind disperarea lui se loveste de nepăsarea 
inflexibilă a proprietarului firmei, ca și ace- 
lea cind singura şansă — serviciul oferit 
de Charley — nu rezolvă nimic, fiind impo- 
sibilă, pentru bătrin, acceptarea unui com- 
promis. 

Remarcăm creația lui Victor Rebengiuc 
(Bif), foarte valoroasă, constituind nu prima 
oară, dar mai bine ca oricind, o afirmare 
a posibilităților sale de interiorizare, într-o 
expresie concentrată, nuanțată și sobră. Stă- 
ruie, în interpretarea dată acestui rol dificil, 
nu atit vlăguirea și complexul de clepto- 
manie (din bagajul personajului), cî: mai 
ales inteligența, conștiința revoltată impotriva 
drumului pe care perseverează tatăl său, do- 
rința de a se regăsi, dincolo de dezorientarea 
care i-a viciat propriul drum în viaţă. Spre 
deosebire de Bif, fratele său mai mic, 
Happy, este mult mai puțin contorsionat. 
Superficialitatea tip „dandy“, care îl carac- 
terizează, apare în jocul lui Mi:cea Albulescu, 
punctată insă de unele accente, le-am numi 
agresive, cărora tinărul interpret le-a fost 
tributar și în alte roluri. 

Cu greu putea fi găsit la noi, un actor 
mai potrivit pentru Willy Loman, decit 
Jules Cazaban. Excepţionala mobilitate, con- 

jocului său, apoi capacitatea de a realiza 
„culoarea locală“ a personajelor interpretate 
îl indicau neindoielnic în această distribuție. 
Bătrinul Loman se desfășoară pe o parti- 
tură dramatică întinsă, care presupune vir- 
tuozitate (alternanţa realităţii apăsătoare a 
prezentului cu trimiterile retrospective, de o- 
gamă imbelșugată). Jules Cazaban a avut: 
aici și adincime, şi gravitate, și variaţie. El 
a adoptat tonul firesc al emoției, măsură: 
şi tact în expresie, acolo unde ar fi ispitit 
din umbra rolului, într-o viziune greşită, um 
suflu morbid. Fapt regretabil — actorul 
fărimiţează uneori, în vorbire şi gesturi, 
imaginea personajului, probabil dintr-o insu- 
ficientă stăpinire a replicilor. Ceea ce l-a 
condus — dar aceasta poate fi şi o greşeală 
de concepţie — către o manieră uşor melo- 
dramatică, se înțelege, inadecvată. 

Arătam că Linda imploră: lui Willy 
„trebuie să i se dea o mină de ajutor!” 
Ea caută — şi nu găseşte — o soluţie, 
ilustrind o stare de spirit ocrotitoare şi 
duioasă, dar numai atit. Miller nu a sugerat 
o soluție anume și era cu neputinţă ca inter- 
preta (Clody Bertola) să o fi trasat. Credem: 
însă că glasul actriței incearcă prea des 
strunele plinsului, accentuind dilema mesa- 
jului purtat de personaj. În finalul piesei, 
Linda are ultimul cuvint. Aici Clody Bertola: 
a atins perfecțiunea tragică a doliului pe: 
care monologul Lindei il semnifică. Aceasta 
inseamnă foarte mult. 

Identitatea confuză a lui Charley, despre- 
care am amintit, s-a tradus ad-litteram în 
spectacol. El apare incert în interpretarea 
lui Ion Manta, dar altfel, după cit se pare, 
nu se putea. Alte citeva apariţii nu intre- 
gesc caractere propriu-zise: Ben, care a 
smuls diamante din junglă, învățind legile 
junglei (aluziile la societatea americană sint 
transparente), se erijează în alter-ego al 
lui Loman; Ionescu-Gion, care rostește repli- 
cile celui mort (pentru că Ben este mort, 
dar işi face intrarea chemat de memoria lui 
Willy), pare descins din filmele cu cow-boy, 
deşi ar fi trebuit să întrupeze nu numai spi- 
ritul aventurier, ci şi latura burgheză a: 
răposatului. 

Arhitectul Paul Bortnovski a construit in- 
teriorul  secţionat al vilei Lomanilor cw 
grijă pentru detalii şi stil (America, incepu- 
tul secolului, case plătibile în rate, cum asi- 
gură şi programul de sală). Retrospectivele 
se joacă la nivelul rampei, cu elemente su- 
mare — şi sugestive — de mobilier. 

Este un spectacol care angajează, hotărit, 
mai mult, prin condiţia textului, decit Omul 
care aduce ploaie. 


Emil Mandric 


EFORTURI SCENICE LA UN TEXT DEFICITAR 


Teatrul Armatei: Oyriţi-l pe Dick Warings de N. Tăutu şi St. Bucevski 


În evoluţia de dramaturg a poetului Nico- 
lae Tăutu se manifestă o  inexplicabilă 
inconsecvență. Dacă ar fi să analizăm 
drumul parcurs de scriitor de la Furtuni de 
primăvară la Zbor de noapte şi de la 
Ecaterina Teodoroiu la Opriţi-l pe Dick 
Warings, căutind expresia unei oarecare as- 
cendenţe, observăm cum elementele calitativ 
superioare ale primelor lucrări au devenit în 
lucrările următoare  scăderile lor, cum 
ceca ce s-a ciştigat in unele, s-a piedu: 
în celelalte. Cel mai edificator și mai proas- 
păt exemplu ni-l oferă confruntarea ultimelor 
două piese. Ecaterina Teodoroiu s-a impus 
prin umanismul simplu şi înflăcărat al per- 
sonaje!or, ceea ce ar fi trebuit să carac- 
terizeze in primul rind și lucrarea inspirată 
pe o temă atit de amplă ca lupta pentru 
pace : Opriţi-l pe Dick Warings. Din păcate. 
ceea ce consituie principala slăbiciune a 
acestei lucrări, ceea ce îi lipseşte este toc- 
mai umanismul. 

Asumindu-şi impreună cu St. Bucevski răs- 
punderea noii piese, Nicolae Tăutu a urmă- 
rit să întrenrindă un rechizito iu la adresa 
lumii capitaliste și a freneziei războinice, lume 
pentru care notiunile de etică şi umanitate 
capătă ințelesuri mercantile, pentru care omul 
nu mai reprezintă decit o simplă sursă de 
profit, pentu care banul anihilează orice 
afecţiune, orice sentiment, orice speranţă. Şi 
pentru a înlesni rechizitoriul, autorii ne in- 
troduc în intimitatea acestei lumi, acolo unde 
se nasc afaceri și bombe. 

Căutind să desluşim sensurile şi virtuțile 
acestui rechizitoriu, sintem solicitaţi dintru 
început de rezonanța imperativă a titlului. 
Se desprind din această formulare — Opriţi-l 
pe Dick Warings — tei întrebări pe cit de 
simple, pe atit de semnificative: cine este 
Dick ? ce acţiune intreprinde el? şi de ce 
trebuie oprit? Răspunsurile pe cit de sem- 
nificative, pe atit de simole, vin mai repede 
decit ne-am fi așteptat. Chiar în actul I, din 
primele scene, aflăm hotărirea înaltului sena- 
tor american John Warings, de a împuternici 
pe fiul său, locotenentul de aviaţie Dick 
Warinas, să efectueze primele zborui cu 
încărcătură atomică pe avioanele fabricate 
de dinsul. Avem, prin urmare, clarificate 
datele problemei. Urmează elucidarea ei. 
Fiul senatorului  năzuiește, visează să 
zboare. Dar fiul senato-ului e slab, e plă- 
pind, e inapt — prin constituția sa fizică — 
implinirii visului. Terorizat de acest gind, 

se apucă de băutură. Iată însă că senatorul 
(nu tatăl) îi oferă pe neașteptate prilejul 
rivnit. Slăbănogul, anemicul, interzisul, tră- 
iește de acum beatitudinea dominaţiei. Se 
va vedea, in sfirșit, plutind ca un semi- 
zeu deasupra omenirii, uimind-o şi înfrico- 
şind-o prin măreția forţei sale. „Nu ştiu 
oamenii ce minunate sint aceste zboruri... 
Parcă aș avea sub mine nu o încărcătură 
atomică sau cu hidrogen, ci destinul intregii 
omeniri. Şi ce bine este să zbori, stăpin pe 
soarta lumii“. (Actul II). Sensul și prețul 
acestei temerare măreții îi sint indiferente. 
În frenezia implinirii visului, cel îndrăgostit 
de albasrrul văzduhului, cel care rivnise de 
mic să fie puternic și sus, nu-şi mai pune 
nici o întrebare legată de secretul acestei 
neaşteptate impliniri. Preferă să bea in con- 
tinuare (de data aceasta, probabil, de bucu- 
rie). Aflăm însă, spre sfirșitul primului act, 
explicația cuvenită. Senatorul, deși perfect 
conştient de rezistența îndoielnică a avioane- 
lor sale, îi acordă lui Dick drepul de a 
zbura, spre a beneficia astfel de o garanţie 
morală, în fața celeilalte firme — ,„Vulton“ 
— care-l concurează cu mai mulți sorți de 
izbindă. La baza actului de înaltă filantropie 
paternă, stă astfel acelaşi interes meschin, 
josnic, care-i caracterizează în general pe 
exploatatori şi care se materializează în 
ultimă instanță în aceeași expresie: banul. 
Banul care dezumanizează și ucide. În nu- 
mele acestui ban, fabricantul-senator îşi 
aruncă în braţele inspăimintătoare ale morţii, 
fără o tresărire sau o lacimă, pe propriul 
şi unicul său fiu. Iată, deschizindu-se aici, 
una din paginile cele mai demascatoare ale 
rechizitoriului. 

Din acest moment, conflictul îşi contu- 
rează polii ; la un capăt despotismul și vena- 
litatea mercantilă — John Warings — la 
celălalt, sensibilitatea și căldura umană — 
Rose Rood (Rose Rood fiind un fel de 
doică a lui Dick). Între acești poli, angajați 
în acțiunea și conflictul de bază al piesei, 
evoluează citeva personaje ci funcții mai 
mult sau mai puţin apropiate de subiect. De- 
finim aceste funcţii in raport cu atitudinea 
lor față de acțiunea senatorului. Unii, din 
preajma lui Dick, nu iau nici o atitudine; 
ei sint Steve, Smith şi Gipsy. Ei se rezumă 
la comentarii de difeiite nuanţe critice 
la adresa zborurilor cu incă cătură ato- 
mică în general, şi la acțiuni separate, 
ilustrative, care nu se integrează orga- 
nic in conflict. Astfel, Steve și Smith 


Scenă din actul II 


refuză să mai zboare, 


conștienți de 
semnificația socială a acestui protest și de 
proporțiile pe care le-ar dobîndi extinderea 
lui in masă, dar refuzul lor nu are absolut 
nici o legătură cu planul conflictului, des- 
făşurindu-se în afară, ca un caz separat, cu 
totul independent. De aceea, actul III, dedi- 


cat în intregime anche'ării lor, este prin 
excelență, o piesă într-un act. Alţii, din 
preajma senatorului, preferă să accepte situa- 
ţia şi chiar s-o îinlesnească, spre a nu se 
expune prejudiciilor şi, în definitiv, spre a 
mu pierde citeva procente care li se oferă 
drept  remunerație. Aceştia sînt: prusacul 
von Stromm care „a venit ca prizonier în 
America și se intoarce acum ca învingător“ ; 
generalul Cooper, un om de afaceri în 
uniformă, de o perfidie candidă ; un medic 
cu gradul de colonel, autor al referatului 
care certifică rezistența piloților pe avioanele 
Warings ; Alice Duncan, o femeie „fără 
scrupule“, asociată de citeva ore (şi pro- 
cente) a domnului senator. Între ei există 
o armonie deplină, determinată de co- 
munitatea intereselor și a dividendelor. O 
singură contradicție sparge această armo 
nie (atunci cind nu se mai întrezăreşte 
nici un mijloc de a se dezlănțui punctul cul- 
minant). Este contradicția sentimentală John- 
Alice. Senatorul, spirit instabil şi aventuros, 
o părăsește la un moment dat pe Alice (între 
actele II și III) şi se căsătoreşte, departe 
de parteneri şi de rosturile piesei, cu o 
intirziată marchiză din Franța. Această infi- 

delitate spulberă perspectivele fostei amante, 
care se vedea realizindu-se cindva printr-un 
act similar, și determină o ruptură a legă- 
turilor obișnuite, de dragoste şi afaceri, intre 
ea şi John. Din gelozie, Alice se răzbună, 
dezvăluind lui Dick și Rose, în final, secre- 
tul atit de mult camuflat. Ceea ce provoacă 
izbucnirea isterică a lui Dick, și reflexul 
conștient, de semnificație tragică, al doicii, 
care îl împușcă. 

Prea puțini sînt cei care opun o rezistență 
activă traducerii în fapt a hotăririi lui John. 
Pe firul principal al acțiunii (care străbate, 
de altfel, căi întortochiate) se intilnesc numai 
două personaje : colonelul Petersen și Rose 
Rood. Ce pot să facă demnitatea și sensibi- 
litatea atunci cind nu sint conjugate cu 
energia ? Nimic, sau cel mult... ceva, nu 
insă ceea ce trebuie. Aşa, de pildă, colo- 
nelul Petersen, care comandă în actul I 
regimentul de aviaţie din care face parte 
şi Dick, interzice, printr-un ordin cit se 
poate de categoric, ca acesta să mai pilo- 
teze vreun avion. Din momentul în care 
senatorului i se aduce la cunoștință acest 
ordin și pînă la plecarea vaporului colonelul 
este destituit și transferat pe avioanele de 
transport din Africa. Odată cu acest trans- 
fer, colonelul părăsește, bineînțeles, și piesa 
(revenind abia în final). Mai solicitată 
şi mai interesantă pare evoluția perso- 
najului Rose, de la implorările sterile din 
primele acte, la protestele vehemente din 
ultimul act și la gestul disperat din fina, 


cind apasă ca insăși pe revolverul care de 
mult trebuia să ţintească vinovaţii şi îl ucide 
acum pe Dick. Numai că soluția nu ni se 
pare recomandabilă și glontele nu rezolvă 
problema. În locul lui Dick va zbura alt- 
cineva (care nu va avea probabil o doică 
atit de grijulie) și John — sau Vulton — își 
vor incasa cu seninătate beneficiile. Replica 
adresată de către Rose lui John: „Tu l-ai 
ucis! Voi l-ați ucis! Voi mi l-ați ucis!“ 
sună într-adevăr ca un aspru act de acuzare, 
căruia ii lipseşte insă sentința. Rose nu 
putea s-o dea şi nici nu era indicată s-o 
facă. 

Autorii au ajuns aici din cauza unui viciu 
de conținut. Dick Warings nu reprezintă 
demența războiului rece, ci criza unui orga- 
nism defectuos. Irascibilitatea sa e provo- 
cată de obsesia slăbiciunii și de multe 
complexe de inferioritate. Pentru a-și înfrina 
această obsesie, tinărul aviator bea. Prin 
urmare, atunci cind se pune problema inter- 
zicerii zborurilor sale și se invocă drept ar- 
pument această predilecție alcoolică, acțiunea 
se reduce la un caz strict individual şi izolat, 
şi se minimalizează. Atributele cu care a 
fost înzestrat personajul principal nu sînt 
tangente cu semnificația socială a zborurilor 
efectuate de tinerii aviatori americani, îmbă- 
taţi de nevroza războiului rece. Pe o pre- 
misă falsă, nu se poate naşte un conflict 
adevărat. Toată disputa dramatică dintre 
Rose și senator capătă o traectorie redusă 
la cadrul particularului. 

Reiese din desfășurarea acţiunii, cu toată 
străduința autorilor de a ne demonstra, 
prin discuții interminabile, contrariul, că 
patologicul devine o cauză a războiului 
rece. Ceea ce e o inversare a raporturilor 
intre cauză și efect. Starea aceasta de iras- 
cibilitate extremă, de demență aproape, este 
in realitate provocată de politica cercurilor 
imperialiste, care susțin şi promovează cu un 
sadism  nemaiintilnit  măcelul nervilor, şi 
nicidecum de constituţia fizică mai mult 
sau mai puţin normală a cutărui individ. 
Această stare poate fi cel mult o condiţie. 
Adevăratul efect se produce in umbra 
unei singure clipe. Şi de fapt, acolo a scă- 
părat scinteia adevăratei drame sociale, fără 
ca autorii s-o bănuiască. Redăm aci cuvin- 
tele a două personaje. Dick personajul princi- 
pal: „Ții minte cînd eram copil, eram slab și 
fricos. Acest gind mă obseda. Mă innebunea. 
Această haină de aviator mi-a dat puterea“. 
Şi mai departe: „Asemenea zboruri sînt 
numai pentru oameni superiori. Lor le apar- 
ţine lumea. Mai bine să fii privit cu teamă, 
decit cu milă...“. Rogers, personaj episodic : 
„Adjutantul aviator Rogers s-a îmbătat. Ptiu! 
Strașnic s-a imbătat... L-aţi întrebat pentru 
ce?... Adjutanul Rogers s-a săturat de toate. 
Rogers, mergi în Japonia ! Rogers, mergi în 

Coreea ! Rogers, mergi in Taivan ! Rogers, 
mergi la Hamburg ! Rogers, trage ! Rogers, 
ucide ! Şi lui Rogers ii place să cinte... 
Ascultați-mă |! (cintă)“. Vorbesc aici un bol- 
nav şi un bețiv, amindoi aviatori care au 
zburat pe avioanele cu incărcătură atomică. 
Boala este incurabilă ; beţia este lucidă, 
amară, ironică, tristă, amenințătoare și, mai 
ales, dramatică. Ne-am fi aşteptat ca drama 
unui om să intereseze mai mult pe autori, 
decit crizele unui bolnav. S-ar fi evitat 
astfel caracterul singular al problemei, pen- 
tru o semnificație plurală. 

Eroarea este determinată de faptul că 
autorii au neglijat investigația profundă a 
mediului și relaţiilor sociale caracteristice, 
fără de care sfera de asociaţii nu poate 
depăși limitele particularului. 

O asemenea investigaţie ar fi stimulat fără 
îndoială unitatea de concepție şi de acțiune 
a piesei. O selecție a elementelor esențiale, 
capabilă să ofere substanță și consistență 
dramei, să-i dea nu numai întindere, dar 
şi adincime, ar fi concentrat firele acţiunii 
şi le-ar fi dat o direcție mai eficace. 
Conflictul s-ar fi conturat pe o bază solidă 
şi ar fi avut perspectiva unei  desfă- 
șurări dramatice ample, tocmai pentru 
că ar fi fost unic și central. Ceea ce c- 
pătă in piesă expresie antagonică este facil și 
adiacent. O asemenea investigație ar fi per- 
mis crearea unor personaje complexe (sau 
cel puțin simple) și nu complicate. În acțiu- 
nea propriu-zisă, cu rosturi determinate, 
participă individualități eterogene,  încăr- 
cate cu cel puțin o trăsătură inutilă. 

În sfirşit, o asemenea investigație ar fi 
înlăturat austeritatea didactică pentru emoția 
artistică, mai convingătoare decit orice pre- 
legere. Această austeritate a determinat ne- 
numărate explicații, pe care personajele şi 
le dau nu din necesitatea de a se lămuri 
pe ele, ci din dorința de a convinge publicul 
de anumite lucruri ca nu reies suficient 
din acțiune. 


Premiera a avut loc la inceputul primă- 
verii, pe scena Teatrului Armatei. Aici spec- 
tacolul a căpătat o expresie mai unitară, 
datorită st-ăduinței regizorului Mircea Avram 
de a imprima un caracter mobilizator acțiunii, 
ceea ce a permis limpezirea pe alocuri a 
unor idei și relații confuze în text. Ceea ce 


dă unitate şi semnificație spectacolului, 
derivă din sublinierea procesului de ma- 
turizare socială a personajului feminin 


Rose, care străbate drumul de la invocația 
firavă la acțiunea violentă şi elucidează 
astfel — pe un plan redus — punctul 
de vedere al autorilor. Elena Chiosa, în 
acest rol, incearcă un act de virtuozitate. 


O vedem in actul I, în portul despărțirilor, 
îmbrăţişind cu toată dragostea de mamă pe 
Dick, şi implorinduil să rămînă, căutind 
in ochii fiecăruia, sclipirea unei umanități și 
a unui ajutor, fringindu-se in singurătatea și 
golul slăbiciunii. Acolo un singur om îi spune 
adevărul : colonelul Petersen. O vedem apoi 
în actul II pe pămîntul reinvierii fascis- 
mului, căutindu-l pe Dick, zbătindu-se să-l 
salveze de la pieire, înșelată de fiu, de 
senator, de medic, de prieteni, ridicată de 
poliție. Acolo este înăbușit adevărul. O 
vedem apoi în închisoare, mică, imobilă pe 
o bancă rece, cu ochii congestionați de in- 
dignare, secați de lacrimi —  ascultind; 
ascultind durerea unor aviatori care s-au 
lepădat de aripile criminale, ascultind ipo- 
crizia şi cinismul anchetatorului, ascultind 
strigătul de moarte infricoşător al unor oa- 
meni. Acolo înțelege adevărul. O vedem 
in sfirşit în ultimul act, demnă, stăpină pe 
sine, înfruntind cu dirzenie despotismul se- 
natorului, încercînd să mai salveze ceva, 
şi apăsind pe trăgaci simplu și copleșitor, 
cind totul pae definitiv pierdut. Acolo a 
biruit adevărul. Dar ne întrebăm la sfirșit, 
ce intensitate ar fi căpătat evoluția drama- 
tică a acestei eroine, dacă autorul ar fi 
făcut un sondaj adinc în cutele sale sufleteşti 
nebănuite (şi neexplorate), dacă n-ar fi obli- 
gat-o să debiteze anumite platitudini, dacă 
nu i-ar fi pus pe umerii ei firavi răspun- 
derea unui conflict care o depăşeşte? 

Urmărind expresia rechizitorială a textului, 
regizorul a indicat personajelor negative o 
desfășurare satirică. Cu excepția lui Geo 
Maican, cei cîțiva interpreţi ai acestei faune 
au reușit să schițeze unele caricaturi abile. 
Constantin Irod — un general prusac, cu 
chelie şi monoclu, autoritar, viclean și sprin- 
ten ca un resort; Aurel Rogalski — un om de 
afaceri în ‘uniformă, ipocrit și laş, cam 
ţeapăn şi rigid; George Sion — un medic 
felin şi canalie nebănuită; Nicolae Găr- 
descu — un procuror obez şi sadic, de o 
excelentă expresivitate scenică ; Migry Avram- 
Nicolau — o cochetă șireată şi înaltă, 
care ştie să calculeze procente şi situații. 
În ceca ce privește persoana senatorului, ea 
ne-a fost înfăţişată într-o sobrietate rigidă 
de către Geo Maican, pe linia unei maxime 
accentuări a  venalității şi  despotismului. 
întin- 


Ceea ce, judecind rolul pe toată 
derea lui, înseamnă o simplificare exage- 
rată. Un joc exterior caracterizează inter- 


pretarea dată de Ion Punea, adjutantului 
Steve, cel care ar fi trebuit, prin ideile sale 
progresiste, să ni se înfățişeze apropiat, fră- 
mîntat de destinele partenerilor. Prin contrast, 
colegul său Eugen Petrescu, într-un rol mai 
darnic — sergentul Smith — a fost sprinten 
și volubil, comunicativ şi sincer îndrăgostit 

de soare şi adevăr. În două apariții epi- 
sodice, Sergiu Dumitrescu și Nataşa Nicolescu 
au conturat două profiluri interesante. Primul, 
un colonel demn, cald, reținut, abordind o 
tristă (dar nu deznădăjduită) resemnare ; a 
doua, o bufetieră blondă, zglobie ca un 
fluture (cind e în uniformă), agresivă ca o 
cocotă (cind e în rochie-sac), şi falsă, ca o 
lacrimă pe scenă, cind plinge in preajma 
despărțirii de Dick. 

N-am vorbit pină acum de cel care trebuia 
să fie eroul principal. Dick circulă ca un caz 
patologic, undeva intre prieteni și duşmani. 
Interpretarea lui Toni Zaharian, pe care 
l-am văzut la premieră, a accentuat intr-o 
mare măsură din mozaicul de trăsături, 
pe cele clinice, capabile să justifice, in 
ultimă instanță,  evadările frecvente și 
stranii ale personajului de pe făgaşul 
normal. Toni Zaharian a adoptat astfel 
o mască crispată, o precipitare continuă, 
o bruschețe epileptică. Cind o imbrăţișează 
pe Rose, parcă o face silit; cind ride, ride 
sinistru; cind bea, devine obsedat. Cel mai 
reuşit moment il realizează în final cind 
află adevărul şi, in pornirea lui bolnăvicioasă, 
îi amenință pe toţi cu moartea. Atunci İn- 
tr-adevăr simți proporţiile catastrofale ale 
demenţei. Atunci, într-adevăr, simţi că ni- 
meni nu-l mai poate opri. Actorul domină 
scena, infiorează sala. Şi cînd spune, trans- 
figurat de emoție : „Dick nu va mai plimba 
degeaba bombele“ — se produce un cutre- 
mur de indignare. 


Dar regizorului i-au scăpat două momente, 
a căror rezolvare mai atentă ar fi adus 
pe aria semnificațiilor două idei prețioase. 
Este vorba, în primul rind, de perso- 
najul Rogers, care a fost tratat ca un 
bețiv incurabil şi  agasant, de către 
Napoleon Crețu. Toată drama acestui 
personaj, exprimată intr-o alură lu- 
cidă, ironică și lirică, în cuvintele citate de 
noi, a fost minimalizată și redusă la un 
divertisment facil. (O melodie oarecare re- 
vine in desfășurarea spectacolului, în citeva 
momente-cheie : cind oamenii se despart, 
cind prietenii se  întilnesc, cind Dick se 
pregăteşte să decoleze. Nu este greu de 
presupus ce semnificaţie ar fi dat întregului 
spectacol această melodie, dacă ea ar fi fost 
cîintată de Rogers și ar fi revenit ca un 
leit-motiv al dragostei de viață, in aceleaşi 
momente). 

În al doilea rind, e vorba de răsturnarea 
de situații din final. În clipa în care Dick 
fuge spre avion, senatorul (pină atunci de 
altă părere) strigă inspăimintat: „„Opriţi-l 
pe Dick!“ Acest reviriment, care concen- 
trează într-o singură replică efectul unui șoc 
puternic, a fost neglijat in spectacol și, 
prin urmare, nu s-a transmis. Perspectiva 


pierde. astfel din claritate, intrucit stindar- 
dele magnaţilor par a nu se fi clătinat nici 
măcar cu un centimetru. Rămine însă, 
putemic şi agitatoric, sunetul revolverului 
din mina unei femei plăpinde, Rose Rood. 
Şi rămine, ca o impresie certă, efortul 


vizibil al colectivului teatrului de a. lumina 
și imbogăţi în spectacol expresia insuficientă 
pe care autorii au dat-o unui important 
mesaj de luptă. 


C. Paraschivescu 


JALNICA FIGURĂ A INTELECTUALULUI MIC-BURGHEZ 


Teatrul „C. Nottara“: Vilegiaturiștii de M. Gorki 


„După cum ştii, voi scrie un ciclu de 
drame. Asta-i sigur. Una dintre ele va infă- 
țişa viaţa intelectualilor. O mulțime de oa- 
meni lipsiți de idealuri și deodată! — intre 
ei apare un om — care are un ideal! Ce 
mai furie, tărăboi, urlete și larmă stirnește !“ 
îi scrie Maxim Gorki, în anul 1901 lui 
C. P. Piatniţki. Dar în momentul acela, 
Gorki nu ştia încă, in mod limpede, cum va 
fi piesa. Curind însă, se hotărăşte să vor- 
bească despre „acea parte a intelectualității 
ruse, care se trage din păturile democratice, 
dar, după ce a atins o anumită treaptă so- 
cială mai înaltă, a pierdut legătura cu po- 
porul şi deși e singe din singele lui, ea a 
uitat de interesele poporului, de necesitatea 
stringentă de a lărgi viața lui“. 

Aceasta este ideea de bază a piesei Vile- 
giaturiștii, intitulată astfel pentru că autorul 
își consideră personajele trecînd prin viață 
aidoma unor oameni în vacanță, care au 
griji, în fond, puţine, dar care gem tot 
timpul, fie că au mincat mai mult decit e 
necesar, fie că pădurea prin care ei se plimbă 
nu este destul de umbroasă. Şi fac din 
aceasta o dramă, se vaită, se socot nedrep- 
tățiți, jigniți. 

Perioada premergătoare anului 1905, pe- 
rioadă bogată în frămintări de tot felul, în 
curente politice și artistice diferite, în cău- 
tări şi renunţări, în elanuri și deznădejdi, l-a 

să ia o poziţie fățişă, în primul rind 
în problema intelectualului care ar avea el, 
primul, datoria să facă puţină lumină în 
ceața aceasta de confuzionism, dar care, fie 
că provine din burghezie, fie că pornit din 
popor, a parvenit la burghezie, se lamentează 
pe toate tonurile în jurul propriului său „eu“, 
şi se ineacă în mocirla s*ătută a individualis- 
mului. 

Dacă acest intelectual este medic sau in- 
giner, preocuparea lui de bază este „să facă 
avere“, să sc îndestuleze, nu să ridice po- 
porul la civilizaţie, la cultură. Dacă este 
scriitor, el se refugiază in cele mai reac- 
ţionare curente artistice (decadentism, na- 

turalism) şi cîntă jalnic „cintecul unei 
culturi in descompunere“. El poetizează 
spaima vechii lumi exploatatoare, care se 
vede la capăt de drum, găseşte explicații 
filozofice pentru propria lui descompunere 
morală, iar glasul său, spune Gorki, „răsună 
ca nişte dangăte de clopot ce prevestesc 
moartea unei societăți egoiste, cu nervii mă- 
cinați, a unei societăți care şi-a supraesti- 
mat puterile“. Şi tot despre acest soi de in- 
telectual vorbeşte Gorki, cind ara'ă că el 
navighează pe o mare furtunoasă, dar într-o 
barcă de lemn putred, de la un curent la 
altul, mizind astăzi pe filozofia materialistă 
şi miine pe cea idealistă, denaturind sensurile 
uneia și exagerind limitele celeilalte, fiind 
mereu in căutarea unui țărm la care să-şi 
ancoreze fără greș mărunta lui făptură, dar 
negăsindu-l nicicind, pentru că un asemenea 
țărm se refuză unei asemenea mărunte făp- 
turi. 

Încărcat cu o nestăvilită minie împotriva 
acestei lumi, Gorki purcede la demascarea 
ei, în citeva dintre piesele sale, Micii bur- 
gbezi fiind, printre acestea, cea mai bine 
conturată. Scrisă în aceeași perioadă 
(1901—1904), piesa Vilegiaturiştii oscilează. 
ca gen, între frescă, dramă și satiră. De-a 
lungul a patru acte, personajele își poartă 
plictisul şi infatuarea, se îmbată cu vorbe 
strălucitoare, dar seci, și se tem cumplit de 
adevăr, iar cind cineva vine să le strige în 
față că viața lor este inutilă şi că ei sînt 
sortiți pieirii, resorturile echilibrului lor se 
rup, iar furia, cu toate că grozav de zgomo- 
toasă, se zbate aidoma unei păsări cu aripile 
frinte. Pentru că există cineva care îi acuză. 
Este doctorița Maria Lvovna, o replică — 
pe plan intelectual — a muncitorului Nil din 
Micii burgbezi. Conştientă de menirea ei în 
societate, convinsă că semenii ci, oamenii din 
popor „ne-au trimis inainte ca să le deschi- 
dem drumul spre o viaţă mai bună“, Maria 
Lvovna nu se mulțumește doar să se simtă 
ca insăşi legată de popor, ci militează necon- 


tenit, în rindurile intelectualilor, pentru a le 
arăta drumul pe care trebuie să pornească. 
Spuneam la început că Go ki şi-a propus 
să scrie o dramă. Dar, aducind in scenă un 
număr mare de personaje, fiecare avind pro- 
pria lui frămintare, propriul lui conflict cu 
viața, piesa a căpătat, într-un fel, contur de 
frescă, conflictul puternic, central, fiind dis- 
tribuit, împărţit în citeva conflicte mai mici, 
menite să reflecte împreună imaginea fră- 
mintărilor unei pături sociale. Dar multitudi- 
nea de planuri, spre care scriitorul îşi în- 
dreaptă reflectorul, îl face să nu-și prezinte 
personajele in aceeaşi lumină, pe unele sati- 
rizindu-le, altora  descriindu-le drama, pe 
unele iertindu-le mai mult, pe altele, dimpo- 
trivă, acuzindu-le puternic. 
Gorki se 
dialog. 


influențat de 
această 


Puternic Cehov, 
bazează mult, în piesă, pe 
Discuţiile sint lungi, obositoare, şi pa'că vor 
să  copleşească totul, iar din această 
copleșitoare oboseală să reiasă atmosfera su- 
focantă in care trăiesc personajele. Numai 
că, spre deosebire de Cehov, Gorki n-a dozat 
în aceeaşi măsură lungimea dialogului, n-a 
dat „lincezelii* personalitatea pe care i-a 
dat-o în nenumărate rinduri Cehov. Şi acea- 
sta s-a întimplat pentru că stilul lui Cehov 
nu-i este propriu lui Gorki, care trecind 
mai departe, după aceea, la alte opere, și-a 

actul I 


Scenă din 


definit personalitatea mergind pe un ak 
drum, în care dinamismul acțiunii capătă 
din ce in ce vigoarea dorită. 

Dacă insă, cu toată greutatea de interpre- 
tare, direcția Teatrului „Nottara“ a hotărit 
să pună în scenă această piesă, regia avea 
sarcina să scoa'ă în relief sensul dominant 
al piesei, adică demascarea intelectualităţii 
mic-burgheze, găsind o formulă artistică su- 
gestivă, in stare să ofere spectatorului nu un 
şir de imagini, ci o imagine globală, nu o 
serie de figuri mai mult sau mai puțin bine 
conturate, ci o anume lume cu caracteristicile 
ei precise. 

Din păcate, lucrurile nu s-au petrecut ast- 
fel şi spectacolul a apărut fărimițat, neunitar. 

Să ne explicăm. 

La deschiderea cortinei ni se prezintă în 
fața ochilor o cameră a vilei unde locuieşte 
familia Basov. El este un avocat care a făcut 
scurt timp, mizind pe necinstea 
unora şi naivitatea altora, oprindu-și întot- 
deauna „partea leului“ şi considerind viaţa 
un parc de vinătoare în care trebuie să pe- 
să te infrupţi din tot ce este mai 


avere în 


treci şi 
bun. 

În această vilă (cele patru acte se petrec 
in camerele ei, în parcul ce o înconjoară şi in 
pădurea din apropiere) defilează intreaga 
serie de personaje ale piesei, fiecare aducind 
cu sine o dragoste neimpărtăşită, o dramă de 


alcov, o neputinţă de a acţiona, © năzuință 
spre mai bine, o suficiență ostentativă etc. 
etc, În această vilă, care se vrea oaza, turnul 
de fildeş al „intelectualilor“, se produc cioc- 
nirile. Dar nu despre ciocnirile mărunte între 
X şi Y vrea să vorbească Gorki. Nu acestea 
formează conflictul esenţial al dramei. Ele 
sint numai țesătura de fond pe care se pro- 
filează în mare, discrepanţa dintre individua- 
lismul mic-burghez, falimentar, al eroilo;, şi 
viața care înaintează: cu curaj, cu avint, spre 
zorii unor alte realități. Şi tocmai această 
viziune a lipsit regiei (Mihai Raicu). Spec- 
tacolul se- limitează la prezentarea „,cu- 
minte“ a fiecărei drame, la trecerea in 
revistă a personajelo: (dintre care nu toate 
cu valenţele cu care le-a incărcat autorul), 
la studierea oarecum atentă a firelor din 
care este făcută țesătura „piesei, dar nu 
la sudarea organică a tuturor elementelor 
ei componente pentru obţinerea unei conclu- 
zii limpezi cu care publicul să plece acasă, 
convins că „apârarea individualismului“ nu 
este decit o teorie reacționară, a unei clase 
exploatatoare, și că libertatea, mult t imbi- 
țată de această clasă. este, de fapt, liber- 
tatea ei de a exploata. 

Lungind inutil anumite scene (duclurile 
amoroase din pădure, scenele dintre Olga 
Alexcevna şi Varvara Mihailovna, lamentările 
Kaleriei) şi insistind prea puţin asupra ten- 
siunii cu care trebuiau jucate scenele în care 
se pune direct problema conflictului de clasă 
(discuţiile Mariei Lvovna cu Suslov și cu 
Şalimov, demascarea atitudinii retrograde față 
de femeie a lui Basov şi Suslov, lupta de 
principii intre Vlas şi Kaleria), regizorul a 
uniformizat conţinutul, făcind în felul acesta 
să apară in prim plan ceea ce nu era 
esenţial şi să pălească ideea de bază. La 
aceasta a contribuit şi o greșită distribuţie 
a rolurilor, o greșită înțelegere a felului cum 
trebuie să-şi interpreteze personajul (la unii 
dintre actori). 

Să vorbim mai intii despre actrița Maria 
Comşa-Potra, care a venit, în primul act, pe 
scenă. cu certitudinea că personajul ei (Maria 
Lvovna) poartă mesajul de aur al piesei —- 
ideea că intelectualul provenit din popor 
trebuie să lupte pentru ridicarea poporu- 
lui —; dar ea nu a fost suficient condusă 
de regie pe linia dezvoltării trăsăurilor 
eroinei în cadrul conflictului. Dacă la inceput, 
actriţa este simplă, cu mişcări 'sigure și cu 
o prospeţime in zîmbet și privire. pe măsură 
ce conflictul se accentuează, ea pierde aplom- 


bul, şi este — în final — dominată de 
ieşirea isterică a inginerului Suslov. Ea 
părăseşte scena, cu teamă parcă, in loc 


s-o părăsească cu fruntea sus, ca un 
om care a repurtat':o victorie, nu o 
infringere. Or, ea a salvat-o pe Varvara 
Mihailovna, l-a salvat pe Vlas, i-a demascat 

pe toți acei ticăloşi. De ce tonul ei scade? 
E oare de vină numa: actrița? Nu cred. 
Pentru că in general finalul spectacolului nu 
ajută la concluzia că demascarea micii bur- 
ghezii este un fapt pozitiv. Așa că Maria 
Comșa-Potra s-a încadrat intr-o linie dată, pe 
care insă ar fi trebuit s-o comba'ă. Gorki 
a prezentat un personaj pozitiv. Şi l-a pus 
in conflict cu alți oameni. Ce trebuia făcut 
într-un asemenea caz? Trebuia dovedit că 
personajul este pozitiv, adică a e puterea să 
dea piept cu viaţa, să lupte și să învingă. 
Asta am fi vrut să ne arate personajul Maria 
Lvovna. 

Varvara Mihailovna (Corina Cons antinescu) 
s-a măritat cu avocatul Basov, căruia încetul 
cu incetul îi descoperă toată josnicia și tocmai 
de aceea incepe să-l disprețuiască. Este drept 
că Varvara nu ştie de la începutul piesei, tot 


. ceea ce știe Maria Lvovna. Ea află treptat cit 


de ticăloasă este lumea care o înconjoară, cit 
de false și meschine sint vaietele cu care se 
lamentează ea. De aceea, la sfirșit, pe un ton 
de ură nereţinută, o condamnă și o părăseşte. 
Dar de la început sînt în acest om înșelat de 
viață, în stare latentă, posibilități de emanci- 
pare, de rupere cu trecutul, de viziune lim- 
pede. Or. despre toate acestea, jocul uniform 
şi tristeţea reținută a Corinei Constantinescu 
nu ne-au spus nimic. Actrița s-a lamentat ase- 
meni celorlalte personaje, a suferit aidoma - 
lor, și izbucnirea din fina! a părut nefirească, 
neconfo mă cu întreaga linie a personajului. 
Dacă demascarea atitudinii lui Basov şi in- 
fluenţa bună pe care Maria Lvovna a exerci- 
tat-o asupra ei, o trezesc pe Varvara la rea- 
litate, aceasta se datoreşte în primul rind fap- 
tului că ea n-a fost niciodată efectiv cuce- 
rită de lumea mic-burgheză. Ea nu și-a 
pierdut definitiv legătura cu clasa din care 
p-ovine. De ce nu ne-a demonstrat actrița 
acest lucru, printr-un joc mai nuanțat, printr-o 
detaşare mai vădită de lumea lui Basov. 
printr-o suferință mai puţin melodramatică 7 

Galeria personajelor pozitive nu este mare. 
Mai incap in ea Vlas, fratele Varvarei, căruia 
actorul Dominic Stanca a ştiut să-i schițeze 
mai autentic contururile, Sonia și Zimin, care 
in interpretarea Ștefaniei Georgescu şi a lui 
Dumitru Furdui au avut cuvenita prospe- 
țime, și paznicul Pustobaika, pentru care 
actorul Boris Ciornei a imaginat o mimică 
și o gestică menite să stirnească un ris să- 
nătos. 

Ciudat ni s-a părut că în aceeaşi galerie, 
regizorul l-a urcat şi pe Dvoetocie (Titus 
Lapteş), unchiul bogat al lui Suslov. Este 
drept că acesta nu ţine isonul lamentării 
intelectualilor mic-burghezi. Dar nu pentru 
că ar fi părtașul ideilor expuse de Maria 
Lvovna. Ci pentru că el nu este nici intelec- 
tual, nici mic-burghez, ci un bătrin fabri- 


cânt, al cărui buzunar este doldora de bani. 
El nu are și nu poate avea frămintările lui 
Suslov ori ale Kaleriei. Dar pus faţă in față 
cu lumea pe care o apără Maria Lvovna, 
Dvoietocie nu s-ar lamenta, ci ar trage cu 
tunul. Nici atitudinea lui de dispreţ pentru 
Basov ori Şalimov nu are aceleași rădăcini 
ca ale lui Vlas. El privește de sus, ca un 
stăpin sigur pe el, și iși bate joc de meschi- 
năria, de josnicia micilor burghezi. În spec- 
tacolul Teatrului „Nottara“, personajul a fost 
„salvat“, iar replica prin care Maria Lvovna 
il definește drept „om cumsecade“, fiind 
spusă cu sinceritate, i-a dat personajului girul 
de „pozitiv“, ceea ce mi se pare cu totul 
fals. 

Spre deosebire de Dvoietocie, care în nici 
un caz nu poate fi socotit erou pozitiv, doc- 
torul Dudakov, cu toate scăderile lui, are 
o poziție fermă și o concepție sănătoasă 
despre lume. Dar e bilbiit și are o familie 
numeroasă, dintre care o nevastă cicălitoare 
și proastă. E sărac și trebuie să facă faţă 
unei funcții de medic la primărie, ceea ce 
îl umilește. Este slab şi mic in faţa vieții. 
dar nu se lasă înșelat de aparențe. Se miră 
tot timpul că oamenilor din preajma lui „nu 
le e silă unora de alții“, și se bucură foarte 
cind, în sfirşit, vede că „li s-a făcut silă“. 
Acestui personaj complex și foarte intere- 
sant conturat de autor, Nicolae Tomazoglu 
i-a oferit o imagine scenică de cea mai bună 
calitate. Jocul său, o bijuterie de valoare, a 
subliniat cu atita putere de sugestie trăsătu- 
rile medicului, incit el a apărut spectatorilor 
de la inceput în lumina in care l-a văzut și 
autorul. La multele succese ale actorului, 
acesta se adaugă, și nu este dintre cele mai 
mici. 

Spre deosebire de Tomazoglu, care a știut 
să se bilbiie, fără a fi ilar, să aibă ticuri 
fără să ştirbească din calitatea artistică a in- 
terpretării. Francisca Cristian, in rolul Olgăi 
Alexeevna, şi-a îngroșat inutil jocul. Acelaşi 
păcat i-l reproşăm si lui Chiril Economu, în 
rolul lui Suslov. Căci liniile exagerate cu 
care actorul a desenat trăsăturile ingine- 
rului. micimea, slăbiciunea, patima lui pentru 
băutură, grosolănia și necinstea lui, au trans- 
format personajul intr-un adevărat monstru. 
Doar scena isteriei, din final, îl apropie pe 
actor de pesonaj. O scenă nu poate salva 
incă rolul. in evoluția lui întreagă. 

Mai puțin ostentativ. dar tot atit de in- 
proşat“ ni s-a părut personajul Riumin, pen- 
tru care actorul Jean Lorin s-a obosit să 
găsească o gamă prea artificială de mimică 
şi de tonuri pentru a fi şi convingătoare. 

Intuind, cu mare fineţe. personajul Iuliei 
Filipovna, Eugenia Bădulescu, asemeni lui 
Tomazoslu, a jucat nuanţat, a fost realmente 
cea care trehuia să fie. În acest sens cităm 
scena în care, după ce îşi ameninţă bărbatul 

cu revolverul, are cinismul să afirme: „in 
fond, eu sint o ființă veselă“. Actrița, care 
a folosit mijloace mult mai simple de joc, 
decit mulți dintre partenerii ei, a demascat 
în mod mai direct și mai artistic lumea pe 
care o acuză Gorki, contribuind cu mult 
talent la transmiterea mesajului piesei . 

Intr-un rol mult mai palid, Radu Dună- 
reanu creează un Zamislov superficial şi 
oportunist, dar o face cu mijloace artistice 
demne de semnalat. 

Înadins i-am lăsat la urmă pe V. Roncea 
(în rolul lui Basov) şi pe Dinu Ianculescu 
(în cel al scriitorului Şalimov) pentru că ci 
sint factorii de bază câtre care se ind-eaptă 
săgeata arcului lui Gorki. Avocatul parvenit 
şi scriitorul rupt de popor, iată reprezentan- 
ţii tipici ai intelectualității mic-burgheze. În 
rolul lui Basov, Ronca a ştiut să fie cind 
demagog, cind chițibuşar, să afișeze o mare 
dragoste pentru „biata şi absurda lui Rusie“, 
să fie sincer supărat că Suslov a fâcut im- 
prudenţa de a-şi expune, cu voce tare, păre- 
rile despre femei, astfel incit femeile l-au 
auzit, Dacă totuși interpretarea lui Roncea a 
deranjat intrucitva, aceasta se datorește fap- 
tului că de prea multe oii, in roluri simi- 
lare, a folosit acelaşi arsenal de tonuri, ace- 
leași priviri mirate (ca să ascundă o min- 
ciună), aceeaşi obositoare sacadare a cuvin- 
telor. Actorul, care a ciştigat reala simpatie 
a publicului prin interpretări ante ioare de 
inaltă ţinută artistică, ar fi trebuit să caute 
şi de data aceasta un mod nou de a se 
exprima. o cale mai puţin bătută, pen: că 
ea nu ţine intotdeauna de „stilul personal“, ci 
uneori de „manierism“. (Și fiindcă am ajuns 
la „„manierism“, se cuvine să facem o mică 
paranteză și să ne întrebăm: cind o vom 
vedea pe Natalia Arsene altfel decit decla- 
matorie, morbidă şi dincolo de orice limite 
ale rolului? Este dept că pentru Kaleria. 
unele din aceste trăsături ii erau necesare, 
dar exagerarea lor pină la refuz duce la o 
trădare a autenticităţii şi nivelului artistic al 
interpretării.) 

Lui. Iacov Şalimov, scriitorul, care se in- 
treabă „ce s-a intimplat de nu-și mai recu- 
noaşte cetitorii ?* Dinu Ianculescu i-a dat o 
morgă destul de bine aleasă, dar s-a limitat 
la atit. Dincolo de ea nu aflăm nici goli- 
ciunea, nici superficialitatea personajului, ci 
numai un semn de întrebare : „Ce a vrut să 
spună acest om?“ Dacă in scena in care 
declară că o urăște pe Maria Lvovna pentru 
ideile pe care le exprimă, ar fi fost mai 
speriat de realitatea acestor idei, dacă în 
scena în care Varvara il demască in propriii 
lui ochi, ar fi fost mai puţin absent, dacă 
pentru Kaleria ar fi afişat o atenţie plicti- 
sită, desigur că publicul ar fi înțeles ce se 
petrece cu acest intelectual rătăcit in propria 
lui ţară, în propria lui mese ie. Din păcate, 


actorul a fost numai demn şi dezabuzat, 
ceca ce nu-i explică cu nimic atitudinile. 
Întreg acest spectacol s-a desfășurat. În 
decorurile iscălite de Adriana  Leonescu. 
Decoratoarea, in conflict cu ideea de bază a 
piesei, a aerat atmosfera, a plasat totul pe 
înălțime, a folosit bogăţia faldurilor de per- 
dele, nelegind-o de conținutul piesei. Fap- 
tul că a creat silueta copacilor din pădure 
folosindu-se de perdele este poate inge- 
nios, dar gratuit, nelegat intim de ceea 
ce spun, fac şi gindesc oamenii care trec 
prin această pădure. (De altfel, din punct 
de vedere tehnic decorul este greşit. 
actorii trebuind să se înghesuie în spatele 
arborilor, ca să pară că au plecat din poiană, 
stogul de fin părind a fi mai curînd o ridi- 
cătură de pămint, iar treptele — de ce de 


pe un. stog de fin se fac trepte ca să cobori? 
— groaznic de înalte). Oare decoratoarea a 
uitat că un spectacol include în el mai 
multe genuri de artă literatura dra- 
matică, arta interpretativă, regizorală, arte 
plastice, muzică şi uneori coregrafie — şi 
că toate acestea la un loc servesc o sin- 
gură idee şi trebuie deci să pornească de la 
o concepţie unitară ? 

Desigur că şi cadrului i se datoresc lipsu- 
rile acestui spectacol, în care întîlnim totuşi 
rivna de a da viaţă operei lui Gorki. Dacă 
acestei rivne i s-ar fi adăugat și o mai atentă 
căutare pentru aflarea unei cit mai închegate 
şi sugestive formule artistice, realizarea sce- 
nică ar fi avut numai de cîştigat. 


Liana Maxy 


FARSA POATE FI REABILITATĂ ! 


Teatrul „C. Nottara“ şi Teatrul de Stat Bacău: La telefon Taimirul 


de A. Galici şi K. Isaev 


„Farsa“ poate fi in ă dincolo de 
aparenta ei rețea ex ă, descifrată în 
semnificația adinc umană pe care ea de 
fapt o ascunde. 

Diferenţa structurală dintre textul dra- 
matic al lui Galici şi Isaev (La telefon 
Taimirul) şi cel al lui Arnold și Bach, 
Robert de Flers și Caillavet ş.a. stă în 
primul rind în mesajul pieselor, în poziția 
politică a autorilor constitutiv deosebiți ca 
mentalitate şi concepţie. Qui pro quo-ul nu 
rămîne în concepția autorilor sovietici un 
mijloc în sine, o unealtă sărmană a comi- 
cului, ci un element al transmiterii mesa- 
jului de idei. De altfel, qui pro quo-ul, 
pecetluit în istoria literaturii de Aristofan, 
folosit din abundență de Terentiu, utili- 
zat de Molière, Shakespeare, ș.a., a fost 
vulgarizat în perioada largii comercializări 
a teatrului sub semnul avidității genului 
bulevardier, care înghițea pantagruelic su- 
becte ce se cereau necesar salutate de 
hohotul de ris al sălii. 

Qui pro. quo-ul redevine însă reabilitat 
de forța unui mesaj — risul aprobă sau 
condamnă, și elementele constitutive ale 
farsei ajută pentru aceasta, căpătind ele 
însele o nouă strălucire, de fapt strălu- 
cirea iniţială. 

La telefon Taimirul povesteşte 
turile in care intră... 
grup de oameni inimoși, legaţi între ei 
prin conștiință civică, avind sentimentul 
comun că în orice misiune s-ar afla, slu- 


încurcă” 
de bună voie, un 

jesc unui țel unic: cauza poporului so- 
vietic. (Aceasta ar fi trebuit de altfel, să 
fie și „„motto“-ul spectacolului de la Tea- 
trul „Nottara “). 

De aceea Diujnikov care va fi luat drept 
Kirpicinikov, Dunia, drept Liuba și invers 
etc. nu sint doar pionii ce mută... acți- 
unea. Și nici cetățeanul care e obligat să 
aștepte in cameră, la telefon, o convor- 
bire cu îndepărtatul Taimir, fiind sprijinit 
voluntar de niște prieteni... necunoscuți, 
care aleargă să-i îndeplinească misiunile, 
intrînd în cele mai hazoase încurcături. 
Tiloul e limpede și sensul lui nu e cu 
nimic diminuat de tehnica comediei: uni- 
tatea oamenilor sovietici, solidaritatea lor, 
umanismul _lor socialist. Autorii folosesc 
pentru obținerea efectelor comice zimbetul 
îngăduitor, ironia ac'dă, pe alocuri sar- 
casmul, fără a atinge însă violența distru- 
gătoare a satirei (cu excenția cîntăreței). 

Textul e cursiv, antrenant, neevitîind să 
folosească captivarea atenției spectatorilor 
prin „punțile deschise” aruncate de la un 
act la altul, purtind desfășurarea subiec- 
tului în meandre pline de neprevăzut. 

Chiar dacă valoarea estetică a textului 
nu se ridică la înălțimea unor mari crea- 
ţii, piesa lui Isaev și Galici, cu umorul 
ei plin de poezie, care dă farmec unor si- 
tuații poate mai puţin plauzibile, își 
păstrează o tinerețe necontrafăcută, primită 
cu cea mai mare simpatie de spectatori. 


Spectacolul a folosit actori ai Teatrului 
„C. Nottara”, foarte puţin apți pentru co- 
medie, pentru a nu mai vorbi de farsă. 
Parcurgind distribuţia făcută de regizoarea 
Rodica Gheorghiu, vom găsi nume mai 
rar întîlnite pe afişele teatrului — ceea 
ce ar putea justifica iniţiativa lăudabilă de 
a folosi tocmai asemenea elemente. Din 
păcate, această acțiune a folosit numai 
parțial spectacolului şi interpreților nedistri- 
buiți totdeauna pe măsura aptitudinii lor. 
Regizoarea a căutat să dea friu liber far- 
sei depline, fără teama de îngroșările une- 
ori inerente genului. Păcat că actorii nu 
au fost călăuziți totdeauna spre semniii- 
cația mai adinc umană şi mai ales con- 
temporană a eroilor, astfel incit textul a 
fost văduvit pe alocuri de elementele ce 
l-ar fi putut face să-și transmită mesajul! 
său. (Nu-i mai puțin adevărat că în toate 
acestea trebuie ţinut seama de eforturile 
totuși remarcabile ale tinerei regizoare în 
faţa unei distribuții cam ingrate.) 

Cu toate acestea, zisul a iăsunat liber 
şi spontan, și aceasta a dat spectacolului 
un aer de prospețime, i-a nivelat slăbicu- 
nile. 

Şi dacă munca asupra fiecărei secvenţe 
s-ar continua mai departe pe parcursul re- 
prezentaţiilor (aceasta nu în detrimentul 
ritmului în general al întregului spectacol), 
textul și-ar găsi valențe şi mai bogate în 
reprezentarea sa scenică. 

Ar mai trebui eliminat şi aerul de 
„farsă în farsă”, pe care-l dădeau specia- 


Scenă din actul ! (Teatrul 


„C. Nottara”) 

colului unii interpreţi ce nu „credeau“ (și 
deci la rindul lor nu puteau să facă nici 
pe spectatori să creadă) in personajele in- 
terpretate, dind aerul unui ușor joc „su- 
perfluu“. Lipsa trăirii scenice a dus firesc, 
pe alocuri, la  netransmiterea emoționali- 
tății scenice. Analiza interpreților va de- 
monstra in parie, mai limpede, inconsec- 
vențele stilistice ale spectacolului și modul 
divers de intelegere a sferei comicului. 

Unul din interpreţii cei mai inspirați a 
fost acela al unui rol cvasi-mut: N. 
Turcu, care, în „acompaniatorul”, a făcut 
o compoziţie admirabilă, plină de o iro- 
nie amară ce amintea de masca celebrului 
Buster Keaton. Ne-a părut tău insă să 
constatăm lipsa de adeziune față de umor 
a in'erpretului principal C. Codrescu, vădit 
stingher în rol, încercind mai mult să dea 
muzicalitate textului cu o voce prea voit 
caldă (chiar uşa: tenorizată). Alături de 
el, un alt tinăr, puțin utilizat în comedie, 
Gh.  Crișmaru, şi-a „acoperii” lipsa de 
experiență cu o candoare sugestivă, folo- 
sind cu o discreție ades ga ngașă o largă 
plastică ce-l recomandă atenţiei. 

Cu o poftă nesățioasă de joc, Arcadie 
Donos şi-a luat in primire e:oul, copios 
marcat de text, pe care l-a impodobit cu 
toate amănuntele festive (n-ar fi stricat nici 
mai multă pondere, nici mai mult echilibru). 

Într-un rol ingrat, condamnat chiar prin 
text la caricatură, Puica Stănescu a știut 
să-și ferească totuși personajul de efecte 
ieftine, găsindu-i un profil uman artisti- 


ceşte plauzibil. Vali Cios (exterioară per- 
sonajului) şi Neofita Pătrașcu n-au reuşi! 
acest lucru, abuzind de ticuri scoase din 
cutiile vechi ale recuzitei comice, aducind 
in scenă fantoșe şi nu personaje. Neofita 
Pătraşcu și-a compus, in rolul une. „en- 
tuziaste”, un ciudat cap sumbru şi amenin- 
țător, totodată. Puțin straniu. eroul schi- 
țat de Romulus Bărbulescu a avut treceri 
scenice nu lipsite de interes, sugerind si” 
lueta unui clovn. 

Două tinere actrițe, Victoria Gheorghiu 
şi Elena Pop, recomandate atenţiei de rea- 
lizări anterioare, și-au semnat palid pre- 
zenţa in cele două eroine principale. 

Decorul semnat de Adriana  Leonescu 
(după „moda“ Teatrului „C. Nottara”, din 
nou prelungit în avanscenă), şi el destul 
de șters, nu a completat nici sugestiv și 
nici (ceea ce e mai grav) cu umo:, spec- 
tacolul... 


Gheorghe Jora, regizorul spec acolului de 
la Bacău, a ințeles cu justeţe caracterul 
piesei. El a fost atent în aceeași măsură 
la fondul umanist al caracterelor, ca şi la 
dezvoltarea comică a acţiunii. Aproape nici 
o clipă, comicul de situație nu a copleșit 
ideea, ferind spectacolul de vulgarizare și 
gratuitate. G ija regizorului s-a făcut simțită 
atit în conducerea de ansamblu — specta- 
colul a avut ritm şi strălucire în scenele- 
cheie —, cit și în caracterizarea precisă 
și expresivă a personajelor, asigurind firesc 
şi accesibilitate soluţiilor comice. În această 
ultimă privință, el a fost secondat cu fide- 
litate și de o distribuție omogenă. căreia 
decoratorul Ştefan Georgescu i-a asigurat o 
ambianță scenică luminoasă, colorată în 
nuanțele limpezi ale optimismului. 

Am afirmat că distribuţia a fost omogenă. 
Fapul acesta ne face să stabilim cu mai 
mare greutate o ierarhie a interpretării. 
Totuşi înclinăm să susţinem că reuşita cea 


Li 


ÎN COMUNA MOGOȘOAIA 


În comuna Mogoșoaia, pe locurile unde 
altădată prințul Bibescu trăgea cu ama 
din foişorul conacului în țăranii care, minați 
de foame, voiau să-și incerce norocul la 
prinsul unui oblee din lacul din apropiere 
de conac, există astăzi trei intovărășiri. Pe 

mai mare au avut-o compozițiile. Pe linia 
aceasta se disting patru realizări actoricești 
foarte izbutite. E vorba de Paul Lavric 
(Baburin), de Vera Olănescu (Kirpicinikova), 
de Lory Cambos (Cintăreața) şi Eugen 
Antohi (Grișko). Diferențiind energic fondul 
personajelor şi totodată mijloacele de com- 
punere, actorii amintiți au însuflețit niște 
caractere pe cit de autonome în participaʻea 
la mesajul general al comediei, pe atît de 
savuroase şi, am putea spune, inedite. Pe 
acecași linie s-a afirmat, intr-un rol episodic, 
şi Florin Gheuca (Acompaniatorul), cu ace- 
laşi succes. Dacă lon Giurgiuveanu (Kir- 
picinikov) nu s-ar fi mulțumit doar cu datele 
imediate ale textului și cu cele personale, și 
ar fi încercat să-şi imbogățească registrul 
expresiv, poate că ar fi depăşit calificativul 
unei interpretări mulțumitoare, care n-a dis- 
tonat față de celelalte, dar nu le-a egalat. 

Rolul principal (Diujnikov) a fost jucat cu 
căldură de Vasile Hașiganu, care a suscitat 
de la primele replici atit simpatia „colegilor 
de cameră“, cit și aceea a publicului. N-ar fi 
dăunat , însă, interpretării sale un simț mai 
accentuat: al ritmului verbal şi al mișcării, 
actorul acţionind pe alocuri cu oarecare înce- 
tineală. Din restul distribuției. s-a mai făcut 
remarcată prin echilibrul emotiv dat 
personajului — Lucia Druţu (Liuba). 

Se ştie cit de uşor se poate răstălmăci, 
pe scenă, o comedie, mai ales una de situaţii 
şi cu numeroase „imbrogli“, acorii și regizori 
avind de multe ori înclinația să cedeze 
facilului, comicului gratuit, dacă nu chiar 
vulgarității. Îndrumarea sobră și echilibrată, 
dar deloc rigidă, a regizorului şi angajarea 
pasionată a actorilor de la Bacău, nu numai 
că au ferit La telefon Taimirul de asemenea 
manifestări, ci i-au dat pecetea spectacolelor 
care intrunesc două mari cerințe: populari- 
tatea şi prestigiul artistic. 


Al. Pobovici 
S. Gal 


TEATRE ÎN DEPLASARE 


țăranii muncitori, membri ai acestor iîntovă- 
răși“i, i-am intilnit strinşi la un loc, într-o 
seară de martie, in incăperea care s-a dove- 
dit  neincăpătoare, a cultural 
din sat. 

Fusese organizată o seară literară în ca- 
dru! căreia urmau să vo bească despre opc- 
rele lo: și să citească frasmen'e din aceste 


câminului 


opere, cițiva scriitori din București. Dar 
afișul din fața Căminului mai anunța şi vizita 
Teatrului Muncitoresc C.F.R. cu două piese 
într-un act. 

Interesul locuitorilor din sat era sporit și 
prin această știre. lar spe-anţele celor peste 
300 spectatori care au umplut sala Cămi- 
nului de nu mai rămăsese nici o palmă de 
loc neocupată, s-au dovedit a nu fi inșelate. 
Actorii Teatrului Muncitoresc C.F.R. erau 
cunoscuţi și prețuiţi de locuitorii din comună, 
încă mai dinainte, cu prilejul unei alte de- 
plasări. 

Vioiciunea şi voia bună a actorilor din 
colectivul care s-a deplasat în după-amiaza 
acelei zile la Mogoşoaia, pe care i-am cu- 
noscut in autobuzul cu care am călătorit, 
s-au dovedit a fi de bun augur. 

Spectacolul cu comedia într-un act Deş- 
teapta pămintului de Victor Ion Popa a fost 
vioi şi plin de haz. 

Personajul principal al piesei, Neaga, fata 
cu „miinile bătătorite de roboteală“, care i! 
smulge pe Ion. fiul lui Moș Ha'lambe și 
al Frăsinei, din miinile fandositei de Ca- 
sandra, cea cu „sulimanul pe obraz“, „cu 
rochia de aclaz“ şi care face „mămăliga cu 
gogoloși“, a fost interp'etată cu multă sa- 
voare comică și prin folosirea unei bogate 
palete interpretative de Tamara Buciuceanu. 

Kity Mușatescu în Frăsina, Tănase Ga- 
vrilă in Moș Ha'lambe şi Mihai Constanti- 
nescu în Ion au realizat compoziţii convin- 
gătoare, bogat colorate. 

Cea de a doua piesă. Indoiala de Ernest 
Maftei (o variantă prescurtată a Rdzeșilor 
lui Bogdan), s-a bucurat de o punee în 
scenă atentă (regia Sterian Mihăilescu) și de 
un mănunchi de interpreți inimoși. Jeni Oan- 
cea in Catinca Dorobăţ. Mircea Gheorghiu 
în Costache Dorobăț, Dori Costin-Păsculescu 
în Maria Dorobăț, Radu Gheorghe Zaharia 
în Ghiţă Aaglaiei, Dori Nichita în Învăţă- 
toarea au realizat un ansamblu omogen, 
bine sudat. 

O mențiune apate se cuvine actorului 
Mircea Gheorghiu, care a dovedit în inter- 
pretarea lui Costache Dorobăț că are darul 
de a elabora cu minutiozitate și autentic, o 
compoziţie. De altfel. intregul spectacol 
poartă pecetea unei puternice autenticităţi, 
calitate de seamă care a fost, în primul rînd, 
sezisată şi apreciată de cei prezenți în sală. 


I. R. 


UN EXEMPLU DEMN DE URMAT 


Unul dintre colectivele teatrale care şi-au 
cistigat binemeritați lauri in munca de cultu- 


Tali tirtecsțelor din Regiunea Autonomă 


Maghiară, e colectivul Teatrului de Stat dim 
Sf. Gheorghe. Pină nu de mult, acest colectiv 
işi manifesta existența indeosebi prin desele 
deplasări pe care le făcea în comunele 
regiunii. 

Acest lucru il realiza mai ales printr-o 
judicioasă alcătuire a repertoriului. Piesele. 
chiar și atunci cînd reflectau realități trecute. 
aveau darul de a preciza poziţii actuale, de 
a confirma adevăruri incă neclare. dar sim- 
țite de fiecare. 

O asemenea piesă menită să lumineze ast- 
fel de adevăruri e Făâclierul de G. Gâ-donyi. 
clasic al literaturii maghiare. Lucrarea dra- 
matică evocă momente din timpul revoluţiei 
de la 1848. 

Piesa, pentru înaltul ei mesaj democratic. 
a găsit un mare ecou in rindurile sătenilor. 
Chiar în seara în care am văzut-o, la căminul 
cultural din Dobolii de jos, Făâclierul a ciş- 
tigat nu numai inimile și mintea spectato- 
rilor, ci şi lacrimile lor. Aşa cum mi-a spus 
un moşneag după terminarea spectacolului + 
„piesa asta curăță inimile, le face mai bune 
și în același timp, mai dirze“. 

Colectivul Teatrului din Sf. Gheorghe 
a jucat cu multă îinsuflețire; căldura publi- 
cului l-a contaminat şi fiecare interpret a 
căwat să se întreacă pe sine. Îndeosebi, s-au 
remarcat doi tineri: Kudelasz Ildikó și Dàl- 
noky András. Kudelasz Ildikó a interpretat o 
fată pură inaripată de o dragoste mare pentru 
un învățător prigonit de oficialitățile vremii, 
pentru democratismul său. Jocul ei a fost 
presărat cau accente de induioşătoare afec- 
țiune ; în numeroase momente, tinăra inter- 
pretă domina scena prin firesc și delicateță 
sufletească, fără să urmărească o clipă osten- 
tația. Partenerul ei, posedind o mare forță 
de interiorizare, a izbutit să  intruchipeze 
un personaj capabil să devină model, prin 
fermitatea sa. Ar fi bine ca aceşti tineri 
actori să cîştige încrederea colec'ivului şi să 
fie şi pe mai departe distribuiți in roluri 
de răspundere. Aşa cum au jucat, e semn 
că pot interpreta roluri dificile. 

Am notat această deplasare, una din sutele 
făcute de acest teatru, fiindcă acţiunea pe 
care o intreprinde în Regiunea Autonomă 
Maghiară e una din cele mai importante 
şi mai prețuite. Exemplul lui ar trebui 
urmat de cit mai multe colective teatrale: 
roadele pe care le obţine, clipele de mare 
satisfacție trăite de acești actori, fiecare 
devenit un invăţător de artă şi morală, sint 
veritabile izvoare de noi forțe. 


E. N 


COUCOU tO 0DCHOCN 


DESPRE UMORUL POZITIV ÎN BRI- 
GĂZILE ARTISTICE DE AGITAȚIE 


Despre puţine probleme discută umoriștii 
cu atita inflăcărare ca despre aceea a „umo- 
rului pozitiv“. 

Unii susțin că este foarte geu să-l reali- 
zezi. Alţii îi contestă posibilitatea de exis- 
tență. lar o a treia categorie se trudeşte 


să afirme că „s-ar putea face, dar că e 
foarte, foarte greu“. 
Şi totuşi, nenumărate lucrări, piese de 


teatru, filme, schițe şi versuri ne dovedesc 
cu piisosință că „se poate face“ şi că difi- 
cultatea nu constă decit în aflarea unei idei 
“valoroase. 

Toomai asemenea „idei“ ne-au fost pre- 
zentate intr-un program de selecțiuni din 
citeva spectacole ale unor brigăzi artistice de 
agitaţie din Bucureşti. 

Iată, de pildă, un copil care intră în fugă 
pe scenă, priveşte în dreapta şi in stinga 
şi apoi se porneşte pe un plins sfișietor. 
Şi plinge. Şi plinge. Un om se apopie de 
el şi-l întreabă ce i s-a întîmplat. Copilul 
îi spune că-l caută pe învățătorul din sat, 
că acesta i-a spus să vină să-l vadă fiindcă 
şi-a clădit casă nouă. Dar copilul nu-l poate 
găsi în satul acesta colectivizat, în care 
majoritatea caselor sint noi. Şi din nou se 
porneşte pe plins. 

Bobul de orz al fabricii de bere „Rahova“ 
se plinge că prea este supus la multe chinuri 
pină să devină bere. Şi la acese chinuri, 
cine credeți că-l supun? Cei mai buni 
oameni din fabrică: fruntașii în producţie. 

Un inginer al fabricii „7 Noiembrie“ se 
întoarce din străinătate. A fost trimis în 
delegație la Berlin şi are cu el două valize 
foarte scumpe. Le priveşte și în aceeași clipă 
revede lada cu care tatăl său a fost pe front, 
cu care cl a venit, cu ani în urmă, de la 
țară, şi regimul de democrație populară i-a 
deschis drum spre invățătu'ă, spre situația 
bună de astăzi. 

lată doar cîteva spicuiri din aceste pro- 
grame, unde umorul pozitiv abundă. 

De unde au găsit creatorii lor ideile ? Din 
viață. Fiind în permanent contact cu viata 
oamenilor muncii, cu problemele esenţiale 
ale construirii socialismului, membrii colec- 
tivelor de creație ale brigăzilor au în 


www.cimec.ro 


76 


acest oxigen cu 
documentarea pe 


permanență la indemină 
totul necesar scriitorului : 
teren. 

Dar nu întotdeauna ideea este îmbrăcată 
într-o formă artistică de cea mai bună cali- 
tate. Nu întotdeauna cei care află lesne 
ideea, posedă şi meșteșugul transpunerii ei 
în imagine artistică. Cit despre forma lite- 
rară, ea suferă, de multe ori, serioase lacune. 

Şi tocmai de aceea ne întrebăm: oare 
n-ar fi, de bun augur, și pentru unii și 
pentru alţii, ca umoriștii noştri profesionişti 
să lucreze cu colectivele de creație ale unor 
brigăzi, ajutindu-le în perfecționarea lite- 
rară a programelor pe care le elaborează? 
Oare n-ar avea multe de învăţat și unii şi 
alții? De ce o fac, cu atita elan, actorii 
care-i instruiesc pe amatoii cum să apară 
pe scenă, cum să se miște, cum să vorbea- 
scă, să ridă și să plingă? De ce n-o fac 
şi scriitorii, care ar găsi în viața de fiecare 
zi a întreprinderii ori a gospodăriei agricole 
colective, o sursă de inspirație atit de bo- 
gată pentru opera lor, încît cu siguranță nu 
şi-ar mai pune, atit de greşit, problema 
existenței vreunei posibilități de a face umor 
pozitiv ? El le-ar apărea în mod firesc, ne- 
mijlocit, şi imaginaţia fertilă şi încercată 
a scriitorilor ar căpăta noi aripi. 

Aceasta este doar o sugestie, la care 
ne-am gindit chiar atunci cind, pe scenă, 
artiștii amatori din brigăzile artistice de 
agitație puneau problema umorului pozitiv 
nu într-o discuție savantă şi sterilă, ci con- 


cret, prin realizări artistice de cea mai 
autentică esenţă. 
DEMNI DE LAUDĂ 

Era aproape de miezul nopţii, cind a 


apărut pe scenă echipa de tea'ru a sindi- 
catului muncitorilor din învățămînt. 

Era tirziu, și lumea părea obosită. Mulţi 
se pregăteau să plece, cind, cineva a avut 
buna idee să anunțe: „Va urma o come- 
die“. Unii s-au instalat mai bine în fotoliile 
Teatrului C.C.S. din Bucureşti, alții s-au 
intors chiar de la uşă. Nimeni nu voia să 
scape prilejul de a ride. Și acest pilej le-a 


fost oferit cu prisosință de cei trei interpreţi ~ 


ai piesei scriitoarei letone May Talwest. 
Chestiuni familiare, una din cele trei piese 
ale spectacolului „coupe“ pregătit de cercul 
dramatic al clubului „Învățămint“, este o 
pledoarie pentru respectul pe care soțul îl 
datorează soției.  Interpreţii, sub bagheta 
regizorală a artistului emerit George Mărutză, 
au pregătit această piesă ca s-o ofere în dar, 
femeilor din sindicatul lor, cu ocazia zilei 
de 8 Martie. Dar ea a rămas în repertoriul 
permanent al echipei și va constitui un 


program pentru deplasările pe care le vor ` 


face. 

L-am întîlnit în distribuția piesei, pe pro- 
fesorul de matematici George Ilinoiu care 
cu ocazia celui de al IV-lea concurs al sin- 
dicatelor, cucerise titlul de laureat, prin 
foarte interesanta interpretare pe care o 
avusese în piesa Institutorii. De data acea- 
sta, George Ilinoiu era „Peter“ (soțul). 

Autoarea conducîni cu multă vervă și cu 
mult umor acțiunea piesei, îl obligă pe acest 
personaj infatuat, plin de morgă, convins că 
ceea ce face și spune el nu poate fi con- 
trazis, să treacă printr-o serie de situații, 
care mai de care mai hazoase, pentru ca 
pină la urmă să se convingă că o căsnicie 
nu poartă în ea simburele fericirii, dacă 
bărbatul nu-i acordă femeii „drepturi egale“, 
dacă n-o respectă și n-o ajută să meargă 
în pas cu vremea, alături de el. 


Sezisind cu mare finețe nuanțele persona- 
jului, interpretul, îndeaproape îndrumat de 
actorul George Mărutză, s-a avintat cu curaj 
în realizarea rolului, pedalind pe umor, 
fără să șarjeze, dar fără să facă totuși eco- 
nomie de mijloace. Iată-l de pildă, în primul 
tablou, intrînd în casă, radios, încrezător, 
senin. A ținut o conferință, a avut succes. 
soția il așteaptă, gata să soarbă nectarul 
cuvintelor lui. Şi el se lasă adulat, se con- 
templă și se admiră singur, ba chiar găseş:e 
de cuviință că poate fi „amabil“ să-i dea... 
un sfat despre felul cum, în teorie, artrebui 
aprins focul mai repede. 

Aceeaşi intrare în tabloul doi. Aceeași 
suficienţă, aceeași seninătate. Numai că acasă 
nu este nimeni. Și focul nu arde. Şi masa 
nu este gata. La inceput surprins, Peter 
telefonează la fabrică. I se comunică o ştire... 
senzațională ! Soţia lui este la un cerc de 
studii.  Nemaipomenit !  (Exclamaţia a 
țişnit ca un strigăt). Da- nu este „just“ 
să strigi şi Peter se scuză. (Cu cită natu- 
ralețe a realizat George Ilinoiu trecerea de 
la minie la scuză! Cu cită putere de a 
sugera toată starea de spirit a personajului, 
in acel moment !) 

Am remarcat această scenă, între multe 


AlARifcihfoctâse interpretul le-a reușit cu egal 


succes, pentru că, de e firesc ca un actor 
amator cu taleht să interpreteze bine o stare 
de minie sau uña ilară, intotdeauna trecerile 
de la o dispoziție sufletească la alta sint 
cu deosebire dificile şi mai întotdeauna le 
rezervă celor lipsiţi de meșteșug surprize ne- 
plăcute. Or, tocmai într-o asemenea scenă, 
interpretul lui Peter a dovedit stăpînirea 
meşteșugului, care, desigur, şi-a arătat fața 
luminoasă de-a lungul întregului spectacol. 

Nu tot atit de complex și de lung, dar 
nu mai puţin nuanțat este personajul soției, 
căreia studenta Monica Ghiuţă i-a impru- 
mutat deosebita ei sensibilitate. Rar am 
văzut pe scenă o actriță amatoare știind 
„să asculte“ replica partenerului cu atita 
„prezență“ și să-și simtă personajul atit de 
confundat cu persoana ei și cînd dă și cînd 
primeşte replica. Apoi, rolul îi pretinde inter- 
pretei multă mișcare în scenă. Ea deretecă 
prin casă, face focul, îngrijește copilul, pune 
masa, coase, își primește soțul, în sfirșit o 
seamă întreagă de acțiuni care-i dovedesc 
priceperea și vrednicia ei de gospodină. 
Monica Ghiuţă s-a achitat de toate, fără 
ezitare, fără stingăcie și realizind totul cu 
grația pe care i-o cerea scena. lar cind, 
la un moment dat, are o clipă de sinceri- 
tate și-i mărturiseşte unei prietene că este 
obosită, fața ei, pînă atunci veselă, a expri- 
mat nu numai răvășeala lăsată de efortul 
fizic prea mare și indelungat, dar și îngri- 
jorarea că acest efort se va prelungi fără 
termen. Într-adevăr, interpreta a dovedit 
o surprinzătoare putere de pătrundere în rol. 
de înțelegere a personajului, de stăpinire 
a întilnirii cu scena. 

Rolul amuzantei şi isteței verişoare l-a 
interpretat eleva Daniela Anencov, care, deși 
mai puţin experimentată în contactul cu pu- 
blicul și cu reflectoarele, s-a adaptat foarte 
bine ritmului viu imprimat spectacolului de 
regie și şi-a susținut „partitura“ la unison 
cu partenerii ei. 

Dacă spectacolul este într-adevăr realizat, 
se datorește, în primul rind. lui George 
Mărutză, care cu o grijă deosebită își instru- 
ieşte echipa, considerind această muncă, nu 
ca o obligaţie profesională, ci ca o pasiune 
demnă de un artist. Este cazul să fie re- 
marcat și dat de exemplu, pentru că ajutorul 
calificat al unui om de artă înseamnă pentru 
amatori nu numai un stimulent și chezășia 
unui succes, dar înseamnă în plus, mărturia 
evidentă că a fi artist este egal cu a te 
dărui, cu a fi, în cel mai frumos înțeles al 
cuvîntului, om. 

Şi e bine cînd artiștii amatori au ocazia 
să învețe aceasta din propria lor experienţă. 
din propria lor muncă. 

L. M. 


ITU unia A MUCAL 


Alecu Ivan Ghilia 
PE DRUMURI DE ŢARĂ" 


Erau ei doi: el, secreiarul, şi Gheorghiţă, şoferul, în stinga sa, apăsind pe 
accelerator. 

De o parte şi alta. pădurea verde, de un verde gălbui, palid, cu umbre-ntu- 
necate, brun roşcate, înecate-n lumina fumurie a dimineţii. se desfăcea și se 
dădea-ntr-o parte făcînd loc drumului şi maşinii care gonea la deal, cu toată viteza. 

Întrau acum tot mai adînc în zona dealurilor şi cîmpul era tărcat de arătu- 
rile măslinii. ca nişte rîuri negre brăzdind ţarinile şi scurgindu-se pe costișe, întin- 
zindu-se şi adunîndu-se prin văi. Secretarul le căuta lacom din ochi. le măsura 
întinderile şi-şi fixa în minte locurile goale, mearaie. Cunoştea de altfel fiecare tarla 
în parte, atunci cind vor fi arate şi-nsămânțate, şi cu ce, şi cît vor produce la 
anul viitor, şi-i făcea o mare plăcere să-și repete toate astea. Dar era şi neliniștit 
de ce vedea ; ogoarele goale se-nmuljeau acum şi arătura. pe alocuri, nu era bine 
făcută ; la un moment dat îi ceru chiar şoferului să oprească maşina, cobori şi 
măsură adîncimea brazdei. Se-ntoarse înapoi, se aşeză tăcut la loc, scuturindu-se 
de ţărină, şi şoferul înţelese ce era cu el şi zîmbi să-l îmbuneze. Şoferul era băiat 
vesel şi descurcăreţ şi părea foarte mulțumit şi mândru de locul lui în lume; nu 
oricine bătea drumurile raionului cu secretaru-n maşină. alături: vedea şi auzea 
atitea şi putea în orice clipă. la momentul oportun, să-și spună preţioasele lui pă- 
reri de băiat descurcăreţ şi deştept. 

— Trebuie să băgăm ardeiu-n ei. tovarăşe secretar — veni el prompt cu re- 
plica cuvenită şi porni maşina. Cum îi laşi, cum îşi fac de cup. Să puşte gologanu' 
— atîta ştiu. N-au conştiinţă. asta-i! sfinşi grav şi se aplecă deasupra volanului, 
zimbindu-şi mulţumit, în oglinda ovală, pătată de muşte. 

Viteza întîia... viteza a doua... băiatul îşi încordă faţa bucălată şi trecu pe 
neaşteptate la viteza a patra. Voia să-l smulgă pe secretar cît mai repede de acolo, 
din locul acela prost arat şi secretarul înţelese stratagema şi zimbi. Văzindu-l în- 
seninat, Gheorghiţă căpătă curaj; apăsă mai de nădejde pe accelerator; maşina 
aproape că zbura acum. sălta și se legăna din toate încheieturile şi părea că nu 
mai poate nici ea de bucurie că arătura aceea proastă rămîne mereu în urmă... 
tot mai în urmă.. din ce în ce mai În urmă... Apoi se-ntimplă ceva, dădură după 
un deal și Gheorghiţă-și înălță faţa sunprins; ochii-i deveniră vioi și atenţi şi 
mașina-și încetini brusc viteza. 

— Ei. aici, ce ziceţi. tovarăşe secretar ! se lăudă Gheorghiţă zimbind şi arătă 
cu capul o tarla mare, neagră. de arătură proaspătă pornită chiar de la drum. din 
marginea șanțului și-ntinsă pină pe creastă. Frumos, fain, bine lucrat — spuse şi 
clipi din ochi cu voluptate, de parcă el ar fi lucrat acolo pămintul brazdă cu 
brazdă. frumos şi fain. special pentru desfătarea secretarului. 

— Bine lucrat, da — spuse secretarul. Dar uite coto ! 

Gheorghiţă se uită şi se-ntunecă la faţă: 

— Așa-i, da... uite că... spuse el şi faţa lui arăta că se reţine cu greu să 
nu-i tragă o înjurătură, 

În capătul de sus al tarlalei, ochiul ager al secretarului zărise inaintea sa, 
două dire lungi, înguste. cenușii, de pămînt nearat şi cîteva popuri de strujeni pu- 
guiate la vîrf. pricină pentru care nu putuseră înainta tractoarele şi ara delaolaltă, 


* Din volumul Scrisori din Bărăgan, sub tipar la E.S.P.L.A. 

şi asta părea să-l supere mai mult decit faptul în sine că oamenii, cine-ar fi fost 
ăia, nu-şi căraseră popurile acasă. şi tractoarele nu putuseră ara în întregime. 

— Acuma trebuie să bage plugurile cu cai, ca să isprăvească — spuse secre- 
tarul. Tractoarele nici într-un caz. S-ar pierde combustibilul de pomană şi nici 
n-ar ieşi lucru ca lumea. Trebuie să care. dracului, cit mai repede popurile astea 
şi să bage plugurile că-i apucă ploile aşa — se-nciudă el. 


— Nu vă faceţi griji. lăsaţi — îl consolă şoferul. Pînă diseară, la-ntoarcere. 
nu mai vedem nimic pe cîmp. 
— Garantezi tu ? — se-ntoarse secretarul spre el şi zimbi. 


— Garantez! replică ferm Gheorghiţă şi rise. Vorbiţi dumneavoastră cu oa- 
menii şi eu vă garantez că pînă la-ntoarcere nu mai zărim nimic pe cimp. 

— Mai ales dac-o fi şi noaptea — îl completă secretarul rizind şi el. 

Treceau acum printre cimpuri neculese de porumb păpușoiţi şi mirişti, şi 
iar păpuşoaie uscate, foşnitoare, cu frunzele ascuţite ca tecile de sabie. de culoarea 
tutunului, şi ici, colo, haturi şi cărări şenpuitoare tăiau şi brăzdau toate aceste 
ogoare şi ogoraşe, într-o geometrie ciudată, apoi zăriră iarăşi un ocean negru de 
arătură şi secretarul spuse : 

— Tarlaua întovărăşirii din Tighileşii — spuse şi-o căldură mare-i învioră 
glasul. Acum o săptămînă încă mu erau comasaţi. Acum uite c-au terminat şi aratul ! 

Se apropiară de arătură şi deodată, în mijlocul ei. de după deal, apărură 
două mogildeţe : mogildeţele crescură şi ei goniră cu maşina, se apropiară şi vă- 
zură cele două mogildeţe înălțate din negrul arăturii şi calul alături, roșcat și 
şoldiu trăgind la plug. Secretarul îl atinse pe Gheorghiţă cu mina, să încetinească 
viteza. Ajunseră acum în dreptul lor, dar cei doi oameni şi calul roşcat erau departe 
încă, în mijlocul arăturii, se mişcau încet şi văzuţi din drum. păreau că înoată. 

— Opreşte ! 

Cei doi şi calul inotară tăcuţi răscolind brazdele negre cu fierul lucios al 
plugului și ajunseră aproape de drum ; cel de dinainte, de lingă cal, cu biciul în 
mină, era bătrin, înalt, cu părul sur, crescut peste urechi şi fața bărboasă, lăţită, 
lungă şi suptă şi mîinile pline de ţărină:; celălalt semăna cu bătrinul numai că 
era tînăr, ţinea mîinile pe coarnele plugului, spatele aplecat și faţa-mpinsă-nainte 
să se uite la maşina oprită în drum şi la secretarul comitetului raional care cobo- 
rise pină-n marginea șanțului şi-i aştepta. 

— Măi, oameni buni, ce faceţi aici bre?! intrebă secretarul, jumătate incu- 
dat, jumătate nedumerit şi se uită la ei. 

— D-apoi ce să facem — spuse moale bătrinul şi opri calul care se-nţepeni 
lingă el, cu copitele-n arătură şi rămase memişcai, cu buzele atirnate, cu ochii 
scurşi şi bolnavi — ce să facem. arăm — spuse bătrinul simplu şi se scărpină în 
creşteiul capului. Avea un glas parcă venea de undeva. din depărtare, din pămînt, 
de sub el. 

— Cum. moşule, peste arătură ? Ce fel de treabă-i asta? Aici nu s-a co- 
masat? Nu s-a arat cu tractorul ? 


— S-o fi arat, da-i pămintu lu’ fecioru-amiu şi cine ce are cu el — spuse 
bătrinul şi vocea lui scăzu, aproape că nu se mai auzi. 

— Cum, moşule, cum cine ce are cu el?! Cu el n-are nimeni nimic — spuse 
secretarul — da’ în perimetru” întovărăşirii n-ai voie să te bagi. N-ai primit pă- 


mânt în altă parte? 

— N-am primit nimic, tovarăşe, se scutură bătrinul şi se aplecă adinc spre 
pămînt. Eu... ăsta-i pămîntu' — spuse” — ăsta-l am de la tata, Dumnezeu să-l 
ierte şi fie-i ţărina uşoară. că alt pămint n-a avut nici el, şi l-am dat an-toamnă 
băietului ăstuia cînd s-o liberat din armată şi s-o-nsurat şi de alt pămint nu ştiu... 

retarul îi privea cu încordare pe amindoi şi nu ştia ce să mai creadă. 
Că erau săraci era clar, se vedea după ei, şi amăriţi, vai de sufletul lor! Dar ce 
era în capul lor? De unde atita incăpăţinare şi-ndărătnicie ? Cine le băgase-n 
cap gărgăunii ăştia ? Şi la bătrin mai era de-nţeles, venea din lumea veche. dar 
flăcăul... flăcăul făcuse armata, isprăvise de curind armata şi-şi deschisese capul... 
nu se poate să fi umblat el prin lume şi să nu fi-nţeles nimic din ce se-ntimplă 
astăzi... 

— Cum dracu, măi oameni buni — se-nciudă el. Nu v-o spus nimeni... nu 
v-o lămurit... Cum să intrați voi peste arătură şi să stricaţi... Păi tot perimetru” 
se duce dracului, bre. Nu vă gindiţi... va să zică atita lume vine şi pune pămintul 
la un loc şi voi vă băgaţi ca un cui, bre, drept la mijloc... 

— Asta-i. tovarăşe, noi, asta-i — Sfirşi bătrinul şovăielnic, cu glasul tre- 
murat, ridicînd braţele-n sus a neputinţă şi se-ntoarse să pornească spre cal. Noi 
n-avem nimic cu nimeni, nu Sintem contra, da’ gindiţi-vă, tovarăşe. la săracu' 
băiatu' ista — se rugă — mitaţi-vă la el că-l vedeţi... s-o-nsurat şi el amu cu femeia 
şi măcar un an să-l lucreze şi să stringă şi el bucate. 

— D-apoi de la întovărăşire n-o să stringă bucate, moşule ? 

— Nu ştiu. Întovărăşirea nu m-o întrebat pe mine cînd s-o făcut. Pe mine 
nu m-o-ntrebat nimeni, nimic. O venit numai la urmă şi-o zis gata şi eu m-am 
uitat la ei şi-am zis şi eu gata. nu vreau şi asia-i socoteala... 

— Da’ cum te cheamă, moşule ? Eşti din Lighileşti, nu ? 

— Din Tighileşti, tovarăşe, da, şi mă cheamă pe mine Toader Buliga şi pe 
băiat Ion Buliga. 

— Moș Buliga, uite ce-i. Fii om de-nţeles şi du-te acasă, Nu te pune-n calea 
atitor oameni ! ri rămâi la întovărăşire, cu pămîntu-aici, cum se găseşte, ori 
du-te şi-ţi ară pămîntu' care ți l-o dat, că de-aici recoltă nu capeţi ş-ai să rămii 
fără recoltă. i 

Atunci lumea parcă s-ar fi prăbuşit sub el: bătrînul se clătină şi spuse: 

— D’apoi dă, cum-ți crede dumneavoastră de cuviință. Dacă nu, ce-o să 
fac și eu — oftă. Oi pune şi eu traista-n băț cu băietu ista ş-om porni la cerșit. 

— Vorbeşti prostii! Măi omule, de ce nu-nțelegi ?! Nimeni nu-ți vrea răul... 

Dar vorbea-n vînt. Era înciudat şi mîhnit şi nu ştia ce să mai facă, își pierdea 
vremea de pomană şi'nfățişarea tot mai încăpăținată şi deznădăjduită a celor doi 
îl apăsa dureros. Se urcă in maşină. Gheorghiţă porni vesel, zîmbind şi arătîndu-şi 
dinţii albi în oglindă, mulţumit şi mândru ca de-o mare izbîndă, şi el împietri cu 
faţa lipită de sticla uşii și privi multă vreme îndărăi, la cei doi, care rămîneau 
îngropați în câmpie, lingă calul roşcat şi se făceau din ce în ce mai mici, pierduţi 
in valurile negre de arătură. 

Ajunseră pe deal şi ei mai stăteau încă acolo, nemişcaţi şi priveau spre ma- 
şină, apoi dealul îi înghiţi, maşina cobori în vale, spre sat, şi el îşi hotărî să facă 
orice =: vadă „0 e a, n pnaese e ăştia, i ii Aú £ 

ntrară în sat. eorghijă apăsă pe frină şi opri în dreptul sfatului popular. 

Preşedintele sfatului, care zărise maşina prin geam, ieşi în fugă pe cerdac, 
coborî scările ferind într-o parte bicicleta rezemată de poartă, la intrare, și-l în- 
tîmpină vesel : 

— Bine-aţi venii. tovarăşe secretar! Poftiţi ! 

— Văd că staţi grozav cu mecanizarea — glumi secretarul. Numai arăturile 
nu vreji să le faceţi cum trebuie. 

— He, păi dacă s-ar ara cu bicicleta — o-ntoarse tot pe glumă şi preşedin- 
tele — am face noi şi arăturile cum trebuie. 

— Dar ce vă lipseşte ? 

— Tractoarele, tovarăşe secretar. N-avem destule tractoare. Haideţi înăuntru 
să vă arăt situaţia. Tovarăşul Turcanu chiar acum a fost pe-aicea. Să trimit pe 
cineva să-l cheme ? 

— Trimite. 

Intrară la sfat, în biroul preşedintelui şi acesta îi întinse un scaun și-i aşeză 
pe masă. dinainte, planul cu schema caselor şi pămîntul întovărășiților care urma 
să fie comasat. 

— Avem 860 de hectare de anul trecut şi-acum am mai făcut patru sute 
şi vreo cincizeci. Jumătate din lotul de anul trecut l-am arat. L-aţi văzut și dum- 
neavoastră cînd aţi trecut cu maşina că-i lingă drum. 

— L-am văzut — clătină din cap secretarul. Da’ de ce mu şi-o cărat ăia 
popșii acasă. bre? întrebă el şi-l privi țintă pe preşedinte. Ce-aşteaptă ? Să-i 
prindă zăpada pe cîmp? Ai cui îs popşii ăia? Şi voi ce-așteptați? Să-nceapă 
ploile? Să dea zăpada ? 

— Nu ştiu, tovarășe secretar, că n-am avut timp să mă duc pînă acolo. 
Tovarăşul Turcanu trebuie să ştie. Uite-l că vine. 

Pe uşă intră un bărbat scund, voinic, cu faţa rotundă şi plină, cu-o lumină 
caldă în ochii căprui, deschişi ; își scoase cușma de pe cap, salută scurt şi s-apropie 
de secretar cu mina întinsă. 

— Bună, tovarăşe secretar, spuse omul, dar nu se aşeză, se apropie numai 
de masă şi-şi e încet căciula cu demnitate deasupra, peste planul cu schema 
caselor şi Pămintul moilor întovărășşiți. Bună, tovarăşe secretar — repetă el şi tot 
obrazul i se încreţi de plăcere. Avem trei sute și patruzeci şi opt de cereri. Cred 

că v-o spus tovarășul preşedinte. Stăm bine. Numai cu arăturile stăm prost. Se- 
meteul nu mai are tractoare. Ne-o dat două, ară de-o săptămînă și-ncă n-o isprăvi... 

— Cine-s ăia, bre, care nu şi-o luat popurile de pe cîmp ? 

— Unu-i ăsta, tovarăşe secretar, Teliban, vînzătorul de la cooperativă și 
altu-i Gheorghe Brăzdănţeamu... Aista totdeauna ne face aşa... Se duce, umblă pe 
la alţii... şi dacă n-ar avea căruţă, nu ti-ar fi ciudă! dar el face afaceri, umblă 
cu cărăuşie la carieră, la Niorcani şi de popşii lui habar de grijă. 

— Meej, bre, staţi de vorbă cu dînsu’... vorbiți şi cu Teliban, spuneţi-i c-am 
spus și eu să facă ce-o şti şi pînă la noapte să nu-i mai văd păpşoii acolo. Și de 
mâine puneţi la arat. Araţi cu plugurile că tractoru’ nu mai intră acolo. 

— N-aweţi nici o grijă. tovarăşe secretar. Aranjăm noi asta. Eu mă duc şi 
le car păpşoii de pe cîmp. Da’ vorba-i ce facem cu tarlaua nouă? De unde luăm 
tractoare pentru arat ? Vremea-i frumoasă, da’ peste-o săptămînă pot începe ploile. 
Nenorocire, ce mai? Ne-am gîndit la tovarăşul Puiu, la Gostat. 

— Foarte bine. Rugaţi-l pe Puiu şi-o să vă împrumute cîteva tractoare. 
Două, trei, cite-o putea şi el. Vedeţi că nu sinteţi numai voi. 

— Două, două — sări şi preşedintele sfatului, bucuros. Zicem bodaproste și 
pentru două, numai să ni le dea. Tovarăşu' Puiu ăsta, i-aşa un fel de om, tovarășe 
secretar, că-l cunoaşteţi mai bine decît mine... 

— Ce mai vorbă, am încercat, tovarăşe secretar şi nu vrea — intră în vorbă 
din nou Turcanu. La el aproape o isprăvit de arat şi ține tractoarele, paisprezece 
tractoare, pe-un loc, cînd te duci nici nu vrea s-audă. 

— Ai vorbit dumneata cu el? 

— Ce mai treabă! Sigur c-am vorbit. Da’ cu el parcă poţi să vorbeşti. Te 
poți înțelege? îndată-ţi trage cu planu’, că el e gospodărie de stat și trebuie să 
scoată recoltă bogată... Da’ noi ce ? Nu trebuie să scoatem recoltă bogată ? 

— O să vi le dea — îl asigură secretarul. Spuneţi-i cît comasaţi şi-o să vă dea. 
Datoria lui e să se-ngrijească doar ca sectorul socialist să crească şi să se dezvolte 
în jurul lmi. Spuneţi-i asta şi o să vă dea. Du-te dummeata, tovarăşe Turcanu şi vor- 

din nou cu el. N-o lua așa că — nu ştiu cum şi pe dincolo. omul se frământă 
pentru gospodăria lui, desigur, dar o să vezi că o să se frăminte și pentru voi... 

+++ 

Plecînd însă de la sfat şi mergînd cu maşina, în drum spre Gosiat, se gîndi că 
Puiu s-ar putea într-adevăr să nu le dea tractoarele. Îl cunoştea destul de bine pe 
Puiu. Erau vechi prieteni. 

— Gheorghiţă, la Gostat, Gheorghiţă ! 

Directorul n-avea de loc înfăţişarea de director. şi-încă de director al celui 
mai mare gostat din raion, vestit în toată regiunea. Era micuţ, slab, cu înfăţişare 
comună, obişnuită ; se purta proaspăt ras, cu o şapcă veche pe cap; umbla repede 
călcînd g sn şi-şi ținea miinile înfundate în buzunarele scurtei cenușii, cumpă- 
rată de gata. Era mărunt, un pumn de om, dar numai inima era într-nsul. 

— Aha! O venit tata iazurilor ! steipi el de departe şi se repezi să-și întîmpine 
oaspeții. Bine-aţi venit, tovarăşe agronom. lazul să ştiţi că tot acolo-i unde l-aţi lăsat ! 

— Hai, hai, lasă glumele — se prefăcu supărat secretarul şi păşi înainte în 
curtea largă, curată, cu ronduri de flori şi acareturile îngrijite primprejur. Mai ai 
donă bonuri la masă ? Ospătează-ne cu ceva, tovarăşe Puiu, spuse — să prindem 
puteri, că-ţi vizităm moşia. 

— Aoleo, păcatele mele — se frăsui deznădăjduit directorul — da’ cu ce să vă 
ospătez ! Bucătăreasa mea, nenorocita, s-o apucat astăzi să facă fasole, Borş cu 
fasole! Cum să vă dau borş cu fasole? Şmecherul ăsta de Gheorghiţă... îl văd 
eu după urechi... atita aşteaptă! Să vă dau borş cu fasole că pe urmă umple 
raionul că v-am dat să mîncaţi borş cu fasole! 

Mincară, apoi îşi aprinseră ţigările şi urcară-n maşină. 

— De unde-o luăm ? 

— De unde-i mai rău. K 

— Atunci, stai, Gheorghiţă ! sări directorul alarmat. Răminem pe loc. N-avem 
unde ne duce că la mine toate merg bine. 

— Asta las că vedem noi — îl linişti secretarul. la spune cum stai cu-nsă- 
minţările ? 

— Mai am pe o zi, pe o zi şi jumătate cel mult şi termin. 

— Şi tractoarele-ți lucrează toate din plin ? 

— Toate afară de unul. I s-o gripat un cilindru. 

— Da’ pe întovărășiți de ce mu vrei să-i ajuţi? 

— Nu vreau? sări directorul înciudat. Vreau. Dar nu poi, tovarăşe secretar. 
Pînă nu pun ultimul bob la mine-n pămînt, nici nu mă gîndesc. O venit Turcanu, 
secretarul organizaţiei. „Dă-ne, nene. Nu ne lăsa, zice. Vin ploile“. „Ştiu. Și tocmai 
de-aceea, zic. Eu n-am voie să mă prindă vremea rea cu pămîntul neînsămânțat“. 
Nu că nu vreau. Nu pot. 

— Ba poţi. Le dai două tractoare şi cu celelalte îi dai bătaie şi termini 
poimfine. 

— Nici mu mă gîndesc. Eu nu-s învăţat să dau treaba peste cap. 

— Nimeni nu-ţi cere asta. 

— Apoi altfel nu se poate. Dacă eu m-oi potrivi şi-oi da aici două tractoare, 
două dincolo... De la geaceul din Crasna mi-o cerut cinci, şi le-am promis, şi 
oamenii se bazează pe mine. Nu pot. Unde ajung aşa? Înseamnă să nu văd de 
mine şi să am grijă de alţii şi pe urmă, la vară, tot mătăluţă, tovarăşe Vlad, vii 
şi mă tragi la răspundere că de ce nu dau producție. Vrei producţie, lasă-mă să-mi 
văd de interesele mele. 

— Te las, tovarăşe Puiu, te las — îl linişti secretarul. Numai că așa vezi 
lucrurile cam îngust. 

Tăcu şi privi afară. pe geam, şi directorul Puiu se strînse în el, se făcu parcă 
mai mic, tăcu şi el și privi afară. 

— Gheorghiţă — îşi aminti ceva pe neașteptate directorul Gostatului şi se 
aplecă peste spătarul scaunului din faţă înghiontindu-l în umăr. Cum a fost cu grin- 
dina, Gheorghiţă, şi cu popşoii as-toamnă, fiţi aminteşti ? 

Şoferul întoarse faţa rîzînd : 

— Cum să nu-mi amintesc ? protestă el. Păi cine a fost cu tovarăşu' secretar 
pe cîmp !? Cit era acolo? O sută de hectare, nu? 

— O sută, da. O sută şi ceva. 

— Palog era — îşi aminti Gheorghiţă. Un fir nu era în picioare. Tot era 
culcat la pămînt, amestecat cu pămîntu' băgat în pămînt. Îl bătuse piatra ştii 
cum... ziceai că nimic nu mai iese de-acolo. 

— Păi a fost comisie de la Suceava — spuse directorul. Şase inşi, ingineri, 
agronomi, specialiști, cutare. S-o uitat, o umblat, o scociorît la rădăcină, s-au con- 
sultat între ei... 

— Eu zic să lăsăm asta. Asta a fost anul trecut, da’ eu, acu’ aş vrea să 
ştiu... cu tractoarele acelea cum stăm tovarăşe Puiu ? 

— lar? şopti directorul şi se luă cu mîinile de cap. 

Dar secretarul rise şi urmă imperturbabil : 

— Vezi c-o să vină la dumneata tovarăşul Turcanu. Te-ai gindit? Ce-ai 
să-i spui ? 

— O să mă gîndesc — cedă în sfirsit directorul şi izbucni în râs. 


— Ei. spuse direciorul după ce văzură toate terenurile însămînțate şi stă- 
tură de vorbă cu tractoriştii — acum să ne oprim la Crasna. Numai că mi-i teamă 
— mărturisi el. Ai să vezi balta aia, tovarăşe Vlad, şi iar ai să mă baţi la cap 
că de ce n-o curăț şi n-aduc peşte. 

— Chiar așa — spuse rizînd secretarul. Ar trebui odată să te hutărăşti şi 
să te-apuci de treabă. După dumneata s-or lua şi alţii. E plin raionul de terenuri 
mlăștinoase şi bălți clocite, cotropite de lintiţă şi de rogoz. Dacă s-ar curăți, s-ar 
îndigui, vorba lui Gheorghiţă, fain, frumos, şi-am pune peşte, şi-am face aici nişte 
crescătorii sistematice, după norme ştiinţifice... 

— Tata iazurilor ! Uite! Poftim! Vorbeşte! Da’ de unde bani? 

— Nu-i vorba de bani, ci de comoditate şi de lipsă de iniţiativă. 

— Bine, să ştii că fac un proiect şi ţi-l aduc la raion. 

— Să te vedem... 

— Da’ nu despre asta voiam să-ţi spun. Brigadierul... îl ştii pe brigadier? 

— Ei, ce-i cu el? 

— O păţit un necaz. Era-n vorbă cu o fată de-aici, din Crasna. Una a lui 
Căbulea, ăla cu chica roșie, nu ştiu dacă-l ştii. Stă lingă cămin. Fata frumuşică 
de altfel, a lucrat și pe o gospodărie... da’ rea de muscă. Rea, foc. Duminica tre- 
eută a avut logodna și-amu, alaltăieri hăituşca a şters putina c-un flăcău din sat. 
Ce mai! Mi-o dat gata brigadierul ! 

Era un flăcău înalt, voinic, cu faţa pătrată, museuloasă. Îl găsiră într-o groapă 
de siloz, îndesînd cu furca nutrețul verde deasupra. Lucra îndîrjit, în vrăjmăşie, 
izbind furca şi icnind. 

Îl priviră o vreme, amindoi, de pe mal, cum se chinuie, apoi directorul spuse. 
că are ceva treburi şi plecă să vadă cum era descărcată sfecla; secretarul rămase 
singur Ri siloz, sări în groapă și se apropie de flăcău, 

oroc, tovarășe — spuse, Merge ? Merge ? 

Brigadierul mormăi ceva, fără să-l privească şi-şi văzu înainte de treabă. 

— Mă, da cătrănit mai eşti! spuse secretarul şi se aplecă. luă o mînă de 
nutreţ şi se uită la dînsul. Îi bun — spuse. Da’ mu ţi se pare că-i prea verde? 

Brigadierul nu spuse nimic. 

— La groapa asta de cînd lucraţi ? întrebă din nou secretarul fără să pară 
cîtuşi de de pugn. surprins sau ofensat de muţenia celuilalt. 

De trei zile — spuse brigadierul și se apucă iar de lucru. 

— Hm! se miră secretarul. Trei zile şi nici pe-un sfert n-aţi umplut-o! 
Înseamnă c-ai lucrat numai dumneata singur... dar rostul dumitale nu-i ăsta. Dum- 
neata trebuie să observi, să supraveghezi, să vezi ca lucrul să se facă bine... Te-ai 
uitat să vezi dacă de-acu trei zile nutrețul de la fund mu s-a stricat ? C-aţi ținut 
groapa descoperită şi verde cum e, şi jilav, s-o fi-ncins, 

Brigadierul încetini atunci mișcările, năucit parcă de-un gind venit pe ne- 
aşteptate şi care-l înspăimîntă, apoi se încordă din tot trupul şi izbi furca cu 
sete-n nutreţ. 

— Stai — îl opri secretarul. Stai să vedem ce-i la fund ! 

Se aplecă chiar el. luă furca din mîna flăcăului şi dezgropă straturile de 
borceag şi trifoi lăpios. Lepădă furca, luă o mînă de nutreţ, o privi şi i-o întinse 
brigadierului. Acesta tresări şi se-nnegri la faţă. 

— Ei, ai văzut, spuse seeretarul. Unde ji-au fost ochii? Cum te-ai gindit 
dumneata, brigadier, absolvent al unei şcoli de maiştri, dumneata despre care tova- 
rășul director spunea că eşti cel mai bun brigadier, să laşi nutreţul trei zile şi 
pe urmă să vii şi să clădeşti altul deasupra fără să controlezi ? Păi ce se-ntîmpla ? 
Umpleai groapa, băgai în ea trei tone şi pe urmă plăteai din buzunar. Și-aşa o 
să plăteşti. Să te-nveţi minte. Statu’ mu pierde. Nu putem păgubi statu’ pentru că 
dumneata... Fiecare avem supărări şi necazuri, la lucru, la locul nostru de muncă 
trebuie să fim cu capul limpede! 

Brigadierul îl privea, îşi strîngea fălcile şi ochii-i jucau în lacrimi. 

— Ah! gemu el şi-şi muşcă pumnul de ciudă. S-ajung eu tehui de cap, să 
plătesc pentru ea şi ea... ah, dumnezeii... 

— Fii bărbat, ce dracu’! strigă secretarul şi s-apropie de el. punindu-i 
mîna pe umăr şi simţindu-l cum tremură tare, din tot trupul. Şi de plătit, lasă, 
n-ai să plăteşii mimic. Bine c-am descoperit totul de la-nceput. Pune mîna pe furcă 
şi zvîrle gunoiul afară ! 

leşi și el pe mal şi porni spre grajduri. să-l caute pe director, şi pentru prima 
dată în ziua aceea, simţi ceva cald şi duios strecurîndu-i-se în suflet; simți cum 
îl pătrunde şi-l tulbură ca de multe alte ori, o mulțumire calmă şi-o dragoste 
mare și nemărginită pentru munca lui; nici o altă muncă nu era mai plină de 
satisfacţii, mai frumoasă și mai la-ndemîna şi folosinţa celorlalți oameni. 

— Gaia, tovarăşe secretar? Am terminat? Plecăm? întrebă Gheorghiţă și 
învîrti cheia de contact. 

— Plecăm, Gheorghiţă — spuse secretarul şi zimbi de dinainte de ce ochi 
o să facă băiatul. Dar nu la raion. La Lighileşti! 

— Tighileşti ? Ce-i aia Tighileşti? Ce să căutăm la Tighileşti? protestă 
Gheorghiţă. 

— Ai uitat, bre, de oamenii ăia doi, de pe cîmp? 

— Ce oameni, tovarăşe secretar ? Păi nu i-am lămurit o dată? Şi pe urmă, 
gata, ne-o fi destul de dimineată de cînd alergăm şi me batem gura. Gata, s-a 
isprăvit | S-o făcut şi noapte! Unde să mai mergem? Pînă la raion avem 74 de 
kilometri şi Tighileşti-s la mama dracului. 

— Nu-i nimic, mergem la Tighileşti. 

— Dar n-aţi spus dumneavoastră. cînd veneam — încercă Gheorghiţă o ultimă 
tentativă — că trebuie să ne-ntoarcem devreme că miine dimineață mergem la 
Suceava, la regiune, şi soția dumneavoastră v-aşteaptă şi zicea... Şi pe urmă ce 
mai! sfirşi el epuizat. V-aţi făcut timpul. 

— Nu-i nimic, Gheorghiţă — rise secretarul îpveselit aprinzindu-şi ţigara. 
Acum merg pe timpul meu. Gata. Dă-i bătaie! 

Maşina ieşi în cîmp, în noaptea picloasă, şi goni cu farurile aprinse pe dru- 


ORA Rin Asti iu de ţară. 


USLE mN 


IN MEMORIAM 


Publicul ascultă fascinat minunatele stanțe 
ale Cid-ului... Interpretează Tony Bulandra !.. 
Ultimul vers se fringe sub ropoiul de apla- 
uze... Era prinosul postum pe care cei adu- 
nați în sala Teatrului Municipal în seara 
de 23 martie îl aduceau actorului ce ne-a 
părăsit acum 16 ani — lui Tony Bulandra. 

Vocea lui, așa cum ne-a păstrat-o înregis- 
trarea, imaginile infățişindu-l în ipostazele 
variate ale rolurilor pe care le-a creat, dar 
mai ales evocarea emoţionantă făcută de 
tovarășii de breaslă şi de generaţie, l-au 
readus parcă pe Tony Bulandra în mijlocul 
celor ce-i cinsteau memoria. Pentru cei ce 
l-au văzut jucind, sau l-au cunoscut direct, 
„Seara Tony Bulandra“ a insemnat un pri- 
lej de reimprospătare a amintirilor, o impre- 
sionantă reintilnire cu un prieten, un tovarăș, 
un partener. Pentru cei ce n-au avut feri- 
cirea de a-l vedea jucind pe marele actor, 
seara aceasta a insemnat o prețioasă cunoş- 
tință cu unul dintre oamenii de teatru 
ce şi-au dăruit cu modestie și patimă 
întreaga viață progresului artei noastre tea- 
trale. 

Luările de cuvint artiștii poporului 
G. Storin, George Vraca, Lucia Sturdza- 
Bulandra, maestrul emerit al artei Al. Finţi, 
scriitorul Ion Marin Sadoveanu și 
Vicu Mindra — au reușit să reinvie din 
cioburile amintirii, drumul vieții și creației 
Bulandra. Drumul acesta l-am 
urmărit de la anii studenţiei în patrie și apoi 
la Paris, pînă la lungile turnee întreprinse 
în condiții mizerabile de-a lungul țării, de la 
primele succese inregistrate sub indrumarea 
lui Davila (la Teatrul Naţional și în 
Compania Davila) pină la marile realizări : 
Hamlet, Othello, Cid-ul, Cyrano sau Ba- 
ronul din Azilul de noapte. Deopotrivă vor- 
bitorii s-au străduit să ara'e locul ocupat în 


criticul 


lui Tony 

ansamblul fenomenului teatral, de 
actorul Tony Buland:a, să sublinieze carac- 
terul novator al artei sale, să arate în ce 
măsură unele din datele creației sale anti- 
cipau ulterioara dezvoltare a teatrului nostru. 

Omagiul adus memoriei lui Tony Bulandra 
inseamnă un nou act de respect față de tra- 
dițiile noastre teat ale cele mai valoroase, 
față de oamenii ce prin munca lor au ajutat 
teatrul nostru să meargă inainte. 


B. T. Rîpeanu 


nostru 


AMĂNUNTE NEESENȚIALE, 
DAR SUPĂRĂTOARE 


Nu este pentru prima oară cind progra- 
mele de sală — aceste prețioase auxiliare 
ale spectatorului de teatru formează 
obiectul însemnărilor noastre. Am relevat 
la timpul oportun — cu exemplificări con- 
crete — modul in care secretariatele literare 
ale teatrelor, cărora le revine sarcina de a 
redacta și de a supraveghea tipărirea acestor 
programe, iși fac datoria. 

Preocuparea de a prezenta într-un aspect 
grafic cit mai atrăgător programe cuprinzind 
un substanțial material informativ în legătură 
cu piesa, cu autorul ei, cu interpreţii, regia, 
scenografia ș.a., s-a făcut vădită la majori- 
tatea teatrelor din intreaga ţară. Și chiar 
dacă au existat şi mai există incă unele 
lipsuri de conţinut, acestea nu pot umbri 
bunele intenții și strădaniile secretariatelor 
Literare. 

Departe de noi gindul de a încerca acum 
o recenzare a programelor de sală — o vom 
face probabil cu un alt prilej. Deocamdată, 
vrem să stăruim asupra unei neglijențe supă- 
rătoare care — din păcate — stăruie în 
unele programe de sală. Este vorba în spe- 
cial de programele pieselor ale căror distri- 
buţii există pentru unul sau mai multe roluri, 
una sau mai multe dubluri. De obicei, pentru 
a se evita confuziile, numele interpreţilor 
care nu joacă, în seara respectivă, sint șterse 
cu creionul și astfel, spectatorul este lămurit. 
Numai că această operație ese lăsată pe 


seama unor persoane necompetente și lipsite 
de răspundere, din care cauză ne-a fost dat 
în repetate rinduri să urmărim pe scenă jocul 
unor actori al căror nume în programul serii 
respective era șters cu creionul. Recent, acest 
lucru ni s-a întîmplat la Teatrul „C Nottara“, 
la spectacolul cu Nota zero la purtare, cind o 
bună parte din interpreți erau cu totul alții 
«decit cei anunțați în program. Spectatorii mai 
frecvenți ai teatrului au reușit, firește, să-i 
identifice în cele din urmă pe actori, ceilalți 
au rămas pină la urmă cu impresia că i-au 
văzut și i-au aplaudat pe cei trecuți în 
program, actori care în realitate nici nu 
dăduseră pe la teatru în seara respectivă. 

S-ar părea unora că problema de care ne 
ocupăm este nesemnificativă şi că n-ar merita 
să fie subliniată. Noi o facem insă cu cre- 
dința că lucrurile vor fi remediate, şi nu 
numai pentru a se asigura „buna deservire“ 
a spectatorului, ceea ce este, desigur, foarte 
important, dar și pentru a da prilejul tinere- 
lor elemente actoricești care — în treacăt 
fie spus, nu se prea bucură de „publicitate“ 
— să fie cunoscute în adevărata lor iden- 
titate. 

Iar dacă celor de la Teatrul „C. Nottara“ 
le este într-adevăr atît de greu să şteargă 
corect din program două, trei sau patru 
nume, le-am propune un schimb de experi- 
ență cu Teatrul Tineretului, unde, la intrarea 
în sală — lingă garderobă — se află un 
panou vizibil cu numele interpreților din 
spectacolul respectiv, un panou îngrijit lucrat 
şi care din fericire, nu cuprinde erori. 

Ce-ar fi ca și Teatrul „C. Nottara“ să-și 
facă rost de un asemenea panou? I-ar scuti 
desigur pe bieții plasatori de mizgălirea pro- 
gramelor. 


S. Massler 


TEATRUL ÎN REVISTA 
„LUCEAFĂRUL“ (Nr. 1—6/1959) 


„Luceafărul“, revistă a Uniunii Scriitorilor 
din R.P.R., manifestă în ultima vreme un 
interes sporit pentru problemele teatrului 
rominesc contemporan. Așadar, o altă revistă 
de prestigiu, în profilul căreia nu intră în 
mod deosebit scena, abordează problemele 
teatrului. E mai mult decit un simplu gest 
de acoperire a unci tematici. E o atitudine. 

Nr. 2/1959 al revistei publică mai multe 
materiale consacrate teatrului. Amintim, în 
primul rind, tipărirea integrală a actului 
IV (Complotul și Detronarea) din piesa 
Cuza Vodă de Mircea Ștefănescu şi a stu- 
diului „„Tipicul în dramaturgia noastră con- 

temporană“ de Mircea Mancaș. Studiul este 
util şi valoarea lui ar fi sporită dacă autorul 
ar fi folosit o aparatură estetică mai sub- 
stanțială. În același număr, Camil Baltazar 
recenzează cartea artistului și regizorului so- 
vietic S. Obrazțov — „Londra“, iar Gh. 
Poalelungi analizează ediția „Lessing“, oprin- 
du-se asupra „Dramaturgiei hamburgheze“ 
(Hamburgische Dramaturgie), care cuprinde 
problemele de bază ale esteticii lui Lessing 
asupra dramei și teatrului. 3 

În nr. 3/1959 al revistei, criticul Maria 
Bucur discută în articolul „Victor Eftimiu la 
70 de ani“, dramaturgia cunoscutului scrii- 
tor. E interesantă judecata de valoare asu- 
pra dramaturgiei lui Eftimiu care are meritul 
incontestabil „de a fi căutat izvoarele teatru- 
lui in folclor“ și pe linia tradiţiei teatrului 
lui Alecsandri a dat citeva lucrări dramatice, 
inspirate din creația poporului. 

În nr. 4/1959 al „Luceafărului“ se anunță 
că revista iniţiază un ciclu de interviuri cu 
regizori, actori, scenografi şi dramaturgi, pri- 
vind problemele actuale ale teatrului romi- 
nesc. Debutul il face prim-regizorul Teatru- 
lui Naţional „I. L. Caragiale“, Sică Alexan- 
drescu care-și exprimă via separa prile- 
juită de piesa lui Mihai Beniuc, În Valea 
Cucului. „N-am cunoscut prea de aproape 
țărani din Munţii Apuseni — răspunde Sică 
Alexandrescu la o întrebare a redactorului 
revistei — dar citind piesa lui Mihai Beniuc, 
am simțit că în „Rețeaua“ lui, sînt antrenați 
oameni autentici, care au intre ei raporturi 
fireşti, ieşite din adevăratele ciocniri de in- 
terese şi tendințe. Oameni ce-şi trăiesc viața 
lor adevărată şi care nu se mişcă silit, după 
un plan arbitrar, voit de autor. Oameni ce 
ocupă poziții de clasă bine definite și care 
oglindesc o realitate existentă. Satul lui 
Mihai Beniuc e un sat din zilele noastre, 
frămintat de problemele actuale, un sat în 
care viața ne apare sub multiplele ei as- 
pecte, un mic univers complex agitat de 
lupte şi pasiuni...“ 

Socotind pilduitor penru activitatea unui 
tinăr regizor, aflat în primii ani ai carierei 
sale, faptul că intr-o singură stagiune pune 
în scenă trei piese originale, semnate de trei 
dramaturgi debutanţi, redactorul revistei a 
luat cel de-al doilea interviu lui Horea Po- 
pescu. Merită toată atenția ideile lui Horea 
Popescu cu privire la colaborarea între regi- 
zor şi dramaturgul începător : „Regizorul are 
datoria să corecteze lipsa de experienţă a 
proaspătului dramaturg, adică să-l facă să 
gindească și să vadă nu numai dramatic-lite- 
rar, ci şi scenic-teatral“. Chiar şi în cazul pu- 


nerii în scenă a piesei experimentatului 
actor Ernest Maftei, Rădzeşii lui 
Bogdan — subliniază regizorul — nu 


s-a putut evita problema de mai sus, ceea 


ce relevă o dată in plus că „sezisarea dife- 
rențelor de nuanţă sau chiar mai importante 
între textul scris și cel scenic, aparține exclu- 
siv unei experienţe directe“. Interesante ni se 
par şi opiniile cu privire la soluţiile inedite 
şi la originalitatea punerilor în scenă: „Râ- 
zeşii lui Bogdan nu are nimic original pentru 
confrații care se așteptau la cine ştie ce 
trucuri regizorale (lumini, efecte, turnante, 
practicabile) și, în consecință, pot considera 
punerea în scenă demodată. Dar, realismul 
strict al situaţiilor şi al eroilor... ne-a con- 
dus mai degrabă spre căutarea reflectării au- 
tenticității mediului și oamenilor. Deci, iată 
«formula» : A pătrunde cit mai adînc în felul 
de a gîndi, de a vorbi şi de a acţiona al 
erăzeşilor» pentru a-l reda ci: mai fidel, cit 
mai pregnant, cit mai expresiv. Îmi îngădui 
să cred că această p face măcar 
cit o «îndrăzneală regizoralăh“. În schimb. 
piesa lui Paul Everac, Ferestre deschise, cu 
construcţia ei dramatică mai puţin obișnuită. 
i-a pus regizorului probleme dificile și sub 
aspect tehnic. Dacă soluţiile vor părea ine- 
dite — conchide Horea Popescu — aceasta 
se va datora faptului că textul piesei a îm- 
pins gindirea spre ele. Concluzia e limpede : 
„O piesă originală cheamă, ba chiar impune, 
formele originale“. 

Aceste prime două interviuri prefigurează 
o largă dezbatere a fenomenului teatral ac- 
tual. Şi competentă, dat fiind faptul că vor 
participa la ea, după cum sîntem preveniți. 
fruntașii teatrului nostru. O așteptăm cu 
interes. 


Fe M; 


UN MIC LABORATOR 
DE CREAȚIE 


Colectivul Teatrului de păpuşi din Cluj 
a hotărît să-şi axeze repertoriul pe proble- 
mele cele mai importan'e ale vieții copiilor 
noştri. 

Recent colectivul teatrului s-a întîlnit cu 
unii din colaboratorii săi cei mai apropiați 
— pedagogi, învățători şi învățătoare. Con- 
cluzia a fost: e nevoie de mai multe și mai 
bune piese care să abordeze teme din viața 


CWR Eine TÀ: 


Un prim rezultat al acestei acțiuni ce piesa 
scriitoarei locale Marton Lili, inspirată din 
viaţa copiilor. 

Colectivul artistic clujan lucrează cu mai 
mulți autori și pentru realizarea unui spec- 
tacol cu o tematică științifico-fantastică. Din 
cele citeva texte la care se lucrează, cel mai 
bun va fi prezentat pe scenă. 


Paralel cu munca pe care o desfășoară tea- 
trul pentru crearea unei noi dramaturgii 
actuale, pentru teatrul de păpuşi, colectivul 
face şi o serie de experiențe care au ca 
scop găsirea unor noi mijloace de expresie 
artistică specifice. În acest scop, s-a înființat 
un „studio experimental“. În acest studio, 
unde lucrează actori, regizori, scriitori, 
artiști plastici și muzicieni se caută noi for- 
me de montare, iar actorii se perfecționează 
în  mînuirea păpușilor. Primul „spectacol 
închis“ al teatrului experimental a avut loc 
recent, şi specialiștii, criticii, oamenii de artă 
au apreciat străduințele cu care teatrul caută 
noi mijloace pentru a-și perfecționa munca. 
(Interesant e faptul că actorii își confecțio- 
nează singuri păpuşile). 

Colectivul artistic clujan se deplasează cu 
regularitate în şcoli și invită copiii după fie- 
care reprezentație să „povestească“ in desene 
ceea ce au văzut. Unele din aceste desene 
au fost folosite apoi ca surse de inspirație 
de pictorii scenografi ai tea'rului (Al. Rusan 
la piesa Prințul Arebeluș). 

Merită a fi semnalat și un alt fapt de o 
semnificație deosebită. Colectivul clujan a 
executat decorurile, păpuşile și, pin com- 
pozitorul local H. Maiorovici, muzica pentru 
piesa Fram de Cezar Petrescu, pentru teatrul 
de: păpuşi din Hanoi (R. D. Vietnam). In 
mod special, partea muzicală, daorită unei 
fericite inspirații din partea tinărului com- 
pozitor, a fost realizată în excelente condiţii 
artistice, dindu-și un concurs voluntar, dar 
preţios, la această muncă de creaţie, Filarmo- 
nica de Stat din Cluj, corul Operei de Stat, 
şi Școala medie de muzică. 

În cadrul schimburilor cu străinătatea, re- 
gizoarea teatrului, Kovâcs Ildik6, a fost invi- 
tată să pună în scenă piesa Prințul Argbeluș, 
la Teatrul de păpuși din Budapesta. 

Tată fapte care luminează semnificativ 
activitatea unui mic, dar inimos colectiv. 


A. p. 


jet diane 


MĂRTURII DESPRE. TEATRUL 
ROMINESC 


Numărul 3 al revistei sovietice „Teatr“ 
oferă cititorilor săi un amplu și documentat 
„jurnal teatral“ din Rominia. 

Autorul, criticul teatral V. Pimenov, fost 
oaspete al ţării noastre la inceputul acestei 
stagiuni, descrie pe multe pagini impresiile 
sale in urma contactului direct cu scena ro- 
minească. 

Apreciind pozitiv eforturile oamenilor de 
teatru din Rominia pentru crearea unei înalte 
arte realist-socialis:e, V. Pimenov notează : 
„Slujitorii teatrului dramatic rominesc sint 
conştienţi că nici un fel de trucuri formaliste, 
abstracte, nelegate de viață, dar prezentate 
sub titlul «forme noi», nu pot servi drept 
bază unui teatu popular... Spectacolele pre- 
zentate pe scenele rominești sînt o intruchi- 
pare a următorului program: — caracter 
popular, nivel ideologic susținut şi realism“. 

Citind notele sale pe marginea unor spec- 
tacole cu piese originale constatăm că pie- 
sele „ţărăneşti“ ale dramaturgiei noastre 
originale, ca Räzeşii lui Bogdan şi Recolta 
de aur, şi-au ciştigat aprecierea criticului 
sovietic mai ales datorită „modului în care 
se dezvăluie adevărul vieții poporului, prin 
caractere veridice şi puternice“. 

Interesante — și măgulitoare — ni se par 
comentariile lui V. Pimenov referitor la 
cele două spectacole maiakovskiene de pe 
scenele noastre : Baia și Ploșnița. Subliniind 

aportul concepţiei regizorale in ambele spec- 
tacole, subtilitățile interpretării (la Baia: 
Jules Cazaban și St.  Mihăilescu-Brăila), 
V. Pimenov exclamă pe marginea spectaco- 
lului Teatrului din Timişoara: „A doua 
piesă a lui Maiakovski pe scena rominească 
este un spectacol ascuţit, inovator, îndrăzneţ, 
demascator“. 

Ca o concluzie firească, în urma vizionării 
unui mare număr de spectacole bucureștene, 
apar substanţialele aprecieri la adresa Tea- 
trului Naţional, Teatrului Municipal, Tea- 
trelor Muncitoresc C.F.R. şi Tineretului. 

V. Pimenov se preocupă în reportajul său 
şi de condiţiile în care se pregăteşte la Insti- 
tutul de Teatru „I. L. Caragiale“ schimbul 
de miine al teatrului, viitoarele cadre actori- 
cești —  remarcind îndeosebi seriozi atea şi 
atenția față de arta actorului manifestă aici. 
Concluziile acestui detaliat reportaj care — 
sub forma jurnalului — oferă o amănunțită 
analiză a unui impresionant număr de specta- 
cole — nu poate decit să ne bucure: „Maniera 
realistă a creației determină și programul 
ideologic, limpede, al artei teatrale romi- 
nești... Forţele regizorale şi actoricești reu- 
nite se indreaptă spre dezvăluirea cea mai 
completă și profundă a ideii operei drama- 
tice“. 

„Jurnalul din Rominia“ se inscrie deci ca 
o mărturie în plus a prestigiului artei noastre 
teatrale, a ținutei artistice înaintate, dobin- 
dite în anii puterii populare, în cei 15 ani 
de lupte și eforturi pentru cîștigarea conţinu- 
tului realist-socialist. 


ÎNTÎLNIRE CU TEATRUL LETON? 


Tradițiile artei de la luminile rampei sînt destul de vechi în frumoasa ţară 
baltică. Elemente teatrale s-au lăsat identificate aici în ceremonii şi jocuri populare 
încă de la începutul mileniului nostru, pentru ca manifestări caracteristice pe 
acest tărim să figureze din evul mediu, continuate, fiind. prin veacul al XVI-lea de 


regularitatea unor producții şcolare de acelaşi "ordin. 


în secolele următoare s-a 


înregisirat prezenţa destul de frecventă a unor trupe ambulante srame alternată 


cu interesante spectacole de amatori în limba letonă. (Aşa, de pilkki, 

jurul lui 


Prugoiait din volumul în curs de apariție $ Note teatrale, Moscova-Leningrad '58. 


1825, o asemenea formaţie a pus în scenă Hoţii, inaugurind istoria montării pieselor 
schilleriene pe scena letonă.) Pe la 190 ia fiinţă „Teatrul nou“ din Riga, unde se 
prezintă publicului destul de multe producţii originale, datorate activităţii intense 
a dramaturgiei naţionale de la sfîrşitul veacului trecut. 

Teatrul de artă leton, care poartă astăzi numele marelui poet lan Rainis, 
şi-a pornit activitatea în 1920. Un tînăr regizor, care se chema Eduard Smilghis, 
a purces pe atunci la treabă, străduindu-se să cristalizeze stilul unei formaţii tea- 
trale abia înjghebate. Încă din vremea aceea au ieşit la iveală tendințele realiste 
ale colectivului, cărora li se adăugau marcate înclinații romantice. 

Au trecut anii şi tînărul regizor, tînărul teatru s-au apropiat de matunitatea 
artistică, care a coincis în cea mai mare măsură cu eliberarea țării şi cu înrîurirea 
transformatoare, regeneratoare, a artei sovietice. Astfel, adevărata maturitate artis- 
tică s-a confundat cu tinereţea revoluționară a oamenilor de teatru letoni. Ceea ce 
a făcut ca la întâlnirea de la Moscova cu Teatrul de Artă „lan Rainis“, să se poată 
constata existența unei solide formaţii, cu un stil bine definit, original, care își 
trage seva bogată din aceeaşi sursă inepuizabilă a realismului socialist. 

Mi-a fost dat să văd aici o feerie populară de lan Rainis — Am cîntat, am 
dansat, şi tragedia schilleriană Maria Stuart. Deosebirile foarte mari de factură 
dintre cele două lucrări dramatice n-au împiedicat descifrarea direcţiei principale 
a străduinţelor artistice, manifeste în activitatea teatrului leton. Mi s-a părut că 
Smilghis e foarte preocupat adesea de desemnarea grăitoare a personajului eroic, 
a caracterului eroic, de la care porneşte arhitectura întregului spectacol şi care 
concentrează ca într-un focar ideea revoluționară, desfăşurarea ei poetică. În 
strînsă asociație cu această viziune, s-au conturat evident tendinţele generoase, 

umaniste, ale directorului de scenă, ob- 

sedat de ideea nobilă a izbînzii omenes- 

cului în om. Pe acest fond au crescut in- 
Lilita Berzin în rolul titular din „Maria Stuart”  teresante, autentice valori artistice, care 
de Fr. Schiller — Teatrul de Artă „lan Rainis“ şi-au impus prezența de-a lungul ceasu- 
din Riga rilor agreabile petrecute în tovărăşia tex- 
telor lui Rainis şi Schiller, înaripate pe 
scenă de gîndul creator al regizorului 
Smilghis. 


PROFUNZIMILE FEERIEI POPULARE 


Nunta ţărănească e în toi. A înce- 
put jocul tradiţional: mireasa Lelde şi 
cu neamurile ei sînt de partea lui „dum- 
nezeu“”. în vreme ce mirele, Zemgus, şi 
cu ai lui sînt de partea „dracului“. Cele 
două grupuri în dispută trag cu nădejde 
de un ştergar lung, vrînd fiecare să şi-l 
însușească. Pentru o clipă, sărbătoarea 
şi-a întunecat veselia : ruperea ştergaru- 
lui vesteşte nenorocirea. Deodată însă se 
răspîndese sunetele de vrajă ale unui 
cintec. Fermecată, Lelde se apropie de 
muzicaniul Tot. încalcă obiceiul pămân- 
tului, uitindu-şi îndatoririle faţă de vii- 
torul soţ şi porneşte un dans amețitor 
cu cel care a semănat vraja melodiei. În 
cintec se strecoară note tragice şi presen- 
timentul catastrofei nelinişteşte din ce în 
ce mai mult pe nuntaşi. Pe neașteptate, 
pogoară întunericul şi un vint care as- 
cunde sumbre ameninţări învirte lumea 
într-o horă fără bucurie. Cind a mijit 
din nou lumina, Lelde, mireasa blestemată 
de ursitoare, zace neinsuflețită. Năluca 
Boierului care a stăpînit moşia i-a supt, 
în hora întunericului, trei picături de 
singe şi i-a răpit viaţa. 


Scenă din feeria populară „Am cîntat, am dansat" de lan Rainis 
—Teatrul de Artă „lan Rainis” din Riga 


Deznădejdea pare să fi luat în mod iremediabil locul veseliei. Muzicantul 
Tot însă nu disperă. El jură să-i redăruiască Leldei viaţa. Doi cerşetori, Orbul şi 
Şchiopul, împreună cu o bătrînă Vrăjitoare (ale căror semnificaţii sînt astfel tălmă- 
cite de Smilghis: „trei forțe izvorîte din inima poporului: Orbul — ..„.gîndul 
perspicace, înarmat cu capacitatea profundă de a desluși existența... Șchiopul — 
puterea pământului... Vrăjitoarea — înțelepciunea populară”). îl ajută să se îndrepte 
spre tărimul de dincolo, s-o reinvie pe frumoasa mireasă. Tot petrece o noapte în 
cimitir, îşi căleşte în mod simbolic spiritul într-o fierărie miraculoasă, ajunge în 
cavoul Boierului. înfruntă cu mult curaj încercările la care îl supun stafiiile şi dracii. 

Ne apropiem de capătul suferințelor. Nuntaşii îşi plimbă tristeţea acolo unde 
a început sărbătoarea, așteptindu-l cu neîncredere pe Tot. El a găsit-o pe Lelde şi 
apare cu ea, neînsuflețită încă, în brațe. Muzicantul nădăjduieşte că frumoasa va 
prinde viaţă, odată cu lumina zilei. Soarele însă nu cutează să ridice capul şi 
răsare abia atunci cînd e trezit de cîntecul lui lot. Lelde întredeschide ochii, însă 
n-are putere să reintre în rînd cu oamenii ; îi lipsesc cele trei picături de singe pe 
care îi le-a supt Boierul vampir. Ezitările muzicantului sînt de foarte scurtă idu- 
rată şi el îşi înfige cu seninătate cuțitul în piept, dăruindu-și sîngele vieţii. Lelde 
a reînviat datorită sacrificiului lui Tot, care consacră odată cu sufletul său mare şi 
nemurirea artei sale. 

Aceasta este pe scurt frumoasa povesie a Leldei şi a lui Tot, depănată fer- 
mecător de feeria populară Am cîntat, am dansat, scrisă de lan Rainis în 1919. 

Poetul mu s-a mărginit însă să încînte urechea şi sufletul cu armonia versului 
şi cu tulburătoarea vrajă a folclorului leton. El a compus, de fapt, o dramă sim- 
bolică, ale cărei sensuri profunde sudează trainic țesătura feeriei, sporindu-i va- 
loarea artistică, determinindu-i rațiunea revoluționară. Rainis a asociat cu dibăcie 
veridicul şi miraculosul : conseoventul impuls realist nu brutalizează evoluția fan- 
tasticului. nu siluieşte poezia feerică, căreia îi creează însă un teren prielnic pen- 
tru dezvoltarea ideii. Pe aceeaşi linie, simbolul se îniilneşte cu omul concret, eroul 


dobîndind proprietăţile comune ale pămîntenilor — dragostea şi suferința, destoi- 
nicia şi slăbiciunea etc. — şi păstrind în acelaşi timp unele semnificaţii mai 
generale. 


Lucrarea lui Rainis este foarte complexă, dificilă, tocmai datorită structurii 
ei, care n-a putut folosi liniile deplinei limpezimi, datorită vremii cind a fost 
scrisă, datorită conjuncturii istorice defavorabile din Letonia burgheză. Scriitorul 

s-a văzut constrins să apeleze la simboluri care la prima lectură par tenebroase, 
la un fantastic, ce-i drept eroic, dar care şi el lasă să plutească puţină ceaţă asupra 
adevărului piesei. Numai astfel însă a izbutit atunci să comunice un mesaj revo- 
luționar care, împrumutind haina feeriei, şi-a păstrat întreaga autenticitate. 

ealizind astăzi spectacolul Am cîntat, am dansat („noapte drăcească în 
3 acte şi 9 tablouri“ — cum o subintitulează autorul), Smilghis nu a apelat la for- 
mula facilă, neartistică, a despuierii simbolului de simbolic, a sărăcirii poeziei fan- 
tasticulmi. El a rămas la soluţia originară a scriitorului. punînd în scenă o dramă 
simbolică. o feerie populară, căreia i-a epuizat însă la lumina rampei toate sensu- 
rile adinci, strînse în orbita unei clare direcţii revoluționare, 

În expoziţia asupra spectacolului, regizorul şi-a amănunţit gindul. El a 
pornit de la ideea că „întreaga substanţă a piesei este cuprinsă în schimbarea caracte- 
ristică pentru Rainis a trei etape — de la scurtul moment însorit al fericirii care: 
domneşte la începutul nunţii, prin noapte, către noul soare al adevăratei libertăţi 
din finalul piesei“. Evoluţia spectacolului distinge în mod efectiv aceşti trei timpi 
ai acţiunii, în care distribuţia diferită a luminii — soare, noapie, iar soare — se 
răsfringe asupra climatului psihic, asupra oamenilor, asupra micilor înfringeri și 
a marilor năzuinţe purtate de ei în scenă. Împărţirea în trei perioade logice nu 
fragmeniează acţiunea, nu creează hiatusuri, gradindu-i dezvoltarea cu atita iscu- 
sinţă, încît prima lumină, alterată de presentimente tragice, presupune venirea 
nopţii. în vreme ce întunericul. punctat cu accente stenice, cheamă imperios soa- 
rele libertăţii. 

Oprindu-e la eroina principală, Smilghis o interpretează astfel: „Lelde- 
Letonia — e poporul. Într-o întinsă generalizare poetică este arătată dezvoltarea 
ei de-a lungul veacurilor : de la fericita libertate primitivă (căsătoria). prin jugul 
feudalismului (Boierul), prin condiţia țărănimii înstărite (Zemgus), prin capitalismul 
de la oraș (dracii). pe drumul progresului şi al luptei revoluționare întruchipate de 
Tot — către noua, înalta libertate“. Evoluţia protagonistei (Mudite Șneider) în 
spectacol concentrează în jurul ei atenţia tuturor oamenilor din scenă. conducînd 
desfăşurarea sofuni până la împlinire. Aici, ca şi în cazul lui Tot, este evidentă. 
poziţia regizorului. consonantă cu aceea a scriitorului, de a asocia simbolul cu eroul 
concret. Lelde dansează, se îndrăgosteşte şi îşi dă sufletul ca orice om; totodată, 
însă, ea îmbracă um nimb, care o desface din cînd în cînd de solul prea concret al 
existenţei sale mărunte, ridicind-o peste semeni şi atribuindu-i semnificaţiile majore- 
ale patriei, ale poporului. Şi ôn orice caz, dacă ea moare ca Lelde, renaşte ca 
Letonia. 

Despre muzicant, directorul de scenă crede că : „lot trebuie să parcurgă un 
drum foarte greu de realizare a personalităţii, cuprinzind ceea ce a fost obținut în 
trecut ; „trecînd prin călirea eroului (fierăria), prin confruntarea cu tiranul (cavoul 
Boierului). unde se naște gindul că acesta poate fi înfrint numai în luptă; prim 
lăcaşul dracilor, unde se întilneşte cu modul de viață capitalist, cu draci în frac 
şi cu magnați pe care îi învinge. Şi. în sfîrşit, ajunge la suprema desăvirşire — 
sacrificiul eroic (scena reinsuflețirii Leldei), prin intermediul căruia se dobîndeşte 
libertatea“. Această înţelegere completă a eroului nu angajează. fără îndoială, mar- 
carea naivă a accentului sociologic vulgar, de natură să vicieze diversele momente 
scenice. Interpretul comunică semnificaţiile mari ale rolului său, cu ajutorul ima- 
ginii poetice, insinuîndu-le uneori. explicitîndu-le alteori, dar neclamindu-le re- 
toric niciodată. 

Regizorul a fost mult ajutat în transmiterea acestei partituri sinmoase de un 
dotat actor, Harry Liepimn. Muzicantul rătăcitor a părut să sintetizeze în apariţia 
sa frumoasele trăsături psihice ale poporului: inima vitează şi credința fierbinte: 
în izbîndă. talentul şi neobosita energie, natura poetică în care fac casă bună li- 
rismul și umorul. duioșia și exuberania. Farmecul personal al lui Liepin a înlesnit 
susținerea unui rol-cheie al piesei, obiinînd adeziunea necondiționată a publicului 
la cauza luptei pentru libertate. care dă măsura esențială a protagonistului și a 
greutăţii sale specifice în acţiune. 

Atît în tratarea Leldei, cît şi în aceea a lui Tot s-au simţit calde intonaţii 
populare, împrumutate din folclorul leton. Apropiind însă aceste personaje concrete: 
şi de semnificaţiile lor simbolice, regizorul a lărgit cadrul piesei, adăugindu-i, în: 
spiritul lui Rainis, valorile general umane ale aspirațiilor revoluţionare. 

Tălmăcind atît de judicios lucrarea marelui poet leton. Smilghis a adus-o pe 
scenă în forma unei adevărate sinteze teatrale. care a alternat cuvintul ritmat 
cu mișcarea ritmată, versul cu dansul, expresivitatea muzicală cu cea coloristică. 

Această multiplă varietate a desenului ritmic a presupus o baghetă regizorală foarte 
dibace care, în afara armonizării diverselor părți constitutive ale spectacolului, a 
trebuit să dirijeze fără defect și trecerile complicate ale actorilor de la cuvint la 
cîntec. de la mişcarea simplă, reținută, pînă aproape de compoziţia graţioasă a 
baletului. 

Tot aşa, regizorul a izbutit. eluminind orice disonanţă. să acorde intonațiile 
festive şi tragice, proprii feeriei de largă respiraţie a lui Rainis. 

Nelăsîndu-se ispitit în exclusivitate de forma folclorică — manifestă în joc 
şi cântec, în vechile obiceiuri şi în muzica cuvintului —. a cărei frumusețe a valo- 
rificat-o din plin, el i-a sporit dimensiunile cu analiza minuțioasă a oamenilor din 
popor, a caracierelor lor, înzestrate cu multă puritate, sensibilitate, a marilor lor 
aspirații. determinînd astfel autenticul caracter popular, veritabila poezie a spec- 
tacolului. 

Această tendință perseverentă a lui Smilghis de a parcurge drumul de la 
aparenţă la substanță a făcut, în mare măsură. ca feeria — dominată de ideea 
credinţei în victoria poporului chiar în momentele cele mai grele (idee care pare 
să prefigureze tragicul optimist) — să sune în spectacol ca un vibrant poem 
revoluționar, 


+++ 


Eduard Smilghis remarca : „Friedrich Schiller este poetul tinereții ṣi al por- 
nirilor înflăcărate, al furtunii şi al pasiunii. Unde oare în zilele noastre ar fi putut 
el să găsească pe aceia care să-l prețuiască mai bine decît în Uniunea Sovietică — 
tara tinereții omenirii ?* Confirmînd în practica sa acest adevăr, Teatrul de Artă 
leton a pus în scenă Hoţii şi Fiesco, Wilhelm Tell şi Don Carlos. Fecioara din 
Orleans şi Maria Stuart. 

Spectacolul pe care l-am văzut cu această din urmă piesă, tradusă în limba 
letonă de acelaşi mare poet lan Rainis, i-a oferit posibilitatea lui Smilghis să aso- 
cieze tradiția schilleriană cu romantismul revoluţionar, propriu în mare măsură 
stilului său, stilului Teatrului de Artă de la Riga. 

Tragedia a sunat de pe scenă ca o nuanţată simfonie a simţămintelor puter- 
nice care onorează numele de om. Ea şi-a descoperit împlinirea, mai cu seamă 
prin intermediul intenpreiei principale, a actriţei Lilita Berzin, care a întruchipat-o 
pe Maria Stuart. Maesiră a micilor note sensibile, dar şi a iniensităţilor tragice, 
artista letonă a urmărit cu fidelitate preocupările morale ale autorului, nelăsîndu-le 
însă să împingă în plan secundar substanța umană a eroinei. De aceea. Lilita Berzin 
a înzestrat-o pe Maria Stuart cu toate ldatele unui autentic caracter romantic, care 
aprinde pasiuni violente şi care pînă la urmă devine însăşi victimă a acestor 
pasiuni. 

Actrița a valorificat cu multă pricepere întilnirile ei cu Elisabeta, întîlniri în 
care s-a situat la antipodul moral al reginei Angliei. Figura Mariei Stuart s-a con- 
turai cu atît mai vie, mai umană. cu cît au fost mai reliefate calculul, ipocrizia. 
dorința de dominare a rivalei sale (interpretată de Alma Abele), În această per- 
spectivă. Lilita Berzin a părut să continue duelurile cu adversara sa. chiar în ab- 
senja Elisabetei. obţinînd prin continua confruntare posibilitatea de a-şi pune în 
valoare frumoasele trăsături psihice, caracterul eroic. Astfel, folosind adesea note 
de lirism tragic. ea a reuşit să contureze o imagine puternică, înconjurată de lumina 
aureolei eroice, împrumutind această coloratură întregului spectacol. 

Marea sensibilitate a actriţei, glasul ei cu inflexiuni calde. impresionante, de 
violoncel, admirabila plastică a mişcării trupului. jocul inteligent al miinilor — 
toate înzestrate cu multă expresivitate, au înlesnit transmiterea contagioasă a emo- 
tiei şi a ideii. 

Axat. după cum e şi firesc, pe figura centrală, pe interpretarea ei, specta- 
colul lui Smilghis a alternat discreția cu patetismul, sobrietatea cu larga desfă- 
şurare a sentimentelor. Discreţia nu a însemnat însă niciodată atenuarea tragediei. 
tot aşa cum patetismul nu s-a lăsat confundat cu retorismul. (Pe această linie, tre- 
buie remarcată. între altele, ştiinţa rosiirii — logice, muzicale, dar nu declamatorii 
— a versului, de care au dat dovadă actorii.) 

În acest cadru, dominantă a rămas tonalitatea patetismului poetic. a elanului 
romantic, caracteristice dramaturgiei schilleriene. Ele au condiţionat fireasca des- 
făşurare psihologică a personajelor şi temperatura revoluționară a spectacolului, 
care s-a apropiat astfel de simţirea şi gindirea omului de astăzi. 

Suflul romantic şi elementele de patetism artistic, puse în slujba afirmării 
poetice a mesajului revoluționar, au părut să definească, în plan principal, stilul 
teatrului „lam Rainis“, care se bucură de prezenţa unei Meli veac sn personalităţi 
nel — Eduard Smilghis, şi a unui valoros temperament actoricesc — Lilita 

erzin. 


Mihnea Gheorghiu 
SHAKESPEARE, LA EL ACASĂ ŞI LA NOI 


La 25 aprilie 1616, cînd William Shakespeare îşi părăsea definitiv casa şi 
ultimele rude din Straiford-pe-Avon, îndrepiîndu-se spre eternitate, la el în tirg 
reprezentațiile teatrale fuseseră interzise de către consiliul municipal puritan. 

Chiar cu un secol şi jumătate mai tîrziu, cu prilejul aniversării festive orga- 
nizate de celebrul David Garrick, la Stratford n-au avut loc spectacole de teatru, 
ci banchete, cu dansuri naţionale şi focuri bengale. Cel mai mare dramaturg al 
lumii a fost salutat doar cu discursuri: „vorbe, vorbe, vorbe...“. 

Nici la lîncă un veac după aceea, inițiativa localnicului mai inimos şi cu dare 
de mină. Charles Edward Flower, de a se clădi un teatru memorial pe un teren 
donat de dinsul, n-a întîmpinat din partea oficialităţii locale şi naţionale, inclusiv 
presa, decit o vajnică opoziţie. 

ar încăpăţinatul concetăţean s-a zbătut şi a obţinut prima izbîndă, inau- 
gurînd, la 25 aprilie 1879, primul Festival Shakespeare, într-un local binișor ame- 
najat, vechea clădire a Teatrului Memorial, care a ars în 1926 pînă în temelii, 
reeditind incendiul de pomină al „Globului“ de altădată, în văpaia căruia se mis- 
tuiseră toate manuscrisele lui Shakespeare. 

În următorii şase ani, stagiunile tradiţionalului Festival s-au ţinut în cinema- 
tograful orașului, în timp ce lista de subscripţie pentru construirea noului local 
făcea ocolul pământului. Deschiderea festivă a actualului Teatru Memorial Shakes- 
peare din Stratford-pe-Avon a avut loc în primăvara anului 1932, în clădirea 
simplă, clasică şi utilată pentru necesitățile unei scene moderne, construită de un 
grup de arhitecţi, ingineri şi decoratori, în frunte cu Elizabeth Scott (pe atunci în 
vîrstă de numai 29 de ani) şi Eric Kennington. După îmbunătățirile costisitoare 
aduse în 1950, teatrul funcţionează ca un complex independent, cu gospodărie pro- 
prie, fără subvenţii de stat, menţinîndu-se prin reprezentațiile de înalt nivel artistic, 
pe care le dă anual într-o stagiune cvadripartită, din primăvară pînă în toamnă, 
cu un repertoriu (exclusiv) shakespearean. A 

La faima acestui mare teatru au contribuit personalităţi şi companii artistice 
valoroase şi diverse, iar la rindul său, Teatrul Memorial a lansat stele noi pe fir- 
mamentul ariei teatrale din ţara geniului de la Stratford. 

Trupa cu caracter permanent e redusă la cîțiva „veterani“, în frunte cu me- 
obositul animator, regizorul Glen Byam Shaw, directorul teatrului şi adjunctul său, 
Patrick Donnell, secondaţi de Vincent Pearmain, secretarul literar, răspunzător şi 
de legăturile cu presa mondială de specialitate. ! 

În stagiunea de anul trecut (a 99-a), au fost prezentate cinci piese: Romeo 
și Julieta, în direcţia de scenă a lui Glen Bvam Shaw, cu decoruri şi costume de 
Motley (pseudonimul traductibil prin „Pestrițu“, sau „Bălţatu“, al trinităţii femi- 
nine : Margaret Harris, Sophia Devine şi Elizabeth Montgomery) şi muzică de Leslie 
Bridgewater, A 12-a noapte în direcţia lui Peter Hall, scenografia de Lila de Nobili 
şi muzica de Raymond Leppard, Hamlet, semnat tot de Glen Byam Shaw şi Motley, 
cu Michael Redgrave în rolul titular, Pericles, în regia tinărului Tony Richa 
(care a pus The Entertaine şi Look Back in Anger la New-York) şi Mult zgomot 
pentru nimic, în direcţia lui Douglas Seale, cu decoruri şi costume de Tania Moi- 
sevici (care și-a cîştigat titlurile la Old Vic Theatre, cu Livada de vișini). 


1 Printre exponatele bibliotecii şi muzeului Teatrului Memorial, cu prilejul stagiunii jubiliare, 
se află şi cărţi romineşti despre Shakespeare. 

Glen Byam Shaw, directorul Teatrului Memo- 


Dorothy Tutin şi Richard Johnson în rolurile rial Shakespeare din Stratford-pe-Avon 
/ p 4 -pe-Au 


titulare din „Romeo şi Julieta” de Shakespeare 
— Teatrul Memorial Shakespeare din+Stratford- * 
pe-Avon 


Invitat, ca artist-oaspe de onoare, să joace rolul lui Gower, din Pericles, Paul 
Robeson n-a putut ajunge la timp, din motive prea bine cunoscute ; dar anul acesta 
joacă rolul titular în Othello, sub bagheta aceluiaşi Tony Richardson şi în decorurile 
şi costumele de Loudon Sainthill, colaboratorul permanent al tînărului regizor. 

Turneul Teatrului Memorial Shakespeare în U.R.S.S. cu o parte din acest 
repertoriu s-a bucurat de o primire deosebit de călduroasă, presa saluiind în ter- 
meni de înaltă prețuire Romeo şi Julieta (cu Richard Johnson şi Dorothy Tutin) 
şi A 12-a noapte!. Pentru a ne face o părere despre folosirea actorilor tineri în 
acest teatru precizăm că Dorothy Tutin juca întîia oară la Stratford, interpretind 
rolul Violei, în A 12-a noapte, şi pe Julieta, în tragedia amanţilor din Verona ; iar 
Richard .Johnson, Romeo, era ridicolul Andrew Agnecheek din A 12-a noapte, 
intrigantul Don Juan din Mult zgomot pentru nimic şi Pericles, El era a doua oară 
angajat la Stratford ; iar Moscova, tot a doua oară îl vedea (prima dată fusese în 
trupa care a jucat Hamlet, cu Paul Scofield). 

A suta stagiune, jubiliară, a Teatrului Memorial Shakespeare s-a deschis, 
anul acesta, la 7 aprilie, cu spectacolul Othello şi precum s-a anunţat, participarea 
lui Robeson stirneşte un interes excepţional. Marele actor şi cîntăreţ negru ameri- 
can mai jucase la Londra. după primul război mondial, în cîteva piese de O'Neill 
(memorabil, în Împăratul Jones) şi în Othello, pe care l-a interpretat apoi în Ame- 
rica, în 1944—45, de peste două sute de ori. Ultima oară a jucat la Londra, în 1936, 
pe patriotul negru Toussaint Louverture în piesa cu acelaşi nume, prezentată de 
Stage Society. Noul Othello i-a dat, la 60 de ani, posibilitatea de a-i aduce lui 
Shakespeare un prinos de nobilă măiestrie actoricească modernă, la el acasă, în 


1 Cf. „Teatrul“, nr. 1/1959, pag. 92—93. 

aplauzele entuziaste ale unui public educat să ințeleagă, cu alți ochi, tragedia mau- 
rului venețian !. 

In programul trimis scriitorului acestor rînduri, printre altele, sint anun- 
tate premierele următoare, celebrate prin participarea, extraordinară. a altor frun- 
taşi ai teatrului de limbă engleză, veniţi să omagieze jubileul prin arta lor cu re- 
nume mondial. Astfel, după ce n-a părăsit Hollywoodul vreme de un sfent de veac, 
Charles Laughton își va face reapariţia în ţara natală, interpretind, în stagiunea 
festivă, rolul lui Bottom, ţesătorul-comedian din Visul unei nopți de vară (în regia 
lui Peter Hall, scenografia de Lila de Nobili şi muzica de R. Leppard), la 2 iunie; 
„apoi, la 18 august, rolul titular din Regele Lear (regia Glen Byam Shaw, sceno- 
grafia Motley, muzica Antony Hopkins). Între timp, în iulie se ya da Coriolan, 
pus tot de Peter Hall, avînd în rolul principal pe Laurence Olivier, care-şi va inau- 
gura astfel întoarcerea la Teatrul Memorial Shakespeare, după doi ani de absenţă. 

Ziua de 25 aprilie va fi sărbătorită anul acesta la Stratford prin premiera 
comediei Totul e bine cînd se termină cu bine, pusă în scenă de Tyrone Guthrie, 
in decoruri şi costume de Tania Moisevici şi pe muzică de John Gardner. 

Nu ne îndoim că şi anul acesta şi mai ales anul acesta, Shakespeare va fi 
cinstit la Stratford, aşa cum se cuvine. Şi nu numai acolo, la el în tîrg. Pentru că 
în festivalul anual al Teatrului Naţiunilor, de curînd desch's la Paris, se desfășoară 
un ciclu internațional Shakespeare. lar teatrele din Bucureşti participă de departe, 
la această sărbătoare artistică a primăverii, cu unele din cele mai bune trupe de 
teatru românești, în frunte cu prima scenă a ţării. 

Donă premiere marchează aci evenimentul, cu un elan artistic destinat să 
îmbine realismul cu lirismul, sub semnul marelui Will: Othello (de Verdi). la Tea- 
trul de Operă și Balet, şi Nevestele vesele din Windsor, la Teatrul Muncitoresc 
C.F.R. La Teatrul Naţional „I. L. Caragiale“ continuă Regele Lear, într-o distribuţie 
strălucită. în vreme ce, Teatrul Municipal a reluat, cu succes, A 12-a noapte, pre- 
-gătind, pe curind. un Hamlet. 

Teatrul Tineretului nu încetează. de patru ami, să facă săli pline cu Mult 
zgomot pentru nimic, într-un spectacol demn de atenţie, iar la Teatrul Armatei, 
Femeia îndărătnică nu şi-a pierdut încă farmecele, într-o montare cutezătoare. 

Afişele şi piecie multor teatre din regiuni amplifică şi completează lista 
incepută. 

Dintre marii autori dramatici ai trecutului. Shakespeare este poate cel mai 
puțin al trecutului, nu numai pentru universalitatea lui în cultura mondială, dar 
pentru via și permanenta lui prezență în artele lumii. Oamenilor de teatru din 
diferite ţări li s-a pus deseori întrebarea dacă cutare sau cutare piesă se poate 
integra în marele repertoriu universal. Răspunsurile nu s-au asemănat întotdeauna, 
însă toți şi-au dat seama că, dacă „marele repertoriu“ clasic nu poate valorifica in- 
tegral forțele artistice ale teatrului tuturor națiunilor, pretutindeni la fel, Shakes- 
peare răspunde elanului şi talentului tuturora ; el aduce, în serviciul patrimoniului 
cultural al popoarelor, un simț înalt al demnităţii şi al poeziei adevărului, fiindcă 
opera lui a fost intenționată să fie oglinda lumii în transformare. 

Pentru traducătorii în româneşte ai artei, operei şi istoriei vieţii sale, Shakes- 
peare va fi „la el acasă“ și la noi, acum şi mereu, precum a fost. de la începutul 
teatrului mostru, un nepreţuit căuzaş al progresului. 


1 Cf. Robeson în Auglia de Ossia Trilling. articol apărut în Contemporanul”, nr. 134/652, 


Am CiriBai6 1959. 

V. |. POPA: „TEATRU“ 


Personalitate multiplă, veritabil om de 
teatru, Victor lon Popa constituie fără 
discuție un capitol, şi nu unul lipsit de 
insemnătate din biografia teatrului nostru. 
Și-a împărțit pasiunea pentru teatrul rea- 
list între activitățile de dramaturg, regizor, 
profesor de conservator și publicist. Fără 
să fi revoluționat concepțiile dramaturgice 
sau regizorale. fără să fi dat capodopere, 
Victor Ion Popa a fost totuşi dintre cei 
a căror prezență în paie “teatrului ro- 
mînesc era indispensabilă. O concepție, 
oricit de înaintată ar fi (sau tocmai fiindcă 
e înaintată) nu se impune de la sine, nu 
triumfă spontan, ci îşi face drum prin 
lupte, uneori. crincene. V. I. Popa a 
fost unul dintre luptătorii pentru un teatru 
național, social, actual, pentru o prezentare 
scenică strict realistă, pentru o contribuție 
colectivă egal interesată în realizarea spec- 
tacolului. Este dintre personalităţile al că- 
ror merit general, legat de întreaga activi- 
tate, depăşeşte sensibil meritele particulare, 
înregistrate în fiecare domeniu. (Nu e un 
truism, căci există şi oameni a căror acti- 
vitate de ansamblu rămîne inferioară uneia 
mori Am făcut această remarcă nu 
pentru a pregăti o acoperire în discutarea 
obiectului propriu-zis, al notei de față — 
volumul de „Teatru“ apărut către sfîrşitul 
anului 1958 la E.S.P.L.A. Remarca ni s-a 
părut necesară avind în vedere faptul că 
orice tratare parțială  nedreptăţeşte, defa- 
vorizează sau, dimpotrivă. supraevaluează 
iar o sugerare a raportului față de întreg, 
restabilește cit de cit dimensiunile reale. 

E drept că piesele cele mai reprezenta” 
tive ale lui V. I. Popa (care, de altfel, 
figurează și în recentul volum de „Teatru ) 
suferă de unele limite (viziune patriarhală 
în Muşcata din fereastră, o oarecare arti- 
ficialitate în Ciuta, lipsa unei densități 
dramatice, de unde lungimi ateatrale etc.). 
E foarte nedelicat să vorbessi despre creația 
unui autor de talia lui Victor Ion Popa. 
incepind cu înșirarea unor deficiențe. Dar 
este bine ca delimitările să se facă de la 


început. 

Aceasta, pentru că in ciuda deficiențe- 
lor, autorul lui Take, lanke şi  Cadir 
trebuie întotdeauna şi fără rezerve socotit 
printre dramaturgii noştri de valoare, Ce 
ne cucerește in opera dramatică a lui 
Victor Ion Popa? 

În primul rind, umanitarismul cald cu 
care-și învăluie eroii preferați, aleși din 
„categoriile de jos” sau „mijlocii“ ale 
societății, dintre oamenii pentru care bucu- 
rile se proiectează de obicei pe un fond 
de suferință. În al doilea rind, modul de 
rezolvare a conflictului dramatic, în fa- 
voarea elementului nou, de progres (in 
Muşcata din fereastră, Take, Ianke şi Cadir) 
sau cînd lupta se incheie tragic, neinre- 
gistrind rezultatul scontat de una sau alta 
din taberele in opoziție (Ciuta), faptul cà. 
in intregime, fără reticențe, creditul moral 
esie acordat tot elementului de progres (in 
cazul Ciutei, cuplului Octav-Carmen). 

În al treilea rind, înţelepciunea bătrini- 
lor nu intotdeauna ... ințeleaptă, dar in- 
totdeauna reconfortantă pentru cititor sau 
pentru spectator, entuziasmul și dîrzenia 
tinerilor, generatoare de optimism și, in 
sfirșit, comicul complex (de situații, de 
atmosferă, de limbaj ori de caracter), care 
creşte din sensurile grave, uneori tragice 
ale pieselor sale. 

În prefața Sandei Radian, Victor Ion 
Popa e înfățișat în diversitatea activității 
sale cultural-creatoare. Prefaţatoarea a re- 
ușit să schițeze un profil convingător al 
omului de teatru militant, sugerind, con- 
comitent, atmosfera teatrală a epocii. Mai 
puțin complete însă, ni se prezintă descri- 
crea și analiza operei dramatice a lui 
V. I. Popa. Aici, autoarea prefeței s-a 
mulțumit uneori cu enunțări nedezvoltate 
de genul: „Asupra celorlalte personaje nu 
vom insista. Sint totuşi remarcabile nuan“ 
țările, deosebirile caracterologice din tabăra 
personajelor negalive_ care nu sint de loc 
schematice ; insinuantele inşistențe ale tu- 
torei şi pretenţiile lui Moceanu — brutale, 
vulgare, care ascund certitudinea izbinzii — 
îi diferențiază bine pe eroi, prin modali- 


tăți de caracterizare variate” (pag. 16). 
Nu e totuşi prea puțin pentru a dovedi 
că personajele negative „nu sint de loc 


dramatice”, pentru a 
caracterologice, nuanţările etc. ? 

În analiza foarte sumară a comediei 
Take, lanke şi Cadir — totuşi cea mai 
matură din creaţiile dramatice ale scrii- 
torului — se subliniază semnificația so- 
cială şi politică a piesei (fără a se insista 
suficient !), se vorbește despre combaterea 
prejudecăţilor, despre apelul umanitar şi 
puţin despre figura lui Cadir. Atit. Însăși 
prefațatoarea afirmă, la un moment dat: 
„Mesajul social al piesei, dacă ne gindim 
la momentul cind a fost scrisă, e poate 
mai profund“ (pag. 20), dar uită să arate 
în ce constă suplimentul de profunzime al 
mesajului. Aceste citeva expedieri comode 
sar în ochi, fiindcă avem totuși de-a face, 
în ansamblu, cu un studiu atent şi nu 
lipsit de inteligenţă. 

Textele, în îngrijirea lui Ştefan Cristea, 
sint fără îndoială superioare celor din e- 
diţiile precedente. Unificarea  ortografică, 
înlăturarea unor greșeli gramaticale şi de 
tipar, au ridicat simțitor nivelul ediţiei 
actuale. Semnalăm totuși unele greșeli şi 
inadvertențe pentru eventualitatea unei re- 
vizuiri. În „Notita bibliografică“ de la 
sfîrșitul volumului se menționează: „Take, 


explica deosebirile 


lanke şi Cadir — comedie în trei acte — 
a fost reprezentată în 1932 la teatrul 
Maria Ventura, în distribuția specificată 
în contrapagina foii de titlu“ (pag. 300), 
unde nu veți găsi nici o distribuţie. Deci, 
ori se revizuiește notița bibliografică, ori 
se  revizuieşte  contrapagina. Din această 
dilemă ... 

La pag. 28. printre „persoanele“ piesei 
Ciuta, figurează : „Tache Voinea, prietenul 
Anei Anta, 25 ani", virstă imposibilă, 
fiindcă la pag. 43, Voinea îi spune lui 
Octav: „Eşti tinăr, domnule Octav, eşti 
tinăr... N-ai experiență . .", Octav a- 
vind... tot 25 de ani. Există şi alte argu- 
mente care pledează pentru o vîrstă mai 
înaintată la Voinea, dar ne mulțumim 
numai cu exemplul citat. În sfirşit, poate 
n-ar fi stricat ca recenta ediție să cuprindă 
şi una din piesele „sătești“ ale lui V. 1. 
Popa : Cuiul lui Pepelea, Deşteapta pămin- 
tului, Mironosiţele ş.a. 

Nu e o obiecție. Fără îndoială că piesele 
cele mai reprezentative figurează în volum. 
Teatrul sătesc era insă una din direcțiile 
importante ale activității lui Victor Ion 
Popa, şi merita un ambasador în volumul 
de „Teatru“, 

Dumitru Solomon 

Coperta I: iolanda Copăceanu-Mugur (Ioana), Marcela 
Sassu (Iulia) și Eugenia Gheorghian (Valentina) în 
Surorile Boga de Horia Lovinescu — Teatrul de Stat din 
Constanţa 


Coperta IV : Jules Cazaban (Willy Loman) și Victor 
Rebengiuc (Bif) în Moartea unui comis-voiajor de 
A. Miller — Teatrul Municipal 

